
În loc de prefaţă. 
De la ,imposibilitatea” traducerii la critica traducerii 


Pentru că această carte se încheie cu o mică poveste „morali- 
zatoare” privind etica traducerii, m-am hotărit să o încep cu o alta, nu 
mai puţin tulburătoare. Nimic nu îndreptățește, la prima vedere, ală- 
turarea unui text scris de Walter Benjamin cu un altul, semnat de cei 
doi mari fondatori franco-canadieni, avant la lettre, ai traductologiei, 
Jean-Paul Vinay și Jean Derbelnet. Ambele texte constituie, este 
adevărat, prefetele unor cărți. Reputat criptic, scris într-un stil ermetic, 
textul lui Benjamin, care avea să devină, desprins de cartea ce îi 
urmează, celebrul Die Aufgabe des Ubersetzers, a fost tradus în nenu- 
mărate limbi și publicat adesea ca entitate de sine stătătoare; prefața 
celor doi reputați lingviști (anglistii francezi Jean Darbelnet, a cărui 
carieră s-a desfășurat în spaţiul american și mai ales în cel canadian, si 
Jean-Paul Vinay, care a emigrat după cel de-al Doilea Război Mondial 
în Canada, unde a predat întreaga viaţă la Universitatea din Montréal 
şi la Universitatea din Victoria), intitulată, simplu, Préface, nu a avut o 
istorie similară: a fost tradusă și publicată doar în ediții complete, 
împreună cu bine cunoscuta Stylistique comparée du français et de 
l'anglais: méthode de traduction, căreia îi fusese destinată. Această din 
urmă lucrare, publicată într-o primă ediție în 1958, avea să cunoască o 
celebritate oarecum tardivă, legată, de fapt, de inaugurarea domeniului 
traductologiei, după deceniul 7 al secolului trecut, cînd a devenit 
piatra de temelie a acesteia, mai ales în perioada în care traductologia 
avea nevoie de o ştiinţă „pilot”: lingvistica, intrată într-o hipertrofie 
proporţională cu transformarea ei, peste puţine decenii, într-un miraj 
al cunoașterii în general; cartea celor doi lingviști, bazată si pe o 
abordare comparatistä, a fost tradusă de altfel abia după multi ani în 
limba engleză sub titlul Comparative Stylistics of French and English: a 

methodology for translation". Versiunea franceză originală a fost 
reeditată, în 1960, şi apoi într-o nouă versiune corectată, în 1968, 1977, 
1984 și 19897. Deşi citată în nenumărate studii, articole, recenzii pri- 
vind traducerea şi traductologia și constituie bază de predare în mai 
toate universităţile din lume, se pare că nu a fost tradusă în nici o altă 
limbă. Celebritatea celor doi lingviști franco-canadieni s-a construit si 
consolidat mai ales prin foarte cunoscutele - nici astăzi contestate, ci, 
desigur, prelucrate de nenumărați specialiști, altfel spus eliberate de 
unele contradicții şi aprofundate - șapte „procedee” de traducere, 
văzute adesea ca o punte ce leagă teoria de practica traducerii”. 

Ce spun şi ce sugerează aceste două texte (si de aici va reiesi, 
sper, şi motivul pentru care am decis aparent paradoxala lor aşezare în 
paralel), dintre care unul, elaborat într-un stil de o mare limpezime, - 
are incontestabile calităţi didactice, iar celălalt, mai obscur, este 
semnat (totuşi) de Walter Benjamin? Despre scrierea acestuia voi 
vorbi aici mai puţin, întrucît el face obiectul unui studiu mai amplu, 
publicat în chiar această carte. Mă mărginesc acum doar la observaţia 
că titlul acestuia, aflat în deplină coerenţă cu întregul său conţinut, s-a 
lăsat tradus în două versiuni total contradictorii: unii l-au transpus ca 
sarcina traducătorului, alţii ca abandonul traducătorului. Dincolo de 
funcţionarea, în plan lexical, a termenului german Aufgabe pe două 
niveluri semantic contradictorii, cele două traduceri evidențiază fără 
nici un dubiu faptul că întreg textul poate fi citit în două registre total 


Jean-Paul Vinay, Jean Darbelnet, Comparative Stylistics of French and 
English: a methodology for translation, traducere din limba franceză și 
ediţie de Juan C. Sager, M.-J. Hamel, J. Benjamins, Philadelphia, 1995. 
Jean-Paul Vinay, Jean Darbelnet, Stylistique comparée du français et de 
l'anglais: méthode de traduction, Didier, Paris, 1960 (1968, 1977, 1984, 1989). 
Cf, între multe alte studii și articole, practic imposibil de contabilizat în 
toate limbile lumii, cel semnat de Isabelle Collombat, „La Stylistique 
comparée du français et de l’anglais: la théorie au service de la pratique”, 
în Meta: Journal des traducteurs, vol. 48, nr. 3, 2003. Autoarea trece în 
revistă atit criticile, cît şi aprecierile privind metodologia utilizată de cei 
doi lingviști canadieni şi capacitatea ei de a constitui o solidă bază 
didactică, selectindu-le pe cele mai reprezentative, de-a lungul a mai bine 
de 25 de ani de la publicarea ediţiei originale. 

opuse: traducerea ca sarcină, misiune şi, pus s-o îndeplinească, tra- 
ducătorul care o abandonează, renunţă. Dar ideea renunţării la actul 
traducerii nu reiese doar din parcursul polisemic al termenului 
german, ci și, la modul cel mai clar cu putinţă, din însăși decizia auto- 
rului Walter Benjamin de a renunța la traducerea unui citat din 
Mallarmé, lăsat în franceză în textul original, gest ce nu poate fi 
asimilat decit cu proclamarea sau constatarea intraductibilitätii sale, si 
aceasta tocmai într-o carte unde traduce el însuși dintr-un alt mare 
poet francez, Baudelaire. Gestul lui Benjamin a fost perceput ca fiind 
atit de deconcertant, atit de destabilizator pentru însăși ideea de a 
traduce, încît a declanșat diverse interpretări, de la Jacques Derrida, 
Paul de Man, Antoine Berman pînă la Steven Rendall, Alexis Nouss si 
Laurent Lamy: pentru Derrida fraza netradusă ar fi fost asimilată unui 
„nume propriu”, prin definiţie intraductibil, Antoine Berman a inter- 
pretat gestul drept coerent cu sensul respectivei fraze în care 


Mallarmé tocmai proclama imposibilitatea traducerii (a se citi: fără | 


pierderi ireparabile): cu alte cuvinte nu traduci o frază din care afli că 
traducerea nu este posibilă! Am analizat pe larg în cartea de față 


modul în care diverși traducători au „descifrat” intentionalitatea | 
gestului lui Benjamin, fără a pune la îndoială nici o clipă credința | 
acestuia în imposibilitatea traducerii, deși ea era afirmată într-un text | 


servind drept prefaţă la o traducere care, mai mult, era opera a însuși 
autorului prefetei. Cred că această tensiune, dramatică de cele mai 
multe ori, între posibilitatea traducerii (axată pe ideea fidelității față 
de textul sursă) și imposibilitatea ei (recurentă în teoriile de inspiraţie 
lingvistică) și care subminează încă și astăzi atit travaliul concret al 
traducerii, cît si excursurile teoretice, conferă, atît practicii, cît şi 
teoriei o specificitate nicăieri întilnită (nimeni nu ar îndrăzni să se 
întrebe, secole de-a rîndul, dacă literatura este sau nu posibilă!). Astfel 
încît atit teoriile literaliste, cît si cele care proclamă dreptul tra- 
ducătorului de a se îndepărta de textul sursă (teorii ce au cunoscut un 
moment de glorie odată cu doctrina Frumoaselor Infidele, cînd tra- 
ducerea a dobindit un grad nemaiîntilnit de autonomie, după ce a rupt 
practic legăturile de filiatie ce o legau de textul original și de dezi- 
deratul respectării conformităţii cu acesta în operaţia de transpunere) 
au eşuat în a oferi traducătorului seninătate deplină si repere solide în 

întreprinderile sale. Din acest punct de vedere, teoriile funcționaliste - 
ale traducerii au jucat un rol salvator, mutînd accentul pe receptarea 
textului tradus si detensionînd ceea ce risca să devină o povară de 
nesuportat pentru traducător, pînă într-acolo încît să-l împingă la a 
„renunța la meserie: intentionalitatea textului original, contestată si 
şubrezită de teoriile naratologice și de poetica secolului XX, nu a mai 
reprezentat, conceptual, o barieră mentală de netrecut în traducerea 
acestuia, încît ideea că traducerea ar fi imposibilă s-a metaformorfozat 
treptat în convingerea - senină - că identitatea lui rămîne oricum de 
neatins - a-l traduce înseamnă a produce, cum spunea Paul Ricoeur, o 
echivalență fără identitate. De aici încolo misiunea traducătorului, 
deloc uşoară, s-a confundat cu capacitatea sa de a descifra dominanta - 
unui text si de a se strădui să o traducă prioritar pe aceea, orientîndu- 
şi travaliul atit către receptor, cît si către tipul de text pe care are a-l 
transpune. Dintr-o dată, imposibilitatea (teoretică) a traducerii se 
diluează și nu mai are cum să-l cufunde pe traducător într-o sinu- 
cigașă disperare: concomitent, critica traducerilor, evaluarea lor, si ele 
marcate de clipa elaborării lor, de subiectivitatea celui ce le practică, 
de gradul său mai mic sau mai mare de specializare într-un domeniu 
încă tînăr (dar care a explodat cu mare energie, mai ales în ultimele 
trei decenii, într-o multitudine de teorii), capătă o importanţă uriașă. 
Criticii şi evaluării traducerilor le revine acum să se pronunțe, 
diferențiat, asupra a ceea ce purta în trecut numele de adaptare, iar 
astăzi coincide cu analiza tipului de text „de tradus” și a publicului 
căruia i se adresează. Misiune de altfel contrară viziunii lui Walter 
Benjamin, al cărui eseu despre sarcina traducătorului începe prin a 
afirma, fără drept de apel, că „dacă în aprecierile la adresa unei opere 
sau a unei forme de artă se ține seama de receptor, întreprinderea nu 
este deloc profitabilă pentru cunoașterea lor”. Rămîne, finalmente, o 
întrebare nelinistitoare: de ce s-ar mai consacra traducerilor cineva 
care, în lipsa acelei reine Sprache, pe veci pierdută, susține imposi- 


4 Walter Benjamin, Iluminări, traducere din limba germană de Catrinel 


Pleşu, Univers, București, 2000, p. 45. Textul original este încă şi mai 
radical, întrucît începe cu un categoric nirgends, în versiunea Nouss și 
Lamy, transpus printr-un, nu mai putin radical, jamais, niciodată, nicicînd. 

bilitatea lor sau care nu crede că bilingvismul ar fi de vreun ajutor tra- 
ducătorului? 

Prefaţa lui Vinay şi Darbelnet constituie introducerea la, cum o 
spune şi titlul cărţii, o „metodă de traducere”, în timp ce textul lui 
Benjamin reprezintă preambulul la o traducere, traducerea Tablourilor 
pariziene de Baudelaire, efectuată de autorul însuși”. Ce susţin autorii 
Stilisticii...? Pe scurt, ei preferă să povestească, în tonalitate lejeră, nu 
lipsită de o paşnică ironie, o istorioară (din care se poate desprinde nu 
doar o singură morală). Cei doi lingviști urmăresc amuzati, călătorind 
cu mașina, pe traseul ce duce de la New York la Montrâal, injonc- 
tiunile „paternaliste” ale panourilor rutiere ce împinzesc autostrada, 
iar, după ce trec graniţa, instinctul lor comparatist se trezeşte si îi 
avertizează deîndată că formulele franceze echivalente indicatiilor 
englezeşti nu reprezintă decît niște traduceri. Echivalentul francez din 
slow children nu putea fi, desigur, o construcție structurată pe adver- 
bul lentement, cum era marcat pe panou, ci verbul ralentir, tot așa 
cum, pentru slippery when wet, versiunea franceză glissant si humide 
i-a făcut să tresare si să comenteze: „Este absolut evident că un francez 
monolingv nu ar fi produs nicicînd în mod spontan o asemenea frază 
[...]”*. Iar cînd se întreabă cum ar suna formularea potrivită, adică 
traducerea adecvată, ei intră într-un fel de blocaj din care nu aveau să 
iasă decit, după o vreme, cînd, dorind să-și „verifice ipoteza și. să 
regăsească situaţia în stare pură”, parcurg autostrada franceză de vest, de 
la Le Havre spre Paris, unde „deodată, sub ochii noștri incintati, încep să 
defileze traducerile atit de dorite”: ralentir école sau chaussée glissante. 


În perioada de exil în Franța, a tradus Balzac (Ursule Mirouet), Saint-John 
Perse (Anabase), Baudelaire (Les Tableaux parisiens) si, partial în 
colaborare cu Franz Hessel, aproape o jumätate din À la Recheche du 
temps perdu de Marcel Proust. Cf. Robert Kahn, ,«Au pays des Kobolds»: 
Walter Benjamin traducteur de Marcel Proust”, in Littérature, vol. 107, nr. 
3, 1997, p. 44-53. 

Jean-Paul Vinay, Jean Darbelnet, Stylistique comparée du français et de 
l'anglais: méthode de traduction, 1977, p. 19. Traducerea îmi aparține. 

Ibid., p. 22. 

Din cite ştiu, Prefaţa celor doi lingviști a provocat putin interes 
şi a fost mai degrabă trecută cu vederea de multitudinea studiilor si 
analizelor ce s-au concentrat mai ales asupra tabelului „procedeelor 
tehnice ale traducerii”, elaborat de autori pentru stilistica comparată a 
celor două limbi pe care se concentra „metoda lor de traducere”. Cu 
excepția, poate, a lui Anthony Pymř, care, într-o retorică, uneori cam 
condescendentă, îi acuză pe Vinay si Darbelnet de a nu fi apreciat cu 
asupra de măsură interferentele limbii engleze în franceza din Canada 
(Pym nu greseste în observaţia sa, căci cei doi se arată convinși că un 
contact constant dintre două limbi determină degradarea uneia dintre 
ele), precum și de partizanat pentru „traducerea oblică”? în defavoarea 
traducerii literale. Cei doi lingviști, „orbiţi” de limba lor maternă, 
franceza vorbită în Franța, ar fi rămas astfel „ferecaţi într-o ideologie 
colonială”! convinși că „deciziile lingvistice sînt luate de cei ce men- 
fin un grad semnificativ de monolingvism”", drept care ar fi elaborat 
o grilă de procedee de traducere puternic influenţată de „ideologii 
politice”?. Fără a contesta categoric respectiva grilă, Pym avertizează 
că ea trebuie situată în acest orizont înainte de a fi diseminată în 
universităţi, cu precizarea că Vinay si Darbelnet şi-ar fi luat în serios 
misiunea „apărării limbii centrale”, franceza „centrului colonial”, 
franceza „metropolei”"”. Deşi Pym reia in extenso și în propria tra- 
ducere fragmentul privitor la „creierul monolingv”, el ironizează 
formula, atrăgînd atenţia, poate în mod îndreptăţit, că un asemenea 
creier nu ar exista în realitate și, în orice caz, nu acesta ar trebui să fie 
creierul unui lingvist; de altfel nu-și ascunde citusi de putin mirarea 
faţă de decizia celor doi autori de a introduce în argumentatia lor o 
astfel de noţiune, punînd-o nici mai mai mult nici mai puţin pe seama 


Anthony Pym, Translation Solutions for many Languages. Histories of a 
Flawed Dream, Bloomsbury Publishing, New York/London, 2016, p. 15-36. 
Traducerea citatelor îmi aparţine. | 

Ibid., p. 29. 

Ibid, p. 35. 

11 Ibid, p. 31. 

1? Ibid., p. 34. 

5 Ibid; p. 18. 

lipsei lor de talent teoretic în lingvistică. În ce mă priveşte, nu cred că 
această interpretare este singura de luat în consideraţie: indiferent de 
un eventual parti-pris ideologic privind „puritatea” limbii franceze, 
care nu face obiectul acestor însemnări, rămîne, totuși, şi o altă idee, 
repet, tulburătoare: traducerea, în orice caz, cea „bună”, pare impo- 
sibilă, de vreme ce ea nu ar putea fi decît „an text ivit spontan dintr- 
un creier monolingv, reactionînd la o situaţie întru totul compa- 
rabilä”"* cu aceea exprimată de textul „de tradus”! Cu alte cuvinte, 
traducătorul, prin definiţie bilingv, nu are decit a contempla dezabuzat 
un ideal de neatins, aspirind fără vreo speranţă la himera traducerii 
„adecvate”... Iată că regăsim aici, într-o tonalitate mai putin tragică, 
acea utopică reine Sprache a lui Walter Benjamin, de vreme ce tradu- 
cerea „bună” nu ar fi altceva decît produsul „spontan” al unui „creier 
monolingv”: în lipsa acelui imposibil tertium comparationis, Vinay si 
Darbelnet deschid totuși o ușă spre ceea ce, mult mai tirziu, avea să se 
numească teoria interpretativă a traducerii, care întrevede soluţia obti- 
nerii traducerii reușite de îndată ce traducătorul izbutește să parcurgă 
traseul complet între comprehensiune — deverbalizare — reexprimare. 
Paradoxul despre care vorbeam la început este următorul: două 
texte de introducere, cel al lui Benjamin și cel al lui Vinay si 
Darbelnet, proclamă, de fapt, chiar dacă în registre diferite, imposi- 
bilitatea traducerii. Afirmația, susținută la nivel teoretic, se dublează, 
în ambele cazuri, și chiar dacă pe căi diferite, cu punerea ei în practică: 
Benjamin decide să nu traducă un citat din Mallarme, iar Vinay şi 
Darbelnet spun, cu umor, o povestioară, nu mai putin paradoxală, din 
care rezultă că traducerea „adevărată” s-ar regăsi... doar în mintea 
unui locutor monolingv. Ceea ce nu îi împiedică pe cei doi lingviști să 
producă un ,manual” de traducere, nici pe Benjamin să traducă. Altfel 
spus, dacă Walter Benjamin, în 1921, și Vinay si Darbelnet, în 1958, nu 
au renunţat să traducă, respectiv să elaboreze un „manual” de tradu- 
ceri, în ciuda crezului lor exprimat în imposibilitatea traducerii, 
aceasta s-a întimplat deoarece teoria nu găsise încă o cale de a ieși din 
aporia intraductibilitätii nelimitate - cale pe care, mult mai tîrziu, 


"t Jean-Paul Vinay, Jean Darbelnet, Stylistique comparée du français et de 
l'anglais: méthode de traduction, 1977, p. 20. 

aveau să o descopere teoriile funcționaliste, care, la rîndul lor, au 
sfirşit nu odată prin a supralicita rolul receptorului — într-atît încît un 
Antoine Berman, literalist convins, a ajuns să susţină încă din deceniul 
8 al secolului trecut că „refuzul teoriei receptării este absolut esenţial 
pentru gîndirea asupra traducerii” ”, Este si motivul pentru care cred 
cu toată tăria că doar critica și evaluarea traducerilor, dublată de o 
etică a traducătorilor, poate propune o alternativă la dramatica con- 
vingere că traducerea nu este posibilă, prin aceea că oferă oricărui text 
deja tradus și șansa, totdeauna benefică, niciodată päguboasä, de a fi 
tradus din nou și din nou: „[...] singura modalitate de a critica o tradu- 
cere - lucru totdeauna posibil - este să propui o alta care se presu- 
pune, se pretinde a fi mai bună sau diferită”!€. 

„Sensul”, „semnificaţia” unui text este dată, spunea cineva, de 
ansamblul traducerilor sale, de la cea dintii versiune, trecînd prin toate 
retraducerile sale, pînă la cea mai recentă: iar ca acestea să existe, să 
aibă o rațiune de a fi, este necesară o critică a traducerilor, o critică pe 
cît posibil echidistantă, generoasă, ospitalieră, care să determine şi să 
impulsioneze apariția lor. Este și ceea ce încearcă să arate studiile 
publicate în această carte. 


Antoine, Berman, L'âge de la traduction. „La tâche du traducteur” de 
Walter Benjamin. Un commentaire, text reconstituit de Isabelle Berman în 
colaborare cu Valentina Sommella, Paris, Presses Universitaires de 
Vincennes, 2008, p. 48. 

Paul Ricœur, Despre traducere, traducere și studiu introductiv de Magda 
Jeanrenaud, postfață de Domenico Jervolino, Editura Polirom, 2005, p. 90. 

„Nu ar trebui să trecem niciodată sub 
tăcere problema limbii în care se pune pro- 
blema limbii și în care este tradus un 
discurs despre traducere”! 

Jacques Derrida 


Există o diferenţă semnificativă în proiectul abordării chestiu- 
nilor traductologice şi, în special, a tradiţiilor traductologice între 
prima și cea de-a doua ediţie a cunoscutei Encyclopedia of Translation 
Studies (cea din 1998 şi cea din 2009). Argumentînd necesitatea unei 
noi ediții, dar și pentru a putea reflecta interesele și prioritățile unei 
comunităţi ştiinţifice ce s-a lărgit și consolidat între timp, coordo- 
natoarele volumului, Mona Baker și Gabriela Saldanha, par a-și fi dat 
seama abia cînd o pregăteau (după cum rezultă din Introducere) că 
„traductologia a avut în mod tradiţional o puternică orientare europo- 
centrică, iar în unele părți ale lumii continuă să fie dominată de 
paradigme teoretice care-şi au originile în Vest, ignorind bogata și 
substanțial diferita experienţă din afara Europei si a Americii de 
Nord”?; dat fiind că disciplina și-a cîştigat un statut academic, de sine 
stătător, ar fi timpul, susțin editoarele, să se ia notă de creşterea inte- 
resului pentru abordările din afara celor două spaţii culturale pentru a 
„reconsidera poziția și preocupările centrale ale disciplinei”, cu atît 
mai mult cu cît numărul lucrărilor dedicate acestei problematici a 


Jacques Derrida, „Psyche. Inventions de l’autre”, în Des Tours de Babel, 
Galilée, Paris, 1998, p. 204. Traducerea acestui citat ne aparţine, ca şi tra- 
ducerea celorlalte citate din această carte. 

Mona Baker, Gabriela Saldanha (ed.), Routledge Encyclopedia of 
Translation Studies, Routledge, ed. II (2009, 2011), New York. 

sporit, antrenînd o repozitionare pe plan international a traducto- 
logiei, capabilă să determine un nou echilibru, în care să se facă auzite 
şi „voci” din spaţiul asiatic, african, dar si din cel denumit de cele două 
editoare „Middle East” (formulă folosită și în cele două volume editate 
de Theo Hermans sub titlul Translating Others”). Cu alte cuvinte, noua 
ediţie își propunea să prezinte traductologia în lumina unei tot mai 
evidente „multidisciplinarităţi” și să ia notă de vädita ei tendință de a 
„rupe cu originile sale exclusiv europocentrice”. 

Însă conceptul globalizant al „europocentrismului” mi se pare că 
ar fi meritat să fie, la rîndul său, supus unei minutioase si îndelungate 
demontări, care să-i redea bogăţia și varietatea: dacă în interiorul 
cîmpului cultural european rețelele de influență și cîmpurile de putere 
simbolice se structurează în jurul culturilor „mari”, difuzate de limbile 
„centrale”, atunci ar trebui examinate și reacţiile vizavi de traducere, 
inclusiv gândirea asupra acesteia, în culturile „mici”, vehiculate de 
limbile „periferice”. Cu alte cuvinte, acest spațiu este departe de a fi 
unul omogen: dimpotrivă, el este traversat de tensiuni inegale, ce 
depind în mare măsură de culturile „mari”, vehiculate de limbile „cen- 
trale”, vizavi de care culturile „mici”, difuzate de limbile „periferice”, 
se poziţionează neîncetat în varii configurații, nu totdeauna obediente. 
Numindu-le „minorităţi invizibile”“ şi asemănindu-le... cu Contele 
Dracula, cel care se priveşte în oglindă fără a se putea vedea vreodată, 
Michael Cronin atrăsese, cu cîțiva ani mai devreme, atenţia asupra 
locutorilor ce vorbesc ceea ce el numește „limbi minoritare”, care, nici 
ele, nu reuşesc să se regăsească în oglinda studiilor traductologice: 
ediţia din 1998 a sus-numitului dicţionar nu cuprinde nici o referință 
privitoare la „traducere si limbile minoritare” sau vreo abordare teo- 
retică a acestei problematici, lucru cu atît mai paradoxal cu cît tocmai 
culturile dezvoltate de limbile „minoritare” sînt prin excelență culturi 
ale traducerii. Pe de altă parte, alţi cercetători se întreabă tot mai 
insistent dacă, extinzindu-l la spaţiile geografice unde engleza este 


Theo Hermans, Translating Others, vol. 1, 2006, vol. 2, 2012, Routledge, New 
York, 2014. Prima ediţie a apărut la St. Jerome Publishing, Manchester, 2006. 
Michael Cronin, Translation and Globalization, Routledge, New York, 
2003, p. 139 și urm. 

limba predominantă, conceptul de „europocentrism” mai este „cît de cit 
folositor” și dacă nu cumva poate fi „considerat teoretic redundant”. 

Cit despre tradiţia traductologică românească, regretatul Janos 
Kohn, care nu a mai putut aduce la zi prezentarea acesteia în ediţia a 
doua, a dat, în ediția din 1998, un verdict succint, poate insuficient 
argumentat, lucru explicabil și prin spaţiul restrîns alocat în 
Enciclopedie diverselor „tradiţii”, dar care merită, în orice caz, exa- 
minat cu atenţie. Autor, între altele, al unei lucrări de succes privind 
virtuțile compensatorii ale limbii române în traducere“, Janos Kohn 
formulează în secțiunea axată pe „History and Traditions” următorul 
diagnostic privind specificitatea teoriilor traductive românești: „În 
România, teoria traducerii rămîne strîns legată de practică”. Diag- 
nosticul său este susținut de constatarea marii cantităţi de traduceri 
efectuate în perioada postbelică, ceea ce explică, după dinsul, si 
vizibila corelare a studiilor teoretice cu realizările practice. El mai 
remarcă și faptul că astfel de texte teoretice sînt adesea scrise de 
traducători profesioniști, însă exemplifică citînd opiniile unor mari 
scriitori români, care s-au ilustrat și în traducere (Lucian Blaga” sau 
Ştefan Augustin Doinaș”). Kohn nu uită să mai amintească totuși şi 
existența unor lucrări de tip academic, centrate pe o perspectivă 


Luc van Doorslaer, Peter Flynn, „On constructing continental views on 
translation studies. An introduction”, în Luc van Doorslaer, Peter Flynn 
(ed.) Eurocentrism in Translation Studies, John Benjamins, Amsterdam, 
2013, p. 5; Peter Flynn, „How Eurocentric is Europe? Examining scholars’ 
and translators’ contributions to translation studies - an ethnographic 
perspective”, în Luc van Doorslaer, Peter Flynn, Eurocentrism in 
Translation Studies, p. 43-60. 

loan Kohn, Virtufile compensatorii ale limbii române în traducere, Facla, 
Timișoara, 1983. 

Janos Kohn, „Romanian Tradition”, în Baker, Mona, Van Doorslaer, Luc 
(eds.), Routledge Encyclopedia of Translation Studies, Routledge, New York, 
1998 (reed. 2000), p. 539. 

Lucian Blaga, „Cum am tradus pe Faust”, în Steaua, nr. 8, 5 mai 1957. 
Ştefan Augustin Doinaș, „Dificil, riscant, dar nu imposibil”, în Secolul XX, 
nr. 2, 1965. 

traductologică cu marcată orientare lingvistică, nu fără a sublinia că 
„numărul studiilor privind traducerea rămîne relativ mic”. 

De curînd a apărut un studiu privind „ideile şi metaideile tra- 
ductive româneşti”, urmărite de-a lungul a nu mai puţin de șase 
secole, unde putem citi un diagnostic oarecum diferit de cel dat de 
Kohn, și nu mai puţin categoric. În capitolul privitor la „orientările 
actuale”, capitol concentrat pe perioada „postdecembristă”, deci 
practic pe ultimii 25 de ani, Georgiana Lungu Badea constată, mai 
întîi, puternicul impuls dat activităţii de traducere din spaţiul 
românesc de unele „instituţii culturale internationale, cît si de tendința 
de mondializare”, care ar fi declanșat, după dinsa, prin ricoseu, si un 
proces de „reglementare a aparatului critic”? utilizat de teoriile tra- 
ducerii (în care include si lucrările unor cercetători de origine română, 
dar care s-au format și își desfăşoară activitatea în alte cadre academice 
decit cele din spaţiul românesc, precum Ioana Popa, Ecaterina Cleynen- 
Serghiev, Iulia Mihalache), ceea ce nu o împiedică însă să tranșeze 
problema unei eventuale specificitäti a traductologiei românești: „Deși 
nu se poate vorbi despre o tradiţie a disciplinei riguros teoretice a tra- 
ducerii în spațiul românesc, contribuţiile teoretice aduse de cercetătorii 
români — traducători și lingviști — sînt numeroase şi variate” ”. 
Autoarea va pune ulterior = explicit și oarecum tardiv — sub semnul 
unei întrebări, mai curînd retorice", însăși capacitatea operaţională a 
unui concept precum cel de „traductologie românească”. 

Cele două verdicte, exprimate de ambii cercetători cu egală con- 
vingere, privind specificul sau non-specificul traductologiei românești 
sînt despărțite de cel putin un deceniu și jumătate, interval de timp în 
care studiul academic al traductologiei s-a extins masiv, cu mare 
rapiditate, în întregul învățămînt universitar românesc și la toate 


Janos Kohn, op. cit., p. 540. 

Georgiana Lungu Badea, Idei și metaidei traductive românești (secolele XVI- 
XXI), Editura Eurostampa, Timișoara, 2013. 

Ibid., p. 125. 

Ibid., p. 109. 

Ibid., p. 132-133. Titlul capitolului anterior, „Orientări în cercetarea tra- 
ductologică românească”, devine astfel caduc. 

nivelurile sale (licenţă, masterat, doctorat, proiecte ample de cer- 
cetare), interesind și chiar captivind categorii de specialişti tot mai 
largi, lucru dovedit de numărul considerabil de volume și studii 
publicate de ei în acest răstimp, dar și de apariţia unor reviste exclusiv 
dedicate acesteia: dacă este să dăm crezare celor două opinii, am putea 
deduce că extinderea si consolidarea domeniului nu ar fi determinat si 
o consolidare a unui specific autohton, ci, dimpotrivă, l-ar fi subminat 
pe cel existent în anii '90, diluîndu-l într-un proces de „globalizare” și 
„mondializare” a cercetării. Pe de altă parte, revenind la punctul de 
vedere exprimat de Georgiana Lungu Badea, nu este foarte clar în ce 
anume ar consta acel proces de „reglementare a aparatului ei critic” 
despre care vorbeşte autoarea. În măsura în care, cum vom arăta în 
continuare, majoritatea lucrărilor ce-l utilizează în prezent sînt 
redactate în alte limbi decît limba română, acest proces nu s-a putut de 
fapt produce. 

Pentru a examina întemeierea celor două puncte de vedere m- 
am oprit la două momente care mi s-au părut deosebit de fertile în 
gindirea românească cu privire la traducere, ambele dinainte de 1989, 
pentru a le confrunta apoi cu situaţia de după 1990. 


Anii ’60 ai secolului trecut 


În anii '60 ai secolului trecut, apariţia în Franţa a lucrării inti- 
tulate Problèmes théoriques de la traduction semnată de Georges 
Mounin (carte ce nu a fost nici pînă în prezent tradusă în româneşte) a 
declanșat o vie dezbatere privind rolul gîndirii teoretice asupra tra- 
ducerii, dezbatere publicată în renumita revistă Secolul XX, în două 
numere consecutive”. În ambele numere ale revistei se pronunță 
asupra lucrării marelui lingvist şi traductolog francez personalități ale 
vieţii culturale a vremii, însă nu totdeauna cei cu o formaţie filologică 
solidă. Cel dintii care are ceva de spus este Marcel Breslașu, poet, 
fabulist, compozitor, interpret de lieduri, cronicar muzical, avocat si 
traducător, cîțiva ani redactor-șef al prestigioasei reviste Secolul XX, 
unde a publicat si citeva traduceri, personalitate complexă, alcătuită 


Secolul XX, nr. 1, 1965, si Secolul XX, nr. 2, 1965. 

din tulburătoare jocuri de umbre'“. Al doilea text este semnat de Henri 
Jacquier'”, profesorul clujean care l-a acuzat pe Roland Barthes de 
pierderea cetățeniei franceze, ceea ce l-ar fi condamnat implicit să-și 
continue cariera şi viața în România pînă la moarte (1980) ; autor al 
unei teze de doctorat în lingvistică, profesor de liceu și apoi uni- 
versitar specializat în respectivul domeniu, Jacquier asumă o poziție 
atipică printre celelalte voci care se pronunță pe marginea cărţii lui 
Mounin. Deși începe prin a sublinia cît de „anevoioasă” este munca 
traducătorului, care trebuie să fie „în acelaşi timp bun cititor și bun 
scriitor”, declară ulterior, foarte tranșant, că „grupul conținuturilor 
sau al limbajelor ştiinţifice si tehnice [...] se bucură de traductibilitate 
integrală în orice limbă din lume”, întrucît se întemeiază pe ,enunturi 
univoce” și nu pe „exprimări afective”, „iar structura intelectuală a 
omului este la fel sub toate meridianele, deşi se exprimă felurit”"”, afir- 
matii ce vădesc si un crez neclintit, de sorginte franceză, în uni- 
versalitatea spiritului uman. 

În loc să examineze însă postulatele de tip lingvistic și incidența 
lor în chestiunea traducerii, Jacquier pronunță un înflăcărat rechi- 
zitoriu de tip eseistic la adresa lingvistilor și a noilor lor teorii (nu 
scapă de dezaprobarea sa nici structuralismul de sorginte saussuriană 
în special, nici behaviorismul bloomfieldian, glosematica lui Hjelmslev 
sau distributionalismul lui Harris, nici neo-kantienii precum Cassirer, 
ocazie de a demonstra și că este la curent cu respectivele curente), 
care, în loc să „încurajeze” munca traducătorilor, nu fac altceva decît 
să o ,osindeascä la tăcere”, ca si cum aceştia nu şi-ar dori altceva 
decît ca omul „să rămînă închis în solitudinea individului chircit în 


Geo Șerban, „Meandrele memoriei. Breslașu vs Bresliska”, în Observator 
cultural, nr. 560, ianuarie 2011. 

Henri Jacquier, „Babel, mit viu”, în Secolul XX, nr. 1, 1965, p. 151-160. Sub 
același titlu va fi publicat în 1991 un volum îngrijit de Mircea Muthu, 
apărut la Editura Dacia din Cluj-Napoca. 

Alexandru Matei, „Fintîna barthesiană. Cazul Henri Jacquier şi două 
păcate mortale”, în Observator cultural, nr. 719, aprilie 2014. 

Henri Jacquier, op. cit., p. 153. 

Ibid., p. 155. 

sine, victimă desemnată a angoasei inexprimabilului”“. Captivat de 


propriul stil, Jacquier continuă în același registru, neuitînd să îi invoce 
constant pe traducători, pe care validitatea sau caducitatea teoriilor 
lingvistice îi lasă de altfel „indiferenți””: teoria devine astfel, în 
viziunea lui, nu doar inutilă, ci si dăunătoare, singurul lucru demn de 
reținut fiind existența de facto a traducerilor si superioritatea 
activității traducătorilor. Jacquier nu face diferența de nivel dintre 
teorie, privită cu mare suspiciune, și practica propriu-zisă, tradu- 
cătorul fiind condamnat să-și îndeplinească misiunea civilizatoare sub 
amenințarea lingvisticii, al cărei tel pare a fi doar cel de a ,stinjeni la 
maximum îndeletnicirea” sa”. 

Jacquier acceptă însă necondiţionat valabilitatea tezei imposi- 
bilitätii traducerii atunci cînd vine vorba de poezie, caz în care, spune 
el, doar ediţiile bilingve ar putea să-l ajute pe cititor să descopere 
esența textului original; în plus, astfel de ediţii ar trebui să cuprindă 
neapărat un „portret” al limbii originalului (cu referiri la fonetismul ei, 
la grafie, la gramatică), dînd „cît mai numeroase” note explicative, 
însoţite de traduceri secvențiale multiple”, Nu ratează nici ocazia de a 
se referi la etica traducătorilor, şi enumeră în încheiere calitățile 
bunilor traducători, odată ce „s-au împăcat cu gîndul că traducerea 
literară este o muncă de aproximaţie”: probitate, modestie, mindria 
unei meserii ce contribuie la „ridicarea intelectuală si la desfătarea 
sufletească a mii și mii de oameni, dar și la apropierea morală a 
popoarelor”, într-un cuvînt, la constituirea literaturii universale. Mai 
presus de toate, traducătorul trebuie să-și continue misiunea civili- 
zatoare „fără să se lase tulburat de verdictele pronunţate de unii 
lingviști, nici de sirenele absurdului cu armonioasele lor tinguieli 


` Ibid! 
Ibid. 

ju Ibid., p. 157. 
Ibid., p. 160. 

“Într-o altă epocă, Paul Ricœur, şi nu doar el, avea să vorbească despre 
„echivalență fără identitate”. 


“* Henri Jacquier, op. cit., p. 160. 

despre angoasa inefabilului, singurătatea conştiinţei individuale lipsite 
de comunicare cu ceilalţi, si eșecul final inevitabil al limbilor”?. 

În numărul următor, Nicolae Argintescu-Amza“, critic literar, 
eseist, sociolog, filozof, pasionat de arte plastice (autor al unei lucrări 
despre Vermeer şi al alteia despre Grigorescu), de estetică şi psiho- 
logie, cronicar de artă, traducător din Shakespeare, Horaţiu, Lucrețiu, 
Baudelaire, Schiller, Molière, Claudel, Maiakovski, Pavese, atacă 
„dezinvoltura” lui Mounin, vizibilă, spune el, încă din titlul primei sale 
cărți, pe care ar fi încercat să o compenseze ulterior printr-un „exces 
contrar” , dînd „o excesivă audiență problemelor de strictă filologie 
modernă, în cadre cît mai doctorale”””. Ocazie de a regreta „forma- 
lismul” „unei bune părţi din cercetările lingvistice”, de a lansa'o dia- 
tribă la adresa exceselor lor şi de a se teme ca nu cumva o „falsă inter- 
pretare lingvistică a procesului de traducere” să amine „cu încă foarte 
multi ani elucidarea acestui extraordinar mijloc de culturalizare mon- 
dial”. Or, „elucidarea” despre care vorbește el ar fi trebuit lăsată în 
seama psihologiei, care are a determina „treptele psihice”, altfel spus 
aptitudinile traducătorului, îndreptățit să producă, precum un 
Arghezi, „traduceri chiar superioare originalului”. Una peste alta, 
păcatul de neiertat al cărţii lui Mounin ar rămîne acela că „principiul, 
poate fundamental, al procesului de traducere, nu este nici măcar 
amintit”? şi anume faptul că traducerea este un act interpretativ: prin 
urmare, ne îndeamnă autorul, mai bine ar fi să ,depäsim specificitätile 
falacioase ale fixismului”, „vădite cochetării ale unei anumite 
«filozofări» lingvistice””!, tot aşa cum „trebuie depășită falsa aparatură 


77 Ibid. 
“N Argintescu-Amza, „Despre «Frumoasele credincioase»”, în Secolul XX, 
nr. 2, 1965, p. 157-164. 
Fi Ibid., p. 157. 
Ibid. 
3! Jbid, p. 158. 
32. Ibid., p. 159. 
Ibid, p. 160. 
Ibid. 


29 


22 


Citeva reflecţii cu privire la starea traductologiei româneşti 


.. . w 35 Y Q . Y 
ştiinţifică” : pe scurt, necesară ar fi o lucrare intitulată „Probleme 


practice ale traducerii de artă”, epuratä de ,tehnicisme înguste”, 
pentru că, ultim avertisment, în „cercetările tinzînd spre obiectivitatea 
ştiinţifică”, „excesul irațional al purismului” nu doar că este „sterp”, 
dar poate „rătăci mintea”, 

La textele celor doi se adaugă și un altul, adesea invocat şi în 
prezent, semnat de poetul, eseistul și traducătorul Ştefan Augustin- 
Doinaș”, reputat pentru traducerea lui Faust de Goethe, a poemelor 
lui Hôlderlin, dar și a unor texte de Mallarmé, Paul Valéry, Martin 
Buber, Giovanni Papini etc. (ar fi tradus din peste 10 limbi!): el 
dezvoltă o pledoarie apăsată, cum o arată şi titlul, consolidată de o 
argumentatie cu referințe la cîteva surse teoretice occidentale, în 
favoarea „posibilităţii” traducerii: textul său se încheie prin invitaţia 
infeleaptä adresată traducătorilor de a „dovedi practic că «miracolul» 
traducerii poetice există”, lăsînd în seama „altora” „explicaţia, funda- 
mentarea teoretică a posibilității” acestuia”, 

Pentru aceste personalități culturale, ocupînd poziţii variate în 
cîmpul simbolic românesc al vremii, însă toate beneficiind de „vizi- 
bilitate”, cartea lui Mounin este mai degrabă un pretext pentru a se 
pronunța despre calitatea traducerilor sau despre planuri editoriale, 
decit despre necesitatea dezvoltării în spaţiul românesc a gîndirii 
teoretice privitoare la traducere. Breslașu recunoaște această lipsă de 
interes teoretic, dar îi acordă cîteva rînduri de încheiere, mai degrabă 
de complezentä, subliniind că vede în teoria traducerii un „adjuvant” 
pentru cel ce se inițiază în „vastul și complexul domeniu al literaturii 
universale”, 

Tradiţia românească în privinţa traducerii pare astfel a se dez- 
volta în cadrul unei tematici recurente de tipul „cum l-am tradus 


35 
36 
37 


Ibid, p. 161. 

Ibid., p. 163. 

Stefan Augustin-Doinas, „Dificil, riscant, dar nu imposibil”, în Secolul XX, 
nr. 2,1965, p. 165-167. 

Ibid., p. 167. 

Marcel Breslasu, op. cit., p. 150. 

pe..." ,tälmäcindu-l pe...” si „arta de a traduce”. Că reflectia 


asupra traducerii era văzută ca făcînd parte din domeniul literaturii 
comparate, esteticii sau istoriei literaturii nu are a ne mira într-un 
moment în care nici formula Translation Studies, nici cea franceză, 
traductologie, nu fuseseră încă inventate. Retinem însă că toţi cei ce se 
pronunță pe marginea cărţii lui Mounin, fie ei scriitori, traducători sau 
lingviști, împărtășesc, cu toate lecturile lor în domeniu aduse la zi, o 
egală reținere vizavi de rolul lingvisticii și, în general, al teoriei, în 
gîndirea asupra traducerii și un egal interes pentru practica traducerii 
cu toate componentele sale, - dar, nota bene, doar a traducerii textului 
literar, traducerea altor tipuri de texte fiind total ignorată, ca nefiind 
traducere, ci pur și simplu transpunere mecanică a unor terminologii". 


n4l »42 


Anii '80 ai secolului trecut 


În primii ani ai deceniului '80 s-au produs mai multe eveni- 
mente direct legate de reflectia privitoare la teoria traducerii, con- 
centrate în cîteva publicaţii de mare circulație. În luna iunie a anului 
1980 a avut doc un mare ,Colocviu national de traduceri si literaturä 
universalä”", iar stenograma lucrărilor a fost publicată, anul următor, 


* Aluzie la Lucian Blaga, „Cum l-am tradus pe Faust”, în Steaua, nr. 8 din 5 


mai, 1957. 

Veronica Porumbacu, „Tălmăcindu-l pe Scipaciov”, în Viaţa românească, 
nr. 4, 7 iulie 1951, p. 198-216. | 

Începînd cu Tudor Vianu, „Ceva despre arta traducerii”, în Literatura 
universală si literatură naţională, ESPLA, 1956, p. 267-278, sau Nina 
Cassian, „Arta de a traduce”, în Secolul XX, nr. 1, 1973, p. 146-148. 
Argintescu-Amza declara transant că „[...] nici traducerea de colportaj a 
textelor tehnice sau de vulgară vulgarizare nu pot avea nimic de-a face cu 
traducerea artistică”, op. cit., p. 162, iar Franz Storch anticipa, pe un ton la 
fel de categoric, „rolul important al computerelor”, care vor „traduce 
foarte bine un text ştiinţific care se bazează pe noțiuni și ecuaţii”, 
„Colocviul national de traduceri şi literatură universală”, în Viața 
Românească, număr special, revistă editată de Uniunea Scriitorilor, 
București, 1981, p. 72. 

A se reţine calificativul național, care trimitea în acea perioadă la multiple 
sensuri legate și de ideologia comunistă. 

într-un număr special al revistei Viaţa Românească”; în 1983, numărul 
1 al revistei, nu mai puţin renumite în acea epocă, Cahiers roumains 
d'études littéraires, a fost în întregime consacrat temei 
„Poietique/Postique de la traduction”, şi tot în acel an apărea si 
lucrarea lui loan Kohn la care m-am mai referit; cu doi ani mai 
devreme, la începutul anului 1981, apăruse Orizontul traducerii al lui 
Gelu Ionescu”° ; cuprinzind un foarte consistent text introductiv, a 
cărui valabilitate teoretică rămîne și astăzi incontestabilă. 

Deși teoria se înzestrase între timp cu un nume propriu (în anii 
1972-1976), iar textele pe care le-am invocat pentru a încerca să deli- 
mitez centrele de interes din anii '80 vădesc din nou o bună corelare a 
lecturii autohtone cu ceea ce se scria si se publica concomitent în 
spaţiul european, ele rămîn în continuare axate pe chestiunea fide- 
lităţii textului țintă vizavi de textul sursă în cadrul cuplurilor de limbi, 
pe fundalul aceleiași neîncrederi în abordările de tip lingvistic și, prin 
ricoșeu, pe contabilizarea diverselor tipuri de erori posibile în procesul 
traducerii. Faptul este oarecum de înțeles în cazul opiniilor exprimate 
de participanţii la „Colocviul national de traduceri și literatură 
universală”, majoritatea traducători, dar el este evident si în cazul 
textelor publicate în primul număr al revistei Cahiers roumains..., unde 
„multe studii poartă semnătura unor cercetători de formație academică. 

Ioana Popa sugerează o posibilă explicație a concentrării dez- 
baterilor pe tema libertăţii și / sau a fidelității în traducere, parti- 
cularitate pe care dînsa o regăsește în spaţiul sovietic și apoi în 
întreaga zonă est-europeană. Dat fiind că, printre scriitorii interzisi, 
multi erau autorizaţi să semneze si să publice traduceri, este posibil, 
spune cercetătoarea, ca ei să fi văzut în această activitate o „șansă 


acordată creaţiei, care ar fi putut influența modul lor de a traduce” să 


45 $ i A no 5 - pi - 
„Colocviul national de traduceri și literatură universală”, în Viața 


Românească, număr special, revistă editată de Uniunea Scriitorilor, 
București, 1981. 

Gelu Ionescu, Orizontul traducerii, Univers, București, 1981. 

Ioana Popa, „Communism and Translation Studies”, în Gambier, Yves, van 
Doorslaer, Luc, Handbook of Translation Studies, vol. 4, John Benjamins, 
Amsterdam, 2013, p. 28. 

deci să fi fost înclinați, ca să spunem așa, congenital, spre traducerea 
liberă; pe de altă parte, mai observă dinsa, în anii '30, astfel de 
dezbateri erau, în orice caz, „politizate” în spaţiul sovietic, iar „unii 
cercetători au văzut în preferința oficială pentru traducerea liberă un 
factor ce a favorizat cenzura si intervenţiile asupra textelor sursă”. 
Cu alte cuvinte, deși discuția asupra raportului dintre cele două texte 
în procesul traducerii ar fi fost frămîntată de tendinţe și influențe 
contradictorii, balanţa ar fi înclinat, din rațiuni subiective și ideo- 
logice, înspre valorizarea infidelitätii. Argumentatia nu se verifică, 
după părerea mea, în spaţiul românesc, în orice caz nu în perioadele la 
care mă refer eu aici“. Majoritatea celor care abordează subiectul se 
pronunță categoric pentru respectarea criteriului fidelității, ba chiar 
pun la îndoială abilitatea poeţilor de a transpune marile texte poetice 
ale literaturii universale: traducerile lui Tudor Arghezi, de pildă, sînt 
marcate de „prea puternica lui personalitate poetică”, ceea ce l-ar fi 
împiedicat „să înțeleagă spiritul unui autor străin”. 

Se fac însă auzite si unele voci, foarte puţine, precum cea a lui 
Alexandru Balaci (pledind pentru întemeierea unei estetici a tra- 
ducerilor, care „să-și propună să elucideze [...] în ce constă esența 
muncii de traducere, a traducătorului”) si, mai ales, cea a lui Gelu 
Ionescu, care deploră lipsa unei teorii coerente, fapt, mai spune el, ce 
ar explica şi faza de amatorism în care s-ar complace în continuare 
însăși practica traducerii: pentru prima dată, cu această intensitate, 
este afirmată necesitatea unor dezvoltări teoretice, iar „inexistența 
apariţiilor teoretice” este văzută ca o „consecință a aceleiași men- 


Ibid. 

“ Gelu Ionescu, Orizontul traducerii, p. 36. Autorul observă şi el fenomenul, 
limitîndu-l la perioada proletcultistă, cînd „mulţi scriitori nu-și publică 
operele lor — sau publică doar o parte din ce scriu — si astfel se ocupă de 
traduceri: efect «pozitiv» al unei situaţii regretabile”. 

Aurel Covaci, „Colocviul national de traduceri si literatură universală”, în 
Viața Românească, 1981, p. 14. | 

Alexandru Balaci, „Colocviul national de traduceri și literatură 
universală”, în Viaţa Românească, 1981, p. 74. 

talitäti artizanale care patronează majoritatea traducătorilor noștri”? 


Peste alte cîteva rînduri, autorul insistă din nou și afirmă necesitatea 
teoriei și ca instrument formator al practicii: „nu ne putem lipsi de 
stimularea unei activităţi cu pronunțat caracter teoretic privind 
problemele traducerii” ce ar putea fi încurajată și prin traducerea 
unor texte corespunzătoare, care să constituie cadrul necesar unei 
depășiri a acestui „mirific stadiu artizanal”"", conducînd la dezvoltarea 
unei „conștiințe teoretice, ştiinţifice, profesionalizate”” în această 
direcție. În acest scop, el recomandă, asociindu-se aici și altor voci”, o 
critică a traducerilor, nici pînă astăzi cristalizată (şi nu doar în spațiul 
românesc), dincolo de rubricile canonice ale criticii de întimpinare, 
capabilă de o adevărată analiză tehnică, „aplicată la detaliile cele mai 
fine ale unei tălmăciri”””. Aceste deziderate le va susţine, argu- 
mentîndu-le pe larg, si în putin la cartea sa despre „orizontul tra- 
ducerii”, în care reflectia asupra traducerii este însă proiectată în 
cadrul istoriei literaturii române contemporane, de unde, spune el, ea 
„absentează aproape cu totul’, alocîndu-i-se practic rolul de „anexă a 
fenomenului literar original” . Douä sint directiile de cercetare care ar 
putea contribui, după el, la reconsiderarea poziţiei traducerilor: 
examenul receptării lor în cultura română și, pe de altă parte, ela- 
borarea unei teorii a lecturii”, din a cărei perspectivă, de pildă, feno- 
menul traducerilor „întirziate” ar putea explica şi modul în care 


* Gelu Ionescu, „Colocviul naţional de traduceri și literatură universală”, în 


. Viaţa Românească, 1981, p. 89. 

Ibid. 
`i Ibid. 
Ibid. p. 89-90. 
% Ileana Verzea, „Colocviul national de traduceri si literatură universală”, în 
Viaţa Românească, 1981, p. 50; George Lăzărescu, „Colocviul naţional de 
traduceri si literatură universală”, în Viaţa Românească, 1981, p. 94; Irina 
Eliade, „Colocviul national de traduceri și literatură universală”, în Viaţa 
Românească, 1981, p. 94. | 
Gelu Ionescu, „Colocviul naţional de traduceri și literatură universală”, în 
Viaţa Românească, 1981, p. 89, şi Gelu Ionescu, Orizontul traducerii, p. 52. 
Gelu Ionescu, Orizontul traducerii, p. 9. 
Ibid., p. 11-15. 

literatura originală „reasimilează” trecutul, pregătind noi orientări sau 
întărind altele, incipiente, şi potentindu-le. Autorul reia ideea 
necesarei teorii a traducerii, în care vede o șansă acordată tradu- 
cătorilor de a dobîndi o „conștiință teoretică superioară” 

Elementul de continuitate în care observ specificul reflectiei 
româneşti şi care leagă cele două momente pe care le-am extrapolat 
aici constă în clara delimitare de teorie și, cum am spus, în rezistența 
faţă de aceasta, privită cu destulă neîncredere: este şi trăsătura care a 
„scutit” reflectia românească de vreo reconsiderare vizavi de „mirajul” 
lingvisticii, cea care a determinat în spaţiul vestic european atîtea 
revizuiri, dar a făcut posibilă și construirea traductologiei ca demers 
autonom. Concomitent, reflectia asupra practicii a depășit, atit la nivel 
cantitativ, cît si calitativ, pe cea privind teoria, cum rezultă și din ceea 
ce Irina Mavrodin a numit şi a încercat să fundamenteze încă din anii 
'80, si anume o „practico-teorie”. 

Este nu mai puţin adevărat și că acest „specific” s-a dezvoltat pe 
un teren fertil: în spaţiul românesc, reflectia asupra literaturii în 
general este puternic marcată de o tradiţie impresionistă, eseistică (a 
cărei culme a constituit-o Istoria literaturii a lui George Călinescu), 
care a împins nu de puţine ori tentativele pur teoretice într-o postură 
de auto-justificare. Se mai remarcă astfel, lucru verificabil pe termen 
lung, încă o situaţie oarecum paradoxală: pe de o parte, autorii 
textelor la care m-am referit pînă acum, dar și ai multor altora pe care 
le-am lăsat deoparte, erau la curent cu ce se scria în marile limbi de 
circulaţie în domeniul teoriei și practicii traducerii, de unde și inadec- 
varea afirmației cu privire la o așa-zisă „rămînere în urmă”; pe de alta, 
aceeași autori, fie ei scriitori, eseiști, poeţi sau critici literari, mani- 
festau o tenace rezervă, reticență metamorfozată uneori în refuz 
explicit, vizavi de urgenţa construirii unei teorii. Chiar şi numărul din 
Cahiers..., unde se pronunţă un număr consistent de „universitari”, 
este axat pe aceeași confuzie de nivel hermeneutic între practică și 
teorie: Irina Mavrodin, responsabila numărului şi autoarea textului 
introductiv, cea care, într-un anume fel, dă și tonul în abordarea 
tematicii, începe prin a declara că „O traducere reușită nu are cum să 

rezulte din aplicarea mecanică a vreunei teorii, oricît de adecvată ar fi 
ea, pentru că teoria, prin chiar generalitatea ei, nu se aplică lesne la 
traducere [...]. Traducerea este, înainte de toate, o practică [...]””: ca si 
cum teoria și practica ar urmări același scop! 

Traducerea se vede prin urmare corelată cu literatura însăși, iar 
chestiunea literalitätii și a fidelității ocupă, din nou, locul central în 
dezbatere, teoria fiind chemată să se pronunțe din perspectivă 
contrastivă şi stilistică: Victor Ivanovici declară că „este de la sine 
înţeles că am adoptat perspectiva contrastivă a stilisticii lingvistice 
[...]”%. După ce constată, nu neapărat ca pe un eveniment pozitiv, că 
„bibliografia privind traducerea cunoaşte o proliferare dramatică” 
(este vorba de anii '80!) si enumeră cel puţin trei tipuri de abordări 
teoretice, „adesea în dezacord”, Marcel Pop-Cornis își propune să 
„analizeze în ce măsură au a focal ele atit teoria românească a tra- 
ducerii, cît si practica traducerii si, la un nivel si mai dramatic, tradu- 
cerea poeziei românești în limbi de circulatie””, pentru a ajunge la 
concluzia că ele joacă un rol (negativ), în măsura în care au încercat să-i 
determine pe traducătorii de poezie români „să se conformeze atît 
formei, cît și ideilor”, într-o indecizie ce își lasă amprenta asupra tra- 
ducerii, provocind, nu de puţine ori, exact „efectul opus”” asupra 
receptării. 

Tema receptării literaturii române în Occident a fost și rămîne 
una recurentă, uneori cu tente ușor nationaliste: impunerea ei în 
circuitul mondial ar depinde de conştientizarea faptului că „principiul 


universalitätii este obligat să depindă de cel al traductibilității”“, iar 


61 è . . . , . a A . 
Irina Mavrodin, „La traduction — une pratico-theorie”, în Cahiers roumains 


d'études littéraires, nr. 1, 1983, p. 4. 

Victor Ivanovici, „Text and Translatability”, în Cahiers roumains d'études 
littéraires, nr. 1, 1983, p. 11. 

Marcel Pop-Cornis, „Romanian Poetry in an Age of Translation”, în 
Cahiers roumains d'études littéraires, nr. 1, 1983, p. 34. 

Ibid, p. 35-36. 

Ibid., p. 41. 

Ibid., p. 36. 

vocile care se pronunţă în favoarea traducerii în tandem”, un tradu- 
cător român și un traducător vorbitor nativ al limbii ţintă, sînt 
nenumărate; la fel și multitudinea studiilor și luărilor de poziţie 
privind analiza traducerilor operelor literare românești în limbile de 
circulație“, chiar dacă o asemenea îndeletnicire ar intra, pentru unii, 
în capitolul „propagandei peste hotare”. Nici în acest caz, ca și în 
privinţa traducerilor în limba română, opinia generală nu favorizează 
traducerea liberă şi nici nu vede scriitorii si poeţii ca pe cei mai potri- 
viti traducători: Leon Levitchi invocă, în luarea sa de cuvînt, o 
„comisie Shakespeare”, fondată în anii 1950 și alcătuită din perso- 
nalități de primă mărime ale culturii române, comisie ce a „legiferat 
niște puncte de vedere românești privind îndatoririle fundamentale ale 
traducătorului onest”, unanim aprobate de plenul Uniunii Scriitorilor, 
din care cel putin şapte insistă asupra următoarelor ,norme”: 
traducerea să fie integrală, să fie făcută din limba originalului, „să nu 


“Irina Eliade, „Colocviul național de traduceri și literatură universală”, în 


Viața Românească, 1981, p. 94; Catinca Ralea, „Colocviul national de 
traduceri și literatură universală”, în Viaţa Românească, 1981, p. 86. 

La „Colocviul naţional de traduceri și literatură universală” practic toți 
participanţii exprimau dorinţa ca literatura română să fie difuzată în lume. 
Din cele patruzeci si două de intervenţii, treizeci și trei se pronunţă explicit 
pe această temă: Aurel Covaci, p. 16; George Potra, p. 19; Edgar Papu, p. 20; 
Lorinczi Làszld, p. 22; Tatiana Nicolescu, p. 25; Constantin Crișan, p. 29; 
Corneliu Barborică, p. 31; Andrei Brezianu, p. 39; Maria Banus, p. 42; Florin 
Murgescu, p. 45; Petre Solomon, p. 49; Ileana Verzea, p. 50; Cristina 
Petrescu, p. 52; Balogh I6zsef, p. 53; Florian Potra, p. 56; Romul Munteanu, 
p. 60; Dan Grigorescu, p. 65; Ştefan Augustin-Doinaș, p. 68; N. Carandino, p. 
71; Franz Storch, p. 72; Alexandru Balaci, p. 4; Radu Lupan, p. 76; Paul 
Alexandru Georgescu, p. 77; Cristea Chelaru, p. 82; Alexandru Paleologu, p 
84; Catinca Ralea, p. 87; Zoe Dumitrescu-Busulenga, p. 90; Marin Mincu, p. 
92; Irina Eliade, p. 94; George Lăzărescu, p. 95; Iulian Neacșu, p. 97; Micaela 
Slăvescu, p. 99; Andrei Bantaş, p. 104. 

Romul Munteanu, Aurel Covaci, „Colocviul naţional de traduceri şi 
literatură universală”, în Viaţa Românească, 1981, p. 60. 

Aurel Covaci, „Colocviul naţional de traduceri și literatură universală”, în 
Viaţa Românească, 1981, p. 14. 

Li . L 4 LA # 71 
supraliciteze”, să nu se facă „vinovată” de „păcatul omisiunii” . Franz 


Storch îi invita, la rîndul său, pe traducători să nu cumva să vadă în 
traducere „o frumoasă care strălucește prin infidelitatea sa” UR 
Alexandru Balaci asimilează arta traducerii cu fidelitatea, sarcina 
traducătorilor constînd în a reda „cît se poate de fidel [...]”, în a 
„transmite conținutul integral [...]”?, iar lista celor cu opinii similare 


s-ar putea oricînd extinde. 


Traductologia la cumpăna dintre secole: 1995-2014 


Fractura istorică, ideologică și politică de după 1989 a modificat 
radical ideea de continuitate şi a antrenat chiar un refuz al preluării 
vreunei tradiţii. Totodată, după 1995, se produce treptat și institutio- 
nalizarea traductologiei: în jurul anilor 2000, se înființează, în practic 
tot învățămîntul universitar, secții de traductologie la nivel de licenţă; 
apar apoi masterate specializate în traductologie şi interpretariat, ceea 
ce determină elaborarea unui mare număr de lucrări de licență și 
disertaţie axate pe acest domeniu. Numărul doctoratelor din domeniul 
traductologic sporește an de an (deși nici procedura de admitere în 
Școlile doctorale şi nici cursurile din primul an, desfășurate în cadrul a 
două module, literar și lingvistic - doctoranzii care au ales teme 
traductologice pentru lucrarea de doctorat înscriindu-se majoritar în 
modulul lingvistic -, nu acceptă decît tacit o specializare strict traduc- 
tologică). Se înmulţesc colocviile și manifestările științifice consacrate 
traductologiei, iar majoritatea celor de tip „generalist”, filologic, 
cuprind și ele secții dedicate acesteia. Apar și două reviste, consacrate 
exclusiv reflectiei traductologice, care dobindesc treptat o anumită 
reputaţie în cîmpul simbolic. Cercetarea, impulsionată de cîștigarea 


71 . . . . . . te v . „n a 
Leon Levitchi, „Colocviul national de traduceri si literatură universală”, în 


Viața Românească, 1981, p. 54-55. În acelaşi număr, mulți alții, cf. Oana 
Busuioceanu, p. 62 etc., vorbesc despre erori de traducere si invocă 
implicit dezideratul fidelității si al rigorii în traducere. 

Franz Storch, „Colocviul național de traduceri și literatură universală”, în 
Viața Românească, 1981, p. 72. 

Alexandru Balaci, „Colocviul national de traduceri si literatură 
universală”, în Viața Românească, 1981, p. 73-74. 

prin concurs a unor mari proiecte europene și nationale, antrenează 
întregi echipe de cercetători, contribuind la specializarea lor în res- 
pectivul domeniu. Circulaţia ideilor nu se mai face doar prin cea a 
cărților, contactele directe se înmulțesc prin prezența în diverse 
comisii de abilitare, doctorate, concursuri pe post, dar si prin diverse 
programe de mobilitate, de tip Erasmus sau Ceepus, atît a cer- 
cetătorilor, cît si a studenţilor. Temele perioadei anterioare (accentul 
pe practică, discuţia în jurul fidelității, distantarea vizavi de teorie, 
militantismul vizînd pătrunderea pe piaţa internațională) dispar sau se 
diluează puternic odată cu institutionalizarea domeniului traduc- 
tologic, şi aceasta din cel putin două cauze: pe de o parte, sincro- 
nizarea cu reflectia europeană, care consolidase deja noile domenii de 
investigare a traducerii — act si proces ~, devenite teoretic autonome 
sub denumirile stiute, și ale căror tematici sînt preluate și studiate în 
noile module și secţii acreditate în învățămîntul superior, pe de alta o 
rezervă de natură ideologică, odată cu prăbușirea sistemului comunist, 
care a generat și o neîncredere, chiar un dezinteres vizavi de axele de 
reflecţie ale perioadei anterioare, uneori chiar cu ignorarea însăşi a 
existenţei lor. 

Deschiderea aceasta către spaţiul occidental antrenează și o 
schimbare de direcție în configuraţia centrelor de interes si, pînă la 
urmă, chiar în formarea tinerilor cercetători, tot mai interesaţi de evo- 
lutia marilor teorii elaborate în spaţiul occidental, dar si de căile cele 
mai oportune de pătrundere rapidă în cîmpul simbolic conturat la 
„centru”. La „fractura” dintre un „înainte” și un „după” s-au mai 
adăugat alte două elemente, cu efect conjugat, de natura să dilueze 
pină la dispariţie unele tradiții specifice spaţiului românesc: pe de o 
parte, procesul de globalizare și mondializare, inclusiv în cîmpul 
simbolic, pe de alta, poziţia „marginală” a limbii și culturii române faţă 
de limbile și culturile de mare circulaţie. Așa se explică, probabil, tre- 
cerea de la tradiţia „practico-teoriei” întrevăzută, în anii '95, de Kohn, la 
lipsa oricărei tradiţii specific româneşti, diagnosticată în 2013 de Lungu 
Badea: cele două opinii nu se contrazic, ci înregistrează pur si simplu 
două stări de lucruri generate de două momente istorice diferite. Încit 
analiza sociologică efectuată de Gisèle Sapiro cu privire la compoziţia 


{v9 


pieței mondiale a traducerilor, prin definiție „asimetrică”, unde fluxul 

traducerilor se mișcă de la centru spre periferie din perspectiva rapor- 
tului între limbile sursă și limbile ţintă (engleza ocupind o poziţie 
„hiper-centrală”, germana, franceza și rusa o poziţie „centrală”, alte 
cîteva una „semi-periferică”, în timp ce restul, „ce acoperă mai puţin de 
1% din piața traducerilor, una ,perifericä”)", poate fi extinsă și la 
circulaţia fluxurilor teoretice, si ele puternic iniinenuiaLă de limbile şi 
culturile unde se dezvoltă, care se înscriu astăzi pe aceleași direcţii cu 
sens aproape unic: „Globalizarea a încurajat unificarea pietii mondiale 
a traducerii şi a intensificat schimburile, dar nu a favorizat diversitatea 
culturală măsurată prin numărul limbilor sursă ale cărţilor traduse”. 
Concluzia ce se impune este că, odată cu explozia lucrărilor de traduc- 
tologie, presiunea „centrului” sau a „centrelor” europene şi anglo- 
saxone s-a produs fără a întimpina vreo „rezistență” provenită dintr-o 
tradiție autohtonă (inexistentă în materie de teorie) şi a antrenat 
inclusiv dispariţia specificitätii perioadei anterioare (accentul pe prac- 
tică), fără a înlesni conturarea alteia. Explicatiile sînt multiple: voi 
încerca să formulez doar cîteva, care mi se par mai evidente. 

Secţiile de traductologie, impropriu reunite în toate univer- 
sitätile românești sub numele generic LMA (limbi moderne aplicate) 
oferă o dublă specializare, în traductologie și în două limbi străine 
(specializarea A și B), astfel încît studenţii care au una din specializări 
în limba română nu au acces la aceste programe de studii. Rämîne 
practic la latitudinea profesorilor dacă ea se strecoară sau nu în unele 
materii, însă nu face obiectul unor studii structurate. Înainte ca 
domeniul numit „Competenţe de comunicare” să reunească diverse 
cursuri practice de traduceri, conversaţie, redactare, exista, de pildă, 
un curs practic de traduceri interlingvistice, în care studentul dobin- 
dea competenţe traducînd dintr-una din limbile studiate direct în 
cealaltă, fără vreo trecere prin limba maternă. 

Cursurile teoretice, printr-o tradiție ce datează cel puţin de după 
cel de-al Doilea Război Mondial, se tin în limbile în care studentul se 


Gisele Sapiro, „Editorial Policy and Translation”, în Yves Gambier, Luc 
van Doorslaer (eds.), Handbook of Translation Studies, vol. 3, John 
Benjamins, Amsterdam, 2012, p. 33. 


7 Ibid., p. 37. 


33 


mear 


sal 


Despre etica traducerii. Exercitii practice 


specializează, adică cele două limbi străine: studentul audiază (și 
urmează a fi evaluat în traductologie) două cursuri cu această titu- 
latură, unul ținut în engleză, celălalt în franceză, dacă acestea sînt 
limbile sale de studiu. Lucrările de licență, ca si cele de disertatie sînt 
elaborate şi susținute în fața unei comisii în limba principală a stu- 
diilor. Abia la nivel de masterat este posibil să se înscrie studenți care 
au tirmat o 'câmbiiiăţie de studiu de tip limba engleză-limba română, 
însă aceștia vor fi, cel putin initial, mult dezavantajati faţă de studenţii 
care provin din secțiile LMA si care au deja o bază traductologică care 
le lipsește celor dintii. Ajunși în faţă elaborării unei teze de doctorat, 
acești tineri vor opta în mare parte pentru redactarea lucrării în limba 
în care li s-au predat materiile teoretice, ceea ce le ușurează mînuirea 
aparatului conceptual, a cărui transpunere în română multi nu o 
cunosc (și aici este vorba de ansamblul noțiunilor de limbă dobîndite 
pe tot parcursul scolarizärii) sau o cunosc aproximativ (atunci cînd ea 
există)'€, 

Această veche tradiţie a învățămîntului universitar românesc în 
formarea specialiștilor în limbi moderne nu a fost, după știința mea, 
niciodată contestată, cu atît mai mult cu cît, în prezent, orice modi- 
ficare ar determina restringerea drastică a numărului studenților 
străini doritori să urmeze cursurile de la facultățile de Litere în cadrul 
programelor europene de tip Erasmus sau Ceepus. Ironia face că 
marile concursuri de traducători pentru Uniunea Europeană, patro- 
nate de EPSO (European Personnel Selection Office) cu sediul la 
Bruxelles, au introdus, după primele sesiuni, în care candidaţii 
susțineau doar probe de traducere între două limbi (dintre care una 
era cea maternă), și probe de gramatică a limbilor materne: or absol- 
venfii secţiilor de traductologie din spaţiul românesc, specializaţi în 
franceză-engleză, de pildă, nu dispun de nici o bază teoretică sau 
competențe de comunicare dezvoltate în limba lor maternă (poate cu 
excepția limbajelor specializate) pe parcursul studiilor universitare. 


76° A se vedea supra, notele 74 şi 75. 

Cele două reviste românești” exclusiv consacrate traductologiei 
apar una în limba franceză, cealaltă în mai multe limbi de circulaţie, 
mai putin limba română. Impactul lor în crearea si asimilarea echi- 
valentelor conceptuale în limba română nu poate deci juca un rol 
decisiv; pe de altă parte, dacă ele pătrund astfel pe piața interna- 
tionalä, nu înregistrează în schimb o circulație masivă pe piaţa 
românească şi nu sînt foarte prezente în dezbaterile din presa literară 
și de specialitate românească. 

Foarte optimistă, viziunea lui Mircea Vultur” privind raportul 
dintre „globalizarea culturală”, definită ca un proces de „diseminare a 
culturilor în lume”, și ceea ce el numește „societăţile est-europene de 
dimensiuni mai mici”, rezultă şi din perspectiva în care s-a poziţionat 
sociologul canadian, examinind fenomenul dinspre „centru”, fără a 
medita în prealabil asupra unor contradicții teoretice. De fapt, el vede 
în extinderea influențelor dinspre „centru” spre „periferie” un feno- 
men inevitabil, susținut practic nu doar „dinafară”, ci mai ales 
„dinăuntru” (nota bene!), de însuşi mecanismul actual al evoluţiei 
mentalităților culturilor est-europene, unde „teama de americanizarea 
lingvistică si de dominaţia limbii engleze nu constituie o îngrijorare 
serioasă”””. Din această perspectivă, însăși afirmaţia sa privind räspin- 
direa culturilor în lume apare ca fiind dezechilibrată de tendinţa, tot 
de el constată, de omogenizare provocată de supremaţia revendicată 
de limba engleză. Într-adevăr, aşa cum susţine autorul, nici în prezent, 
la 25 de ani de la prăbușirea regimului comunist, intelectualii nu 


77 Este vorba despre Atelier de traduction, revistă semestrială de „teorie și 


analiză a traducerii în limba franceză”, Universitatea „Ștefan cel Mare”, 
Suceava (fondată în 2004); Translationes, „revistă plurilingvä de traducere 
şi traductologie”, Universitatea de Vest Timișoara, un număr pe an 
(primul a apărut în 2009). 
Mircea Vultur, „Cultural Globalization and Smaller Eastern European 
Societies: Reflections on Qucbec and Canadian Perspectives”, în Jean-Paul 
Baillargeon (ed.), The Handing Down of Culture, Smaller Societies and 
Globalization, Gubstreet Editions, Toronto, 2004, (Transmission de la 
culture, petites sociétés, mondialisation, Presses de l'Université de Laval, 
Laval, 2002), p. 192-199. 

Ibid., p. 195. 

privesc statul cu încredere“, ceea ce a determinat, în ultimă instanță, 
devalorizarea noțiunii de „identitate colectivă”, percepută ca o barieră 
în calea modernizării, întruchipată de hegemonia culturală americană“! 

Situaţia această se reflectă masiv în poziționarea domeniului 
traductologic, aşa cum apare el în statistica publicaţiilor. Fişierele 
Bibliotecii Universitare din Iași privind subiectul „traductologie” 
cuprind 176 de fişe bibliografice privind perioada 1993 (1995) pînă în 
prezent (decembrie 2014). Am clasificat fişele în: dicționare de traduc- 
tologie, cărți străine în original, cărţi străine traduse în română, cărți 
de autori români publicate în limbi străine, cărţi de autori români 
publicate în limba română, teze de doctorat, articole publicate în 
reviste și periodice, cărţi rezultate din publicarea unor conferințe cu 
tematică traductologică. Analiza lor scoate în evidenţă cîteva trăsături 
esenţiale ale reflectiei traductologice actuale din spaţiul românesc: 

1. în această perioadă au fost publicate două dicționare (unul 
beneficiind de cel puţin două reeditări); 

2. numărul cărţilor străine scrise de autori străini este foarte 
redus, 11 volume, alcătuind un corpus deosebit de eterogen (3 volume 
germane, 4 franceze, restul anglo-americane), prezența lor pe rafturile 
bibliotecii datorindu-se probabil unor donaţii; 

3. numărul cărţilor cu tematică traductologică care au fost tra- 
duse în română este deosebit de mic: 7, dintre care una din greacă, una 
din spaniolă, una din italiană, una din franceză, trei în engleză (dintre 
care una datează din 1983, After Babel de G. Steiner); 

4. s-au publicat în această perioadă 22 de volume în limba 
română scrise de autori români (excluzind reeditările); 

5. s-au publicat în schimb 50 (excluzînd reeditările) de volume 
semnate de autori români, scrise în limbi străine si publicate la edituri 
româneşti: două în rusă, una în spaniolă, una în italiană, două în ger- 
mană, 17 în limba franceză, 27 în limba engleză; 

6. volumele au apărut cu precădere la edituri mici si la edituri 
universitare, unele dintre ele constituind cursuri sau manuale pentru 
uzul studentilor,dintre care două sînt adresate elevilor; 


2 Thid. 
“1 Ibid, p. 197. 

7. în fine, pătrunderea autorilor români pe piaţa internațională 
în traducere este deosebit de redusă: am înregistrat doar doi autori 
români care au fost publicaţi în traducere în spaţiul european, de către 
edituri franceze, iar unul și de către una germană. 

Se remarcă un accentuat dezechilibru între producția de carte 
publicată în limba română si cea în alte limbi, între care limba engleză 
este de departe cea mai utilizată. Faptul duce - cred că a şi dus - la o 
„preluare” a tradiţiilor occidentale fără ca interesul ancorärii lor în 
cultura autohtonă să se manifeste în vreun fel; fenomenul explică si 
lipsa de terminologii conceptuale româneşti sau fluctuațiile lor de la 
un autor la altul, de unde rezultă că ele nu s-au putut deocamdată 
consolida în limba română. Autorii acestor cărți sînt în mare parte 
profesori sau cercetători universitari si faptul că preferă să-şi publice 
cărțile (uneori pe propria cheltuială) direct într-o limbă de circulație 
internaţională are legătură, în primul rînd, cu modul de predare în tot 
sistemul universitar umanist, dar și, poate, cu o dorinţă, mai degrabă 
irealistä, de a pătrunde astfel pe piaţa cărții străine mai repede. Aceste 
cărți nu se pot adresa unui public autohton mai larg, receptarea lor 
depinzând strict de limbile pe care le cunosc cititorii, fie ei universitari, 
critici literari sau chiar teoreticieni ai traducerii. Nici studenţii de la 
secţiile de traductologie nu au acces la acestea decît în măsura în care 
stăpinesc limba în care este scrisă cartea, de unde și o puternică 
fragmentare a cunoașterii, care rămîne închisă în limba în care au fost 
scrise textele: dacă ar fi putut fi vehiculată tocmai de limba maternă a 
autorilor, faptul ar fi facilitat considerabil intrarea lor într-un circuit 
național. Fractura reverberează și în mediul traducătorilor, care, deși 
au și ei opiniile lor teoretice privind traductologia, devin tot mai „invi- 
zibili”, întemnițați în propriile limbi de lucru si cu acces limitat la 
textele care vorbesc despre profesiunea lor: se insinuează astfel și 
ideea cum că tocmai limba lor maternă, limba ţintă, devine și ea tot 
mai „invizibilă”. 

Această stare de lucruri justifică, cred, următoarea ipoteză: 
specificul actual al teoriilor: traductologice în spaţiul românesc 
decurge din existența a două circuite, unul academic și internaţional, 
care urmăreşte înscrierea cercetării românești în direcţiile conturate la 
nivel european, asimilindu-le mai mult sau mai putin, si altul, intern, 

în care poziţiile exprimate în cadrul celui dintii pătrund indirect, prin 
intermediul limbilor „centrale”, și se manifestă sub forma unor afi- 
nitäti selective si elective, între cele două interacțiunea avînd loc spo- 
radic, și mai ales prin intermediul altor limbi, așadar nu printr-un 
proces de interiorizare legat de limba spaţiului gazdă. | 
Din acest punct de vedere, ar merita să reflectăm asupra îmbo- 
găţirii semantice și deschiderii culturale pe care limba franceză o oferă 
(si) datorită faptului că termenul englez globalization a fost tradus prin 
mondialisation; odată cu introducerea în lexicul francez şi a ter- 
menului globalisation a fost posibilă o interesantă nuanfare semantică, 
care a făcut ca acești doi termeni să nu fie sinonime perfecte. Dat fiind 
că termenul francez mondialisation admite antonime si variante deri- 
vate (alter- şi anti-), el conotează si pluralismul, eterogenitatea. Prog- 
nozele excelent sintetizate de Michael Oustinoff”? și care sînt bazate pe 
faza actuală a mondializării, fază prin excelenţă culturală“”, pariază, 
odată cu Declaraţia universală a Unesco privind diversitatea culturală 
(2001), pe multilingvism, pe pluralitatea limbilor, „prima realitate 
politică a lumii contemporane”. Doar astfel se poate modera europo- 
centrismul și salva diversitatea culturală, cu atît mai mult cu cât se 
produc în prezent la nivel mondial fenomene noi, legate de transferul 
de tehnologii către societățile mai puţin dezvoltate, care, la rîndul lor, 
încep să le dezvolte şi să le transfere către alte societăţi, iar acest 
transfer nu se mai face printr-o limbă vehicularä, ci prin intermediul 
limbilor „locale””. Există semne că, din faza în care era necesară 
dobîndirea unei singure limbi, engleza, lumea se îndreaptă deja spre 
cea a plurilingvismului”, după cum o dovedeşte și Ghidul pentru 


(= TRES d | s Ati + T 
Michael Oustinoff, Traduire et communiquer à l'heure de la mondialisation, 


CNRS Editions, Paris, 2011, p. 153-165. 

Dominique Wolton, L'autre mondialisation, Flammarion, Paris, 2003, apud 
Michael Oustinoff, op. cit., 2011, p. 154-155, 159. 

Dominique Wolton, op. cit., apud Michael Oustinoff, op. cit., p. 101. 
Michael Oustinoff, op. cit., p. 168. 

Ibid., p. 169. Iar elitele (franceze) care pariază doar pe engleză, mai spune 
Oustinoft, au rămas pur și simplu în urmă. 

elaborarea politicilor lingvistice educaţionale în Europa, insuficient 
discutat în spaţiul public românesc. 

Aş dori să revin finalmente asupra unei dileme de ordin în 
același timp metodologic și epistemologic, în măsura în care însăși 
poziționarea dinăuntru a celui ce se pronunță, practic în sincronie, 
asupra existenţei sau a non-existenfei unei tradiții (nationale) mi se 
pare problematică. Poate că poziţia „dinăuntru” a cercetătorului, 
atunci cînd formulează judecăţi de ansamblu, nu este totdeauna și cea 
mai în măsură să îl ajute să întrevadă liniile de forță după care evo- 
luează un fenomen cultural: lipsindu-i și o necesară distanță în timp 
pe lingă cea în spaţiu, el poate risca să se aventureze în afirmaţii glo- 
balizante, uneori provenite dintr-o poziţionare defectuoasă vizavi de 
faptele investigate. Cu alte cuvinte, cred în virtuțile epistemologice ale 
exotopiei, așa cum a definit-o Tzvetan Todorov în continuarea lui 
Mihail Bahtin””, ca o şansă acordată cunoașterii de tip hermeneutic, și 
a dialogului în care se angajează doi parteneri la modul ideal egali. 
Dialogul dintre un subiect provenit „dinafara” și unul „dinăuntru”, 
însă ambii posedînd competenţe egale în materia asupra căreia se 
pronunţă, mi se pare că ar fi idealul unei dezbateri pe teme precum 
cea aflată în discuţie aici. 

La laşi are loc de cîţiva ani un festival ce poartă numele FILIT 
(Festivalul internaţional de literatură și traducere), manifestare care a 
dobindit foarte rapid o recunoaștere internaţională, reunind anual 
pentru aproape o săptămină, nume dintre cele mai renumite printre 
scriitorii români și străini, dar și pe traducătorii lor. Festivalul pro- 
pune mese rotunde, discuţii între traducători, ateliere de lucru, inter- 
viuri cu scriitori și traducătorii lor și chiar si conferinţe pe teme teo- 
retice: nu este, poate, întîmplător, că într-una din mesele rotunde 
organizate în acest cadru s-a auzit si o voce care s-a întrebat de ce s-o 
fi chemînd „literatură și traducere”, căci, în fond, „traducerea este lite- 
ratură”... Dincolo de pseudo-butadă (dacă va fi fost vorba de o butadă 
şi nu de altceva) transpare aici și rezistența ,traditionalä” vizavi de 
teorie despre care am vorbit, dar și tenacitatea ei, pentru că ea a fost 


“ Tzvetan Todorov, „Comprendre une culture: du dehors/du dedans”, în 


"Extreme Orient, Paris, 1982. 

rostită de însuși președintele Uniunii Scriitorilor din România, cunos- 
cut drept unul dintre cei mai importanți critici literari si autor al unei 
monumentale și mult discutate Istorii critice a literaturii române. 

Parcă pentru a „scuza” propria convingere privind inexistența 
unei tradiţii traductologice românești, Georgiana Lungu Badea se 
întreabă retoric dacă „compartimentarea traductologiei în diviziuni 
naționale” are vreun „rost”, dacă este „utilă” și »functionalä”, dacä o 
tipologizare „naţionalizantă” (termenul este pus în ghilimele de 
autoare)“ are vreo utilitate: oricum, mai spune dinsa, ar însemna să ne 
întrebăm concomitent și dacă există o traductologie franceză, 
germană, americană, italiană etc. Răspunsul nu poate fi, desigur, decît 
categoric afirmativ, căci gîndirea asupra traducerii s-a dezvoltat pretu- 
tindeni în strînsă legătură cu evoluţia limbii, a literaturii si a culturii 
unui anumit spaţiu. Autoarea mai pare a sugera și că orientările și 
direcţiile specifice unui spaţiu național nu fac neapărat specificitatea 
acestuia, pentru că ele nu „exclud interesul” pentru „alte aspecte ale 
cercetării traductologice”"” : în ce mă privește, cred că tocmai acel 
interes pentru o „practico-teorie” făcea parte din specificul traducto- 
logiei româneşti, ca si dezbaterea obsesivă despre fidelitate-libertate în 
contextul perioadei de dinainte de 1990 si că ele s-au pierdut sub 
presiunea „centrului” sau „centrelor”, de unde au venit alte tematici, 
faţă de care cercetătorii au dorit / trebuit să se pozitioneze. Tot așa 
cum nici traducerile nu sînt „inocente”, tot astfel nici abordările teo- 
retice nu sînt cu desăvirșire „neutre”, ci, cum arăta Gentzler, „adînc 
implicate în politicile de putere” 

Cum spune textul semnat de Jacques Derrida pe care l-am 
aşezat ca motto la aceste reflecţii, nici o teorie nu este independentă de 


Georgiana Lungu Badea, op. cit., p. 133. 

Ibid., p. 134. Este vorba de ultimul paragraf al lucrării. 

Edwin Gentzler, „Macro- and micro-turns in translation studies”, în Luc 
van Doorslaer, Peter Flynn (eds.), op. cit., 2013, p. 9-28. Însesi variațiile 
din sfera semantică a termenului „traducere” în marile și mai putin marile 
culturi ale lumii pe care le examinează dinsul scot în evidenţă strinsa 
legătură între un spaţiu cultural și modul cum este privită la un moment 
sau altul al istoriei activitatea de traducere. 

limba care o exprimă, iar cine spune limbă spune si cultură. Nu este 
intimplätor că spaţiul românesc nu a produs (încă) o mare teorie într- 
ale traducerii: faptul are o legătură și cu lipsa altor teorii fondatoare, 
cu neîncrederea în însăși capacitatea unei teorii de a înlesni 
cunoașterea. Tot așa cum nu este întîmplător că teoriile funcționaliste 
s-au dezvoltat mai mult în spaţiul german decit în cel francez: tradiţia, 
găzduită de limbile romanice, de a vedea în traducere mai degrabă o 
trădare, nu s-a dezvoltat în spaţiul germanic, unde traducerea are mai 
degrabă legătură cu preluarea tradiției. Poate si de aceea entuziasmul 
pentru teoria skopos-ului este mai mare, acolo unde nu funcţionează 
suspiciunea faţă de o transmitere axată masiv pe funcţia textului. Tot 
așa cum tratarea temei literalismului, în spaţiul francez, de către 
Antoine Berman sau Henri Meschonnic, are de-a face cu un secol si 
mai bine de totală credință în mirajul infidelitätii. 

Modul cum evoluează teoriile în cîmpul științelor umane este, 
fără doar și poate, dependent de limbile și culturile în care se dezvoltă 
ele: acestea sînt produsul unor subiecţi, la rîndul lor dependenţi nu 
doar de însușiri personale, ci și de mediul, epoca, cultura în care s-au 
format. Iar direcţiile de cercetare se conturează si ele nu doar în 
funcție de un circuit academic şi, ca atare, international, dar si de unul 
intern, mai puţin vizibil. Nu este indiferent dacă o teorie apare într-o 
cultură şi limbă de circulație restrinsă sau într-una de circulaţie 
internațională, tot așa cum nu este indiferent dacă ea apare într-o 
societate „monolingvistică”, într-una „plurilingvistică” sau într-una 
postcolonială: altfel se va manifesta „presiunea” unei asimilări sau 
conformări la influenţele venite dinspre „centru”. 

Despre traducerea conceptelor 
în discursul stiintelor umane 


The translator invades, extracts and brings home. 
(Traducătorul invadează, capturează si aduce.) 


Preambul 


Studiul de faţă s-a inspirat și din portretul traducătorului, 
creionat cu remarcabilă concizie de George Steiner, pe care l-am 
așezat drept motto la începutul acestui text. De fapt, provocarea am 
resimţit-o nu atit din partea textului original, cît din cea a transpunerii 
sale în limba română, pe care am citat-o în continuare. Or, traducerea 
aceasta nu doar ratează finalul, care rămîne confuz, pentru că nedeter- 
minat, ci mai comite, în plus, şi un contrasens apăsat: se poate lesne 
observa că, dacă în textul original, traducătorul extracts (iar în versiu- 
nea franceză, le traducteur extrait), în româneşte el smulge, pune 
stäpinire, îşi insuseste, pur si simplu capturează (o captură de război?), 
fără a mai pierde timpul să extragă ceva, si, în plus, el ia cu sine, aduce 
(nedeterminarea rămîne aici, orice s-ar spune, tulburătoare, cititorul 
fiind obligat să facă un efort detectivistic de deducție, inutil în textul 
sursă). Versiunea franceză (Le traducteur envahit, extrait et rapporte’) 
nu oferă, nici ea, un echivalent explicit pentru home, însă prefixul ver- 
bului rapporter cuprinde totuși, cum explică dicționarele, ideea de „a 
aduce, de a prelua (ceva) dintr-un loc pe care l-am părăsit”, chiar dacă 
accentul ar fi trebuit, poate, să cadă nu pe locul pe care l-a părăsit 
traducătorul, ci pe faptul că el ia cu sine acel ceva şi-l duce la el acasă 


George Steiner, After Babel, ediţia a 3-a, Oxford University Press, Oxford, 
1998, p. 314. George Steiner, După Babel, traducere din limba engleză de 
Valentin Negoiţă și Ștefan Avădanei, Univers, Bucureşti, 1983, p. 367. 
George Steiner, Apres Babel, traducere din limba engleză de Lucienne 
Lotringer, Albin Michel, Paris, 1978, p. 279. 

(home). Traducätorul român, în schimb, se metamorfozează într-un 
predător ce acaparează, într-un războinic care pune stăpinire cu bruta- 
litate pe prada pe care o flutură ca pe un trofeu, fără a se mai osteni să 
extragă ceva din ea. El nu are timp de pierdut, ia totul cu sine. În plus, 
tonul belicos, mult mai ofensiv decît în textul sursă, de vreme ce, în 
română, el capturează, se fringe dintr-o dată, sfirșitul frazei se näruie, 
ea rămîne suspendată, ratîndu-și efectul, pentru că traducătorul aduce 
pur şi simplu, fără nici o determinare suplimentară, și confuzia se 
instalează, astfel, apăsătoare: cui îi aduce, ce anume aduce, unde 
aduce? Între timp, redus la o invazie totală urmată de o apropriere 
fulgerătoare, procesul traducerii se deschide înspre alte întrebări decit 
cea privitoare la natura respectivei extractii (captura va fi fiind ea oare 
legitimă?), întrebări care-l transformă pe autorul frazei noastre (care 
nu este traducătorul ei) într-un adept înfocat al unui literalism 
necumpătat, ce crede cu naivitate în deplasarea semnelor limbii si 
culturii sursă în propria limbă și cultură printr-o banală operațiune de 
dezrădăcinare. A-l face pe unul dintre fondatorii traductologiei (si nu 
pe cine ştie ce personaj fictiv dintr-un text literar, unde, la rigoare, o 
asemenea libertate asumată de traducător nu ar compromite însăși 
reputaţia autorului) să declare că putem „deplasa” un text dintr-o 
limbă în alta printr-o simplă captură și, implicit, că nu i se întîmplă 
nimic textului pe parcursul acestei deplasări, are de ce să ne tulbure... 


Punere în scenă 


Tipul de text ce urmează a fi supus traducerii, cît şi intentio- 
nalitatea din care decurge el sînt considerate în teoriile traducerii și, în 
special, în critica traducerilor, ca factori esentiali, hotăritori în 
adecvarea tehnicilor de traducere ce urmează a fi folosite. Perspectiva 
aceasta pretinde implicit elaborarea unor tipologii de texte, pornind de 
la strategii de transpunere centrate pe criteriul reuşitei actului tra- 
ducerii. În privința unei posibile specificitäti a textului de factură filo- 
zofică, cu alte cuvinte capacitatea sa de a constitui o categorie auto- 
nomă de discursuri, deci de a pretinde aplicarea unor tehnici traducto- 
logice specifice, opiniile cercetătorilor, fără a atinge un consens 
deplin, par totuși consensuale cînd vine vorba de depășirea „acelei 

fatalitäti binare”, ce distribuie, în virtutea unei îndelungate tradiţii, 
textele de tradus în două clase: cea a textelor așa-zis pragmatice şi cea 
a textelor literare. În paranteză fie spus, această dicotomie a provocat 
dintotdeauna o masivă valorizare a traducerii așa-zis literare, mini- 
malizind concomitent dificultăţile traducerii textelor specializate, asi- 
milate în destule rînduri cu tehnici mai mult sau mai puţin mecanice 
de transpunere a unor inventare terminologice dintr-o limbă în alta. 
Pornind de la elementele triunghiului lui Karl Biihler (textele 
erau astfel clasificate după funcţia - reprezentativă, expresivă si de 
apel - pe care o exercită în mod prioritar în procesul de textualizare”), 
cărora le va asocia în mod strălucit noțiunea jakobsoniană de domi- 
nantă, Katharina Reiss avea să propună o tipologie deosebit de 
elastică, în care predominanta uneia sau alteia dintre funcţiile limba- 
jului face posibilă definirea a trei categorii de texte. Astfel, textele 
informative se definesc prin caracterul dominant al funcţiei reprezen- 
tative, ce trebuie descifrată de traducător ca o „instrucțiune” în deci- 
zia modului de a traduce, axat pe transmiterea „bagajului informativ”. 
Textele expresive ar pretinde tehnici de traducere menite a reface 
analogia formei, iar textele incitative, axate pe funcţia de apel, ar 
necesita proceduri traductive în măsură să provoace asupra recep- 
torului un efect de factură extralingvistică, provocîndu-i pe cît posibil 
aceeași reacție precum cea a textului sursă asupra propriului public. 
Clasificarile de acest tip încearcă concomitent să gestioneze dramatica 
şi seculara îndoială asupra capacității traducerilor de a administra 
chestiunea pierderilor, altfel spus, a trădării, a infidelitätii congenitale 
actului de traducere, ori de cîte ori traducerea este văzută în termenii 
unei reproduceri exacte, identice a originalului, pierderi pe care le 
consideră acum drept inerente, secundare, ba chiar acceptabile, cu 
condiţia ca textul tradus să reconstruiască funcția predominantă a 


Jean René Ladmiral, „Elements de traduction philosophique”, în Langue 
frangaise, nr. 51, 1981, p. 20. 

Funcţii ce se pot combina apoi într-o gamă practic infinită de variante. 
Katharina Reiss, La critique des traductions, ses possibilités et ses limites, 
traducere din limba germanä de Catherine Boquet, Artois Presses 
Université, Artois, 2002, p. 30-60. 

textului original. Aceste teorii stabilesc o ierarhie a ceea ce 'trebuie 
transpus, impingind în planul al doilea alte caracteristici textuale: 
funcţia textului sursă devine astfel principiul traductiv de bază, iar 
adecvarea unei traduceri (în viziunea unui Paul Ricœur, ea era 
exprimată prin formula definitorie a traducerii ca „echivalență fără 
identitate”) decurge nu din raportarea textului tradus la textul ori- 
ginal, ci la skoposul” acestuia, care, odată identificat de traducător, 
decide strategiile de urmat. În felul acesta, fidelitatea nu mai conta- 
bilizează raportul dintre cele două texte, iar trădarea — sau ceea ce 
purta acest nume în materie de traduceri - este recunoscută și 
expulzată ca impas nu doar practic, ci şi teoretic. Această ideologie a 
actului traductiv are drept consecință și o întărire a poziţiei recep- 
torului care, fie el simplu cititor sau traducător, joacă un rol consi- 
derabil, recunoscut acum, în procesul de decizie a funcţiei textului”. | 

Pentru Katharina Reiss, textul filozofic nu reprezintă însă o 
categorie aparte, pretinzînd eventuale tehnici traductologice specifice, 
raportate în special la modalităţile de transpunere a structurilor argu- 
mentative, ci este inclus în grupul textelor informative, ce alcătuiesc 
vastul ansamblu al textelor specializate, unde trăsătura traductologică 
definitorie o constituie imperativul transmiterii conţinutului, inva- 
rianța acestuia, privilegierea denotativului. Verdictul formulat de 
cercetătoarea germană este categoric: „obligaţia traducătorului de a 
stăpîni terminologia specifică a filozofiei nu constituie un criteriu 
suplimentar față de traducerea celorlalte texte specializate”, dat fiind 
că „aptitudinea de a reconstitui raționamentul unui filozof [...] poate fi 
asimilată principiului valabil pentru orice tip de text: nu poți traduce 
fără să înţelegi” . | 

Există însă şi alte opinii, în special ale unor traductologi care 
sînt în același timp si traducători specializaţi în traducerea discursului 


Cf. Skopostheorie elaborată de Katharina Reiss si Hans J. Vermeer. 

Am dezvoltat tema traducerii textului filozofic şi în Magda Jeanrenaud, 
Universaliile traducerii. Studii de traductologie, Cuvint înainte de Gelu 
Ionescu, Tasi/Bucuresti, Polirom, 2006, p. 251-285. 

Ibid., p. 34. 

ştiinţelor umane”, Jean-René Ladmiral, de pildă, el însuşi traducător, în 
limba franceză, al operelor lui Jiirgen Habermas și Theodor W. 
Adorno, a extins treptat categoria textelor filozofice la ceea ce avea să 
numească, cu o formulă inspirată, „discurs teoretic”! constatind că 
traducerea acestui tip de texte seamănă cu un act de „profanare” a 
însăşi intentionalitätii filozofice, adică a dezideratului transmiterii 
unor conţinuturi universale. Din această perspectivă, traducerea unor 
astfel de texte îi apare ca un fel de „scandal”, un gest finalmente 
„obscen”, de sciziune a ,semnificatilor conceptuali ai filozofiei (ai unei 
filozofii?) de semnificanţii limbii de plecare sau limbii originale pentru 
a face apoi posibilă «reincarnarea» lor în ceilalți semnificaţi, străini, ai 
limbii de sosire sau limbii țintă, în care este tradus textul”! Mai mult, 
scandalul, insista Ladmiral, este unul dublu, pentru că astfel de texte, 
care, prin esenţa lor, înfruntă „particularismul istoric și cultural al tra- 
ditilor nationale”, nu au altă soluţie decit să se incarneze în „acciden- 
tele lingvistice, pe drept cuvînt numite idiomatice, ale limbilor 
naturale”"”. Actul traducerii scoate astfel la lumină, împingînd-o pînă 
la deriziune, divergenta acută dintre proiectul universalizant al ratio- 
nalităţii filozofice și neputinta lui de a se exprima altminteri decît în 
semnificantii unei anumite limbi: aceasta ar fi „diferența specifică”, 
definitorie pentru traducerea acestui tip de text, minat „congenital” de 
imposibilitatea traducerii, în măsura în care „transparenţa raţională a 


Ladmiral propunea, alături de traducerea „ne-literară, așa-zis «tehnică»” și 
de traducerea „poetică, sau, la modul general, literară”, un „al treilea mod de 
traducere”, asociat cu ceea ce el numea traducerea „filozofică și, mai 
general, traducerea discursului teoretic cultural”, cf. Jean René Ladmiral, 
„Elements de traduction philosophique”, în Langue française, 1981, p. 23. 
Acesta este și punctul de vedere pe care-l adoptăm aici. 
Jean-René  Ladmiral, „Formation des traducteurs et traduction 
philosophique”, in Méta: Journal des traducteurs, vol. 50, nr. 1, 2005, p. 96. 
Jean-René Ladmiral, »Principes philosophiques de la traduction”, în 
Encyclopédie philosophique universelle, ed. coord. de André Jacob, vol. IV, 
PUF, Paris, 1998, p. 990. Cf. si Jean-René Ladmiral, „Pour une philosophie 
de la traduction”, în Revue de métaphysique et de morale. La traduction 
philosophique, nr. 1, Armand Colin, Paris, 1989, p. 6. 
Jean-René Ladmiral, ,Principes philosophiques de la traduction”, p. 990. 

semnificatelor conceptuale spre care tinde discursul filozofic [...] este 
opacifiată de «impurităţile» contingente ale semnificantului lingvistic” ii 
După ce constatase că textul filozofic nu se lasă încadrat nici în 
categoriile de tip binar, nici în cele de inspiraţie funcționalistă, 
debordîndu-le pe amîndouă, Ladmiral a afirmat în destule rînduri că 
atit o clasificare ce aşază în opoziţie traducerea tehnică şi pe cea 
literară, cît si o tipologie tripartită sînt în mod egal defectuoase. Textul 
filozofic, spunea el, poate fi asociat prin anumite trăsături categoriei 
textelor literare, însă apartenenţa sa la textele tehnice este incontes- 
tabilă, în special în virtutea ,technicitätii «jargonului» filozofic”: dar și 
de această categorie se desparte imediat din cauza omniprezentei 
discursive a subiectului. Prin urmare, conchide el, alături de tradu- 
cerea tehnică (necesară în cazul textelor informative, unde precum- 
păneşte funcţia reprezentativă a limbajului și care ar constitui astfel 
un fel de grad zero al textualitätii) si de traducerea literară (utilizată în 
traducerea textelor ce valorifică cu precădere funcţia expresivă a 
limbajului), o a treia modalitate de traducere ar trebui definită, neces- 
ară în abordarea textelor ce ilustrează discursul științelor umane. 
Acestea din urmă sînt forme de discurs masiv centrate pe semnificat, 
de unde și capacitatea limbajului pe care-l utilizează de a se constitui 
în metalimbaj. Faptul că referentul discursului „filozofic” este în 
același timp și propriul semnificat provoacă si acel ,scandal” legat de 
posibilitatea traducerii acestui tip de text!*. Textul filozofic este adesea 
văzut ca o structură stratificată, o arhitectonică rezultind din îmbi- 
narea limbajului specializat cu o structură de tip narativ, ce 
construiește o povestire precum textul de tip literar, căruia i se aplică, 
în consecinţă, procedee de traducere diferenţiate, ce îmbină tehnicile 


13 Ibid, p. 983. 

° Ibid, p. 988. Despre același ,scandal” vorbea si Paul Ricœur, atunci cînd 
invoca nedeterminarea pe care un Quine o considera ca fiind specifică 
oricărei traduceri, și care, atunci cînd este vorba de texte filozofice, înzes- 
trate cu o armătură semantică riguroasă, frizează paradoxalul. Cf. Paul 
Ricoeur, Despre traducere, studiu introductiv și traducere de Magda 
Jeanrenaud, postfață de Domenico Jervolino, Editura Polirom, Iași/ 
Bucureşti, 2005. 

traducerii literale (pentru transpunerea terminologiilor) cu procedeele 
„libere”, „idiomatice”, potrivite transpunerii dispozitivului textual. 
Traducătorul ar avea, astfel, sarcina de a ,despärti” limba textului de 
cuvintul autorului, adică de o întreagă sumă de indicii ce alcătuiesc 
profilul unei subiectivitäti anume” 

Au existat însă şi unele voci care au semnalat că ideologia ce 
susține această interpretare tinde să acorde prioritate sensului în 
detrimentul poeticii textului și, ca atare, ar putea alimenta o sumă de 
deformări ale textului ţintă, recurgind la adăugiri, explicitări, peri- si 
parafraze, în măsură să modifice configuraţia versiunii traduse în 
raport cu textul original. De fapt, efortul acesta permanent de inter- 
pretare „minimală și punctuală”, necesar și de neocolit în orice proces 
de traducere, atinge, în cazul traducerii discursului științelor umane, 
un nivel deosebit de înalt „de dificultate, de cultură si de reflecţie”!“, 
întrucît configuraţia sa rezultă dintr-o dinamică complexă, un du-te- 
vino între „emițătorul particular si universalitatea rațională a recep- 
torilor”!”: „singularitatea individuală si [...] universalitatea definitorie 
pentru Ratiune” * se identifică, astfel, într-unul si acelaşi gest consti- 
tutiv. Astfel s-ar, explica si obligația de a traduce nu doar retorica 
textului sursă, ci şi poetica sa, pe care, cum argumenta Henri 
Meschonnic într-o analiză strălucită a traducerilor franceze din 
Wilhelm yon Humboldt, traducätorul are adesea tendinta sä le 
confunde”: „Sarcina traducătorului lui Humboldt este să recunoască 


Jean-René Ladmiral, Traduire: théorèmes pour la traduction, Gallimard, 
Paris, 1994, p. 223. 

Idem, „Elements de traduction philosophique”, în Langue française, 1981, p. 
28. Ceea ce face, dupä Ladmiral, ca traducerea acestui tip de text sä consti- 
tuie un „element fundamental” în formarea tuturor traducătorilor (ibid.). 
Ibid., p. 31. 

Ibid. Ceea ce a constituit si simburele polemicii privind tipologia textelor 
de tradus în care s-a confruntat cu Katharina Reiss. 

Am încercat aici, nu fără riscuri, să prezentăm, dacă nu chiar să armo- 
nizăm, poziții contradictorii, ce înclină cînd spre traducerea fidelă, cînd 
spre traducerea „anexionistă”: deși ar fi utopic să credem că ele ar putea fi 
conciliabile, deși, poate, ar putea, în schimb, coabita - a se vedea polemica 

această poetică. Să o recunoască ca pe o poetică. Nu ca pe o retorică. 
Travaliul gîndirii naşte o poetică dacă transformă valorile limbii în 
valori ale discursului, specifice numai propriului discurs. Dar dacă 
categoriile limbii rămîn categorii ale limbii, avem de-a face doar cu 
jocul retoricii. Banalitatea aceasta, cum că nu putem despărți o gîndire 
de scrierea ei. Traducătorului îi revine sarcina de a nu confunda 
poetica cu o retorică, și aceasta la toate nivelurile pe care le cons- 
finteste lingvistica tradiţională”. Meschonnic ajunge, astfel, la 
concluzia că, atunci cînd textul filozofic este perceput ca o supra- 
punere ermetică a două straturi — pe de o parte, terminologia, struc- 
turile conceptuale, și, pe de alta, modalităţile lor de textualizare 
formală - procesul de traducere se poate expune unor considerabile 
perturbări. El constată astfel că, dincolo de transpunerea prin cores- 
pondente stricte a terminologiilor, „operatorii, ritmul logic [...] sînt 
tratați ca un factor a cărui variaţie ar fi lipsită de importanță. Textul 
este respectat în precizia lui, dar aceasta este exclusiv de natură 
substanţială, conceptuală. De unde și o anumită viziune asupra tex- 
tului filozofic: în afara tehnicitätii sale — care presupune asimilarea 
conceptului cu cuvîntul - tot restul este literatură. Adică retorică”?! 

În practică, traducătorii discursului științelor umane dife- 
renfiazä în mod curent „limba generală” de lexicul terminologic, ei 
încercînd să respecte cu strictețe terminologiile, pe care se străduie să 
le transpună sistematic prin respectarea unei grile terminologice, 
folosindu-se de corpusuri coerente de termeni derivați din aceeași 
rădăcină. Lexicul general, în schimb, precum și termenii care nu sînt 
decodati ca făcînd parte din corpusul termenilor-cheie, sînt transpuși 
de multe ori prin echivalente ce determină, nu o dată, perturbarea 
omogenităţii textului sursă. După Alain Rey, specificitatea unui text 
de factură filozofică trebuie căutată în „subtilele frontiere ale 


dintre Jean-René Ladmiral și Henri Meschonnic din ,Poétique de... / 
Théorèmes pour... la traduction”, în Langue française, vol. 51, 1981, p. 3-18. 
Henri Meschonnic, ,Poétique d’un texte de philosophe et de ses 
traductions. Humboldt: Sur la tâche de l'écrivain de l’histoire”, în Poétique 
du traduire, Verdier, Paris, 1999, p. 350. 

Ibid., p. 382. 


20 


21 


50%- 


Despre traducerea conceptelor în discursul științelor umane 


| x n22 i 
termenilor- -concepte definitorii pentru retorica filozofică”““. Termenii 


specializaţi ai discursului filozofic se încadrează în instrumentarul 
unei profesiuni, însă, spre deosebire de terminologiile textelor prag- 
matice - tehnice și științifice -, „unde termenii sînt elaboraţi si 
normati în cadrul comunităţii specialiştilor, termenii filozofici sînt 
strîns asociaţi cu nişte subiectivităţi””. Subiectul foloseşte o termino- 
logie deja existentă, a profesiunii sale, însă el își construiește şi un 
instrumentar propriu, altfel spus un corpus de concepte ce functio- 
nează și ca o „emblemă teoretică” a legitimitätii pe care el doreşte să o 
dobîndească în interiorul comunităţii profesionale din care face parte: 
acești termeni, abia inventati, plutesc initial într-o incertitudine 
semantică, ce nu se risipeşte decit atunci cînd sînt - dacă sînt - 
recunoscuţi de specialiștii domeniului si încep să pătrundă treptat în 
uz. Astfel de termeni specifici exclusiv discursului unui filozof anume 
fac parte, etimologic vorbind, fie dintr-un inventar de termeni deja 
existenţi în lexicul limbii, cărora acesta le asociază noi acceptiuni, fie 
sint introduși prin neologizare, caz în care reprezintă nişte creaţii 
individuale: în ambele cazuri, termenii cu pricina pot atinge, într-o 
etapă ulterioară, pe măsură ce opera filozofului se desävirseste, 
statutul de concepte autonome. Odată ce a căpătat conştiinţa acestei 
particularităţi a discursului filozofic, traducătorul ar trebui, în primul 
rind, să examineze terminologiile, pentru a diferenţia elementele 
terminologice, conceptele-cheie, pe care le va transpune printr-o gamă 
de termeni utilizaţi ori de cîte ori apar în textul original, fie prin 
traducerea literală a termenului sursă, fie printr-un termen cu 
potential neologizant din limba țintă”. Un caz-limită îl constituie, cum 
am arătat, conceptele specifice discursului unui anumit filozof şi care 
nu au fost cu adevărat asimilate în lexicul specializat al limbii sursă 
odată cu trecerea timpului: avem în vedere, de pildă, celebra différance 


= Apud Siobhan Brownlie, „La traduction de la terminologie philosophique”, 


în Meta: Journal des traducteurs, XLVII, 3, 2002, p. 295. 
Ibid., p. 296. 
Ibid., p. 298. 

a lui Jacques Derrida”. Cum ar trebui să procedeze traducătorul într- 
un astfel de caz, se întreba traducătorul gramatologiei derridiane, cu 
atit mai mult cu cît, situaţie ce complică lucrurile, este vorba despre 
un termen ce funcționează în binom (différence / différance) şi ale cărui 
raporturi conceptuale sînt clar marcate de o similitudine fonetică? 
Tradiţia anglo-saxonă, de pildă, asumă oarecum deschis eşecul tradu- 
cerii, preluînd ca atare semnificantii sursă (ceea ce-l obligă însă pe 
traducător, în acest caz, să împrumute și termenul difference). Tradu- 
cătorul român mărturisește deschis că a ezitat între diferanţă, diferire, 
diferinfä, toate neologisme, înainte de a alege diferare, cu preţul 
renunțării de a mai reda si omofonia”. Concomitent, neologismul 
românesc este departe de fi asimilat de comunitatea științifică, care nu 
pare deocamdată defel înclinată să facă un examen minuţios al temeiu- 
rilor unor astfel de opțiuni, nici măcar să le înregistreze existenţa, de 
vreme ce utilizează în continuare termenii din limba sursă. 

Mai trebuie însă să introducem în ecuaţie și practica, uzuală și 
tradițională în spaţiul cultural românesc, în spiritul căreia cercetătorii 
români citesc, atunci cînd stăpînesc limba sursă, textele în original, 


” Jacques Derrida, De la grammatologie, Minuit, Paris, 1967; Jacques 
Derrida, Despre Gramatologie, traducere din limba franceză de Bogdan 
Ghiu, Editura Tact, Cluj-Napoca, 2009. | 

Referindu-se explicit la cazul conceptelor différance si supplément, tradu- 
cătorul român afirma că astfel de termeni (concepte ,ordonatoare si 
generative” sic!) pot fi tradusi, dar nu pot fi ,transpusi”, adică „trans- 
plantați integral”, precum niște „personaje conceptuale” autonome, şi își 
exprima acordul de principiu privind practicile traductive anglo-saxone, 
care îi preluau ca atare, refuzind să îi traducă. În ceea ce priveşte decizia 
de a folosi termenul diferare, traducătorul considera că ar fi o opțiune 
justificată de statutul special al oricărei prime traduceri, care asumă 
totdeauna şi o misiune „pedagogică” (ceea ce unii traductologi denumesc 
„traducere-introducere”): traducătorul explică, într-un mod ușor contra- 
dictoriu, că sensul temporal, absent din familia termenului românesc 
diferență, i s-a părut, mai ales în etapa în care conceptul différance abia 
urma să fie introdus în cultura română, esenţial de redat, cf. Bogdan Ghiu, 


„Despre traducerea analitică şi despre necesitatea dublei traduceri”, 
Liternet.ro, 15.03.2009. 

dar și în traduceri făcute în alte limbi decit în limba lor maternă, 
pentru a utiliza apoi, în propriile texte, alte echivalente decit cele pro- 
puse de traducerile românești, echivalente ce variază de la un autor la 
altul și de la un studiu la altul sau chiar în interiorul unuia și aceluiași 
articol. De pildă, putem întilni, chiar pe aceeași pagină a unui tratat cu 
profil enciclopedic, două variante pentru binecunoscutul concept 
traductologic (dar si lingvistic şi hermeneutic) elaborat de W. Quine, 
indeterminacy: indeterminare şi nedeterminare”, iar difference: şi 
différance sînt preluate ca atare. Sau, în versiunea românească a unei 
lucrări semnate de Umberto Eco, despre care vom mai vorbi“: 
„indeterminarea traducerii”, p. 37; „aspecte. indeterminate ale tradu- 
cerii”, p. 324; si, în fine, „nedeterminat”, p. 332. Astfel se explică de ce 
multe concepte importate capătă, nu de puţine ori, mai multe forme în 
circuitele cunoașterii din spaţiul românesc, dar și faptul că, în lipsa 
unui efort coerent de stabilire a unor norme traductologice, arareori 
efectuat, asimilarea lor este lentă sau nu se produce deloc. Un rol 
important într-o asemenea întreprindere ar trebui să îl asume analiza, 
evaluarea și critica traducerilor anterioare, metodă uzuală în tra- 
ducerea terminologiilor, care nu este necesară cînd vine vorba de tra- 
ducerea lexicului ,general”. Acesta din urmă este transpus cu ajutorul 
unor tehnici de tip „idiomatic”, iar traducerea terminologiilor se 
înscrie mai degrabă pe o traiectorie „imitativă”, preferînd metodele de 
transpunere literală, cu precădere împrumutul si calcul. Procedeele 
„imitative” pot chiar contribui la accentuarea efectului de insolitare, 
cu corolarul unei „vizibilități” mai marcate decît în textul sursă, iar 
alteori pot aduce atingere însuși dezideratului claritätii textului. 
Predispozitia către împrumut sau către traducerea literală, dependența 
de forma termenilor din limba sursă ni se par a constitui o parti- 
cularitate a traducerii discursului științelor umane, ceea ce arată că 
traducătorii prelucrează diferențiat imperativul  uniformităţii, 
coeziunii țesutului textual. Tradus mai ales prin ,corespondentä”, în 
spiritul şi litera unei stricte adecvări, lexicul specializat păstrează 


“7 Paul Cornea, Interpretare şi raționalitate, Editura Polirom, Iași, 2006, p. 524. 


Umberto Eco, A spune cam același lucru. Experiente de traducere, traducere 
din limba italiană de Laszlo Alexandru, Editura Polirom, Iași, 2008. 

densitatea sa originară, însă, de multe ori, cum vom avea prilejul să 
vedem, el nu este recunoscut ca atare, în vreme ce lexicul „general” 
este transpus majoritar prin ,echivalentä”, fiind tratat ca şi cum ar fi 
vorba despre un text de factură literară. 

Pentru Henri Meschonnic, metoda aceasta decurge în realitate 
dintr-o ideologie dublă, chiar duplicitară, privind actul traductiv, 
traducerea prin corespondențe a lexicului specializat fiind o con- 
secintä a asimilării conceptului cu cuvîntul, a confuziei dintre cele 
două, cu alimentarea credinței conform căreia reușita calitativă 
depinde de posibilitatea de a menţine, în traducere, corespondența 
conceptuală în toate ocurentele noțiunii respective în textul sursă. 
Deşi între cei doi mari teoreticieni francezi ai traducerii există destule 
dezacorduri, și Jean-René Ladmiral, ale cărui celebre „teoreme” 
traductologice îşi propun (si) să consfinteascä dreptul de a „anexa” în 
traducere”, interpreta procedeul ca pe expresia unei „metafizici 
substantialiste”, ce  „sacralizează” limba sursă supraevaluindu-i 
expresivitatea (binomul traductibil / intraductibil devine astfel tot mai 
amenințător): fractura dintre ce este traductibil si ce este intraductibil 
riscă să submineze în profunzime proiectul traducerii textului de 
factură filozofică, cu atît mai mult cu cît, prin însăși esența sa, acesta 
exprimă, într-un registru dramatic, tensionat, ,coincidenta dintre 
singularitatea individuală şi universalitate”. 


Ceea ce amintește, desigur, de o altă formulă celebră, pe care o expusese, 
încă din 1813, Friedrich Schleiermacher, într-un nu mai puţin celebru 
discurs ținut în faţa Academiei Regale de Științe din Berlin, discurs unde 
vorbea, în termenii categorici ai unei alternative inconturnabile, și despre 
datoria traducătorului doritor să contribuie la reușita apropierii dintre 
autorul textului original si cititorul său dintr-o altă cultură, anume cea de 
a „însoţi” textul original spre cititorii versiunii traduse a acestuia, cf. 
Friedrich Schleiermacher, Uber die verschiedenen Methoden des Ubersezens 
— Des différentes méthodes du traduire, ediţie bilingvă, traducere din limba 
germană de Antoine Berman, Seuil, Paris, 1999, p. 49. 
3 Jean-René Ladmiral, apud Siobhan Brownlie, op. cit., p. 306. 

Argument 


Prin intermediul exemplelor pe care am ales să le expun aici, 
extrase din versiunile românești ale unor lucrări de referință din 
lingvistică, sociologie, traductologie, am dorit să examinez, în lumina 
consideratiilor teoretice expuse pînă acum, strategiile de traducere 
alese de traducători, axîndu-mă pe două niveluri: cel al „cuvintului” - 
în cazul nostru traducerea conceptelor - si cel al sintaxei, altfel spus al 
opţiunilor traductive în măsură să reconstruiască „poetica” textului, în 
cazul nostru dispozitivul său argumentativ. Ceea ce îmi propun, 
pornind de la investigarea cîtorva exemple, nu este să scot în evidență 
eventuala lor „defectivitate”, ci să descopăr posibilele cauze ce o pot 
genera, cu atit mai mult acolo unde mi se pare că este suficient de 
răspîndită într-o anumită perioadă din istoria traducerilor pentru a 
justifica un studiu de caz. Dimensiunile corpusului pe care am lucrat 
nu sînt suficient de extinse pentru a pretinde exhaustivitatea 
deductiilor noastre, de vreme ce acestea s-au configurat în special în 
urma lecturilor din ultimii ani sau au fost impuse de propria activitate 
de traducere, însă recurenţa anumitor metode de traducere mi se pare 
că ar putea susține existența unor tendinţe generale şi evidenţierea 
unor încălcări deontologice specifice prezentului, al căror profil voi 
încerca să-l schitez, în încheiere, nu fără a le proiecta, pe cit posibil, pe 
fundalul istoriei traducerilor din țara noastră. 


1. „Générateur ” sau „generatif"? 


În Les règles de art” de Pierre Bourdieu nu există nici o ocu- 
renţă a termenilor génératif (générative), termeni ce trimit, fără putinţă 
de confuzie, la lexicul chomskyan: dimpotrivă, autorul lucrează cu 
cuplul générateur / trice. Versiunea românească recurge însă cînd la 
termenii corespunzători generator / generatoare, cînd la termenul 
generativă (pentru génératrice), dînd cititorului român certitudinea 


*! Pierre Bourdieu, Les règles de l'art. Genèse et structure du champ littéraire, 


col. Libre examen, Seuil, Paris, 1992; Pierre Bourdieu, Regulile artei. 
Geneza si structura cimpului literar, traducere din limba francezä de 
Bogdan Ghiu si Toader Saulea, Univers, Bucuresti, 1998. 

unei ezitări conceptuale greu de trecut cu vederea... pe care el nu o 
poate pune decit în seama autorului textului tradus. Versiunea română 
diseminează, astfel, termenul sursă asupra a doi termeni conceptuali, 
ca și cum în textul original am fi avut principe générateur, dar o 
formulă cînd générative, cînd génératrice, o structură générative, dar o. 
schemă (fr., le schéma) générateur. 


p. 14, principe générateur; p. 10, principiu generator; 

p. 59, principe générateur de l'œuvre; p. 54, principiul generator al 
operei; 

p. 152, le scheme générateur de la relation entre Frederic et Mme 
Dambreuse; p. 147, schema generatoare; 

p. 33, chacun des protagonistes est defini par une sorte de formule 
génératrice; p. 27, fiecare dintre protagoniști este definit printr-un fel de 
formulă generativă; | 

p. 75-76, Seule une analyse de la genèse du champ littéraire dans lequel 
s'est constitué le projet flaubertien peut conduire à une compréhension 
véritable et de la formule génératrice qui est au principe de l’œuvre et 
du travail grâce auquel Flaubert est parvenu à la mettre en œuvre, 
objectivant, dans le même mouvement, cette structure génératrice et la 
structure sociale dont elle est le produit; p. 69, Numai o analiză a genezei 
cimpului literar înăuntrul căruia a luat naștere proiectul flaubertian ne 
poate conduce spre o adevărată înţelegere atit a formulei generative 
aflate la temelia operei cu pricina, cît și a travaliului prin care Flaubert a 
izbutit sa o pună în operă, obiectivind, printr-o aceeași mișcare, această 
structura generativă si, deopotrivă, structura socială care a produs-o...; 
p. 310, La formule génératrice de leur discours [les intellectuels de 
gauche] est tout entière contenue dans le titre fameux de Raymond Aron 
[...]; p. 307, Formula generatoare a discursului lor este cuprinsă în 
faimosul titlu al lui Raymond Aron [...]. 


O a doua versiune românească, reeditată în 2007” (unul dintre 
cei doi traducători care semnează acum fiind același ca în cazul primei 
ediţii), pare a fi constientizat necesitatea de a normaliza terminologia, 
dat fiind că, în Index, găsim termenul formulă (generativă), cu opt tri- 


sp: i 5 , } à E CEA 
Pierre Bourdieu, Regulile artei. Geneza și structura cîmpului literar, ediția a 


2-a, traducere din limba franceză de Laura Albulescu si Bogdan Ghiu, 
Grupul Editorial Art, București, 2007. 

miteri la pagină. Retraducerea pare astfel a-şi propune să consacre 
definitiv cuplul conceptual générateur / générative (ca si cum femininul 
lui générateur ar fi générative): schéma générateur, principe générateur, 
dar formule générative! Este astfel escamotată îndepărtarea progresivă 
a lui Pierre Bourdieu de generative grammar, a cărei denumire este 
invocată de acesta din urmă, însă fără a o transpune în franceză”, 
ceea ce ar fi trebuit să atragă atenţia traducătorilor, provocîndu-i la o 
reflecţie privind reticentele și precautiile sociologului francez: de 
altfel, acesta le și exprimase încă din 1987, punind în gardă față de 
orice posibilă analogie cu gramatica generativă, căreia îi reproşa inca- 
pacitatea de a lua în calcul „predispoziţiile dobindite prin experienţă, 
adică variaţia în funcţie de spaţiu și de timp”, si sfirsise prin a-l acuza, 
în 1994, pe Chomsky de comiterea unei „erori epistemologice”, atunci 
cînd îi asimila pe locutori unor gramaticieni” 

Pe de altă parte, strădania autorilor retraducerii cîștigă în vizi- 
bilitate în ceea ce privește voinţa de a reda poetica din care decurge 
textul sursă; dacă vom compara, de pildă, titlurile capitolelor si ale 
sub-capitolelor celor două traduceri, vom sesiza efortul vizibil de a eli- 
mina calcurile primei versiuni, termenii prea apropiaţi de termenii 
sursă din franceză, cu potential conotativ „franțuzit”, afectat, efortul 
de a folosi termeni notionali mai abstracti, în măsură să evite excesul 
de concretete, sau încercarea de a reda jocurile de cuvinte: Primele 
apeluri la ordine devine astfel Primele chemări la ordine; Formarea și 
dizolvarea grupurilor — Nașterea și disoluția grupurilor, Întoarcerea la 
Educaţia sentimentală — Înapoi la Educaţia sentimentală; Poziţie, dispu- 
nere și luare de poziție (alegerea termenului dispunere în prima 
versiune submina coeziunea cu un alt subtitlu, Dialectica pozițiilor si 
dispozițiilor) — Poziţie, dispoziție și luare de poziţie; Întilnirea a două 
istorii — Întîlnirea dintre două istorii) etc. 


3 P, 252 din textul sursă; p. 248, ediţia 1-a; p. 243, ediţia a 2-a. 


A se vedea Fabrice Clement, „L'esprit de la sociologie. Les sociologues et 
le fonctionnement de l'esprit humain”, în Fabrice Clément si Laurence 
Kaufmann (eds.), La sociologie cognitive, Editions de la Maison des 
sciences de l’homme, Paris, 2011. 

2. „Masa vorbitoare” si „totalul' 


. Tradus destul „de tardiv în limba română (1998), Le Cours de 
linguistique générale”, departe de a constitui un eveniment editorial în 
adevăratul sens al eintali, a devenit mai degrabă un text ce a 
pierdut aproape cu desävirsire claritatea, simplitatea si eleganța 
textului sursă, însuşiri ce s-au volatilizat, agresate de invazia contra- 
sensurilor, nonsensurilor, formulărilor greoaie (pentru cä masiv 
calchiate după acesta), într-un literalism lipsit de moderație. O a doua 
traducere a Cursului” care, prin însăşi „secundaritatea” ei ar fi trebuit 
să fie mai reușită decît prima versiune, manifestă o slăbiciune şi mai 
apăsată pentru traducerea cuvînt cu cuvînt, transcodare si contrasens. 

Într-o perioadă cînd constituirea lexicului conceptual al 
lingvisticii moderne se afla încă la începuturi, Ferdinand de Saussure 
utiliza un singur termen pentru a desemna locutorii: la masse parlante. 
Desigur că nu vreau să sugerez în vreun fel că terminologia 
saussuriană ar fi trebuit cumva adaptată la cea utilizată în prezent, dar 
formula masa vorbitoare produce un efect nu doar ciudat, ci şi comic, 
dată fiind polisemia primului termen, cînd este folosit, ca aici, la sin- 
gular. Utilizarea pur si simplu a pluralului ar fi permis evitarea res- 
pectivului efect perturbant la nivelul receptării: nu altfel a procedat 
traducătorul versiunii „engleze, atunci cînd folosește the masses sau 
community of speakers”. Pe de altă parte, termenul francez masse (la 
masse sociale; la masse elle-même; elle [la masse] est liée à la langue 
telle qu'elle est) se dispersează, în versiunea română, într-o întreagă 
gamă de sinonime, care ar putea, la rigoare, să depună mărturie 
pentru bogăţia lexicului mînuit de traducător, nu însă şi pentru 
rigoarea terminologică și, la limită, conceptuală a unui text specializat 


” Ferdinand de Saussure, Cours de linguistique générale, ediţia Tullio de 


Mauro, Payot, Paris, 1967 (1916); Ferdinand de Saussure, Curs de 
lingvistică generală, traducere din limba franceză de Irina Izverna Tarabac, 
Editura Polirom, lasi/Bucuresti, 1998. 

Ferdinand de Saussure, Curs de lingvistică generală, traducere din limba 
franceză de Adina Baranovschi, Editura Antet, Bucureşti, 2011. 

Ferdinand de Saussure, Course in general linguistics, traducere din limba 
franceză de Wade Baskin, Philosophical Library, New York, 1959, p. 71. 

(masa socială; grupul social; colectivitatea; masa vorbitoare"). Cititorul 
român este îndreptăţit să se întrebe dacă nu cumva autorul însuși a 
decis (şi în ce scop?) termeni atît de diferiţi pentru a denumi unul si 
același concept si, în consecinţă, ce sensuri asocia el cu fiecare dintre 
următorii termeni: masă, grup, colectivitate. 

Cînd definea semnul lingvistic ca pe un total, fără doar și poate 
că Saussure nu avea în vedere rezultatul unei însumări aritmetice 
(ceea ce ar așeza accentul pe cantitativ, pe măsurabil), lucru ce ar fi 
fost, desigur, cit se poate de absurd, dat fiind că semnul lingvistic nu 
rezultă dintr-o neimaginabilă adunare - aritmetică - a două entităţi 
imposibil de adunat; dimpotrivă, și el o spune cît se poate de limpede, 
avem de-a face cu o entité à deux faces, ce rezultă dintr-o union 
(intimă) a două elemente care s'appellent l’un l'autre. Cînd descrie 
semnul, Saussure utilizează în patru rînduri termenul total pe mai 
putin de o jumătate de pagină (p. 99-100), ultima ocurentä avind si 
forță concluzivă, de vreme ce contribuie la enuntarea definiţiei 
semnului („nous entendons par signe le total résultant de l'association 
d'un signifiant à à un signifié”). Cele două versiuni engleze pe care le- 
am consultat” au ,deverbalizat” termenul francez total si l-au redat 
prin whole, evitind folosirea termenului corespondent sum. Într-un fel 
de spirit literalist împins la extrem, așa cum a fost ea teoretizată de 
Catford în binecunoscuta schemă a „celor trei niveluri ale traducerii”, 
cea de-a doua versiune românească utilizează peste tot termenul ce 
supralicitează concretitudinea total(ul), în timp ce prima versiune 
renunţă la a reda acel crescendo repetitiv al lui total, subminînd astfel 
coerenţa argumentatiei prin introducerea bruscă în definiţia finală a 
întregului: or, tocmai acel termen care trimite la un „total” ce nu 
reprezintă o simplă sumă aritmetică a părţilor ar fi trebuit folosit în 
toate ocurentele în care este utilizat termenul francez total: 


»[...] de telle sorte que l'idee de la partie sensorielle implique celle du 
total. [...] Nous proposons de conserver le mot signe pour designer le 
total [...] ces derniers termes ont l’avantage de marquer l'opposition qui 


* Cfprima ediţie, 1998, p. 91, 95, 96; ediţia a doua, p. 79, 85, 86. 


Ferdinand de Saussure, Course in general linguistics, traducere din limba 
franceză de Roy Harris, Open Court, 1983. 

les sépare soit entre eux, soit du total dont ils font partie. [...] nous 
entendons par signe le total résultant de association d'un signifiant et 
d'un signifié [...]”, pp. 99-100. 


„[...] încît ideea părţii senzoriale o implică pe cea a totalului. [...] 
Propunem să păstrăm cuvîntul semn pentru a desemna totalul [...] acești 
ultimi termeni au avantajul de a marca opoziţia care îi separă fie între ei, 
fie de totalul din care fac parte. [...] înţelegem prin semn întregul ce 
rezultă din asocierea unui semnificant cu un semnificat [...]”, pp. 86-87. 


Și traducerea a doua, care produce o versiune atit de confuză, 
încît nu poţi să nu te întrebi dacă traducătoare a înţeles ce traducea: 


»[...] încât ideea DESPRE partea senzorială o implică pe aceea DESPRE total. 
[...] Propunem păstrarea cuvîntului semn pentru a desemna totalul [...] aceşti 
din urmă termeni au avantajul de a marca opoziţia ce LE separă fie între ei, fie 
ÎNTRE totalul din care fac parte. [...] înțelegem prin semn totalul rezultând 
din asocierea unui semnificant cu un semnificat [...]”, p. 75. 


De vreme ce traducătoarea celei de-a doua versiuni pare a nu fi 
înțeles defel gestul întemeietor al construirii termenilor signifiant și 
signifié, cititorul versiunii sale nu va avea nici măcar șansa de a sesiza 
vreodată valoarea inițiativei lui Saussure, care, după ce recunoscuse 
această „importante question de terminologie”, propusese, pentru a 
risipi orice „ambiguite”, cuplul signifiant-signifié, explicînd, dacă mai 
era nevoie, rațiunea inventării lor: „ces derniers termes ont l'avantage 
de marquer l'opposition qui les sépare soit entre eux, soit du total 
dont ils font partie” (p. 99). Din versiunea română, reiese că signifiant 
și signifi€ ar avea avantajul de a marca opoziţia care le desparte între 
totalul din care fac parte, ceea ce este un nonsens și, în plus, „opoziţia 
ce LE separă” ne face să credem că traducătoarea a confundat cele 
două omonime terme - terme cu sensul cuvint si terme cu sensul de 
termen, dată fixă —, cel dintîi masculin, cel de-al doilea neutru. 

Limpezimea, coerenţa textului sursă se transformă astfel, 
treptat, în ceva impenetrabil, discursul mustind de inadvertente, pe 
care, o dată mai mult, cititorul riscă să le pună în seama autorului. 
Dacă cititorul perseverent continuă, tenace, lectura și, în plus, revine 
şi la prima traducere, sperind să înțeleagă mai bine sau, pur și simplu, 
doar să înțeleagă, va putea afla că fatetele semnului... se implifică una 

pe cealaltă (p. 86), acolo unde Saussure spunea, simplu, că acestea 
„s'appellent l’un l’autre” (each recalls the other, p. 67). lar dacă el se 
incäpäfineazä și revine iar la versiunea a doua, își poate trage sufletul, 
dar nu pentru multă vreme, pentru că află că „ ideea despre partea 
senzorială o implică pe aceea despre total”, dar si că Saussure se 
declară mulțumit... de semn (În ceea ce privește semnul, dacă suntem 
mulțumiți de el, este pentru că [...], p. 75), acolo unde, el spunea, de 
fapt, „Quant au signe, si nous nous en contentons, c'est que...”. 

Cititorul român - și, mai ales cel familiarizat cu lingvistica - va 
avea multe dificultăţi în a aprecia revoluţia provocată de Saussure prin 
separarea sincroniei de diacronie, dat fiind că vocile, de astă dată 
reunite ale celor două traducătoare, proclamă, reducîndu-le în treacăt 
şi numărul, că „Puţini lingviști se îndoiesc de faptul că...” (p. 96 şi p. 
86), [„peu de linguistes doutent que ...”], acolo unde, în franceză, 
Saussure susține exact inversul: „Bien peu de linguistes se doutent 
que l'intervention du facteur temps est propre à créer à la linguistique 
des difficultés particulières [...]”* (p. 114). Într-adevăr, în epocă, 
lingvistii care credeau că perspectiva diacronică putea genera 
probleme lingvisticii, adică unei lingvistici sincronice, ale cărei baze 
Saussure era pe cale de a le pune, postulind, între altele, necesitatea 
despărțirii lor, erau putin numeroși; or, în limba română, Saussure 
observă că majoritatea lingviștilor susține perspectiva aceasta, pe care 
el era abia pe cale de a o inaugura; întreaga noutate a viziunii 
saussuriene este, astfel, anulată dintr-o singură trăsătură de condei! 
lată cum traducerea poate ucide, demolind, într-o limbă si cultură 
țintă un întreg capital simbolic. 

Pe coperta a patra a celei de-a doua traduceri, acolo unde edi- 
torul are de obicei o grijă deosebită pentru textul pe care-l selectează, 
pentru că acesta poate convinge un număr cît mai mare de cititori să 


” Versiuni engleze: „Very few linguists suspect that the intervention of the 
factor time creates difficulties peculiar to linguistics and opens to their 
science two completely divergent paths”, p. 79, 1959; „Very few linguists 
realise that the need to take account of the passage of time gives rise to 
special problems in linguistics and forces us to choose between two 
radically different approaches”, p. 79, 1983. 

cumpere cartea, putem citi un extras din Curs - desigur, în versiunea 
românească — unde ni se vorbeşte despre limbaj „stilat”, acolo unde 
Saussure invoca „le beau langage”, subliniind că lingvistul poate face 
cunoștință cu „les idiomes passes ou distants” doar prin intermediul 
textelor scrise. În limba română, proprietatea termenilor pare a 
aluneca din nou printre degetele traducătoarei, deoarece, dacă Saussure 
utilizează passé si distant, o face pentru că vrea să sublinieze înde- 
părtarea lor mai mare sau mai mică în timp: idiomuri distante este un 
non-sens în română, deoarece distant se poate combina mai curînd cu 
un cuvînt ce comportă semul + uman. Ar fi fost suficient să se specifice 
că idiomurile cu pricina sînt mai mult sau mai puţin depărtate în timp. 

Pe măsură ce aceste traduceri acumulează contrasensurile și 
nonsensurile, barbarismele și calcurile, transcodări înălțate la rang de 
principiu traductiv absolut („il faut une masse parlante pour qu'il y ait 
une langue”, p. 112, devine, în versiunea retradusă, „este nevoie de o 
masă vorbitoare ca să existe o limbă”, p. 85), textul devine tot mai 
opac, cufundîndu-se în obscuritate, împiedicînd și deturnînd compre- 
hensiunea, descurajindu-l definitiv pe cititorul român. 


3. Poetică sau retorică? - 


În timp ce lexicul conceptual este tot mai supus maltratărilor, 
atenția traducătorilor se concentrează, poate dintr-o dorință 
(in)conștientă de compensare, asupra lexicului general, într-o tentativă 
de a-l poetiza sau, mai degrabă, cum am văzut la Henri Meschonnic, 
de a-l împinge înspre o retorică goală. În acest caz, tehnica constă în a 
reda termenii ne-marcati din textul sursă prin termeni marcați, printr- 
un lexic poetizant, arhaizant sau familiar, acolo unde textul sursă se 
dezvoltă, ca să spunem așa, la gradul zero: în același timp, perturbată 
de retorica aceasta haotică, logica textului sursă explodează, iar 
argumentatia, a cărei armătură conceptuală este șubrezită, se goleste 
treptat de sens, în orice caz de sensul său originar. Cel de-al doilea 
capitol din Curs este intitulat, în textul sursă, Matière et tâche de la 
linguistique: el începe printr-o detaliere seacă și didactică a acelei 
matière a lingvisticii și continuă apoi, în cel de-al doilea paragraf, prin 
trei puncte, marcate prin a), b) şi c), care explică misiunea lingvisticii 
(p. 20). A doua versiune românească nu mai vorbește despre o sarcină, 

tâche, deci de concretitudinea misiunii pe care lingvistica o are de 
îndeplinit, ci de o (înălțătoare!) menire (p. 9), termen literar, care 
trimite la un destin al lingvisticii; totuși, cum menirea nu se potriveşte 
defel cu cele trei sarcini la care se referă Saussure, versiunea 
românească se vede obligată să invoce totuși trei sarcini, distrugind 
astfel coeziunea dintre titlu si conţinut. 

Un alt exemplu, o altă traducere: a-l obliga pe Umberto Eco să 
declare că semnificatele limbii sursă nu pot fi reproduse în limba țintă 
este de-a dreptul scandalos, dat fiind că pînă şi un novice într-ale 
lingvisticii nu ar îndrăzni să se exprime în acest mod: indisolubil legat 
de semnul sursă, nu asupra semnificatului lucrează traducătorul, ci 
asupra semnificaţiilor care, în schimb, sînt, ar putea fi în măsură să se 
reincarneze în semnele limbii țintă. Cînd același Umberto Eco con- 
tinuă, spunîndu-ne (în română) că, dacă nu uităm izvoarele cabalistice 
și mistice ale gîndirii lui Benjamin, putem întrezări umbra, foarte 
prezentă, a limbilor sfinte, avem dovada că traducătorul nu a asimilat 
principiul filologic al acelei lectio difficilior, care l-ar fi putut ajuta să 
evite banalizarea fatală pentru raționamentul textului sursă, care îl 
împinge spre o retorică găunoasă: 


„Dacă nu uităm sursele cabalistice și mistice ale gîndirii lui Benjamin, 
putem percepe umbra, foarte prezentă, a limbilor sfinte [...]”"!. 


În original, Umberto Eco spunea: 


„Se non dimentichiamo le fonti cabalistiche e mistiche possiamo del 
pensiero di Benjamin avvertire l'ombra, assai incombente, delle lingue 
sante, qualcosa di molto più simile al genio segreto delle lingue 
pentecostali e della Lingua degli Uccelli che non alle formule di una 
lingua a priori”? 


Chiar şi cel care nu stăpinește limba sursă sau nu dispune de 
textul original, dacă are cumva ideea să consulte vreo altă versiune, de 


“Umberto Eco, În căutarea limbii perfecte, traducere din limba italiană de 


Dragoş Cojocaru, Editura Polirom, Iaşi, 2002, p. 274. 
Umberto Eco, La ricerca della lingua perfetta nella cultura europea, Editori 
Laterza, Roma/Bari, 1993, p. 372. 

pildă cea în limba franceză a aceluiași text, află că acolo este vorba 
despre reproducerea unor significations şi despre o umbră foarte 
pesante (în româneşte ar fi fost de preferat fără doar și poate apă- 
sătoare sau chiar amenințătoare)”. El regăsește, astfel, dintr-o dată, o 
coerență ce îl reconciliază cu textul original: umbra prezentă nu 
slujeşte raționamentul care se consumă în repetitivitate, în timp ce 
umbra pesante / apăsătoare redă întreaga tensiune a căutării încordate, 
frămîntate a acelei „reine Sprache” după care tînjea Walter Benjamin. 


4. Traducerea citatelor și a titlurilor — și cum anume 


Un alt fenomen recurent în traducerea discursului ştiinţelor 
umane are de-a face cu modul în care sînt tratate - nu traduse, ci pur 
si simplu tratate - citatele din textul sursă: se întîmplă de prea multe 
ori ca traducătorii să nu facă efortul, uneori de-a dreptul istovitor, de a 
cerceta dacă nu cumva textul din care face parte un citat sau altul a 
fost deja tradus în limba română și să-l preia de acolo. Ei preferă să 
producă propria traducere, în afara cunoașterii contextului citatului, 
după traducerea dată în textul sursă, fără a consulta textul din care 
este el extras. Fenomenul mi se pare în cel mai înalt grad neliniștitor, 
nu doar pentru că exprimă o lipsă totală de conștiință profesională, ci 
și pentru că manifestă o atitudine, venind chiar din interiorul 
meseriei, profund devalorizantă, ce amestecă discreditul si lipsa de 
respect a traducătorilor faţă de munca colegilor lor si, pînă la urmă, 
faţă de propria profesiune. 

Asa se face că un savant de anvergura lui Umberto Eco - tot 
prin intermediul vocii traducătorului român - vorbește, în A spune 
cam același lucru (Dire presque la même chose), despre o Pragmatică... 
Maximă: în realitate, avem de-a face cu binecunoscuta Maximă 
Pragmatică (sau Maximă a pragmatismului), formulată de înte- 
meietorul pragmaticii, Charles Sanders Peirce: 


* Umberto Eco, A la recherche de la langue parfaite dans la culture 


européenne, traducere din limba italiană de Jean-Paul Manganard, Seuil, 
Paris, 1994, p. 390: „[...] compte tenu des sources kabbalistiques et 
mystiques de la pensée de Benjamin, nous pouvons pressentir l'ombre, 
très pesante, des langues saintes [...]”, s.n. 

` „Consider what effects, that might conceivably have practical bearings, 
we conceive the object of our conception to have. Then, our conception of 
these effects i is the whole of our conception of the object”*!, 


lată si versiunea românească a acestei maxime: 


»Se poate înţelege, prin Peirce, Pragmatica Maximă: «Să luăm în 
considerare ce fel de efecte, care ar putea avea în mod admisibil 
consecinţe practice, concepem noi ca obiectele să aibă în concepţia 
„noastră. Atunci, concepția noastra asupra acelor efecte reprezintă 
totalitatea concepției noastre asupra obiectului»”"? 


Ea a devenit acum absolut de neînțeles, de vreme ce îl incită pe 
cititor să se întrebe nu ce efecte anume, ci „ce fel, ce tip de efecte” 
(consider what effects) sînt produse de obiectul ideii noastre și con- 
chide, într-un deplin contrasens, că „opinia, concepția noastră... 
reprezintă totalitatea concepţiei noastre...” (Then, our conception of 
these effects is the whole of our conceptiom of the object). Raportul 
dintre cele două propoziţii este distrus, accentul deplasîndu-se pe o 
tipologie a efectelor, încît definiţia finală nu mai decurge din primul 
segment, cu atit mai mult cu cit ea nu priveşte concepţia noastră asu- 
pra obiectului, concepţie ce rezultă din modul în care concepem acele 
efecte, ci concepţia noastră privind acele efecte: versiunea franceză 
spune, simplu, că: „La conception de tous ces effets est la conception 
complète de lobjet”"*. 


41 Ch. Sanders Peirce, „How to make our ideas clear”. Redactat în limba 


franceză în 1877, articolul a fost publicat în 1879, în Revue philosophique 
de la France et de l'étranger, 7, p. 39-57, iar versiunea sa engleză, intitulată 
„How to Make Our Ideas Clear”, a fost publicată în 1878, în Popular 
Science Monthly, vol. 12, p. 286-302. 

Umberto Eco, A spune cam același lucru. Experiente de traducere, traducere 
din italiană de Laszlo Alexandru, Editura Polirom, Iași, 2008, p. 86. 
Umberto Eco, Dire presque la même chose. Expériences de traduction, 
traducere din limba italianä de Myriem Bouzaher, Grasset, Paris, 2003, p. 
101: „Considerer quels sont les effets pratiques que nous pensons pouvoir 
être produits par l'objet de notre conception. La conception de tous ces 
effets est la conception complète de l’objet”. 

Am avut norocul, tot prin hazardul lecturilor, să întîlnesc si o 
altă versiune, ce poate purta cu adevărat numele de traducere, o 
formulare clară și coerentă a academicianului Alexandru Boboc, fin 
cunoscător nu doar al contextului fragmentului citat, ci și al 
domeniului pragmaticii: 


„«Să luăm în considerare ce efecte, cu legături practic conceptibile ar 
putea avea obiectul ideii noastre. Atunci conceperea de către noi a acestor 
efecte constituie ideea noastră despre obiect»” . 


Titlul unuia dintre cele mai citate texte cînd vine vorba despre 
cele două tipuri canonice de traducere (traducerea orientată spre 
textul sursă și cea orientată spre textul ţintă), invocate în discursul 
pronunţat de Friedrich Schleiermacher despre care am vorbit deja și 
care se intitulează Uber die verschiedenen Methoden des Ubersetzens, a 
fost tradus în limba franceză prin Des différentes méthodes du 
traduire", iar în engleză prin On the different Methods of Translating. 
În aceeași lucrare a lui Umberto Eco, titlul este tradus (după ştiinţa 
noastră, textul lui Schleiermacher nu a fost tradus niciodată în limba 
română) prin „Despre diverse moduri de traducere””: contrasensul 
este masiv, atît titlul, cît si întregul text ce îi urmează, elaborat de un 
mare filozof şi teolog, hermeneut pasionat de problematicile eticii, nu 
se referă nici o clipă la vreo tehnică de traducere (așa cum o 
înțelegeau, peste aproape un secol şi jumătate, doi mari lingviști 
canadieni, considerați a fi părinţii fondatori ai traductologiei), ci la 
însuși specificul oricărui proces, act de traducere. Faptul că limba 
română nu permite, ca limba franceză, nominalizarea infinitivului, nu 
înseamnă că procesul exprimat de verb nu ar putea fi enunțat (moduri 
ale traducerii?): doar că traducătorul este vizibil specializat (eventual) 
în traducerea unui alt tip de texte decit acesta și, cum nu pare a fi 


47 . a A . + a 
Alexandru Boboc, „«Pragmatic Turn» în gândirea contemporană”, în 


Cogito, vol. I, nr. 2, noiembrie 2009. 

Friedrich Schleiermacher, Uber die verschiedenen Methoden des Ubersezens 
- Des différentes méthodes du traduire, ediţie bilingvă, traducere din limba 
germană de Antoine Berman, Seuil, Paris, 1999. 

Umberto Eco, A spune cam același lucru. Experiente de traducere, 2008, p. 182. 

familiarizat cu domeniul traductologiei, si nici cu acela al lingvisticii 
sau al poeticii, nu are cum să sesizeze astfel de „detalii”, pe care le tra- 
tează doar ca pe niște variaţii de ordin stilistic (aşa se explică că nici 
titlul traducerii italiene a discursului lui Schleiermacher, deși cuprinde 
si el un infinitiv, nu îi atrage în vreun fel atenţia)”. 

Un alt exemplu din aceeași lucrare vine să confirme lipsa de 
specializare a traducătorului: celebra dicotomie a lui Lessing ce 
desparte artele timpului de artele spaţiului nu este cu nimic mai bine 
tratată de traducătorul nostru, care traduce prin „artele în timp și 
artele în spaţiu”: 


„Măcar într-un asemenea context, este valabilă distincţia lui Lessing 
dintre artele în timp și artele în spaţiu” 


Versiunea franceză nu ratează nici de această dată: 


„Au moins en ce cas, la distinction de Lessing entre arts du temps et arts 
de l’espace serait valable” 


Fragmentul de mai sus face parte dintr-un subcapitol (13.2) inti- 
tulat, în textul original, „Trasmutazioni o adattamenti”””. El devine, în 
românește, transpunere (termen generic, uzual, vag prin generalitatea 
lui, nicidecum apropriat pentru contextul specializat al cărții): ter- 
menul sursă transmutazioni (tradus în versiunea franceză prin 
transmutations”) nu trimite defel la o confuză și aproximativă 
transpunere”, ci la transmutare, concept, iarăși binecunoscut celui care 
se preocupă de traductologie si de semiotică: în nu mai putin celebrul 


50 Ad 5 ] . LER 
Friedrich Schleiermacher, „Sui diversi modi del tradurre”, în Friedrich 


Schleiermacher, Etica ed ermeneutica, ed. Giovanni Moretto, Bibliopolis, 
Napoli, 1984, p. 83-120; textul este reluat si în Siri Nergaard (ed.), La teoria 
della traduzione nella storia, Bompiani, Milano, 1993, p. 143-179. 

Umberto Eco, A spune cam același lucru. Experiente de traducere, 2008, p. 
325-326. 

Idem, Dire presque la même chose. Expériences de traduction, 2003, p. 383. 
Idem, Dire quasi la stessa cosa. Esperienze di traduzione, Bompiani, Milano, 
2003, p. 320. 

Idem, Dire presque la même chose. Expériences de traduction, 2003, p. 379. 
Idem, A spune cam același lucru. Experiente de traducere, 2008, p. 323. 

Despre etica traducerii. Exercitii practice 


On linguistic Aspects of Translation, text scris în 1959 și reeditat de-a 
lungul timpului în nenumărate antologii de lingvistică, semiotică și 
traductologie, Roman Jakobson diferenţia trei tipuri de traducere, al 
treilea, traducerea intersemiotică sau transmutarea, referindu-se la „o 
interpretare a semnelor verbale prin intermediul unor semne 
provenind din sisteme de semne nonverbale”**. Odată mai mult, 

pentru cititorul român Umberto Eco bijbiie PETR, printre conceptele 
pe care le mînuieste, fără a stăpîni materia asupra căreia se pronunță. 


Conceptele uzuale din lingvistică, semantică sau logică sînt 
astfel metodic transpuse într-un lexic nespecializat: dacă vom compara 
versiunea română, de exemplu, cu cea franceză, constatăm că acolo 
unde Umberto Eco vorbește, în română, despre ipoteze mai firești, p. 
46 — ca şi cum o ipoteză ar putea fi mai mult sau mai putin firească! — 
în franceză este vorba despre o „hypothèse pertinente” (p. 54), adică o 
ipoteză pertinentă, dacă, în franceză, uzul (usage) influențează 
exactitatea unei traduceri, în română vorbirea asumă acest rol („Dar 
observați felul în care vorbirea poate influența precizia unei tra- 
duceri”, p. 47; „Mais voyons comment l’usage influence l'exactitude 
d’une traduction”, p. 55); competența extralingvisticä, cu, în paranteză 
fie spus, precizarea că ea este de tip enciclopedic, despre care ni se 
vorbeşte în textul traducerii franceze (p. 55), devine, în românește, o 
competenţă extralingvistică... de natură generală: „competenţa extra- 
lingvistică (de natură generală)”, p. 47. 

Termenul savant (p. 55) devine în română „un termen prea 
doct” (p. 47): un cuvînt sau un termen pot fi savante în opoziţie cu un 
termen popular sau vulgar, în timp ce doct nu poate cu nici un chip 
constitui o noţiune lingvistică; în plus, în franceză, ca şi în română, el 
este utilizat pentru a vorbi despre o persoană sau o atitudine, uneori 
în registru ironic. 


5 Intersemiotic translation or transmutation is an interpretation of verbal 


signs by means of signs of nonverbal sign systems” (Roman Jakobson, 
„On Linguistic Aspects of Translation”, în Reuben Arthur Brower (ed.), 
On Translation, Harvard University Press, Cambridge, 1959, p. 233). 

O concluzie (provizorie) sau lenta pătrundere a inovației 
în tradiție 


Am încercat și cu altă ocazie” să analizăm atitudinea traducă- 
torilor faţă de chestiunea traducerii conceptelor şi am încercat să o 
explicăm şi din perspectiva tradiţiilor românești privind modurile de 
traducere. De cele mai multe ori traducătorii acestei categorii de texte 
şi-au exprimat, în registru patetic, regretele privind lipsa termino- 
logiilor, iar eșecul în traducerea conceptelor a fost dintotdeauna 
asociat, cu patosul de rigoare, cu lipsa acelora. La începutul secolului 
al XIX-lea, limba română, încă neconsolidată, a suportat o invazie 
excesiva a termenilor preluaţi din franceză, fără a i se putea opune, cu 
consecința instalării unei dezordini considerabile: confuzia s-a extins 
pentru o vreme atit la nivelul lexicului, a cărui falsă bogatie nu reușea 
să mascheze acel „amestec nedefinit din toate limbile necultivate ale 
Orientului””, alcătuit din termeni grecești, turceşti, rusești, francezi ce 
exprimau „aceleaşi nuanţe de sens””, cît si al sintaxei, corupindu-se 
progresiv, pe măsură ce se îndepărta de tiparul latinesc. Lipsiti de pre- 
decesori, dar si de instinctul limbii, însträinati de lumea si de limba vie 
a satului, cei dintîi traducători, după cum arăta Pompiliu Eliade, nu au 
găsit echivalentele ce ar fi putut contribui la ulterioara consolidare a 
uzului literar și nu au dezvoltat simţul registrelor populare, neînţe- 
legind că împrumuturile din limba franceză ar fi fost folositoare mai 
ales „pentru a exprima idei abstracte” (deși tocmai în acea perioadă 
ele au fost deosebit de necesare, atit în dezbaterile Obstestei Adunări, 
cît și la traducerea Regulamentului Organic). Dezvoltarea adminis- 

2 Magda Jeanrenaud, Universaliile traducerii, Editura Polirom, Iași, 2006. 


Pompiliu Eliade, De l'influence française sur l'esprit public en Roumanie. 
Les origines. Etude sur l'état de la société roumaine à l’époque des règnes 
phanariotes, Ernest Leroux, Libraire-Éditeur, Paris, 1898, p. 351. Cf. 
Pompiliu Eliade, Influența franceză asupra spiritului public în România. 
Originile, traducere din limba franceză de Aurora Dumitrașcu, Humanitas, 
București, 2000, p. 287. 

Pompiliu Eliade, La Roumanie au XIXe siècle. Tome II, Hachette, Paris, 
1914, p. 339. 

Idem, op. cit., 1898, p. 291. 

tratiei si a limbajului politic au forțat dezvoltarea lexicurilor specia- 
lizate, însă ele au funcţionat la început haotic, invesmîntate simultan 
în mai multe forme: 


„În masa acestor vocabule de origine recentă trebuie să delimităm două 
categorii. Unele pătrund în limbă cu timiditate, ameţite, de parcă ar voi să 
se întrebe dacă nu cumva, din întîmplare, în limbă nu ar exista deja altele 
ce slujesc la același lucru ca si ele: seansă, soarea, vizavi. Cuvintele aceste 
inutile erau condamnate să dispară aproape concomitent cu introducerea 
lor. În al doilea rînd, vin cuvintele incerte, care nu știu, deocamdată, ce gen 
gramatical să arboreze: clas (ulterior clasă), baz (ulterior bază), adres 
(ulterior adresă), forme ruseşti. Apoi vin neologismele pe care le-am putea 
eticheta drept îndrăzneţe, care doresc din capul locului să-și agate termi- 
naţiile cele mai greoaie, cele mai învechite, dintre care unele aveau să 
dispară în scurt timp din limbă: munitipalitaua (ulterior municipalitatea), 
conventionaua (ulterior conventiunea). Printre cuvintele acestea frantuzesti 
au existat unele care, ca o culme a disgratiei, s-au înveşmintat în forme 
greceşti moderne. Judecati ce efect produceau ele: jenarisi, tromparisi, 
prometarisi, servirisi, comunicarisi, regularisi,  disputarisi,  adresarisi, 
mobilarisi etc.” 


Astfel, după același Pompiliu Eliade, public coabita cu forma 
rusească publicuesc, dar și cu forme greceşti precum publicez, publi- 
carisesc; un alt grup de termeni, ,capriciosi”, mai spunea el, „nu vor să 
intre în limbă, decît dacă sînt acceptaţi ca atare, cu pronunția lor 
străină, abia dacă îngăduie să fie învesmintati cu caractere chirilice: 
amandament, talant, librer, dicsioner, distretă, semplu, sivilizat, 
examplar etc.” % Nu după mult timp, Ion Heliade-Rădulescu avea să 
constate, la Anul său, neputința limbii române de a găzdui „tra- 
ducerea unei lucrări încărcate de filozofie””, de unde și proiectul, de 
inspiraţie normativă, de a elabora un lexic de neologisme, „mai ales în 
ştiinţe” 


Idem, op. cit., 1914, p. 341. 

6 Ibid, p.342. 

D. Popovici, Studii literare. III, Editura Dacia, Cluj-Napoca, 1977, p. 156. 
Ibid., p. 178. D. Popovici citează din Curierul românesc, nr. 37. 

Examinind, din perspectivă sociologică de astă dată, traducerile 
de la sfirşitul secolului al XVIII-lea și începutul secolului următor 
(1780-1820), și Paul Cornea observa, în 1972, sărăcia terminologiilor 
necesare traducerii lucrărilor cu profil științific”. Starea aceasta de 
lucruri pare a se fi prelungit ca urmare a unor particularităţi ale eli- 
telor româneşti, pe de o parte nu foarte înclinate spre deschidere, pe 
de alta „suficient de coagulate pentru a alimenta o piaţă a cărţii relativ 
stabilă”, Fenomenul pare a fi fost unul de lungă durată: nu numai că 
nu se diluează în perioada interbelică, dar, mai mult, intră oarecum 
într-o fază de ,institutionalizare” explicabilă prin fractura unei 
societăți polarizate, de unde lipsea o clasă de mijloc: starea aceasta de 
lucruri este descrisă, între alții, si de D. Popovici”, inclusiv atunci cînd 
comenta lipsa de susținere cu care s-a confruntat Ion Heliade- 
Rădulescu în tentativa sa de a concretiza proiectul bibliotecii uni- 
versale: „mulţi dintre cei ce ar fi putut susține eforturile lui Heliade se 
dispensau bucuros de orice traducere, fiind în măsură să se adreseze 
direct originalului”, Avem astfel de-a face cu un fenomen de pola- 
rizare a societății româneşti din perioada interbelică, cînd „elita 
culturală română își apăra cu tenacitate cultura elitară”, în timp ce 
cititorului „popular” nu avea acces decit la o „literatură industrială”, 
: Traducerile românești din limba franceză, mai arată Ecaterina 
Cleynen-Serghiev, se înscriau în perioada interbelică în ceea ce un 
Robert Escarpit numea „circuitul popular”, în timp ce „circuitul 
savant” era în întregime alcătuit din „difuzarea operelor franceze în 


limba originală”. Asa se explică faptul că lipsa unui lexic conceptual 
g $ p P p P 


6 Paul Cornea, „Ce ne dezvăluie traducerile de la sfirșitul sec. al XVIII-lea și 


începutul sec. al XIX-lea”, în Originile romantismului românesc, Minerva, 
Bucureşti, 1972, p. 97. 

Ecaterina Cleynen-Serghiev, „Les Belles Infidèles” en Roumanie. Les 
traductions des œuvres françaises durant l'entre-deux-guerres (1919-1939), 
Presses universitaires de Valenciennes, Valenciennes, 1993, p. 71. 

D. Popovici, op. cit., 1977, p. 205. 

Ibid., p. 205. 

Ecaterina Cleynen-Serghiev, op. cit., p. 71. 

Ibid., p. 54. 

Despre etica traducerii. Exerciţii practice 


si notional extins, consolidat si bine structurat, era confirmată si la 
sfîrșitul secolului al XX-lea: cu toate programele editoriale remarcabile 
ale editurilor Univers, Meridiane și Minerva” , care depuseseră în anii 
1970-1980 mari eforturi pentru a înlesni apropierea celor două 
circuite, Gelu Ionescu, de pildă, vorbea despre o „nevoie încă azi foarte 
viu resimțită”. 

După 1989, traducerile lucrărilor de factură științifică s-au făcut 
o vreme într-o manieră deosebit de neprofesională, fapt explicabil atît 
prin cererea sporită de traduceri din ştiinţele umane, poate și în urma 
tendinței multor traducători de texte literare de a se ,reconverti” în 
traducerea textelor specializate, mult mai solicitate: editurile însele 
traduc și publică mult lucrări axate pe domeniile evitate de edituri în 
perioada anterioară, precum psihologia, politologia si sociologia. Este 
si perioada în care se lansează pe piaţa cărţii noi edituri, interesate de 
dobîndirea rapidă a capitalului simbolic prin publicarea de traduceri, 
chiar si cu preţul solicitării unor traducători fără experiență, nepro- 
fesionisti si, uneori, cu un nivel academic foarte scăzut”, Am observat, 
cu altă ocazie, analizind programele editoriale ale unor edituri, că, în 
primii ani de după 1989, numărul traducătorilor care au produs o 
singură traducere era foarte ridicat și majoritar concentrat pe sectorul 
ştiinţelor umane: ritmul impus de redactii, doritoare să trimită pe piață 
cît mai rapid traducerile, explică în parte apelul către traducători 
improvizati, uneori chiar studenţi fără experienţă, a căror flexibilitate, 
inclusiv în acceptarea unor remuneratii mai modeste, este apreciată de 


71 j 4 i M. à 
Gelu Ionescu, „Cîteva repere”, în Orizontul traducerii, Editura Univers, 


București, 1981. p. 49. 

Ibid., p. 33. 

Am avut ocazia să analizăm consecințele lipsei sau insuficientei glosarelor 
din domeniul psihanalizei, fapt ce a determinat un anume haos termi- 
nologic în română, de pildă, în cazul traducerii operei lui Sigmund Freud: 
unul si acelaşi concept, de pildă Trieb, a fost transpus de patru traducători 
ce au tradus diverse lucrări semnate de Sigmund Freud, publicate de 
edituri românești diferite, prin pulsiune, instinct, impulsie (cf. Magda 
Jeanrenaud, Traducerea filozofiei, filozofia traducerii, prefață la Paul 
Ricœur, Despre traducere, 2005, p. 5-41). 

Despre traducerea conceptelor în discursul ştiinţelor umane 


decidenţi'!. Pe de altă parte, traducătorii profesionişti, în mare parte 
universitari, se confruntă, inclusiv î în prezent, cu lipsa de valorizare 
academică a acestei activități”. Toate aceste elemente, combinindu-se 
cu dezinteresul pentru construirea unor glosare conceptuale și termi- 
nologice (precum, de pildă, cele elaborate în Franţa, înainte de a se 
declanșa întreprinderea de traducere a operelor complete ale lui 
Freud), conturează o stare de lucruri mai degrabă descurajantă: profe- 
sionalizarea meseriei de traducător specializat într-un anumit 
domeniu este departe de a fi atins un nivel optim, fapt ce se reflectă în 
calitatea traducerilor. Această stare de lucruri pare a confirma presu- 
punerea că s-a trecut practic fără nici o tranziţie la „industrializarea” 
unei meserii a cărei profesionalizare nu a avut timpul necesar atingerii 
nivelului său cel mai înalt. 

La acest tablou de ansamblu ar trebui să adăugăm faptul că 
structurarea specializărilor în traductologie din universităţi deceptio- 
nează, după părerea noastră, din cel puţin două puncte de vedere. Pe 
de o parte, pentru că, în multe universități, învățămîntul traductologic 
este axat pe două sau trei limbi, dintre care limba română nu face 


În perioada 1995-martie 2003, producţia de traduceri a Editurii Polirom, de 
pildă, cuprinde 23 de autori semnatari ai unor lucrări din domeniul 
ştiinţelor umane, din ale căror opere s-a tradus mai mult decit o singură 
lucrare, traduși în limba română de doi sau mai mulți traducători: 
Raymond Aron (două titluri, doi traducători), Henri Bergson (două titluri, 
doi traducători), Jean Delumeau (trei titluri, patru traducători), Jacques 
Derrida (două titluri, doi traducători), Emile Durkheim (două titluri, trei tra- 
ducători), Umberto Eco (două titluri, doi traducători), François Furet (două 
titluri, doi traducători), Jacques Le Goff (două titluri, trei traducători), 
Marcel Mauss (trei titluri, trei traducători), Serge Moscovici (două titluri, 
doi traducători), Jean-Paul Sartre (două titluri, doi traducători), F. de 
Saussure (două titluri, doi traducători) etc. (cf. Magda Jeanrenaud, cap. 
„Traducerea ca joc al acumulării și redistribuirii capitalului simbolic”, în 
Universaliile traducerii. Studii de traductologie, 2006). 

Practica traducerii este asimilată, în întreg spaţiul european, și nu numai, 
cu o meserie ce. nu aduce un capital simbolic consistent într-o carieră uni- 
versitară, cf. Isabelle Kalinowski, „La vocation au travail de traduction”, în 
Actes de la recherche en sciences sociales, septembrie 2002, nr. 144, p. 52. 

direct parte: faptul se explicä din punct de vedere ,obiectiv” prin 
inerenta limitare a planurilor de învățămînt la un anumit număr de 
ore de curs şi de seminar si, pe de altă parte, din punct de vedere 
»Subiectiv”, pentru că ele sînt concepute şi adaptate la criteriul unei cît 
mai mari deschideri către circulaţia studenților în cadrul programelor 
Erasmus sau CEEPUS. Dar si studenţii înșiși par a fi mai motivaţi de 
perspectiva angajării în instituţiile europene sau în agenţii de 
traducere, care practică tarife mai stimulante decit editurile. 

Nu în ultimul rînd, lipsa de interes pentru conştientizarea 
importanţei reflectiei asupra traducerii discursului ştiinţelor umane 
are o legătură, şi nu dintre cele mai neînsemnate, cu o foarte veche 
tradiție românească ce se hrănește din antagonismul dintre teoria 
literară și critica literară, să spunem de tip impresionist, antagonism 
ce continuă să supravieţuiască, generație după generație, de la sfîrșitul 
secolului al XIX-lea încoace. 

Traducerea: 
între ce se poate traduce si ce trebuie tradus 


Intentionalitatea textului: o chestiune la fel de spinoasă... 


Asa cum s-a construit ea începînd cu anii '70 ai secolului trecut, 
traductologia, ca și practica traductivă însăşi, au avut mult de cîștigat 
în ce privește gestionarea binomului traductibil-intraductibil (pe care 
nici comparatismul, nici modelele de inspiraţie lingvistică nu știuseră 
cum să-l administreze), mai ales prin flexibilizarea modalitätilor de 
percepţie a legăturilor dintre textul tradus și textul original, altfel spus 
a reprezentărilor privind raportul fidelitate-infidelitate. 

Un prim pas s-a făcut în anii '70, cînd teoria literară de sorginte 
structuralistă a declarat, și prin vocea impunătoare a unui Roland 
Barthes, „moartea autorului”: nu doar pertinenta noțiunii de ,inten- 
ționalitate” a început astfel să se clatine, altfel spus caracterul ope- 
rațional din punct: de vedere teoretic al relației text-autor, dar si 
„responsabilitatea” celui din urmă vizavi de sensul și semnificația 
textului’, Ceea ce New Criticism-ul american a numit intentional 
fallacy, utopia intentionalitätii, eroda în mod deliberat soclul teoriei 
literare, tocmai pentru că exhiba dezacordul dintre explicația literară, 
cu alte cuvinte identificarea intentiilor autorului, şi interpretarea 
literară, adică descifrarea unor semnificaţii ale operei ce transgresau 
intenţiile autorului. Excluderea autorului urmărea să provoace auto- 
nomizarea cercetării literare, eliberind-o de ceea ce devenise o apă- 
sătoare subordonare față de istorie si psihologie: postulatele literaritätii 
și autotelismului promovate inițial de formalismul rus și de Roman 
Jakobson, o așezau pe baze „interne”, „imanente”, iar literaritatea 


1 Am dezvoltat această temă şi în Magda Jeanrenaud, Universaliile tra- 
ducerii. Studii de traductologie, 2006, p. 237-251, şi apoi în Magda 
Jeanrenaud, La traduction, lă ou tout est pareil et rien n'est semblable, 
prefaţă de Claude Hagège, Paris, EST, 2012, p. 33-49. 

devenea o componentă autonomă a sa, ce decurgea din înseși particu- 
laritätile organizării materialului ce alcătuiește opera. Textul, care nu 
se mai definea prin raportarea la o „origine”, scotea astfel la lumină, în 
cele din urmă, propria natură intertextuală: o nouă instanţă - cititorul 
— se putea acum coagula în concept teoretic, restituindu-i unitatea 
risipită într-un „mozaic de citate”. 

Hermeneutica şi estetica receptării aveau să confirine în mod 
strălucit faptul că semnificaţia textului se construiește dincolo și 
dincoace de intentionalitatea autorului, deoarece prin însăși trecerea 
sa prin diacronie, noi straturi de sens, ce nu puteau fi anticipate nici 
de autor, nici de cei dintii cititori ai săi, i se adaugă, după cum este 
„interogat” de un subiect determinat istoric, însă totuși doritor să elu- 
cideze inclusiv „întrebarea” la care textul va fi încercat să răspundă în 
propriul context. Din această perspectivă, textul nu mai cuprinde doar 
un sens singular, care explică stabilitatea receptării, ci si o semnificație, 
practic inepuizabilă, în virtutea căreia se structurează și în jurul unei 
situații, mereu alta, contextualizindu-se odată cu fiecare nouă 
receptare. Pe de altă parte, dacă interpretarea avea drept tel dezvă- 
luirea coerentei textuale, atunci aceasta nu mai era în măsură să eva- 
cueze instanţa autorului, în orice caz nu fără a recurge la ceea ce 
Antoine Compagnon numise „prezumția intentionalitätii””. 

Astfel se explică şi faptul că practica traducerii s-a înzestrat cu o. 
consistentă reflecţie teoretică în acel interval cînd pretenţiile hege- 
monice și scientiste ale lingvisticii păreau indreptätite, dobindind 
toate atuurile cunoasterii exhaustive, suspectate însă curînd de cei ce 
au văzut în ele pericolul unui „miraj”” lingvistic. După o perioadă în 
care așteptările lingvisticii, aflată în căutarea unui banc experimental 
potrivit pentru a-i confirma ipotezele, au părut a se împlini, defi- 
ciențele unui model lingvistic aplicat traducerii au ieșit la iveală. A 
vedea în limbi sisteme etanșe, semnul dobindind o semnificație 
(valoare) ce se construia exclusiv prin raportarea sa la celelalte semne 


Antoine Compagnon, Le demon de la théorie, Paris, Editions du Seuil, 
1998, p. 13-101. 


Thomas Pavel, Le mirage linguistique. Essai sur la modernisation 
intellectuelle, Paris, Éditions de Minuit, 1988. 

ale limbii, cum a procedat saussurianismul într-o primă fază, nu făcea 
decît să confirme din punct de vedere teoretic teza intraductibilitätii, 
cu consecința adincirii concomitente a fracturii dintre practica tra- 
ducerii şi imposibilitatea ei teoretică, astfel încît diferenţele (de ordin 
lingvistic) dintre limbi sfirseau prin a confirma prezumția imposi- 
bilitätii de a „traduce”, legitimată cîndva si de un Roman Jakobson, 
prin cunoscutul adagiu conform căruia limbile se deosebesc nu prin ce 
pot să exprime, ci prin ce trebuie să exprime”. 

Dincolo de perspectiva strict lingvistică, care ar fi ezitat să 
accepte posibilitatea traducerii unuia si aceluiaşi termen printr-o serie 
de echivalente a căror selecţie ar avea loc în funcţie de conformitatea 
la contextul din care face acesta parte, gîndirea traducerii a înglobat 
treptat o perspectivă comunicationalä, ce îngăduia asimilarea semni- 
ficatiilor verbale cu ' niște variabile supuse influenţei factorilor 
exteriori. Textul neconstituindu-se doar în virtutea acţiunii mecanis- 
melor lingvistice, acestora li se asociază o sumă - departe de a fi 
neglijabilă — de factori extralingvistici, cu neputinţă de decodat în 
lipsa unei competenţe textuale. Noţiunea de ipoteză de sens sau de 
negociere a sensului” subliniază ideea după care comprehensiunea 
enuntului decurge nu doar din cunoașterea unei limbi, ci si din 
cunoașterea unei lumi. Cu alte cuvinte, criteriul coerentei nu se 
susține în lipsa intentionalitätii, în lipsa căreia opera ar apărea ca un 
fel de consecință a hazardului“: capacitatea de a recunoaşte (si 


Roman Jakobson, „On linguistic aspects of translation”, în Reuben A. 
Brower (ed.), On Translation, Cambridge, Harvard University Press, 1959, p. 
236, reluat în Roman Jakobson, Selected Writings, vol. II, The Hague/Paris, 
Mouton, 1971, p. 264, şi în Lawrence Venuti (ed.), The Translation Studies 
Reader, London/New York, Routledge, 2000, p. 115: „Languages differ 
essentially in what they must convey and not in what they may convey”. 
lată şi versiunea franceză a celebrei maxime: „Les langues diffèrent 
essentiellement par ce qu’elles doivent exprimer, et non par ce qu'elles 
peuvent exprimer”, in Roman Jakobson, Essais de linguistique générale, tra- 
ducere și prefaţă de Nicolas Ruwet, Paris, Éditions de Minuit, 1963, p. 84. 
A se vedea și Umberto Eco, A spune cam același lucru. Experiente de 
traducere, p. 82-93. 

Antoine Compagnon, op. cit., 1998, p. 97. 

accepta) intenţionalitatea-în-coerenţă este inconturnabilă în materie de 
traducere și contribuie adesea, prin ricoseu, la a alimenta fantasma 
intraductibilului”. Fapt este că, de-a lungul timpului, si în toate epocile, 
intraductibilitatea a reverberat cînd asupra literei (forma), cînd asupra 
sensului (contintul) și, în cel mai rău caz, asupra amîndurora: la urma 
urmelor, temerarul Vocabulaire européen des philosophies elaborat de o 
echipă de cercetători coordonati de Barbara Cassin? poartă amprenta 
acestei ambiguitäti, de vreme ce anunţă, încă de la subtitlu, că este 
vorba și de un dicționar al termenilor intraductibili... 


… Ca euforia traductibilitätii nelimitate 


Dar nici nu ar trebui să cădem în euforia traductibilitätii neli- 
mitate, ceea ce mi se pare la fel de riscant ca si inältarea intraduc- 
tibilului la rang de deznodămînt inconturnabil al traducerii. Dacă este 
adevărat că nu orice se poate traduce, ar mai trebui şi să recunoaștem 
intraductibilitatea acolo unde ea decurge din chiar intenţionalitatea 
textului de tradus, și să ne întrebăm, inversînd o splendidă constatare 

. . 9 vn . e 
a lui Jacques Derrida’, dacă el „se lasă” tradus ca fiind traductibil. 


Unui Julien Green care susținea că a traduce în franceză the mystic moon 
dintr-un vers al lui E. A. Poe prin la lune mystique nu face decît să-l 
transforme într-un „libret de operă fără muzică”, Georges Mounin i-a dat 
următoarea replică: a spune la lune mystique este pur și simplu o plati- 
tudine, dublată, în plus, de un contrasens, pentru că adjectivul englez 
folosit de Poe respiră bogăţia aluzivă a tuturor nuantelor, diferite de 
sensul său francez, pe care le posedă în engleză, unde a păstrat sensul pro- 
priu al cuvîntului mystic, împrumutat direct din greaca veche, secret, 
tainic. Departe de a fi intraductibilă, imaginea era pur și simplu... tradusă 
neîndeminatec. Ea ar fi trebuit, mai spune Mounin, să sugereze o atitudine 
inifiaticä, și atunci la lune sacrée s-ar fi potrivit mai bine sau la lune secrete 
şi poate chiar la lune scellée, luna pecetluită, formulă ce conţine sferele 
semantice ale lui secrète și sacrée si care creează, în același timp, și 
imaginea cea mai puternică, cf Georges Mounin, Les Belles Infideles, Lille, 
Presses Universitaires de Lille, 1994 (1955), p. 52-53. 

Barbara Cassin  (coord.), Vocabulaire européen des philosophies. 
Dictionnaire des intraduisibles, Seuil/Le Robert, Paris, 2004. 

Întrebindu-se cum trebuie tradus un text scris în mai multe limbi, Jacques 

-Aş dori, aşadar, să mă opresc mai îndelung asupra foarte cunos- 
cutului eseu al lui Walter Benjamin, intitulat Die Aufgabe des 
Ubersetzers", şi, în special, asupra modului în care traducătorii 
francezi, englezi şi traducătoarea româncă au procedat în cazul a două 
citate date în acest text. Eseul a fost tradus în limba română, unde 
există două versiuni, semnate de aceeași traducătoare, Catrinel Pleşu, 
dar publicate de două edituri diferite, sub titlul Sarcina tradu- 
cătorului"; mă voi referi si la versiunea franceză, intitulată La tâche du 
traducteur (1971), semnată de Maurice de Gandillac'”, si la cea mai 
recentă, semnată de Martine Broda!*; voi mai invoca alte două 
versiuni franceze, dintre care una constituie traducerea parţială a lui 
Antoine Berman în cadrul unui seminar de traductologie privind 
interpretarea și comentariul textului benjaminian, ținut în iarna 1984- 


Derrida observa că „Nu ar trebui să trecem niciodată sub tăcere chestiu- 
nea limbii în care se pune chestiunea limbii și este tradus un discurs 
despre traducere”, Jacques Derrida, „Des Tours de Babel”, în Psyche. 
Inventions de l’autre, 1998, p. 204 („One should never pass over in silence 
the question of the tongue in which the question of the tongue is raised 
and into which a discourse on translation is translated”, Jacques Derrida, 
„Des Tours de Babel”, în Peggy Kamuf, Elizabeth Rottenberg (ed.), Psyche. 
Inventions of the Other, Volume I, traducere din limba francezä de Joseph 
F. Graham, Stanford University Press, California, 2007, p. 192). 
Walter Benjamin, Die Aufgabe des Ubersetzers, în Gesammelte Schriften, 
vol. IV/1, Frankfurt/Main, Suhrkamp, 1972. 
Walter Benjamin, „Sarcina traducătorului”, în Walter Benjamin, Iluminări, 
traducere din limba germanä de Catrinel Plesu, Bucuresti, Editura 
Univers, 2000; Walter Benjamin, „Sarcina traducătorului”, în Iluminări, 
traducere din limba germană de Catrinel Pleșu, Cluj- Napoca, Editura Idea 
Design & Print, 2002. 
Walter Benjamin, „La Tâche du traducteur”, în Mythe et violence, tra- 
ducere din limba germană de Maurice de Gandillac, Paris, Denoël, 1971, p. 
261-275; Walter Benjamin, „La Tâche du traducteur“, în Œuvres I, tra- 
ducere din limba germanä de Maurice de Gandillac, Rainer Rochlitz et 
Pierre Rusch, Paris, Éditions Gallimard, 2000, p. 244-262. 
Walter Benjamin, La Tâche du traducteur, traducere din limba germanä de 
Martine Broda, în Po&sie, nr. 55, martie 1991, număr intitulat ,Poésie à 
Berlin”. 

1985"; în fine, voi evoca două versiuni engleze, intitulate The Task of 
the Translator (1968), semnată de Harry Zohn”, si The Translator's 
Task (1997), semnată de Steven Rendall”. | 
Chiar dacă nu este înregistrat de dicţionarul termenilor intra- 
ductibili coordonat de Barbara Cassin, cuvîntul german Aufgabe pare 
a dispune de o sferă semantică mai largă decît echivalentele sale din 
limbile română, engleză și franceză, de vreme ce Jacques Derrida îi 
asociază sensul nu doar cu o sarcină, ci si cu o misiune, o indatorire 
(în cele două acceptiuni ale cuvîntului românesc sarcină, datorie, dar și 
misiune), un angajament în virtutea căruia traducătorul contractează o 
datorie, sarcina lui constînd în a se elibera de aceasta printr-o 
donaţie”. Inspirîndu-se din comentariul lui Derrida, care observa și că 
verbul german aufgeben trimite nu doar la o donaţie, ci si la un 
abandon”, și profitind de resursele familiei lexicale ale termenului 
francez don, o retraducere mai recentă a textului lui Benjamin, 
datorată lui Alexis Nouss şi Laurent Lamy, îndrăznește să propună 
titlul L'abandon du traducteur” şi actualizează, de-a lungul întregului 
text, polisemia lui Aufgabe, jucînd pe cuplul tâche-abandon (sarcină- 


Seminarul a avut loc la „College international de philosophie”, iar textul a 
fost reconstituit, după dispariţia lui Antoine Berman, după notele sale și o 
sumă de înregistrări, cf. Antoine Berman, L'âge de la traduction. „La tâche 
du traducteur” de Walter Benjamin. Un commentaire, text reconstituit de 
Isabelle Berman în colaborare cu Valentina Sommella, Paris, Presses 
Universitaires de Vincennes, 2008. 

Walter Benjamin, „The Task of the Translator”, în Benjamin, Walter: 
Illuminations, Essays and Reflections, ed. Hannah Arendt, prefață nouă de 
Leon Wieseltier, traducere din limba germană de Harry Zohn, New York, 
Random House, 1968. 
Walter Benjamin, „The Translator's Task”, traducere din limba germană de 
Steven Rendall, în Meta: journal des traducteurs, vol. 10, nr. 2, 1997, p. 151-165. 

Jacques Derrida, „Des Tours de Babel”, în Psyche. Inventions de l'autre, 
1998, p. 211. 

Ibid., p. 212. 

Cf. Alexis Nouss, „L'essai sur la traduction de Walter Benjamin. 
Traductions critiques”, în Meta: journal des traducteurs, vol. X, nr. 2, 1997. 
Traducerea este semnată de Alexis Nouss şi Laurent Lamy. 

abandonare, renunțare) şi lexicalizind astfel acel du-te-vino dintre 
traductibil și intraductibil, dintre sarcină și eșecul ei, camuflate în 
nucleul semantic al lui Aufgabe, însă posibil de descifrat în însăși 
intenfionalitatea textului sursă, în coerenţa lui, ce funcționează pe 
ambele traiectorii semantice. | 

În textul lui Benjamin există, cum spuneam, două citate, iar 
analiza mea se va concentra asupra transpunerii lor în română, 
engleză și franceză (în cazul celui de-al doilea). Spre sfirsitul eseului, 
Walter Benjamin citează, în franceză, o frază din Mallarmé, pe care o 
lasă netradusă, după ce invocase la începutul paragrafului, în latină, 
ingenium (a se vedea Anexele). Termenul latinesc este tradus de Harry 
Zohn în engleză (philosophical genius) şi de Gandillac şi Martine 
Broda” prin génie: această reticentä vizavi de decizia de a lăsa 
termenul latinesc spune mult despre distanța care ne desparte de 
vremurile cînd latina era limba inconturnabilă a științei și filozofiei... 
Pe de altă parte, opţiunea celor doi traducători francezi deschide larg 
porţile în faţa a ceea ce poartă numele de traducere etnocentrică, 
naturalizantă, de vreme ce îl va împinge pe cititor spre un concept 
franco-francez, acel „montaj ideologic”” încă adînc înrădăcinat în 
mentalitätile franceze, îndepărtindu-l astfel pe nesimţite de sensul pe 
care are a-l reține, cel al unei proprietăţi înnăscute a spiritului 
filozofic. Versiunea românească, în schimb, sugerează, inversînd prin 
contrasens raporturile de posesiune, că ingenium-ul ar aparține 
filozofiei („ingenium al filosofiei”): una este să spui că există un 
philosophisches Ingenium, că o parte a spiritului nostru este 
filozofică, alta să declari că filozofia posedă unul... 


li 


2 Walter Benjamin, La Tâche du traducteur, traducere din limba germană de 


Martine Broda, în Po&sie, 1991, p. 155. 

Începînd din secolul al XVI-lea și culminind cu discursul despre 
universalitatea limbii franceze al lui Rivarol (1782), teza geniului limbii 
franceze s-a consolidat treptat, transformindu-se într-un poncif persistent, 
susținut de două puncte de sprijin: claritatea și principiul ordinii „naturale”, 
care conduc la postulatul universalitätii acesteia. Cf. Henri Meschonnic, De 
la langue française. Essai sur une clarté obscure, ediţie revăzută și adăugită, 
Paris, Éditions Hachette Littératures, 1997, p. 227-240. 

Să revenim la citatul din Mallarmé. În jurul acestui citat 
netradus de Benjamin se tes multe: 


„Les langues imparfaites en cela que plusieurs, manque la suprême: 
penser étant écrire sans accessoires, ni chuchotement mais tacite encore 
l'immortelle parole, la diversité, sur terre, des idiomes empêche personne 
de proférer les mots qui, sinon se trouveraient, par une frappe unique, 
elle-même matériellement la verité”. 


Walter Benjamin nu indicä sursa exactä a citärii. Alexis Nouss o 
revelă în notele ce însoțesc traducerea sa: citatul este extras din „Crise 
de vers”, care face parte din volumul Igitur. Divagations. Un coup de 
dés”. Antoine Berman, care o găsise înaintea lui Nouss, se mira, la 
seminarul său, că citarea fusese „denaturată, cenzurată”! Acuzatia 
era fără îndoială excesivă, dar fapt este că Benjamin oprește citatul 
acolo unde Mallarmé, poetul, asocia, ceea ce nu are, desigur, a ne sur- 
prinde, „limba pură” cu limbajul poetic, cu versul“, singurul înzestrat 
cu virtuţi compensatoare, care să ne „despăgubească pentru imperfec- 
țiunea limbilor” („remunăre le défaut des langues”)”: or, limba pură a 
lui Benjamin nu era aceasta. 

Decizia lui Benjamin de a nu traduce fraza nu a trecut 
neobservată: a provocat mirarea, curiozitatea, varii interpretări si o 


“Alexis Nouss, „L'essai sur la traduction de Walter Benjamin. Traductions 


critiques”, în Meta: journal des traducteurs, vol. X, nr. 2, 1997. Traducerea 
este semnată de Alexis Nouss şi Laurent Lamy, p. 23. Citatul este extras 
din Stephane Mallarmé, Igitur. Divagations. Un coup de dés, Paris, Editions 
Gallimard, 1976, p. 244. 

Antoine Berman, L'âge de la traduction. „La tâche du traducteur” de Walter 
Benjamin. Un commentaire, 2008, p. 157. Şi repetă, la pagina următoare, 
acuzaţia: „Benjamin l-a cenzurat”. 

Mallarmé spune, citeva rînduri după fraza citată de Benjamin: „Seulement, 
sachons n'existerait pas le vers: lui, philosophiquement rémunère le 
défaut des langues, complement supérieur”, apud Antoine Berman, op. cit., 
p: 158, care dă citatul după Stéphane Mallarmé, „Variations sur un sujet”, 
Œuvres complètes, „Bibliothèque de la Pléiade”, Paris, Éditions Gallimard, 
1965, p. 363-364. 

Antoine Berman, L'âge de la traduction. „La tâche du traducteur” de Walter 
Benjamin. Un commentaire, 2008, p. 158. 

dorinţă înflăcărată de a o înţelege din partea tuturor celor ce s-au 
aplecat asupra textului benjaminian: Jacques Derrida, Antoine 
Berman, Alexis Nouss, toți au descifrat în respectiva decizie, într-un 
fel sau altul, o ilustrare strălucită a intraductibilului, pe care au 
explicat-o ulterior, fiecare din propria perspectivă... 

În principiu, decizia de a nu traduce citatul francez pierde 
întreaga sa valoare simbolică într-o singură limbă: franceza. Totuşi, 
versiunea românească face şi ea ca gestul lui Benjamin să devină 
caduc, traducind citatul din Mallarme în prima ediţie, publicată în 
2000. În cea de-a doua, apărută doi ani mai tirziu, si care nu revi- 
zuieste practic nimic față de cea dintii, citatul este dat totuși în 
original, dar este tradus în limba română în singura notă de subsol (p. 
45) a acestei versiuni. Mai mult, cum nu se precizează că nota îi 
aparţine traducătorului (redactorului?), se sugerează implicit că ea 
repetă un gest similar al autorului textului original! Oricum ar sta 
lucrurile, prin această decizie, traducătoarea aduce atingere straturilor 
celor mai adinci de sens ale textului benjaminian și, în plus, mai face și 
ca toate paratextele care încearcă să-i descifreze simbolica, de la 
Jacques Derrida la Antoine Berman, trecînd prin Alexis Nouss și 
Laurent Lamy să devină incomprehensibile! Cu atit mai mult cu cit, 
cum se știe, textul lui Benjamin a fost conceput ca prefaţă la propria 
traducere din Tableaux parisiens de Baudelaire. Renuntind să traducă 
fraza lui Mallarmé, proclamindu-i prin acest gest intraductibilitatea, 
lăsînd-o, cum spunea Derrida, „să strălucească precum medalia unui 
nume propriu” (numele propriu este intraductibil!), Benjamin declară 
implicit că sensul ei nu poate fi transpus într-o altă limbă fără 
„daune””, că restituirea sa este, în consecință, imposibilă si, de 
asemenea, că „efectul de proprietate intraductibilă este legat mai puţin 
de un nume sau de adevărul de adecvare, cît de evenimentul unic al 


“ Traducerea ne aparţine. Textul original spune: „briller comme la medaille 


d'un nom propre”, cf. Jacques Derrida, op. cit, p. 213, iar versiunea 

engleză: „which he has left shining in his text like the medallion of a 
>> proper name”, Jacques Derrida, ,Des tours de Babel”, 2007, p. 202. 

Ibid. 

unei forte performative”, Prin acest gest, Benjamin destabilizează 
însuși conceptul de traducere și confirmă, oarecum, interpretarea dată 
de traducerea lui Nouss și Lamy, care decodau în Aufgabe mai degrabă 
un abandon, decît o sarcină (sau poate chiar ambele). 

Mai trebuie însă adăugat ceva: Antoine Berman s-a întrebat și el 
de ce Benjamin nu a tradus fraza lui Mallarmé, cu atît mai mult cu cît, 
spunea el, aceasta nu este intraductibilă, nici din punct de vedere 
lingvistic, nici stilistic, chiar dacă dezvoltă o structură sintactică „dacă 
nu chiar absentă, în orice caz ciudat de rarefiată”. După el, ade- 
văratul motiv a refuzului de a traduce trebuie căutat în altă parte, în 
chiar sensul ei, pe care orice traducere, orice decizie ducînd spre 
traducere, l-ar fi contrazis „în registru ironic”, pentru că fraza „are de- 
a face cu imperfectiunea limbilor, adică cu multitudinea lor si, prin 
urmare, cu ceea ce justifică în același timp necesitatea și impo- 
sibilitatea traducerii”. A traduce această frază, care se construiește ca 
o abatere de la normă, așa cum s-a întîmplat în versiunea românească, 
ar fi totuna cu a traduce ceva ce a fost oarecum deja tradus, iar 
Derrida, între alţii, a înțeles foarte bine acest lucru: nu traduci o tra- 
ducere și, în orice caz, nu traduci un text care afirmă că nu este posibil 
să traduci. Poate că Benjamin nu a tradus citatul si pentru că l-a 
perceput ca fiind deja o traducere”!... | 


“% Traducerea ne aparține. Textul original spune: „Et dans le texte de 


Mallarmé, l'effet de propriété intraduisible se lie moins à du nom ou à la 
vérité d'adequation qu'à l'unique événement d'une force performative”, 
Ibid, op. cit., 1998. A fost transpus astfel în engleză: „And in Mallarmé’s 
text, the effect of being proper and thus untranslatable is tied less to any 
name or to any truth of adequation than to the unique occurrence of a 
performative force”, în Jacques Derrida, „Des tours de Babel”, 2007, p. 202. 
„[...] sinon absente, du moins étrangement raréfiée”, apud Antoine 
Berman, op. cit., p. 158. 

„[...] a trait à l’imperfection des langues, c'est-à-dire à leur multiplicité, et 
donc à ce qui fonde à la fois la nécessité et l'impossibilité de la traduction” 
(Antoine Berman, op. cit., p. 158). 

Jacques Derrida, „Des Tours de Babel”, în Psyche. Inventions de l’autre, 
1998, p. 218. 

Ca și ceilalți traducători, și Steven Rendall se întreabă de ce 
Benjamin a preluat citatul dintr-un mare poet francez fără a-l traduce, 
inserîndu-l într-o prefață ce precede propria traducere dintr-un alt 
mare poet francez: el sugerează, între alte explicaţii posibile, că nu 
exista nici un motiv să-l traducă, pentru că gestul implica deja o 
decontextualizare similară procesului traducerii”. A traduce citatul 
venea astfel în contradicție cu intenţia, cu proiectul lui Benjamin și 
nici unul dintre traducătorii versiunilor englezeşti pe care le-am 
consultat nu a cedat în faţa tentatiei. Mi s-a întîmplat totuşi să dau 
peste o traducere engleză literală a frazei cu pricina, care îi transpune 
perfect sintaxa alterată, însă într-o lucrare a filozofului american 
Samuel Weber” intitulată Benjamin's — abilities: 


„Languages, imperfect insofar as many, lacking the highest: thinking being 
writing without accessories, neither whispering but silent still the immortal 
word, the diversity, on earth, of idioms prevents no one from offering the 
words which, if not, would find themselves, in a single stroke, itself 
materially the truth”"*. 


Am fi putut eventual atribui versiunii românești o similară 
intenţie bună, „pedagogică”, de a veni în întîmpinarea receptorului 
român, dacă ar fi optat pentru o transpunere literală a frazei 
mallarmeene”: or, foarte departe de a fi literală, ea este traversată de 
la un capăt la altul de o intentionalitate în deplin dezacord nu doar cu 
ceea ce vrea să spună citatul, ci și cu intenția textului care-l găzduieşte 
şi care vorbește despre sarcina traducătorului. Acolo unde nu cade în 
contrasens, ea banalizează, anulează laconismul textului original, 
rationalizeazä sintaxa, introducînd verbe acolo unde nu există în 


“2 Steven Rendall, „Translation, Quotation, Iterability”, în Meta: journal des 


traducteurs, vol. 10, nr. 2, 1997, p. 179. 

Autorul a contribuit decisiv la receptarea lui Theodor W. Adorno și a 
Şcolii de la Frankfurt, ca si a lui Jacques Derrida si Jacques Lacan în lumea 
anglo-saxonă. 

Samuel Weber, Benjamin's — abilities, Cambridge MA and London, 
Harvard University Press, 2008, p. 75-76. 

Nu se specifică dacă a fost făcută de aceeași traducătoare sau extrasă 
dintr-o traducere anterioară a textului mallarmean. 

textul sursă, si practică coordonarea: imperfectiunea limbilor constă în 
pluralitatea lor și în lipsa celei supreme, ceea ce este redundant. În 
fine, atenuează considerabil registrul negativ în care se desfăşoară 
acesta: manque (este substantivat în lipsa); sans accessoires, ni 
chuchotement (fără accesorii Wi fără soapte, coordonare ce unifor- 
mizează ritmul, dedramatizîndu-l); empêche personne (împiedică pe 
toți), sinon (altfel). Textul este, astfel, total reorganizat după o 
concepţie lineară, clasică, a sintaxei și ordinii cuvintelor. În plus, 
secvența tacite encore l’immortelle parole este tradusă prin contrasens 
prin cuvîntul nemuritor rămîne încă subînţeles, intercalindu-se din 
nou un verb. Cît despre fragmentul diversité, sur terre, des idiomes qui 
empêche personne de proférer les mots qui, sinon se trouveraient, par une 
frappe unique, elle-même matériellement la vérité, acesta este transpus 
în limba română prin diversitatea idiomurilor pe pămînt împiedică pe 
toți să profereze cuvinte care, altfel, la o atingere unică, s-ar materializa 
ca adevăr, ceea ce conţine un nonsens: textul francez ne spune că 
diversitatea idiomurilor nu împiedică pe nimeni să rostească cuvinte 
care, dacă acea diversitate nu ar exista, dacă nu ar exista decît limba 
supremă, s-ar materializa în Adevăr. Dacă textul lui Mallarme este 
intraductibil, mai spunea Samuel Weber, nu înseamnă că el nu poate fi’ 
transcodat, doar că, traducîndu-l, căutînd să i se redea cu fidelitate 
sensul, se ratează esentialul, adică modul în care textul alege să spună 
ce are de spus: el este construit în jurul a trei fracturi ale normei gra- 
maticale uzuale, ordinea cuvintelor este dezechilibrată, la fel si 
sintaxa, în aparenţă se produce un dezacord între subiect și verb, la 
suprême este subiectul real, les langues imparfaites obiectul... 

Nimic din toate acestea nu va putea vreodată să răzbată din ver- 
siunea românească, care decurge astfel dintr-un fel de „necugetare”, și 
al cărei unic merit este că solicită o nouă versiune, în stare să 
recunoască intraductibilul acolo unde el este, ca să spunem așa, 
„premeditat”, înscris în proiect și nu în obiect... 


Re-cunoasterea poeticii textului de tradus 


Am dezvoltat într-un capitol anterior poziţiile diferite pe care 
teoreticieni faimoși, care s-au aplecat asupra problematicii traducerii 
filozofiei, le-au adoptat în legătură nu doar cu posibilitatea 

transpunerii în limbi diferite a textelor ce-si propun sä transmitä, 
precum filozofia, „conţinuturi universale”, ci chiar vizavi de 
legitimitatea unor asemenea întreprinderi. Punctul de vedere al unui 
Jean-René Ladmiral este - am văzut deja -* unul extrem de categoric: 
el le consideră „scandaloase” din mai multe rațiuni, si în primul rînd 
deoarece discursul filozofic n-ar avea drept referent decît propriul 
semnificat, de unde și imperativa privilegiere a acestuia în cazul în 
care se va fi încălcat - si, după cum bine se ştie, filozofia s-a tradus si 
se traduce din plin - această virtuală interdicţie”. Din direcție opusă, 
un Henri Meschonnic atrage atenţia că „poetica” textelor filozofice (si 
nu doar retorica lor)“ trebuie să facă obiectul special al atenţiei 
oricăror traducători, dincolo de conținuturile lor propriu-zise. În fine, 
propunindu-și să expulzeze spectrul intraductibilului, unii practicienii 
ai traducerii filozofiei asimilează textul filozofic cu o structură strati- 
ficată (o construcţie rezultind dintr-un limbaj specializat, combinat cu 
o structură narativă, o povestire ce se înrudeşte cu textul de tip 
literar), ceea ce ar îndreptäti folosirea unor tehnici de traducere dife- 
renfiate: combinarea unor tehnici de traducere literale de transpunere 
a terminologiilor cu procedee de traducere așa-zis „liberă”, 
„idiomatică”, pentru traducerea dispozitivului textual. Traducătorul ar 
avea, astfel, sarcina de a încerca să „separe” limba textului (lexicul 
limbii sursă), de cuvintul autorului (sistemul indiciilor unei subiec- 
tivitäti particulare)”, 


Vezi capitolul anterior. 

Jean-René Ladmiral, „Principes philosophiques de la traduction”, în 
Encyclopédie philosophique universelle, ed. coord. de André Jacob, vol. IV, 
Paris, Éditions PUF, 1998, p. 990. Cf. si Jean-René Ladmiral, „Pour une 
philosophie de la traduction”, în Revue de métaphysique et de morale. La 
traduction philosophique, nr. 1, Paris, Éditions Armand Colin, 1989, p. 6. 
Henri Meschonnic, ,Poétique d’un texte de philosophe et de ses 
traductions. Humboldt: Sur la tâche de l'écrivain de l'histoire”, in Poétique 
du traduire, Paris, Éditions Verdier, 1999, p. 350. 


A Jean-René Ladmiral, Traduire: théorèmes pour la traduction, 1994, p. 223. 

Cum se traduce o „traducere”? 


Al doilea citat dat de Walter Benjamin este extras din Die Krisis 
der europăischen Kultur de Rudolf Pannwitz": din nou, avem de-a face 
cu un text cu o sintaxă alterată, la care se mai adaugă și eliminarea 
oricărei punctuatii şi a majusculelor pentru substantivele comune și 
pentru inceputurile de frază, aşa cum obișnuiau să scrie Jakob Grimm 

sau Stefan George”. Citatul este alcătuit din două fraze care se încheie 
cu un punct, dar nici una nu începe cu majusculă. Între cele două 
citate, care au același tip de structură formală, se tes destule legături: 
ignorînd sintaxa, ambele mizează pe cuvînt, care este smuls, eliberat 
din potentialele sale rețele sintactice. Ridicat la rangul de substantiv 
propriu, rațiunea de a fi a cuvîntului devine astfel relația directă cu 
referentul"”: or, şi pentru Benjamin traducerea este o operaţiune ce are 
de-a face cu cuvintul. Aici trebuie căutată rațiunea alegerii celor două 
citate: „[...] germana lui Pannwitz, ca și franceza lui Mallarme sub- 
minează structura lingvistică a limbajului si mai ales sintaxa sa - si se 
poate considera că rolul lor constă în a fi îndeplinit acea eliberare a 
cuvîntului pe care se consideră că are a o înfăptui traducerea”””. 

Restabilirea, prin traducerea celor două citate (din care unul nu 
are a fi tradus), a ordinii sintactice distruge nu doar obiectivul lor, ci si 
rațiunea lor de a fi în textul lui Benjamin. Am mai spus-o: într-un 
anume fel, cele două citate sînt deja niște traduceri (intralingvistice), 
pentru că violentează sintaxa și eliberează cuvîntul după principii tra- 
ductive similare celor preconizate de Benjamin. De aceea sînt ele 
intraductibile, iar Benjamin o spune limpede: „Ubersetzungen dagegen 
erweisen sich unübersetzbar nicht wegen der Schwere, sondern 


“Rudolf Pannwitz, Die Krisis der europäischen Kultur, Nürnberg, Verlag Hans 


Carl, 1917. 

Antoine Berman, L'âge de la traduction. , La tâche du traducteur” de Walter 
Benjamin. Un commentaire, 2008, p. 159. 

Cf. Steven Rendall, „Translation, Quotation, Iterability”, în Meta: journal 
des traducteurs, vol. 10, nr. 2, 1997, p. 179. Rendall se întreabă si de ce a 
ales Benjamin tocmai acest citat din Pannwitz, deși mai logic ar fi fost să-i 
invoce pe Schleiermacher sau Humboldt. 

Ibid., p. 180. 

wegen der allzu großen Flüchtigkeit, mit welcher der Sinn an ihnen 


haftet 


»44 A Q . . 
sau: Übersetzung ist eine Form. Sie als solche zu erfassen, 


gilt es zurückzugehen auf das Original. Denn in ihm liegt deren 
. p . 4 
Gesetz als in dessen Übersetzbarkeit beschlossen”, 


44 


45 


Walter Benjamin, Die Aufgabe des Ubersetzers, p. 20. Cf. versiunea Nouss si 
Lamy: ,Les traductions, par contre, se révèlent intraduisibles, non pas à cause 
du poids que le sens fait peser sur elles, mais parce qu'il s'attache à elles de 
façon beaucoup trop fugitive”, op. cit, p. 27; versiunea Catrinel Plesu: 
„Traducerile, pe de altă parte, se dovedesc a fi intraductibile nu din cauză că 
sensul le împovărează prea mult, ci din cauză că le afectează mult prea în 
treacăt”, op. cit, 2002, p. 47. Faţă de caracterul „fugitiv” al modului în care 
sensul se asociază traducerii din versiunea Nouss și Lamy, formularea prin 
care sensul „afectează” traducerile „mult prea în treacăt” pare improprie si, în 
plus, bagatelizează complexitatea ideii exprimate de textul sursă. 

Versiunea Zohn: „Translations, in contrast, prove to be untranslatable not 
because of any inherent difficulty but because of the looseness with 
which meaning attaches to them”, op. cit., 1968, p. 80. Versiunea Rendall: 
„Translations, on the contrary, prove to be untranslatable not because 
meaning weighs on them heavily, but rather because it attaches to them 
all too fleetingly”, op. cit., p. 164. 

Walter Benjamin, op. cit., p. 9. Versiunea Nouss și Lamy: „La traduction 
est une forme. Pour la saisir comme telle il faut revenir à original. En 
effet, c'est en lui que repose sa loi, telle qu'elle est contenue dans sa 
traductibilité”, op. cit., p. 14. Versiunea Catrinel Pleșu: „Traducerea este o 
formă. Pentru a o înţelege ca formă, trebuie să ne întoarcem la original, 
căci în el este cuprinsă legea care guvernează traducerea, și anume 
traductibilitatea sa”, op. cit., 2002, p. 39. Spre deosebire de Nouss și Lamy, 
care menţin cu stricteţe structura sacadată a acestei concatenări de trei 
propoziţii cu un crescendo argumentativ, versiunea românească leagă 
ultimele două propoziţii din textul original, atenuindu-le astfel impactul 
într-o explicitare excesivă, ratind însuși ritmul, poetica lor. Versiunea 
Rendall: „Translation is a mode. In order to grasp it as such, we have to go 
back to the original. For in it lies translation's law, decreed as the 
original's translatability”, op. cit., p. 152. Versiunea Zohn: „Translation is a 
mode. To comprehend it as mode one must go back to the original, for 
that contains the law governing the translation: its translatability”, p. 69. 

Dintre cele şase traduceri pe care le-am consultat, una singură 
îndrăzneşte să redea forma textului lui Pannwitz (a se vedea Anexele). 
Celelalte încearcă doar să sugereze particularitätile sale formale în 
diverse grade, dar sfirșesc totuși prin a introduce, ici si colo, virgule si 
puncte finale. Antoine Berman reface frazele, care încep acum cu 
majuscule, dar nu introduce nici un semn de punctuație în interiorul 
lor; în schimb, traduce, conformindu-se uzului, seria wort bild ton 
prin mot, image et son (un et precede ultimul termen al enumerării); 
Nouss si Lamy refac masiv structura frastică, multiplicînd punctele 
finale ale frazelor și introducînd în două rînduri punct şi virgulă; în 
schimb, suprimă punctele de suspensie din textul original. În fine, 
traducerea lui Gandillac reconstituie atît întreaga punctuație, cît si 
structura frastică. Versiunile Zohn si Catrinel Pleşu se supun în tota- 
litate uzului şi restaurează absolut toate abaterile textului original, 
ortografice, sintactice, structura frazei, majusculele de la începutul 
propozitiilor. Doar versiunea Rendall îndrăzneşte să transpunä 
integral textul lui Pannwitz, adică și forma lui, dar ea recurge la o 
omisiune cu totul surprinzătoare, suprimînd primul termen din seria 
wort bild ton. Însă nici Rendall nu găseşte o soluţie pentru „trans- 
punerea” minusculelor substantivelor comune din textul sursă. 
Nimeni nu pare a se fi gîndit la posibilitatea, totuşi plauzibilă, de a 
reda bizareria substantivelor germane scrise cu minuscule procedînd 
invers, adică transcriind, în engleză, franceză, română, substantivele 
cu majuscule. Desigur, s-ar putea obiecta că luarea unei astfel de 
decizii, în limbi în care substantivul comun începe cu minusculă, ar 
asocia, personificîndu-le, o valoare simbolică, alegorică: dar dacă res- 
pectiva tehnică s-ar aplica la toate substantivele si la începuturile de 
frază, cititorul şi-ar da, poate, seama că nu este vorba de o deplasare a 
substantivelor în registru simbolic, ci de altceva. Rämîne însă, desigur, 
faptul că a scrie, în germană, substantivele comune fără majuscule 
constituie o decizie imediat percepută ca o violare a unei constrîngeri 
ortografice, în timp ce a le scrie cu majuscule în franceză, engleză sau 
română nu va putea fi niciodată perceput ca o abatere de la normă. 

Unii traducători simt nevoia de a se justifica, ceea ce înseamnă 
că decizia de a normaliza traducerea le provoacă o stare de disconfort: 

Berman“ retraduce parțial versiunea lui Gandillac, încercînd să 
păstreze caracterul oral al textului sursă și afirmă, cu timiditate, că 
acesta nu ar trebui să fie „pieptănat”, ci „să i se lase aspectul oarecum 
despieptănat”"”; Nouss și Lamy, care îndrăzniseră totuși să traducă 
titlul prin „L'abandon du traducteur”, par dintr-o dată timorati, și 
recunosc într-o notă, fără însă a-și justifica suficient decizia, că nu au 
fost „destul” de fideli textului sursă, „de vreme ce restabilim o 
punctuație a cărei omisiune ni se pare că ar duce la confuzie”*, 

Or, forma - care reproduce registrul oral — pentru care a optat 
Pannwitz are o legătură cu ce vrea el să spună, iar acest raport nu l-au 
sesizat și, prin urmare, nu l-au tradus nici Zohn şi nici Catrinel Pleşu: 
atit prin formă, cît și prin conținut, textul lui Pannwitz trimite la esența 
orală a limbii, acolo unde „cuvîntul, imaginea si sunetul se întilnesc”"”, 
iar menţionarea „dialectului” ar fi trebuit fără îndoială să le atragă 
atenţia. După Antoine Berman, citatul constituie o autentică „spunere 
istorică” despre traducere, care ne priveşte din două puncte de vedere: 
pe de o parte prin ,coliziunea”, comotia limbilor pentru care depune 
mărturie — fără a încerca să o instituie - si, pe de alta, prin „deplasarea 
pînă la «elementele ultime» ale limbii înseși, acolo unde cuvîntul, 
imaginea și sunetul se întîlnesc - ca de la dialect la dialect”. Nu 


46 
47 
48 
49 
50 
51 


Antoine Berman, op. cit., p. 179. 

Ibid., p. 178. 

Nouss, Lamy, op. cit., nota 55, p. 61. 

Antoine Berman, op. cit., p. 179. 

Ibid., p. 178. 

Ibid., p. 179. Berman nu ratează ocazia de a-l ironiza pe Meschonnic, 
mirîndu-se că acesta a citat textul „atribuindu-l lui Benjamin”, și continuă, 
pe un ton foarte apăsat, „desigur, cine l-a citit pe Pannwitz?”, iar pentru a 
räsuci și mai tare cuțitul în rană, adaugă: „Dar și aici, avem de-a face cu 
declaraţii istorice despre traducere”. Berman nu spune însă unde a făcut 
Meschonnic o asemenea confuzie. Citind răutăcioasa observaţie, mi-am 
spus mai întîi că aveam de-a face cu un „lapsus revelator” și că, poate, eroa- 
rea lui Meschonnic demonstra, pe de altă parte, în ce grad citatul și textul 
lui Benjamin se contopeau, în ce grad unul îl susținea pe celălalt si că toți 
traducătorii aveau datoria să redea această fuziune... Am avut, totuși, o 
îndoială și am căutat îndelung în lucrările lui Meschonnic, pînă cînd, în cele 
din urmă, am găsit ce căutam. În Pour la poétique, Meschonnic spune (tra- 

intimplätor invocă Pannwitz dialectul: „Căci toate limbile sînt Limba 
în măsura în care sînt dialecte. Nu există: limbajul - limbile (de la gen 
la specie), ci limba - dialectele. Spaţiul în care se desfășoară tra- 
ducerea ca intenţie de a fi literă a limbii este dialectul. Franceza şi 
chineza sînt dialecte ale aceleiaşi limbi””. 

În această lectură, opera — care înlocuiește cuvintul în versiunea 
engleză si în versiunea românească — face să apară un teribil contra- 
sens: să asimilezi cuvîntul la cuvîntul scris acolo unde se vorbește de 
dialecte, să-l transpui, prin metonimie, în operă, aboleste, anulează cu 
desävirsire valoarea și sensul triadei cuvint-imagine-sunet. Versiunea 
românească, ca și cea în engleză de altminteri (ca să nu mai vorbim de 
cea care suprimă total wort), nu doar fac să devină ininteligibile citatul 
şi textul lui Benjamin, dar îi şi deturnează cu desävîrsire sensul; seria 
work, image and tone // opera, imaginea si tonul? deviază lectura spre 
scriptural, spre scriitură, indepärtindu-se de la însăşi esența dialec- 
talului, în cazul de față, oralitatea despre care vorbeşte Pannwitz. 

În fine, cuvintul, imaginea, tonul nu sînt convergente, ca în 
versiunile Pleşu şi Zohn: ipoteza lor de sens deviază masiv din cauza 
asimilării metonimice si inevitabil retorizante a cuvîntului cu opera si 
instaurează o altă coerență", care face ca oralitatea dialectală să 


ducerea îmi aparţine): ,Parafrazind un pasaj citat de Benjamin, aș spune că, 
în loc să francizeze sanscrita, greaca, engleza, trebuie să sanscritizăm, să 
elenizăm, să anglicizăm franceza”; apoi, șapte rînduri mai jos, vorbind 
despre „dialectica contradictiilor procesului traducerii”, el afirmă că ea 
„duce la această formulare a lui Benjamin” și citează a doua parte din cita- 
tul din Pannwitz: ca și în cazul citatului din Mallarmé, Berman avea 
dreptate doar pe jumătate și poate că mai important ar fi fost să observe 
nu faptul că Meschonnic îi atribuia lui Benjamin un segment din textul lui 
Pannwitz, ci faptul că omitea să specifice că cita ceea ce Gandillac, tra- 
ducătorul, spunea că spune Benjamin... Cf. Henri Meschonnic, Pour la 


poétique II. Épistémologie de l'écriture. Poétique de la traduction, Gallimard, 
Paris, 1973, p. 143. 


Antoine Berman, op. cit., 2008, p. 179. 

Poate tonalitate? De remarcat ezitarea traducătorilor între ton şi son. 

Care întreţine un raport cu rationalizarea discursului, cu nivelarea sa și cu 
tendinţele deformante teoretizate de același Antoine Berman, în La 

devină caducă; traducătorul ar trebui să dorească să ajungă acolo unde 
are loc confluența lor, acolo unde cuvîntul, imaginea, tonalitatea se 
întîlnesc, nu acolo unde converg ele (converge) si cu atit mai putin acolo 
unde sînt convergente. Doar așa ar putea el să pătrundă în adincurile 
propriei limbi, să o despăturească, nu prin intermediul (by means of// prin 
intermediul), ci datorită limbii străine. 

Raporturile care se tes între citatul din Pannwitz și eseul lui 
Benjamin sînt astfel menite să rămînă pentru totdeauna invizibile 
pentru cititorii versiunilor Zohn, Rendall și Pleșu. Punînd în valoare 
dialectalul, citatul deschide calea către oralitatea acelei Reine Sprache, 
limba pură, care ar fi astfel dialectul sau, mai exact, „esenţa dialectală 
a limbii”: „Fie că este vorba de poezie, de teatru, de cărți pentru copii, 
de roman, de psihanaliză, de texte religioase, juridice... traducerea ope- 
relor are de-a face cu oralitatea”, avertizează Berman. lar scriitura, 
insistă el, include oralitatea: „Scrierea nu este nicicînd atît de ascultată 
ca atunci cînd oralitatea este înscrisă în ea. Limba însăși este limba 
orală”. Traducerea este acel act în măsură, singurul în măsură, să 
„elibereze în originalul scris încărcătura sa de oralitate” 

La capătul acestui parcurs rămîne o întrebare, la care nu ştiu ce 
răspuns să dau: de ce traducătorii, cei care au înțeles miza citatului lui 
Pannwitz, care l-au interpretat și comentat cu atîta strălucire - 
Berman, Nouss, Lamy si Rendall -, nu au îndrăznit să-l traducă în 
litera și în spiritul său? Prin tratamentul aplicat citatului, ei au atins 
punctul culminant al trădării, deoarece au trădat și litera și sensul si, 
prin acest gest, au trădat însăși coerenţa textului unde este inserat 
acesta si care este un text ce vorbește despre sarcina traducătorului”. 


traduction et la lettre ou l'Auberge du lointain, Paris, Éditions du Seuil, 

1999, p. 57, p. 49-68. 

Ibid., p. 181. 

Ibid., p. 180. 

` Ibid. 

5 Thid. 

” Confirmînd în registru ironic dificultatea tentativei de delimitare a 
fidelității de infidelitate, limba română, si datorită lui Ion Luca Caragiale, 
a găsit modul de a găzdui în sfera semantică a aceluiași cuvint trădarea și 
traducerea ... 

Anexe 


I. 


Walter Benjamin, Illuminationen - Die Aufgabe des Übersetzers in 
Gesammelte Schriften, Bd. IV/1, Frankfurt/Main, Suhrkamp, 1972, p. 9-21. 
Denn es gibt ein philosophisches Ingenium, dessen eigenstes die 
Sehnsucht nach jener Sprache ist, welche in der Übersetzung sich bekundet 
„Les langues imparfaites en cela que plusieurs, manque la suprème: penser 
étant écrire sans accessoires, ni chuchotement mais tacite encore l'immortelle 
parole, la diversité, sur terre, des idiomes empêche personne de proférer les 
mots qui, sinon se trouveraient, par une frappe unique, elle-même 
matériellement la verité.“ Wenn, was in diesen Worten Mallarmé gedenkt, 
dem Philosophen streng ermeßbar ist, so steht mit ihren Keimen solcher 
Sprache die Übersetzung mitten zwischen Dichtung und der Lehre. Ihr Werk 
steht an Ausprägung diesen nach, doch es prägt sich nicht weniger tief ein in 
die Geschichte. 


Walter Benjamin, L'abandon du traducteur, traducere din limba 
germană, note și comentarii de Laurent Lamy si Alexis Nouss, în 
Meta: Journal des traducteurs, vol. 10, nr. 2, 1997, p. 13-69. 

Car il existe un ingenium philosophique dont le trait le plus spécifique est 
la nostalgie de cette langue qui s'annonce dans les traductions. „Les langues 
imparfaites en cela que plusieurs, manque la suprême: penser étant écrire 
sans accessoires, ni chuchotement mais tacite encore l'immortelle parole, la 
diversité, sur terre, des idiomes empêche personne de proférer les mots qui, 
sinon se trouveraient, par une frappe unique, elle-même matériellement la 
vérité.” Si ce que pense Mallarmé en ces termes est applicable en toute 
rigueur au philosophe, alors la traduction, grosse des germes d'une telle 
langue, se tient au point médian entre l’œuvre poétique et la doctrine. Son 
action-est moins marquée mais laisse une trace tout aussi profonde dans 
l'histoire. 


Walter Benjamin, Illuminations, Essays and Reflections, Hannah 
Arendt (ed.), traducere din limba germană de Harry Zohn, New York, 

Schocken Books, Random House, 1968, [2007, new preface by Leon 
Wieseltier, New York, Schocken Books], p. 69-82. 

For there is a philosophical genius that is characterized by a yearning for 
that language which manifests itself in translations. „Les langues imparfaites 
en cela que plusieurs, manque la suprême: penser étant écrire sans 
accessoires, ni chuchotement mais tacite encore l'immortelle parole, la 
diversité, la terre, des idiomes empêche personne de proférer les mots qui, 
sinon se trouveraient, par une frappe unique, elle-même- matériellement la 
vérité”. If what Mallarmé evokes here is fully fathomable to a philosopher, 
translation, with its rudiments of such a lunaguage, is midway between 
poetry and doctrine. Its products are less sharply defined, but it leaves no less 
of a mark on history. 


Walter Benjamin, Iluminări, Sarcina traducătorului, traducere din limba 
germană de Catrinel Pleșu, București, Editura Univers, 2000, p. 45-55. 
Căci exista un ingenium al filosofiei, care este caracterizat de nostalgia 
acestei limbi care se anunţă în traduceri: ,Imperfectiunea limbilor constă în 
pluralitatea lor și în lipsa celei supreme: a gîndi înseamnă a scrie fără 
accesorii şi fără șoapte, cuvintul nemuritor rămîne încă subinteles, 
diversitatea idiomurilor de pe pămînt împiedică pe toţi să profereze cuvinte 
care, altfel, la o atingere unică, s-ar materializa ca adevăr“. Dacă ceea ce 
spune Mallarme aici se poate aplica, cu toată rigoarea, filosofului, atunci tra- 
ducerea, cu germenii acestei limbi pe care îi poartă în ea, este la jumătatea 
distanţei dintre creaţia literară și teorie. Cu toate că operele ei sînt mai putin 
riguros reliefate, nu lasă urme mai putin adinci în istorie. 


Walter Benjamin, Iluminări, Sarcina traducătorului, traducere din 
limba germană de Catrinel Pleșu, București, Editura Idea Design & 
Print, Bucureşti, 2002, p. 39-48. 

Căci există un ingenium al filosofiei, care este caracterizat de nostalgia 
acestei limbi care se anunţă în traduceri: „Les langues imparfaites en cela que 
plusieurs, manque la suprême: penser étant écrire sans accessoires, ni 
chuchotement mais tacite encore l'immortelle parole, la diversité, sur terre, 
des idiomes empêche personne de proférer les mots qui, sinon se 
trouveraient, par une frappe unique, elle-même matériellement la verité.”* 
Dacă ceea ce spune Mallarmé aici se poate aplica, cu toată rigoarea, 
filosofului, atunci traducerea, cu germenii acestei limbi pe care îi poartă în ea, 
este la jumătatea distanţei dintre creaţia literară și teorie. Cu toate că operele 
ei sint mai putin riguros reliefate, nu lasă urme mai putin adinci în istorie. 
(Nota de subsol: ,Imperfectiunea limbilor constă în pluralitatea lor şi în 

lipsa celei supreme: a gîndi înseamnă a scrie fără accesorii si fără soapte, 
cuvîntul nemuritor ramine încă subinteles, diversitatea idiomurilor pe pamînt 
împiedică pe toţi să profereze cuvinte care, altfel, la o atingere unică, s-ar 
materializa ca adevăr”.) 


II. 


Walter Benjamin, Illuminationen - Die Aufgabe des Ubersetzers in 
Gesammelte Schriften, Bd. IV/1, Frankfurt/Main, Suhrkamp, 1972, p. 9-21. 
Dort heiß es: „unsre übertragungen auch die besten gehn von einem falschen 
grundsatz aus sie wollen das indische griechische englische verdeutschen 
anstatt das deutsche zu verindischen vergriechischen verenglischen. sie 
haben eine viel bedeutendere ehrfurcht vor den eigenen sprachgebräuchen 
als vor dem geiste des fremden werks … der grundsätzliche irrtum des 
übertragenden ist dass er den zufalligen stand der eignen sprache festhălt 
anstatt sie durch die fremde sprache gewaltig bewegen zu lassen. er muss 
zumal wenn er aus einer sehr fernen sprache überträgt auf die letzten 
elemente der sprache selbst wo wort bild ton in eins geht zurück dringen er 
muss seine sprache durch die fremde erweitern und vertiefen man hat 
keinen begriff in welchem masze das möglich ist bis zu welchem grade jede 
sprache sich verwandeln kann sprache von sprache fast nur wie mundart von 
mundart sich unterscheidet dieses aber nicht wenn man sie allzu leicht 
sondern gerade wenn man sie schwer genug nimmt”. (cf. Rudolf Pannwitz, 
Die Krisis der europäischen Kultur, Nürnberg, Verlag Hans Carl Nürnberg, 
1917, p. 240) 


Walter Benjamin, L'abandon du traducteur, traducere din limba 
germană, note și comentarii de Laurent Lamy et Alexis Nouss, în 
Meta: Journal des traducteurs, vol. 10, nr. 2, 1997, p. 13-69. 

On y lit: „nos traductions, et même les meilleures, partent d'un principe 
erroné si elles entendent germaniser l'indien, le grec, l'anglais, au lieu 
d'indianiser, gréciser, angliciser l'allemand. elles ont beaucoup plus de 
respect pour les usages de leur propre langue que pour l'esprit de l’œuvre 
étrangère. l'erreur fondamentale du traducteur est de s'en tenir à l’état 
aléatoire de sa propre langue, au lieu d'être animé par le mouvement puissant 
de la langue étrangère. surtout lorsqu'il traduit d'une langue très lointaine, il 
lui faut remonter aux éléments ultimes de la langue même, où mot, image et 
ton ne font qu'un; il doit élargir et approfondir sa langue grâce à la langue 
étrangère. on ne dispose d'aucun concept pour évaluer dans quelle mesure 
cela est possible, jusqu’à quel degré chaque langue peut se transformer; de 

langue ă langue on observe pratiquement la mâme distance que de dialecte ă 
dialecte, non quand on les prend trop légèrement, cependant, mais bien 
plutôt quand on les considère avec suffisamment de sérieux”. 


Antoine Berman, L'âge de la traduction. „La tâche du traducteur” de 
Walter Benjamin. Un commentaire, Paris, Presses Universitaires de 
Vincennes, 2008, p. 179. 

„[...] nos traductions même les meilleures partent d'un faux principe elles 
veulent germaniser l'indien le grec l'anglais au lieu d'indianiser de gréciser 
d'angliciser l'allemand. Elles ont bien plus de respect face aux usages propres 
de la langue que devant l'esprit de l’œuvre étrangère. [...] L'erreur 
fondamentale du traduisant est qu’il maintient l'état fortuit de sa propre 
langue au lieu de se laisser puissamment mouvoir par la langue étrangère 
(trad. Berman). Surtout lorsqu'il traduit d'une langue très éloignée, il lui faut 
remonter aux éléments ultimes du langage même, là où se rejoignent mot, 
image, son; il lui faut élargir et approfondir sa propre langue grâce à la 
langue étrangère; on n’imagine pas à quel point la chose est possible; jusqu’à 
quel degré une langue peut se transformer; de langue à langue il n'y a guère 
plus de distance que de dialecte à dialecte, mais cela non point quand on le 
prend trop à la légère, bien plutôt quand on les prend : assez au sérieux”. (cf. 
traducerea lui Maurice de Gandillac). 


Walter Benjamin, „The Task of the Translator”, Illuminations, Essays 
and Reflections, (ed.) Hannah Arendt, new preface by Leon Wieseltier, 
traducere din limba germanä de Harry Zohn, New York, Random 
House, 1968 [2007, new preface by Leon Wieseltier, Schocken Books, 
New York], p. 69-82. 

Pannwitz writes: „Our translations, even the best ones, proceed from a wrong 
premise. They want to turn Hindi, Greek, English into German instead of 
turning German into Hindi, Greek, English. Our translaters have a far greater 
reverence for the usage of their own language than for the spirit of the 
foreign works... The basic error of the translator is that he preserves the state 
in which his own language happens to be instead of alowwing his language 
to be powerfully affected by the foreign tongue. Particularly when translating 
from a language very remote from his own he must go back to the primal 
elements of language itself and penetrate to the point where work, image, 
and tone converge. He must expand and deepen his language by means of 
the foreign language. It is not generally realized to what extend this is 
possible to what extend any language can be transformed, how language 

differs from dialect; however, this last is true only if one takes language 
seriously enough, not if one takes it lightly”. 


Walter Benjamin, „The Translator's Task”, traducere din limba 
germană de Steven Rendall, in Meta: Journal des traducteurs, vol. 10, 
nr. 2, 1997, p. 151-165. 

He writes: „our translations even the best start out from a false principle they 
want to germanize Indic Greek English instead of indicizing, graecizing, 
anglicizing German. they are far more awed by their own linguistic habits 
than by the spirit of the foreign work [...] the fundamental error of the 
translator is that he holds fast to the state in which his own language 
happens to be rather than allowing it to be put powerfully in movement by 
the foreign language. he must in particular when he is translating out of a 
language very distant from his own penetrate back to the ultimate elements 
of the language at that very point where image tone meld into one he 
must broaden and deepen his own language through the foreign one we 
have no notion how far this is possible to what degree each language can 
transform itself one language differentiates itself from another almost as one 
dialect from another but this happens not when they are considered all too 
lightly but only when they are considered with sufficient gravity”. 


Walter Benjamin, Iluminäri, Sarcina traducätorului, traducere din 
limba germană de Catrinel Pleșu, București, Editura Univers, 2000, p. 
45-55; Walter Benjamin, Iluminări, Sarcina traducătorului, traducere 
din limba germană de Catrinel Pleșu, București, Editura Idea Design 
& Print, 2002, p. 39-48. 

Pannwitz spune: „Chiar şi cele mai bune traduceri ale noastre pornesc de la o 
premisă greșită. Ele vor să germanizeze hindi, greaca, engleza, în loc să 
hindizeze, grecizeze și anglicizeze germana. Au un respect mult mai mare 
faţă de obiceiurile limbii lor decit față de spiritul operelor străine... Eroarea 
fundamentală a traducătorului constă în faptul că-și menţine propria limba în 
starea în care se află intimplätor, în loc să-i permită să fie puternic afectată 
limba străină. Mai ales atunci cînd traduce dintr-o limbă care este foarte 
îndepărtată de a sa, trebuie să se întoarcă la elementele ultime ale limbii 
înseși, acolo unde opera, imaginea și tonul sînt convergente. Trebuie să 
extindă și să aprofundeze propria limba prin intermediul limbii străine. În 
general, nu se știe în ce măsură este posibil acest lucru, în ce măsură se poate 
transforma o limbă; distanţa de la o limbă la alta nu este mai mare decît de la 
un dialect la altul, de aceea, limba nu trebuie tratată cu ușurință, ci luată în 
serios”. 

- În loc de introducere 


Am văzut că, lipsiţi de înaintași, primii traducători români de la 
începutul secolului al XIX-lea nu dezvoltaseră încă instinctul limbii, că 
Ion Heliade-Rădulescu observase si el că limba română manifesta o 
considerabilă rigiditate, mai ales în „traducerea unor lucrări încărcate — 
de filozofie”! (de unde si proiectul său de alcătuire a acelui lexic de < | 
neologisme), dar și că, spre sfirșitul secolului, lexicul limbii române! =. 
continua să aibă mare nevoie de împrumuturi pentru a exprima idei! : 
abstracte”. Prin urmare, avem de-a face cu un fenomen de durată, care! ' 

s-a prelungit, dincolo de perioada interbelică, pînă în prezent, după = ` 
unii, intrînd chiar într-un fel de proces de „instituționalizare”, lipsal DL => 
coerentei unui lexic notional bine structurat fiind observabilă si la| : _, | 
sfirşitul secolului XX: deși în anii 1970-1980 programele unor mari — ' 
edituri românești se lansaseră cu succes în „cea mai spectaculoasăj hei 
acțiune [...], cea a traducerii de exegeză literară si estetică”, Gelu ~ 7 
Ionescu remarca și el, cum am văzut, urgenţa necesităţii“ de a-l 
îmbogăți și rafina”. 

Este și motivul care m-a îndemnat să urmăresc azi, la început de 
secol XXI, care este comportamentul traducătorilor, cei care joacă un 
rol departe de a fi neglijabil în privința transcodării terminologiilor 


D. Popovici, Studii literare, 1977, p. 156. 

Pompiliu Eliade, Influența franceză asupra spiritului public în România, 
2000, p. 291. 

Gelu Ionescu, „Citeva repere”, 1981. Proiectul Heliade „mai are încă o 
actualitate - în sensul că el nu a fost în întregime realizat”, p. 31. 

Ibid., p. 33. 

Vezi supra, cap. „Despre traducerea conceptelor în discursul științelor 
umane”. 


99 


Despre etica traducerii. Exerciţii practice 


specializate, a conceptelor, și a structurării lor în limba română. 
Pentru aceasta mi-am propus să examinez modul în care este tradus 
conceptul rușine, precum și lexicul ce se construiește în jurul acestuia, 
pentru a urmări atitudinea traducătorului față de termenii specializați 
dintr-o lucrare specializată ce îl aşează chiar în titlu. Este vorba de 
cartea cunoscutului psihiatru și psihanalist francez Boris Cyrulnik, cel 
care a introdus în Franța conceptul de reziliență, carte intitulată 
Mourir de dire. La Honte, și publicată în 2010, la Paris, de Editura Odile 
Jacob. Versiunea românească, semnată de Valentin Protopopescu, a 
apărut la scurt timp, în 2012, la Editura Trei, editură specializată în 
publicarea unor lucrări de psihologie, psihanaliză, psihoterapie etc. 

Cartea este un discurs despre ruşinea văzută ca manifestare a 
unei traume puternice, o afecțiune gravă, pe care terapeutul, psiholog, 
psihiatru sau psihanalist, care scrie acest discurs, se străduie să o 
vindece. De la bun început, discursul despre rușine se dovedeşte însă a 
fi unul dificil de articulat, în măsura în care rușinea nu se lasă spusă, 
tăcerea fiind, de fapt, o componentă a acestei traume, iar rolul 
terapeutului, în cazul nostru al naratorului, este să o determine să se 
exprime în cuvinte; în plus, naratorul nostru nu este un subiect 
distanțat, cel care asumă îndeobşte un discurs de factură ştiinţifică, ci, 
pe alocuri, se metamorfozează, la rîndul său, într-un subiect afectat de 
această traumă. Avem, astfel, de-a face cu un discurs despre rușine 
asumat de un subiect care vorbeşte în numele celor rusinati pentru că 
aceștia nu pot vorbi: rușinea refuză să se lase enunțată. Pentru acest 
tip de text, transpunerea în traducere a cîmpului semantic al noțiunii 
centrale rușine nu pune, în principiu, probleme, neexistînd riscul 
diseminării sensurilor respectivului concept în rețele polisemice si 
izotopice, deoarece el este dublu delimitat, la nivel micro-textual, de 
context și, la nivel macro-textual, de însuși tipul de text. 

Textul apare ca un fel de du-te-vino: specialistul în neuro- 
psihiatrie vorbeşte“ despre rușinea celorlalţi, iar cînd vorbeşte despre 
propria rușine, nu o poate nici el asuma la persoana întîi și atunci 
discursul trece la persoana a treia. Teoretician al rezilientei, al 


A se vedea și emisiunea radiofonică intitulată „Le théâtre intime de la 
honte”, France Culture, 30.09. 2015. 

modalitätilor de depăşire a unei traume în reconstruirea personalității, 
autorul constată că există trei factori ce împiedică acest proces. Primii 
doi, izolarea fizică si închiderea în non-sensul verbal, acționează 
conjugat, iar. depășirea lor nu poate avea loc decît prin mijlocirea 
cuvîntului, prin efortul celui traumatizat de a construi povestirea 
traumei sale, singura modalitate de'a da coerenţă, de a înzestra cu o 
ordine, cu un sens faptele întîmplate. Or, al treilea factor, rușinea, îi 
blochează pe ceilalți doi, împiedicînd construirea povestirii: rușinea 
formează o pereche simetrică cu tăcerea”, 

Ruşinea apare, astfel, ca o traumă individuală, însă care capătă 
formă doar sub privirea celorlalţi: mai mult decit (im)pudoarea, care 
este mai strîns legată de funcţionarea eului în societate și implică mai 
putin direct refuzul / neputinta rostirii, rușinea rămîne intim legată de 
dezvoltarea personalităţii, de capacitatea eului de a-i percepe pe 
ceilalţi, dar şi de modul în care aceştia îl percep. Pentru că acest senti- 
ment, această emoție „traduce aptitudinea noastră de a percepe lumea 
mentală a celuilalt”, cu alte cuvinte, de „a percepe mental existența 
celuilalt”. 

Prin urmare, textul este multistratificat: studiu psihologic și 
psihanalitic al unei afecţiuni; încercare de popularizare a unei 
problematici dificile; dar şi, paradoxal, un text al nespusului, rușinea 
fiind, alături de colorarea pielii, marcată de imposibilitatea, pentru cei 
traumatizaţi, de a o rosti. „La honte ne peut pas se dire” (p. 38) afirmă 
autorul, cu ton constatativ, cu neutralitatea practicianului, și nu cum 
ni se spune, în transpunere românească, „ruşinea nu poate fi mărtu- 
risită” (p. 36): un teribil contrasens se instalează astfel, deoarece pro- 
blema suferindului este spunerea, rostirea, putinţa de a-și exprima sufe- 
rinta, distanțat, ca o stare de fapt, ca un prim pas spre vindecare, aşa 
cum și spune textul francez, și nu mărturisirea ei, ca o vină (asumată). 
Poate că a mărturisi „sună” mai bine, mai poetic decît banalul a spune, 
însă, alegîndu-l, traducătorul întredeschide concomitent și portita 


Boris Cyrulnik: „J'ai surmonté la honte, ce poison de l'âme”, interviu 
semnat de Isabelle Vial, în Pelerin, nr. 6673, 16.07.2013. 

Boris Cyrulnik: „J'ai connu la honte”, interviu semnat de Emilie Lanez, în 
Le Point, 02.09.2010. 


101 


Despre etica traducerii. Exerciţii practice 


către trădare: menirea clinicianului nu este cea de a se exprimă într-un 
variat lexic poetizant, ci de a-şi face meseria în termenii ei. Ca să nu 
mai vorbim de faptul că propoziţia trimite, cît se poate de direct, la 
titlul cărţii, ceea ce, versiunea românească, odată ce a trecut în 
registrul mărturisirii, nu mai poate face. 


Ce fel de text: perspectiva traductologică 


Primul gest al traducătorului ar fi să-și pună întrebarea legată 
de ce fel de text are a traduce, pentru a decide genul textual de care 
aparţine acesta și a-l încadra apoi într-o tipologie. Însă aceste 
încadrări nu au nici o relevanţă dacă sînt făcute în afara raportării la o 
tipologie a textelor de tradus: o tipologie care să nu aibă în vedere 
clasificările tradiţiei literare, ci să opereze ierarhizări strict legate de 
modurile de a traduce. De altfel, teoriile traducerii, ca si critica și evalu- 
area acestora, acordă tot mai multă atenţie tipului textului de tradus și 
intentionalitätii pe care o exprimă el, elemente determinante în luarea 
deciziilor privind tehnicile de traducere. Una dintre cele mai flexibile 
teorii funcționaliste ale traducerii, teorii ce au jucat un rol considerabil 
și în detensionarea binomului fidelitate-trădare în actul traducerii, este 
cea a skoposului, poate nu întimplător elaborată în spaţiul german, dacă 
ținem cont de faptul că în cultura germană asocierea traducerii cu 
trădarea a fost mult mai sporadică decît în limbile şi culturile romanice, 
sfera semantică a conceptului de traducere construindu-se, prin inter- 
mediul traducerii Bibliei de către Martin Luther, în jurul ideii de trans- 
mitere, transplantare, și mai puţin de infidelitate. 

Deși împărțite, opiniile privind specificitatea textului filozofic si, 
mai general, a discursului științelor umane, ca necesitind tehnici si 
decizii traductologice distincte, sînt însă consensuale cînd vine vorba 
de necesitatea depășirii binarismului tradițional ce împarte textele de 
tradus în două categorii, cea a textelor pragmatice și cea a textelor 
literare, dicotomie care a valorizat dintotdeauna traducerea literară si 
a depreciat traducerea specializată, văzută adesea mai degrabă ca un 
mecanism rigid de transpunere a unor inventare terminologice dintr-o 
limbă în alta. Se impune aici o succintă recapitulare a acelei tipologii a 
textelor abordate în vederea traducerii, tipologie propusă de Katharina 
Reiss pornind de la sugestiile unor Karl Bühler și Roman Jakobson, si 

pe care am prezentat-o pe larg într-un capitol anterior”. Criteriul 
departajării acestora ar fi predominanta unei funcţii sau alteia a 
limbajului, de unde rezultă, în final, trei categorii de texte: cele 
incitative, unde funcţia de apel este preponderentă, încît de „re-pro- 
dus” ar fi intenționalitatea lor, cele expresive, solicitind funcţia expre- 
sivă a limbii, cu tot cu arsenalul său de procedee stilistice, estetice, 
semantice și gramaticale, precum și cele informative, în care predo- 
minantä este funcția reprezentativă. Textele așa-numite specializate se 
încadrează în această ultimă categorie, întrucît scopul lor principal 
constă în „denotare”, în transmiterea cu precădere a unui conţinut, pe 
care traducătorul trebuie să-l redea în integralitate, urmărind să obțină 
invarianfa în acest plan al comunicării", 

Lucrarea de care ne ocupăm poate fi încadrată fără ezitare în 
categoria denumită de Reiss a textelor cu dominantă informativă", 
alături de disertatii, eseuri, monografii, lucrări cu caracter didactic, 
tratate, reportaje, comentarii de presă, într-un cuvint, în categoria 
textelor aparţinînd de științele umane. Elementul pe care-l au ele în 
comun din punctul de vedere al strategiilor traductive este dominanta, 
cu alte cuvinte transmiterea unui conținut, însă cu grija de a nu cădea 
în capcana unei „concepţii pur funcționaliste asupra limbii”, pierzând 
din vedere faptul că „modalitatea în care este exprimată o idee con- 
tează cu nimic mai putin decît ceea ce se spune”. Dar maniera în care 
un autor recurge la un mijloc expresiv sau altul este în acest caz 
subordonată transmiterii unui conţinut. Traducătorul va produce o 
traducere reuşită doar în măsura în care va găsi calea de a transpune, 
integral, conţinutul cognitiv, altfel spus tema și argumentul”, 
„semantica, gramatica și stilistica” acestuia 


Vezi supra, cap. „Despre traducerea conceptelor în discursul științelor 
umane”. 

Katharina Reiss, La critique des traductions, ses possibilités et ses limites, 
2002, p. 56. 

Ibid., p. 44. 

Ibid., p. 45. 

Ibid., p. 46. 

Ibid., p. 45. 

În afară de prezenţa terminologiei specializate, manifestă în 
proporţii variabile de la un gen la altul, textele informative cu intenții 
de popularizare și / sau de factură eseistică, cu ambiţii literare, se 
remarcă prin „rigoarea expunerii, exactitatea informaţiilor transmise 
si prin aceea că sînt scrise într-o limbă uzuală”!”. Lucrarea lui Boris 
Cyrulnik este adresată unui public larg, poate şi de profani, ceea ce ar 
implica o „atenţie sporită din partea traducătorului pentru instruc- 
tiunile de ordin stilistic”!“: de îndată ce am „identificat textul ca pe 
unul informativ, dispunem de o primă instrucțiune, care este deci- 
sivă”!” şi care determină alegerea modului de traducere. Traducătorul 
trebuie să-și fixeze, așadar, drept sarcină prioritară obținerea „inva- 
rianţei în planul conţinutului” si să o realizeze recurgînd nu doar la o 
limbă corectă, ci şi uzualä ”, cu atît mai mult cu cât textul în discuţie se 
dezvoltă pe o structură dublu stratificată, unde se poate deosebi cu 
ușurință naraţiunea, produsul unui narator ce se asumă ca personaj, 
de argumentarea, în registru impersonal, a unei tematici de factură 
teoretică. 


Titlul și traducerile sale 


Pornind de la aceste elemente, putem schiţa o analiză a modului 
cum a fost redat titlul și apoi a modului cum au fost transpuse rețelele 
ce alcătuiesc cîmpul lexical al rușinii în acest text. Cartea a fost tra- 
dusă în limbile germană, spaniolă și română. Relaţia improbabilă între 
un discurs — prin esenţa sa spunere — despre ceva - rușinea — care, tot 
prin esenţa sa, refuză spunerea, se reflectă și în diversele decizii pri- 
vind traducerea titlului. Titlul orginal, Mourir de dire. La honte, este 
probabil inspirat dintr-un studiu semnat de psihanalista Rachel 
Rosenblum, intitulat însă, interogativ, „Peut-on mourir de dire?”!%, 


15 Ibid,p.47. 

16 Ibid. 

17 Ibid. 

18 Thid., p. 48. 

Rachel Rosenblum, „Peut-on mourir de dire? Sarah Kofman, Primo Levi”, 
în Revue française de psychanalyse, LXIV, PUF, Paris, 2000, apud Boris 
Cyrulnik, Mourir de dire. La honte, p. 8, 84. Cf. Rachel Rosenblum, „Peut- 

formulă clarificată de autoare încă de la începutul rezumatului, însă 
tot printr-o întrebare: „Peut-on mourir d'écrire la catastrophe?”. 
Marile catastrofe, spune dînsa, au ceva în comun: nespusul, un nespus 
care poate duce la tăcerea definitivă, la moarte. Însă, se mai întreabă 
autoarea, scrierea, rostirea, divulgarea unei traume nu este oare tot o 
„decizie cu consecințe grave”? Nu se poate muri din cauza unei 
spuneri? Mari scriitori, precum Sarah Kofman sau Primo Levi, au dat 
un răspuns acestei întrebări. Şi nu altfel a răspuns, la un nivel si mai 
dramatic, un Paul Celan, cel ce găsise mereu „cuvintele potrivite și 
încă în limba asasinilor o, în timp ce Jorge Semprun a formulat fără 
drept de apel imposibilitatea unei ieșiri din alternativa a trăi / a scrie” 

Am făcut această paranteză pentru a sugera că dificultatea 
traducerii unui titlu care asociază verbele a spune și a muri cu rușinea 
nu trebuie defel tratată cu ușurință. Titlul francez alătură două infi- 
nitive, adică, cum spune dicţionarul Larousse, două „forme nominale a 
căror funcție esenţială este de a enunta pur și simplu procesul 
exprimat de verb”: ca atare ele sînt impersonale și atemporale, abstrac- 
țiuni ce exprimă ideea unei acţiuni sau stări. Din acest punct de 
vedere, varianta românească, Mai bine mor decit să spun, dincolo de 
tonul ei jucäus, sältäret, care împinge formula într-un registru cu totul 
diferit de cel al textului ce îi urmează, deschide larg și porțile unui 
teribil contrasens: aici avem de-a face cu un subiect ce-și proclamă, 
într-o formulare personală, sprintenă, parcă voioasă, pentru că amin- 
teste de sonoritätile cîntecelor de joacă ale copiilor - șase cuvinte 
scurte, alternînd monosilabismul cu bisilabismul -, capacitatea de a 
păstra un secret, dorința de a nu vorbi, într-o formulare comparativă. 
Iar asocierea cu partea a doua a titlului, rușinea, se citește astfel ca o 
promisiune, un angajament de a tăcea, a cărei transgresare ar putea 
aduce moartea. Ceea ce nu este totuna cu semantica titlului original, ci 
recurge la o construcție menită să atragă atenţia, ca atitea altele ce 


on mourir de dire? Sarah Kofman, Primo Levi”, în Revue française de 
psychanalyse. Devoir de mémoire: entre passion et oubli, t. LXIV, nr. 64, 
2000, p. 113-138. 

Rachel Rosenblum, op. cit., p. 115. 

| Jorge Semprun, L'écriture ou la vie, Gallimard, Paris, 1994, apud ibid. 

folosesc un limbaj, să spunem, de tip mediatic. Propozitia circums- 
tantialä comparativă de inegalitate de tipul mai bine... decît sau decit... 
mai bine exprimă o opoziţie prin intermediul unei comparații”: ea 
aşează în comparaţie două fapte contrarii, ceea ce nu este defel 
intenţia textului original, dar și opacifiază trimiterea, care devine 
contradictorie, către termenul rușine, ce completează în franceză 
primul segment, singularizind, precizînd situația impersonalä 
exprimată de acesta. Rușinea apare, astfel, ca un fel de sanctionare a 
rostirii, contrazicînd întreg conţinutul cărții ce urmează după titlul 
Mai bine mor decît să spun. Rusinea. 

În limba germană titlul a fost transpus prin Scham. Im Bann des 
Schweigens — Wenn die Seele vergiftet”, titlu ce forţează masiv expli- 
citarea termenului cheie rușine, aşezat în franceză la sfirsit pentru a 
preciza generalitatea lui „mourir de dire”. Cîmpul lexical al rușinii, în 
care iese în relief tăcerea, este extins la „otravă a sufletului”, formulă, 
este adevărat, recurentă în textul original, trăsăturile esenţiale ale 
noțiunii rușine fiind practic de la bun început delimitate prin inver- 
sarea traseului general-particular pe care era construit titlul original. 

În spaniolă, cartea a fost tradusă sub titlul Morirse de vergiienza. 
El miedo a la mirada del otro™ (teama de privirea celuilalt). Titlul 
spaniol particularizează și el tema rușinii, însă recurge la o expresie 
paroxistică, „a muri de rușine”, pe care o determină printr-un subtitlu 
ce o explicitează, îndepărtîndu-se mult de titlul original, pentru că nu 
mai trimite la impactul tăcerii ce distruge eul, ci situează originea 
traumei nu în nespus, ci în privirea celuilalt. 

Termenul spaniol vergiienza a evoluat altfel decît vergogne, în 
franceză, care este astăzi considerat un termen arhaizant și literar, el 
räminind activ doar în expresia sans vergogne, fără rușine. Fiind 


22 


F Cf. Al. Graur, Gramatica azi, Editura Academiei, București, 1973, p. 215. 


Boris Cyrulnik, Scham. Im Bann des Schweigens — Wenn die Seele vergiftet, 
traducere din limba franceză de Maria Buchwald si Andrea Alvermann, 
Präsenz Kunst und Buch Verlag, Hünfelden, 2011. 

Boris Cyrulnik, Morirse de vergüenza. El miedo a la mirada del otro, 
traducere din limba franceză de Maria Pons Irazazábal, Editura Debate, 
Barcelona, 2011. 


24 

asociat mereu cu un „marcator de negativitate”, termenul a sfirșit prin 
a trimite la „o dezaprobare binevoitoare vecină cu ironia”, subiectul 
calificat astfel vădind în special o „lipsă de scrupule si de reţinere”?, 
căreia i se poate asocia o „conotaţie imorală”, în timp ce, în spaniolă, 
„motivul ruginii [...] ţine de sperjur, de violarea unui angajament care 
aduce atingere demnității” (un hombre con vergüenza), si, în conse- 
cintä, legătura cu socialul, raportul cu colectivitatea se situează în 
centrul sferei sale semantice: ca și în limba italiană, în spaniolă ter- 
menul întreține astfel o strînsă legătură cu stima de sine și cu un 
sentiment colectiv (vergiienza ajena, în traducere literală, rușinea pro- 
vocată de comportamentul celorlalți, în franceză, la vergogne de 
l’autre)”. Ca atare, absenta sa totalä din versiunea francezä demons- 
trează că el nu poate dezvolta nici o legătura cu sfera psihologică 
specializată a cărţii, fapt ce vine să confirme dominanta acestui tip de 
text și constituie un semnal în plus pentru traducătorul atent, care ar 
trebui să urmărească cu precădere în traducerea sa „invarianţa conți- 
nutului”, fără a ceda tentatiilor poetizante. 

Cît despre un eventual titlu în limba engleză (limbă în care 
cartea nu s-a tradus încă după știința mea), versiunea engleză a site- 
ului Editurii Odile Jacob prezintă cartea sub titlul Telling and dying of 
shame: formularea aceasta, care coordonează într-una si aceeași struc- 
tură spunerea și sancţiunea nespunerii, mi se pare a fi și cea mai 
apropiată de titlul original. 


Coerenta titlului: rolul său în construirea izotopiei principale a 
textului 


Cum se întîmplă adesea, titlul este reluat în oglindă în corpul 
textului, iar această reflectare repetitivă, pe lingă funcţia sa 
„didactică”, are şi menirea de a susţine coerenţa întregului: astfel de 
redundante, niciodată întîmplătoare, contribuie la consolidarea 
armăturii textuale, creează și alimentează reţelele de sens și, nu de 
puţine ori, însăși simbolica unui text. 


“ Barbara Cassin (coord.), op. cit., p. 1338. 


Ibid., p. 1339. 

Explicarea titlului si inclusiv trimiterea la textul semnat de 
Rachel Rosenblum ne este dată chiar de la pagina a doua a cărții: „Il 
croit qu'il va mourir de dire” (p. 8) spune autorul, iar traducătorul 
român transpune în „El este încredințat că va muri dacă nu o să 
vorbească” (p. 8), acolo unde, de pildă, versiunea spaniolă reia seg- 
mentul din titlu: „Cree que se morirâ de vergiienza”. Același segment 
reapare în textul original, din nou cu trimitere la textul lui Rachel 
Rosenblum (p. 84), pentru a scoate în evidență complexitatea interac- 
tiunii dintre două povestiri, cea a eului despre sine și cea pe care 
ceilalți o construiesc despre acesta. Aceasta din urmă poate, uneori, să 
destabilizeze eul, adincindu-i rănile: „Dans une telle enveloppe 
verbale, on peut très bien «mourir de dire» et souffrir de ne pas dire”. 
În română, citim însă că „Într-un asemenea înveliș verbal se poate 
foarte uşor «muri pentru o vorbă» și suferi pentru că nu am spus-o” 
(p. 78): comprehensiunea este perturbată nu doar de trecerea de la 
modul impersonal la unul personal, ci si de distrugerea coerentei 
vizavi de titlu, ca să nu mai vorbim, iarasi, de frivolitatea poetizantă a 
lui „a muri pentru o vorbă”, care este extrem de departe de exprimarea 
traumei, de putinţa rostirii ei. 


Despre semantica ruginii 


Fără doar și poate că rușinea, care paralizează în cazul traumelor 
adinci (și nu doar) capacitatea transpunerii lor în cuvinte, nu se lasă 
lesne tradusă. Am văzut cîte măsuri de prevedere și-au luat traducătorii 
în cazul titlului, versiunea germană remarcîndu-se printr-o excesivă 
explicitare a cimpului semantic al rușinii. Faptul are, poate, o dublă 
explicaţie, una ce ţine de evoluţia termenului în lexicul uzual al limbii 
germane și cealaltă de particularitätile elaborării semnificației sale 
specializate în cadrul psihanalizei și, mai ales, al lexicului freudian. 

Într-un studiu de mari dimensiuni dedicat „teoriei psihanalitice 
a rușinii”, unde pornește de la diferenţierea a două niveluri de sens în 
interiorul conceptului rușine, unul referindu-se la sfera intimitätii, ce 
trimite la rușinea propriu-zisă, si celălalt la sfera socială, adică la 


108 


Cum se traduce „rușinea”. Abordare traductologică 


pudoare, Claude Janin” cita, într-o secţiune consacrată semanticii 
rusinii şi traducerii acesteia în engleză și franceză în cazul operelor 
complete ale lui Freud, opiniile lui Warren Kinston'*: după acesta din 
urmă, cele două niveluri sînt mai puţin diferențiate în cazul limbii 
engleze, care denumeşte rușinea şi pudoarea cu un singur termen, 
shame, în timp ce franceza şi germana, la care am adăuga şi cazul 
limbii române, dispun de doi termeni. 

= Distinctiile operate atît de celebrul glosar francez”, elaborat în 
vederea traducerii operelor complete ale lui Freud, cît și de tabelele de 
corespondenţă ale acelei Standard Edition engleze, dar și de tradu- 
cători, între echivalentele lui Scham si Schande sînt ezitante”, ceea ce 
scoate din nou în evidenţă variaţia cîmpurilor semantice de la ger- 
mană la engleză. Autorii francezi consideră că Schande corespunde 
pudorii, dar că poate avea și sensul de rușine; însă toți constată că 
ambii termeni se intersectează uneori, în măsura în care intimul, 
sexualitatea și socialul sînt dificil de separat. Ocurentele termenului 
Schande din Micul Hans, de pildă, au fost traduse în versiunea 
românească tot prin termenul rușine , ceea ce întărește ideea ames- 
tecului dintre sfera intimă și cea socială în cazul celor doi termeni: 


? Claude Janin, „Pour une théorie psychanalytique de la honte (honte ori- 


ginaire, honte des origines, origines de la honte)”, în Revue frangaise de 
psychanalyse, nr. 5, vol. 67, 2003, p. 1657-1742. 

Warren Kinston, „A theoretical context of shame”, în International Journal 
of Psycho-Analysis, 1983, apud Claude Janin, op. cit., p. 1659. Kinston 
stabilea de altfel echivalenta între Scham şi pudoare și, respectiv, Schande 
„și rușine, pe baza derivatului german Blutschande pentru incest. 

A. Bourguignon, P. Cotet, ]. Laplanche, F. Robert, Traduire Freud, Paris, 
PUF, 1989, apud Claude Janin, op. cit., p. 1659. 

90 de ocurente ale lui shame corespund celor 42 din textul german. Claude 
Janin, op. cit., p. 1658. 

Sigmund Freud, „Micul Hans. Analiza fobiei unui băiețel de cinci ani”, în 
Opere esenţiale. Nevroza la copil, vol. 8, traducere din limba germană de 
Rodica Matei şi Ruxandra Hosu, București, Editura Trei, 2010, p. 11-141. 
Sigmund Freud, „Analyse der Phobie eines fünfjährigen Knaben”, în 
Sigmund Freud, Studeineausgabe, vol. 8, Frankfurt am Main, S. Fischer 
Verlag, 1909. 

cînd Schande trimite la contexte cu conotaţii sexuale, atunci trans- 
punerea s-a făcut constant prin rușine / honte”, iar în Traumdeutung, de 
pildă, unde există, dacă nu mă înșel, o singură ocurentä a lui Schande (în 
cap. V) legată de sexualitate, ea a fost transpusă tot prin rușine. 

Scham se asociază astfel cu pudoarea, prin legătura cu ana- 
tomicul, dar și cu suferința provocată de dezvăluirea a ceva ce ar 
trebui să rămînă tăinuit. Janin compară diverse definiţii de dicționar 
ale termenului francez honte, de unde reiese că distincția dintre intim 
si social, dintre caracterul psihic si cel social al rusinii, nu este la fel de 
tranșantă ca în germană, dar şi imposibilitatea de a trasa o linie clară 
de demarcaţie între rușine şi pudoare. Pe de altă parte, mai spune 
Janin, lipsa unei teorii a rușinii în opera lui Freud a avut consecinţe 
asupra evoluţiilor teoretice ulterioare, dar și, cred eu, cum vom vedea, 
asupra traducerii lexicului rușinii. Poate că astfel se poate explica 
amplificarea considerabilă a titlului german, unde Scham, devenit 
cuvint-pivot al titlului, este dublu determinat prin Im Bann des 
Schweigens - Wenn die Seele vergiftet. 

În majoritatea dictionarelor, atît franceze, cît şi românești, 
rușinea şi pudoarea sînt considerate a fi sinonime. Pe site-ul lui Centre 
National des Ressources Textuelles et Lexicales sînt enumerate 46 de 
sinonime pentru honte, iar pudeur figurează pe locul 5 ca frecvenţă, în 
vreme ce, la rubrica antonime, alcătuită din 8 termeni, toți înregistraţi 
cu o frecvenţă egală, impudeur ocupă locul 6. Printre sinonimele lui 
pudeur, honte ocupă locul 6, cu o frecvenţă mult mai redusă decit, de 
exemplu, retenue, réserve, décence. Dex-ul românesc asociază rușinii 
următoarele sensuri: 1. Sfială, jenă provocată de un insucces sau 
greşeală; 2. Rezervă, modestie, sfială; 3. Ofensă; 4. Dezonoare, umi- 
lintä, înjosire; 5. Denumire a organelor genitale. Pudoarea este definită 


* Sigmund Freud, Opere esențiale. Interpretarea viselor, vol. 2, traducere din 


limba germană de Roxana Melnicu, București, Editura Trei, 2010, cu 
precădere cap. V, „Materialul şi sursele visului”. Cf Sigmund Freud, Die 
Traumdeutung, în Studienausgabe, Frankfurt am Main, S. Fischer Verlag, 
1900, cap. V, „Das Traummaterial und die Traumquellen” („Pfui, das ist 
eine Schande, das darf man nicht” // „Pfui, e rușine, nu e voie”). 

ca: 1. Sfială, jenă, decentä si, în limbaj juridic, cu referire la sexualitate, 
în expresia atentat la pudoare. . 

Într-un text de factură specializată cu temă psihologică şi psiha- 
nalitică la honte trebuie, așadar, redată în toată concretitudinea ei, prin 
rușine, adică prin termenul capabil să exprime o traumă, si nu prin 
pudoare, adică o ruşine sfielnică, 'discretă și rezervată. În limba 
română, substantivul rușine nu dispune de un antonim construit pe 
baza prefixului ne- sau im-, în timp ce pudoarea posedă antonimul 
impudoare: în franceză, de unde s-a si împrumutat termenul românesc 
pudoare, la honte (rușinea), are drept antonim; printre altele, tocmai 
termenul... impudeur. Tot ce se poate ca însăși etimologia românească 
a rușinii, legată de latinescul roseus, care trimite, concret, la culoarea 
roșie, să determine o legătură mai strinsă cu perceptibilul în cazul ter- 
menului românesc: manifestarea fiziologică, palpabilă, a rușinii este, la 
nivelul întregii specii umane, înroșirea pielii obrazului, însă în cazul 
limbii române, ea este astfel inclusă, înglobată în sfera sa semantică. 
Mai rămîne însă şi ca lexicul acesteia, cimpul lexical ce o înconjoară, 
să păstreze într-o traducere coerenţa vizavi de termenul cheie. 


Rușinea se poate cuantifica 


În comparaţie cu pudoarea, rușinea este aşadar „măsurabilă”, are 
o „greutate” în sensul aproape propriu al termenului: tocmai pentru că 
rușinea trimite, atît în franceză, cît şi în română, la ceva concret, un 
subcapitol poartă titlul Peut-on chiffrer la honte? (p. 91-94) // Putem să 
cuantificăm rușinea? (p. 83-86): rușinea se poate „cuantifica”, într-o 
măsură mult mai mare decît pudoarea, după cum o dovedește functio- 
narea morfo-sintactică a celor doi termeni. Rușinea poate fi mică sau 
mare, ea poate apăsa prin greutatea sa sau poate fi ușoară (nu spunem 
oare „industrie ușoară”, dar şi „o boală ușoară”, tot așa cum mora- 
vurile pot fi, si ele, ,usoare”?). Traducătorul variază însă mult mai 
mult decit i-o sugerează textul original (iar în cazul de față variaţia 
conotează o ezitare): el preferă, în plus, termeni cu potenţial polisemic, 
ceea ce subminează implicit traseul denotativ. Astfel, la petite honte 
este cînd mărunta rușine, cînd o ușoară senzaţie de rușine, cînd un ușor 
sentiment de rușine, iar grande honte devine marea rușine, dar și o 
rușine amplificată. Cît despre le moindre sentiment de honte, unde 

moindre se referă la o noţiune abstractă, dar de cele mai multe ori 
cuantificabilă, el este redat prin mărunt, care nu acceptă cuantificarea și 
al cărui sens figurat vine să tulbure claritatea textului original. 

Chiar la începutul cărții putem citi, în subcapitolul intitulat 
Transparence du honteux (Transparenţa celui care suferă de rușine), că 
la honte lui tombe en pleine tâte (p. 33), iar traducătorul redă în toată 
amploarea ei lovitura fizică în rușinea îl izbeste frontal (p. 32): 
instrucțiunile intra-lingvistice ale textului-sursă sînt clare și ele 
trebuiau doar urmate consecvent pe toată durata textului. În franceză, 
la honte are, în sens foarte concret, o greutate, un poids, care, din nou, 
se diluează pînă la contrasens în apăsarea rusinii, pentru că deturnează 
o însușire, proiectînd-o în senzaţie a unui subiect, deoarece numai el 
poate fi apăsat de ruşine. Nu altfel se petrec lucrurile în cazul cons- 
tructiei la honte est plus légère (p. 26), transpusă prin rușinea este mai 
suportabilă (p. 24), unde intervine din nou o instanță exterioară care 
decide gradul de suportabilitate al celui afectat de rușine. Seriile grand- 
petit-moindre-zeste şi poids-léger, menite a susține caracterul fizic al unei 
traume, se diluează în serii aproximative, unde o parte din termeni sînt 
selectaţi în virtutea însuşirilor lor poetizante” * un zeste de honte, unde 
zeste continuä seria insusirilor ,cuantificabile”, cum o spune si titlul 
subcapitolului, este redat printr-o fărîmă, termen posibil de cuantificat, 
dar cu uz rar, si cu aură poetizantă. Perifraza si preferința pentru sino- 
nime mai degrabă poetice devin astfel figurile tutelare, alcătuind norma 
la care se supune traducerea, adică exact opusul proiectului unui text 
specializat, în general, și al acestuia, în special. 


* De observat si apariţia, în trecutul apropiat, a diminutivului rușinică, folosit 


la un moment dat de umoriști, cu trimitere peiorativă la diversele abateri ale 
politicienilor, dar care pare a nu fi intrat totuși în uz. 

: 34 ver Și ii A 
Un souvenir d'enfance” // O amintire din copilărie 


Alain.. s'est tué.. sans jamais | Alain... s-a sinucis... fără să fi încercat 
avoir éprouvé le  moindre| vreodată cel mai mărunt sentiment de 
sentiment de honte ruşine 


simplement la petite honte pur și simplu e în discuţie doar mărunta 


rușine 


Le détracteur intime // Detractorul intim 


la honte est plus légère rușinea este mai suportabilă 
le poids de la honte apäsarea rusinii 
c'est ma honte, ma grande honte | e ruşinea mea, marea mea ruşine 


La honte et son contraire // Rusinea și opusul ei 


une petite honte o uşoară senzație de ruşine 


La honte peut durer deux heures ou vingt ans // Rusinea poate dura două ore 
sau două decenii 


măruntele rusini ale vieţii cotidiene 


o fărâmă de rușine 


pulsions. Honte et morale // Fericire si pulsiuni. Rusine si morală 


les petites hontes de la vie 
quotidienne 


un zeste de honte 


Bonheur et 


une petite honte un usor sentiment de rusine 


o rușine amplificată 


Textul se situează, cum spuneam, cumva la jumătatea drumului 
dintre tratatul specializat şi eseu. Textul este și în același timp nu este 
o lucrare de popularizare, în măsura în care autorul este și narator, cu 


une grande honte 


Traducerea conceptelor 


“Pentru fluiditatea lecturii şi tinind cont de dimensiunile reduse ale 


subcapitolelor, am preferat să grupăm exemplele din tabele pe subcapitole, 
dindu-le un titlul. 


113 


Despre etica traducerii. Exercitii practice 


alte cuvinte, în măsura în care, pe alocuri, ,vocea” psihiatrului se 
amestecă cu cea a „pacientului”, asumind-o la persoana întîi. 


Reticenta faţă de neologizare: imposibila substantivare 


Substantivarea adjectivului honteux în le honteux pretinde nu 
doar în limba franceză, ci și în română, germană și spaniolă, un efort 
de neologizare, substantivarea adjectivului fiind probabil la fel de 
acceptabilă în cele patru limbi. Fapt este că, odată ce traducătorii au 
avut curajul de a o impune, mentinind astfel cu strictețe coerenţa 
terminologiei textului original, termenii au fost acceptați ca atare, de 
vreme ce atît der Beschămte”, cât si el avergonzado” sînt folositi de 
autorii recenziilor dedicate cărții. 

În limba română însă, din cauza reticentei traducătorului, s-a 
ratat o șansă de îmbogățire a terminologiilor. Aici asistăm la un efort 
continuu (aș spune chiar trudă) al traducătorului de a numi categoria 
„celor suferind de rușine” în diverse feluri: el pare că doreşte să 
compenseze, astfel, propria reticentä în a neologiza substantivind 
adjectivul rusinos, printr-o întreagă serie de perifraze. Însă scopul 
textului sursă nu este să dovedească cine ştie ce „măiestrie” lexicală, 
nici să compenseze teama de repetiţii, ci să construiască și să defi- 
nească, ca orice text specializat, o grilă sigură de concepte, printre care 
un rol central îl ocupă tocmai numirea celui afectat de trauma rușinii. 

Limba română ar fi putut oferi două posibilități de substan- 
tivare, ambele cu sfere semantice largi, oscilind între timiditate, sfială, 
adică înclinînd spre pudoare, și rușinea „propriu-zisă”: pe de o parte 
„rușinosul”, care pare însă a fi un termen „slab”, în măsura în care 
conotează mai curînd sfiala, timiditatea, sau ,rusinatul”, prin derivarea 
prin afixul -af, care trimite la aceleași nuanţe de sens, dar și la 
„copleșit de rușine”. Decizia este fără doar si poate dificilă, traducătorii 
se feresc, în general, de neologizare, care îi expune le diverse critici, 


* Petra Gehring, „Eine Art innere Gefangenschaft”, în Frankfurter Allgemeine 


Zeitung, 05.10.2011. 

Caludia Almonte, „Comentario de libros: Morirse de verguënza”, în 
Psiquiatria universitaria, p. 387-388. Rosa M. Tristân, „Claves para 
no'morirse de vergüenza”, în El Mundo, 13.11.2011. 

însă, în cazul de faţă esenţială este construirea grilei terminologice, iar 
dispersarea în nenumărate perifraze nu o poate în nici un caz servi. 
Termenul ales ar trebui să conoteze cît mai puţin sfiala, rezerva, 
pentru că tema lucrării priveşte cazurile de mari traumatisme de toate 
felurile, dezrădăcinarea, violul, sărăcia, dar și îmbogățirea excesivă, 
expulzarea dintr-un grup, supraviețuirea lagărelor etc.: din acest punct 
de vedere, ar fi preferabil nu substantivul rușinosul, cel care este şi 
sfios, timid, trăsături de caracter ce nu au nici o legătură cu cazuistica 
aflată în discuţie, ci substantivul rușinatul: cel care este traumatizat si, 
de cele multe ori, își conștientizează trauma în confruntarea cu ceilalți, 
copilul foarte murdar care, sub privirile înspăimîntate ale unei femei 
doritoare să-l găzduiască cîteva zile, constientizeazä brusc propria 
stare și devine rușinat, nu, cum spune versiunea românească, de felul 
cum arăta, ci de propria imagine, așa cum i-o trimitea privirea celuilalt 
şi pe care o percepea pentru prima dată. | | 


La manière d'aimer est un mode de socialisation // Felul în care iubim este o 
modalitate de socializare“ 


l'enfant eut honte de ce qu'il| copilului i se făcu ruşine de felul 
était sous le regard de cette dame | cum arăta 


Într-o singură ocurentä, aflată la începutul lucrării, traducătorul 
substantivează, noi, rușinoșii (p. 12), însă în rest recurge la tot felul de 
perifraze, încît această unică ocurenta apare mai curînd ca o 
„neglijenţă”, corectată apoi de-a lungul întregului text. În aceeași 
frază, apare şi antonimul lui les honteux, l’éhonté, iar traducătorul 
ratează din nou grila, deşi ar fi putut folosi derivarea, existentă în 
limba română, nerușinat: el preferă însă să vorbească de un neobräzat, 
termen ce trimite, din nou prin contrasens, la obräznicie, impertinentà, 
necuviinfä, acolo unde era vorba, pur si simplu, de lipsa rușinii celui 
care, divorţind de o soţie ce se va sinucide, nu resimte nici un 
sentiment de vinovăţie: desigur că nu neobrăzarea este, în acest caz, 
defectul personajului, ci incapacitatea de a simţi rușinea. Dacă nu mă 
înşel este și singura ocurentä a lui éhonté autorul pare că înclină, în 
alcătuirea grilei sale conceptuale, spre un surplus de transparenţă și, 
spre stirşitul lucrării, intitulează un subcapitol Les sans-honte (p. 236- 

243), unde creeazä un substantiv compus pe baza structurii adverbiale 
pentru a denumi categoria celor care nu simt (qui n’éprouvent pas, p. 
219), și nu, cum se spune în textul românesc, care nu arată (problema nu 
este dacă ei arată sau nu) „nici rușine, nici mîndrie” (p. 219). Cei fără 
rușine, spune textul românesc: ne putem întreba dacă nu ar fi fost mai 
potrivit, tot bazindu-se pe compunerea prin liniuţă, un termen precum 
cei-färä-de-rusine, care ar fi putut eventual constitui un concept. 
Dispersînd-o pe o întreagă gamă de perifraze, versiunea 
românească renunţă, astfel, să reconstituie grila terminologică de bază, 
centrată pe rușine — cel care suferă de pe urma acestei traume: perifraza 
în sine ar putea fi la limită acceptată, ca în cazul de mai sus, dar cu 
condiţia să se stabilizeze într-o singură formulă și nu să se distribuie 
pe o gamă atit de largă de sinonime, care, de cele mai multe ori, intro- 
duc nuanţe subiective, contradictorii pentru tipul de context din care 
fac parte. Ar fi putut recurge, neutru, și la suferindul de rușine, în lipsa 
curajului de a utiliza rușinatul, însă fără nici o altă variaţie, evitind 
structuri ce introduc sugestii impresioniste, precum cel apăsat de 
rușine, omul plin de rușine, omul tulburat de rușine, ca să nu mai 
vorbim de registrul colocvial si mefient al lui cel care crede că are 
probleme cu rușinea. Cît priveşte formula, foarte des folosită, omul 
(apăsat, tulburat, care suferă etc. de rușine), ea este cel puţin 


neîndeminatecă: deşi substantiv colectiv, substantivul nu include lesne 
ambele sexe. 


37 
Introducere 


Le honteux omul căruia îi este rușine 


Un souvenir d'enfance // O amintire din copilărie 


nous les honteux 


Exemplele sint grupate pe capitole, ale căror titluri le cităm în versiunile 
franceză și română, astfel încît să fie uşor de reperat. 

Sortir de la honte comme on sort d’un terrier // Să ieşim din rușine ca dintr-o 
vizuină 


le honteux 


Le détracteur intime // Detractorul intim 


le honteux 


le honteux | subiectul suferind de rușine 


individul plin de rușine 
cel suferind de rușine 


le honteux individul care suferă de rușine 


Leurre de vérité // Momeala adevărului 


individul care suferă de rușine 

Plus le malheur est grand, plus la victoire est glorieuse // Cu cât nefericirea este 
mai mare, cu-atât victoria este mai glorioasă 


chez les honteux la cei apăsaţi de rușine 


certains honteux unii [...] cărora le este rușine 


Le „je” n'existe qu'auprès d'un autre // „Eul” nu există decât în raport cu un 
altul | 


cel apäsat de acest sentiment 


Un monde où tout fait honte // O lume în care orice stârnește ruşinea 


individul plin de rușine 


Honte ou culpabilité? // Ruşine sau vinovăție? 


un honteux 


Tout le monde participe à la honte // Toată lumea ia parte la rusine 


indivizii suferind de rușine 


cel apăsat de rușine 


118 


Cum se traduce „rușinea”. Abordare traductologică 


On ne s'attache pas au plus gentil ou au plus diplômé, on s'attache à ceux qui 
nous sécurisent // Nu ne atașăm de cel mai amabil sau mai diplomat, ne ataşăm 
de cei care ne securizează 


le petit honteux copilul afectat de rușine 


Effet désocialisant de la souffrance morale // Efectul desocializant al suferinţei 


morale 
subiectului apăsat de rușine 
cel suferind de rușine 


pentru celălalt? 


cel apăsat de rușine 


cel suferind de rușine 


Nègres, zoos et hôpitaux psychiatriques // Negri, grädini zoologice si spitale 
psihiatrice 


cel care suferă de rușine se va convinge 
crede că are probleme cu rușinea 


qui le | pe care individul suferind de rușine o 
dăruieşte celui care îl priveşte 


individul apăsat de rușine 


que le honteux donne ă celui 
regarde 

Diseminindu-se, risipindu-se astfel în traducere, seria semantică 
honte — honteux - le honteux - éhonté ce desemnează, în fond, 0 
traumă, mereu aceeași, și pe cel traumatizat, denumit însă prin diverse 
formule mai mult sau mai puţin perifrastice, subminează rețeaua 
semantică de bază, care pare că şchiopătează constant în căutarea pro- 
priei denumiri: or, nu aceasta este structura textului original, care nu 
manifestă nici o clipă vreo nesiguranţă terminologică si nici nu-și pro- 
pune să descrie traseul de elaborare a unor concepte. Dacă în tradu- 
cerea textului literar această tehnică de traducere poate sfirsi în 
distrugerea simbolicii textului sursă, care devine invizibilă, mascată de 
dispersarea lexicală, sau, în orice caz, ilustrează o estetică străină de a 
aceluia”, în cazul textului specializat ea nu induce cititorului în nici 
un caz admiraţia pentru măiestria lexical-creativă a traducătorului, ci 
sentimentul că participă la eşecul unui cercetător incapabil de a-şi 
sprijini discursul pe o armătură conceptuală solidă, bijbiind nesigur 
printre peri- și parafraze. 


Cimpul lexical al rușinii. a.) Efectele rusinii 


Faptul că traducătorul nu a reflectat suficient asupra dominantei 
acestui text, cu consecința unei neierarhizări a efortului său traductiv, 
care nu s-a concentrat suficient pe reconstruirea în traducere a grilei 
terminologice ce înconjoară conceptul rușine, reiese și din modul în 
care a ales să transpună cîmpul lexical al acestui concept: parafraza, 
perifraza, sinonimia au sfirșit prin a construi un cîmp lexical mult mai 
larg și, implicit, mai aproximativ decît în textul original. 

În cazul acestui tip de text, cîmpul lexical din jurul termenului 
cheie, rușinea, are drept menire să construiască și să susțină întreaga 
armătură argumentativă. Autorul textului, de astă dată în mod clar în 
postura specialistului, trece în revistă efectele rușinii asupra celor 
afectaţi de această traumă în urma unor evenimente ce le-au perturbat 
grav existenţa. El vorbește astfel de: malaise, flétrissure, fracas şi, cu o 
frecvenţă lexicală sporită, de déchirure. Traducătorul are, așadar, de 
reconstituit această constelație de indicii ale unei suferințe, ele deve- 


Antoine Berman, La traduction et la lettre ou l'auberge du lointain, Paris, 


Seuil, 1999, p. 391, p. 393. 

nind tot atitea simptome ale unei patologii. Or, el nu doar practică din 
nou, masiv, sinonimia, ci și optează adesea pentru termenul marcat, 
poetizant, care înfrumuseţează registrul lexical, însă îl îndepărtează în 
același timp de funcția sa dominantă, conferindu-i o altă coerenţă 
decît cea înscrisă în intentionalitatea textului sursă. În cele ce 
urmează, ne rezumăm la cîteva exemple. 

Malaise, unul dintre termenii „intraductibili” ai lexicului francez, 
după cum se afirmă în cunoscutul Vocabulaire européen des philosophies 
(subintitulat Dictionnaire des intraduisibles), denotă o dublă disfunctie, 
atit psihică, cît si fizică, sfera sa semantică reverberînd astfel atât spre 
„reţelele afectului și ale pasiunii”, cît şi ale tulburărilor fiziologice, 
așadar atit la nivel individual, cît si la nivel ontologic si chiar ,natio- 
nal”, legat de ,origine””: traducătorului îi revine să opereze, în funcție 
de context și de tipul de text pe care îl traduce, o selecţie printre 
traseele semantice pe care se poate înscrie termenul, mentinind apoi 
coerenţa acestuia în contexte similare, unde sinonimizarea nu ar putea 
duce decît la perturbarea receptării. În versiunea românească, unde 
malaise trimite la o stare psihologică, şi nu la o stare de rău fizic, la o 
tulburare, el este redat cînd prin suferinţă, în sens generic (caz în care 
combinarea cu contagioasă devine improprie), cînd prin disconfort, ba 
chiar şi printr-o frivolă indispozitie ce distonează cu gravitatea traumei 
pe care o exprimă: „Le malaise n'est pas toujours provoqué par un 
effondrement traumatique” (p. 81) devine astfel »Indispozitia nu este 
totdeauna provocatä de un colaps traumatic” (p. 76). Perturbarea gravă 
pe care o determină rușinea generează reacţii fizice cît se poate de 
perceptibile: „Un adolescent rougit, évite le regard et bafouille de 
malaise” (p. 85), el se bilbiie de tulburare, şi nu „flecăreşte, spre a-şi 
masca disconfortul” (p. 80). 


Malaise 


malaise, p. 67 // suferinta, p. 62 
malaise contagieux, p. 79 // suferintä contagioasä, p. 73 
malaise conscient, p. 80 // indispozitie conștientă, p. 75 


ns 


” Barbara Cassin (coord.), op. cit., 2004, p. 750. 
121 


Despre etica traducerii. Exercitii practice 


malaise, p. 81 // indispozitia, p. 76 
bafouille de malaise, p. 85 // flecăreşte, spre a-și masca disconfortul, p. 80 


Flétrissure, a cărui sfera semantică trimite indirect și la însemnul 
aplicat cu fierul roşu condamnaților în perioada Vechiului Regim 
francez în piaţa publică, este un stigmat, termen definit în DEX ca un 
semn dezonorant, o urmă „rușinoasă”, posibil de asociat cu o înfierare. 
Declanşată de o traumă intimă, rușinea erupe sub privirea celorlalţi: 
transpuse fie prin alterări (p. 76), fie prin nefericire (p. 148), cum ar mai 
putea aceste flétrissures, stigmatele ,märuntelor rușini ale vieţii 
cotidiene” (p. 76), să constituie „punctul de plecare al moralei”, să 
alimenteze energia de a-l combate pe cel ce ne stigmatizează pentru a 
ne elibera de rușine? 


Flétrissure 


flétrissures, p. 81 // alterări, p. 76 
flétrissure, p. 159 // nefericirea, p. 148 


Fracas, şocul unei fracturi violente, care trimite, foarte concret, 
la zgomotul produs de acesta, este transpus prin tulburare, tumult, 
colaps, dezastru sau prin agresată, distrus, zdrobit, präpäd, ocurentele 
echivalentului tulburare, tulburat, fiind numeroase. Or, tulburarea nu 
doar că indică o stare de confuzie destul de departe de comotia expri- 
mată de semantica termenului sursă, dar și împinge lexicul spre vag, 
general (tulburarea poate trimite la convulsie, la tumult, nu însă și 
invers). În sinonimiile propuse de dicționarul Trésor de la langue 
française, trouble, termenul echivalent francez pentru tulburare nici 
măcar nu este contabilizat, toate echivalentele (bruit, tempête, ouragan, 
grondement, agitation, déflagration, vacarme etc.), avînd de-a face cu o 
intensitate „sonoră” extremă. În concretitudinea sa, termenul francez 
nu comportă nici o ambiguitate, nici un echivoc. 


Fracas 


fracas, p. 8, două ocurenţe // tulburare, tumultului, p. 8 
fracas, p. 72 // tulburare, p. 67 

fracas, p. 76 // tumult, p. 71 

fracas, 93 // tulburărilor, p. 85 

le fracas, p. 111 // colaps, p. 102 : 

fracas, p. 112 // dezastru, p. 104 

fracassés, p. 76 // tulburati, p. 71 

personne fracassée, p. 117 // persoana agresată, p. 109 

un fracas, p. 157 // colaps, p. 147 

blessées, mais non fracassées, p. 158 // rănite, dar nu si distruse, p. 147 
fracassé, p. 174 // zdrobiţi, p. 161 

le fracas de la guerre, p. 256 // prăpădul războiului, p. 235 


Cazul cel mai interesant îl constituie termenul dechirure, care 
este transpus și el într-o întreagă gamă de echivalente: fărimiţare, 
ruptură, sfisiere, suferință, traumatism, destrămare, de parcă tradu- 
cătorul ar căuta cu înfrigurare, fără însă a reuși să-l găsească, ter- 
menul cel mai potrivit. Ruptură, termen cu o extensie mai mare, deci 
mai general, revine cu frecvenţa cea mai mare (deși el este utilizat în 
lexicul medical mai ales în contexte legate de rupturile unor organe), 
iar fractură, care ar indica, în sens figurat, dar si cu trimitere concretă, 
o leziune puternică, nu are nici o ocurentä; destrămat si sfisiat trimit 
mai degrabă la clișee poetizante, decît la un lexic specializat psiha- 
nalitic. Nici șocul traumatic nu face parte dintre variantele luate în 
calcul de traducător, deşi pare a fi termenul în uz în lexicul de 
specialitate. | 


Déchirure 


déchirure invisible, p. 64 // färimitare invizibilă, p. 59 
déchirure, p. 68 // ruptură, p. 63 

déchiré, p. 69 // desträmat, p. 64 | 
déchirure traumatique, p. 72//sfişieri traumatice, p. 67 
déchirure affective, p. 79//ruptură afectivă, p. 74 
dechirures, 80 // sfisieri, p. 75 

déchiré, p. 80 // sfisiat, p. 75 

déchirure traumatique, p. 87 // ruptura traumatică, p. 82 
la déchirure traumatique, p. 94 // ruptura traumaticä, p. 87 
ma déchirure, p. 102 // suferinţa mea, p. 94 

déchiré, p. 115 // destrămat, p. 107 

la déchirure, p. 132 // traumatism, p. 122 

déchirure traumatique, p. 157 // ruptură traumaticä, p. 147 
déchirer le lien, p. 164 // să distrugă legätura, p. 151 

dechirure, p. 165 // această ruptură, p. 152 
dechirure, p. 165 // o ruptură, p. 152 
se déchire, p. 183 // s-a färimitat, p. 170 


Presiunea aceasta a sinonimizării devine treptat mai importantă 
decît efortul de construire, în limba ţintă, a cîmpului lexical al con- 
ceptului rușine: în loc să sesizeze componenta fizică a traumei rușinii, 
traducătorul transpune, de pildă, les filles honteuses (p. 148) în fete 
făcute de ris (p. 138), într-un context unde autorul vorbeşte despre 
suferința fizică a femeilor cărora li se induce rușinea, rușinea de 
propriul sex, pentru a putea fi astfel supuse mai ușor: fraza face parte 
dintr-un subcapitol elocvent, intitulat în textul original Fonction 
socialisante de la souffrance physique (p. 147), care devine însă în 
româneşte Funcţia socializantă a suferinţei psihice... 


Fonction socialisante de la souffrance physique // Funcţia 
+ je “ . : eg +. 40 
socializantă a suferinţei psihice 


La pensée automatique consiste à 
dire que, puisque les garçons battus 
et les filles honteuses finissent par 
prendre la place subalterne qu'on 


veut leur attribuer, il suffit de 
supprimer toute douleur et toute 
honte pour qu'ils s'epanouissent et 


Gândirea automată constă în a spune 
că, deoarece băieţii bătuţi și fetele 
făcute de râs sfârșesc prin a ocupa 
locul subaltern care li se atribuie, ar fi 
suficient să suprimăm orice durere și 
rușine pentru ca ei să înflorească și să 
devină fericiţi. (p. 138) 


deviennent heureux. (p. 148) 


Nu aș dori să se înţeleagă că aș susține necondiţionat o viziune 
asupra traducerii bazată pe supremaţia semnificantului, însă färi- 
mitarea lexicului specializat în traducere, dacă are loc, ar trebui să aibe 
o justificare, pe care nu am reușit însă să o descopăr. În cazul acestui 
lexic, o prea mare și nejustificată dispersare nu face decit să 
submineze, am mai spus-o, specificul textului: sinonimizarea nu este şi 
nu poate fi un principiu traductologic universal. Pe de altă parte, şi 
acesta este punctul cel mai important, prin diseminarea unui lexic ce 
vizează a se institui în terminologie, însăși tematica cărții, rușinea ca 


Am menţionat titlurile capitolelor de unde sînt extrase exemplele. 

traumă, ca rană fizică și psihică, tinde să se transforme într-o meta- 
forică ce accentuează latura 6seistică, narativă, în detrimentul unui 
parcurs psihanalitic destabilizat de lipsa unui suport conceptual stabil, 
care constituie totuși tema principală a lucrării. | 

Unii cercetători consideră, astfel, că specificitatea tehnicilor de 
traducere în cazul discursului științelor umane constă tocmai în 
practicarea unor tehnici diferite pentru „limba generală” și lexicul 
terminologic, iar dacă pentru transpunerea celei dintîi se poate apela 
la tehnica echivalentelor, pentru cel din urmă se impune utilizarea 
sistematică a corespondentelor, recurgîndu-se, oriunde este posibil, la 
corpusuri de termeni înrudiți prin derivare sau etimologie (cum 
procedase cîndva Ferdinand de Saussure în denumirea fetelor 
semnului lingvistic). Traducătorul ar trebui astfel să deosebească 
terminologia, evantaiul de concepte-cheie din textul de tradus, pe care 
ar urma apoi să le transpună în limba ţintă, mentinind cu stricteţe 
termenul corespunzător pe care l-a decis, fie că este vorba de o 
traducere literală, fie că a îndrăznit o neologizare. Cu alte cuvinte, 
dacă lexicul „general” ar trebui redat prin procedee „idiomatice”, 
transpunerea terminologiei s-ar face pe cale literală, „imitativă”, caz în 
care am putea trage concluzia că folosirea traducerii literale şi a 
tehnicii împrumutului, altfel spus dependenţa vizavi de forma ter- 
menilor textului sursă, ar putea reprezenta o particularitate a tradu- 
cerii discursului științelor umane. Dacă folosirea acestor procedee s-ar 
dovedi recurentă, atunci am putea afirma că în acest tip de text 
dezideratul coeziunii textuale are tendinţa de a fi tratat în mod dife- 
renfiat, lexicul specializat fiind transpus cu respectarea integrală a 
densităţii din textul sursă, în timp ce lexicul general admite și, uneori 
chiar pretinde, traducerea prin echivalență. i 


Cîmpul lexical al rusinii. b.) Predicatia rusinii 


La nivel sintagmatic, ruşinea. dezvoltă în textul nostru o 
combinatorie concentrată pe un număr relativ redus de verbe, care, 
prin recurenfa lor, creează o rețea semantică menită a preciza, a 
delimita și a explicita nu doar „tema”, ci și trauma rușinii. Fără a fi 
excesiv de sărac, lexicul rușinii nu este de o mare bogăţie în textul 
cărții lui Cyrulnik, care nici nu manifestă de altfel această intenţie. În 


125 


Despre etica traducerii. Exerciţii practice 


multe cazuri, el dovedeşte însă tendinţa unei dilatări în versiunea tra- 
dusă, deşi principalele axe verbale ce determină rușinea se lasă trans- 
puse în limba română prin corespondenţă. De fapt, această fluctuatie 
terminologică indică faptul că traducătorul nu a perceput existența 
unui lexic ce vizează a se constitui în terminologie si l-a tratat ca pe 
un lexic „uzual”, unde variaţia ar putea, la limită, fi justificată doar de 
refuzul „literalismului”. Putem astfel descifra si „proiectul” său, con- 
ceptia sa despre traducerea acestui tip de text, care nu mai coincide 
însă cu intenţionalitatea textului sursă, în măsura în care traducătorul 
extinde tehnica „idiomatizării” la ansamblul textului, ca si cum nu ar 
percepe ierarhia nivelurilor textuale, text specializat si eseu, dar în 
primul rînd text specializat. i . 

Textul urmează cu precădere trei axe verbale, toate bazate pe 
principiul economiei lexicale. Axa sintagmatică, a combinațiilor in 
praesentia, alcătuieşte scheletul, armătura din jurul conceptului 
central, rușinea. Prima axă verbală circumscrie rușinea ca sentiment, 
apoi ca traumă care este provocată și care poate sfirși prin a-l distruge 
pe cel afectat de aceasta: verbele legate de percepţia individuală a 
rusinii sînt următoarele, cîteva dintre ele (ressentir, eprouver, sentir) 
fiind aproape sinonime: 


avoir honte — ressentir la honte - éprouver de la honte — se sentir 


honteux - rendre honteux — faire honte — provoquer la honte — mourir de 
honte 


Consecintele dramatice ale traumei rusinii se organizeazä în 
jurul tăcerii la care îl reduce aceasta pe individ, care nu o poate rosti 
de teama izolării la care exprimarea ei l-ar condamna: 


la honte fait taire — dire la honte — la honte fait fuir 


În fine, axa a treia priveşte efortul de eliberare, de ieșire din 
traumă, al individului care vrea să se salveze: și aici este utilizat un 
număr foarte redus de verbe aproape sinonime: 


s'affranchir de la honte -— se libérer de la honte - sortir de la honte — se 
sauver de la honte 

Pe lîngă situaţiile cînd traducerea acestor structuri verbale s-a 
făcut prin corespondenţă, se poate observa o tendință supradilatată a 
traducătorului spre utilizarea unui inventar de sinonimii ce depășesc 
inventarul redus din textul sursă, a cărui funcţie este să consolideze 
un anumit lexic, concentrîndu-l, si nu să îl disperseze, dezor- 
ganizindu-l. Uneori, efortul traducătorului de a sinonimiza duce la 
construcţii retorizante, improprii sau de-a dreptul contrasensuale: îmi 
este rușine că mi-a fost rușine, cu toată redundanta sa, prezentă de 
altfel și în textul sursă, nu este același lucru cu a-ți fi rușine de propria 
rușine, faptul că este posibil să-ți fie rușine că locuiesti într-o locuință 
extrem de luxoasă nu înseamnă că ai ajuns la concluzia că faptul ar fi 
un lucru de rușine; a spune că ţi-e rușine nu este totuna cu a-ți 
mărturisi ruşinea; a-ți fi ruşine nu este totuna nici cu a descoperi ce 
inseamnă să trăieşti cu rușinea în suflet, formulare potrivită, poate, 
într-un text de factură literară, nici cu a fi se face rușine, nici cu a o 
resimf{i, a o trăi şi cu atît mai putin cu a o experimenta. Discutabilă mi 
se pare, uneori, și asimilarea dintre a-i fi rușine şi a se rușina, iar 
evitarea repetitiei, procedeu specific acestui tip de text, duce la for- 
mulări în care „on peut avoir honte sans raison d'avoir honte” (p. 80) 
se transformă într-o construcție nu doar neelegantă, ci si confuză: „ne 
poate fi rușine fără să avem motiv pentru asta” (p. 75). 


Avoir honte 
Un souvenir d'enfance // O amintire din copilărie 


qu'on pouvait avoir honte | cä ar fi un lucru de rușine să locuiesc 


d'habiter 
mi-e rușine de rușinea mea de-atunci 


La honte et son contraire // Rusinea si opusul ei 


j'ai honte d’avoir eu honte 


fier d’avoir honte se mândrea cu faptul de a fi resimțit 


rușine 


en disant qu'il avait honte mărturisindu-şi rușinea 

Honte sexuelle // Rusinea sexuală 


elle avait honte descoperise ce înseamnă să träiesti cu 
rușinea în suflet 


Honte ou culpabilité? // Rusine sau vinovăție? 


alors elle a honte si-atunci i se face rușine 


Lilliput, star de la honte // Liliputanul, vedeta rusinii 


nous n'avons pas honte pe loc nu resimtim rușine 


La honte peut durer deux kaukes ou vingt ans // Rusinea poate dura două ore 
sau două decenii 


on peut avoir honte sans raison | ne poate fi rușine fără să avem motiv 
d'avoir honte pentru asta 


n'ont pas honte nu se rușinează că 
avaient presque honte aproape că au trăit sentimentul rușinii 
’ a 


on a honte de ne pas en avoir 
souffert 


îi va fi rușine din pricină că această 
suferință nu s-a produs 


Les animaux ont-ils honte? // Animalelor le este rusine? 


avait honte se rușinase 


La manière d'aimer est un mode de socialisation // Felul în care iubim este o 
modalitate de socializare 


l'enfant eut honte de ce qu'il | copilului i se făcu rușine de felul cum 
était sous le regard de cette | arăta 
dame 


Bonheur et pulsions. Honte et morale // Fericire si 


aucune raison d'avoir honte | niciun motiv să experimenteze rușinea 

performances scolaires // Afectivitate si performante scolare 


Affectivité et 


on n'a pas honte de travailler | nu e motiv de ruşine să lucrezi într-o 
dans une medina de pauvres medina de săraci 


Nègres, zoos et hôpitaux psychiatriques // Negri, grădini zoologice si spitale 
psihiatrice 


la culture a à son tour honte sistemul cultural ajunge să resimtă rușine 


Les sans-honte // Cei fără ruşine 


n'ont jamais honte nu trăiesc niciodată rușinea 


comment voulez-vous avoir | cum vă închipuiţi atunci că acesta va simți 
honte rușine 


Morale, perversions et pervertis // Morală, perversiuni si pervertiti 


n'ont jamais honte | nu li se face niciodată rușine 


Faire honte 


În mod inexplicabil, faire honte pare că determină cea mai mare 
fluctuatie în lista echivalentelor: a trezi, a produce, a stirni, a face să, a 
inculca, fără vreo altă justificare decit, din nou, cunoscuta rezistență a 
traducătorilor în fața repetitilor ce le-ar putea pune la îndoială 
propria indemînare în mînuirea limbii ţintă. 


Transparence du honteux // Transparenta celui care suferă de rusine 


fait honte au nécessiteux trezește rușinea celor nevoiasi 


Le „je” n'existe qu'auprès d'un autre // „Eul” nu există decât în raport cu un 
altul | 


pouvoir de me faire honte puterea de a-mi produce rusine 


Un monde où tout fait honte // O lume în care orice stârneste rusinea 


129 


Despre etica traducerii. Exerciţii practice 


Fonction socialisante de la souffrance physique // Funcţia socializantă a 
suferinței psihice 


leur faire honte să li se inculce rușinea 


Les Noirs et l'étoile jaune // Negrii si steaua galbenă 


c'est la signification qui fait | semnificaţia este cea care stârnește 
honte rușinea 
uand la servitude renforce // Când supunerea întăreşte 


pouvoir de lui faire honte puterea de a o face să se rușineze 


La violence au théâtre de l'honneur // Violenta în teatrul onoarei 


il n'a pas le pouvoir de faire | nu are puterea de a stârni rusinea 
honte 


Le pouvoir des chaussettes // Puterea ciorapilor 
| 


e pouvoir de nous faire honte | puterea de a ne stârni rușinea 


Mourir de honte 


Punctul culminant al acestei axe, care duce la mourir de honte, 
nu a antrenat practic nici o parafrază, cu excepţia totuşi a sintagmei 
improprii a rușinii letale, de care am mai vorbit, și care distruge rapor- 
turile titlului cu textul însuși, şi a două ocurente, „îmi vine să mor de 
rușine” (p. 75) şi, respectiv, „le vine să moară de rușine” (p. 177) ce 
atenuează inexplicabil acţiunea împlinită din „je meurs de honte” (p. 
80) şi, respectiv, „ils meurent de honte” (p. 190). 


Un souvenir d'enfance // O amintire din copilărie 


nous serions morts de honte | am fi murit de rușine 
cette mort de honte această rușine letală 
l'enfant mourait de honte copilul murea de rușine 


Le détracteur intime // Detractorul intim 


je vais mourir de honte voi muri de rușine 

La honte et son contraire // Rusinea si opusul ei 


mourait de honte murea de rușine 


Transparence du honteux // Transparenţa celui care suferă de rusine 


meurt de honte sous son regard | moare de rușine în faţa privirii acesteia 


comme d'autres meurent de | cum alții mor de rușine 
honte 


La réussite, un masque de la honte // Reusita, o mască a rusinii 


le mort de honte = cel care moare de rușine 


Les maîtres du rêve et le miroir crotté // Maestrii visului si oglinda mâniită 


mort de honte, encore une | mai moare încă o dată de rușine 
fois 


La honte peut durer deux heures ou vingt ans // Rusinea poate dura două ore 
sau două decenii nP 


elle mourrait de honte ar muri de rușine 


pour un rien, je meurs de|pentru un nimic îmi vine să mor de 
honte ruşine 


Le cinéma intérieur de notre abjecteur de conscience // Cinematograful lăuntric 
al denigratorului de conștiință 


ils mourraient de honte ar muri de rusine 
il serait mort de honte ar fi murit de rusine 


Affectivité et 


performances scolaires // Afectivitate si performante scolare 


était mort de honte parce qu'il | murea de rușine deoarece  picase 
avait échoué au concours | examenul de admitere într-o universitate 
d'entrée dans une grande école 


quand ils échouent, ils meurent | cînd se confruntă cu eșecul, le vine să 
de honte moară de ruşine 

Negres, zoos et hôpitaux psychiatriques // Negri, grădini zoologice și spitale 
sihiatrice 


mortes de honte et de desespoir moarte de rușine si disperare 
meurt de honte et de désespoir moare de rusine si disperare 


L'hymen est un discours social // Himenul este un discurs social 


feraient mourir de honte ar face să moară de rușine 


uand la violence était morale // Când violența era morală 


un homme meurt de honte un bărbat moare de rușine 


plutôt que mourir de honte decât să moară de rușine 


Duand la servitude renforce // Când supunerea întăreste 


mourait de honte murea de rușine 


La violence au théâtre de l'honneur // Violenta în teatrul onoarei 


que de mourir de honte decât să mori de rușine 


Morale, perversions et pervertis // Morală, perversiuni si pervertiti 


morts de honte ar fi murit de rușine 


Ressentir — éprouver — provoquer la honte; dire la honte — 
s'affranchir - se sauver — se libérer de la honte 


Această axă îl poate îndemna pe traducător la oarecare variaţie, 
ea fiind prezentă și în textul sursă. Însă, din nou, ea o depășește pe cea 
a textului sursă și antrenează un anumit număr de construcții 
improprii, precum a nutri rușine sau a vădi rușine. Astfel, provoquer din 
provoquer la honte este transpus prin: a stîrni, a declanșa, a genera; 
éprouver din éprouver la honte este transpus prin: a încerca, a vădi, a fi a 
se simţi invadat, a prezenta, a experimenta, a resimţi, a avea, a arăta, a 
suferi, a simţi, a da dovadă, a fi încercat, dire din dire la honte a afirma, a 
mărturisi, ressentir din ressentir la honte: a nutri, a i se face; s'affranchir 
din s'affranchir de la honte: a se elibera, a obține, se sauver din se sauver 
de la honte: a se salva; éponger din éponger la honte: a se scutura; s’en 

sortir a scăpa; sortir din sortir de la honte: a depăși, a ieși; se libérer: a se 
elibera. 


Un souvenir d'enfance // O amintire din copilärie 


ne provoquait pas de honte nu era de natură să stârnească ruşinea 


Alain... s'est tu€...sans jamais avoir | Alain... s-a sinucis...fără să fi încercat 
éprouvé le moindre sentiment de | vreodată cel mai mărunt sentiment de 
honte rușine 


La honte et son contraire // Rusinea si opusul ei 


en disant qu'il était honteux, il | afirmând că-i este rușine, Stanislas își 
exprimait sa fierte exprima mândria 


en disant qu'il avait honte mărturisindu-și rușinea 
setiment de honte que je ressens | sentiment de rușine pe care-l nutresc 
en éprouvant un peu de honte vădind puţină ruşine 


on peut donc éprouver une honte | este posibil să ne fie rușine a ne arăta 
ă montrer de soi une image nouă înșine o imagine de sine 


Transparence du honteux // Transparenţa celui care suferă de rusine 


s'affranchir de la honte elibera de rușine 
s'affranchir de la honte elibera de rușine 


se sauvant ainsi de la honte salvându-se astfel de rușine 


La réussite, un masque de la honte // Reusita, o mască a rusinii 


s'affranchir de la honte a obține eliberarea de rușine 
s'affranchir de la honte să se elibereze de rușinea 


Les maîtres du rêve et le miroir crotté // Maeștrii visului si oglinda mânjită 


provoque la honte stârnește rușinea 

Plus le malheur est grand, plus la victoire est glorieuse // Cu cât nefericirea este mai 
mare, cu-atât victoria este mai glorioasă 


épongent le plus facilement leur | se scutură cel mai ușor de rușine 
honte | 


s'affranchir de la honte 
s'affranchir de la honte 
berma CE II 
Honte ou culpabilité? // Ruşine sau vinovăţie? 
le petit garçon avait ressenti la honte 
s'affranchir de la honte 
se simt invadati de rusine 


Lilliput, star de la honte // Liliputanul, vedeta rusinii 


provoque la honte generează rușinea 


La honte peut durer deux heures ou vingt ans // Rusinea poate dura două ore 
sau două decenii 


se liberent de la honte, ils ont honte | se eliberează de rușine, li se face 
d'avoir eu honte rușine că le-a fost ruşine 


nous éprouvons notre passé avec honte | ne prezentäm trecutul cu rusine sau 
ou fierté mândrie 


Le déni, une légitime dé 


sort de la honte pour entrer dans la | a depășit rușinea pentru a descoperi 
fierté mândria 


On se libère de la honte en modifiant l'âme des autres // Ne eliberäm de rusine 
în măsura în care le schimbăm celorlalți sufletul 


se libérer de la honte elibera de rușine 

On se libère de la honte en agissant sur n'importe quel point du système // Ne 
eliberăm de rușine acționând în oricare punct al sistemului 


SĂ BEA He i situația care pregătește sentimentul 
l'éprouvé qui prépare à la honte To 

rușinii 
éprouver une autre source de Ă i x pew 
honta experimenta o altă sursă a rusinii 


Anomie et mégapoles // Anomie si megalopolisuri 


sans éprouver de honte fără a resimti un sentiment de rușine 


L'immigration, chance ou malchance sociale? // Imigrația, șansă sau neșansă 
socială? 


éprouvent la honte incearcä un sentiment de rusine 


Affectivité et 


performances scolaires // Afectivitate si performante scolare 


provoque la honte declanșează rușinea 


Les Noirs et l'6toie jaune // Negrii şi steaua galbenă 


éprouvent un sentiment dejau un sentiment de ruşine sădit în 
honte planté au fond d’eux- | adâncul sufletului 
mêmes 


Quand la servitude renforce // Când supunerea întăreste 


honte d’éprouver rușinea de a simţi 


Quand le réel est different du récit de ce réel // Când realitatea este diferitä de 
discursul acestei realitäti 


sortir de la honte pentru a ne elibera de rusine 


peut-on dire „sortir de la honte” |putem oare să spunem „să iesim din 
rusine” 


difficile de sortir de la honte foarte greu sä depäsim rusinea 


sortir de la honte depășirea rușinii i 


135 


Despre etica traducerii. Exerciţii practice 


Les sans-honte // Cei fără rușine 


des individus qui n'éprouvent ni | indivizi care nu arată nici rușine, 
honte ni fierte nici mândrie 


»CeuX qui éprouvent 
honte...” 


on n'éprouve la honte que 


éprouver de honte ou de culpabilité fără a da dovadă de rușine sau 
vinovăţie 


Le pouvoir des chaussettes // Puterea ciorapilor 


nous n'éprouvons ni honte ni fierte | nu ne încearcă nici ruşine nici 


mândrie 


Conceptul rușine se poziţionează astfel, în textul tradus, la 
intersecția dintre o axă paradigmatică ce nu mai funcționează după 
principiul selecţiei, al unui sau... sau, ci al unui și... și, și o axă 
sintagmatică, unde combinaţiile vizează bogăţia lexicală. Or, textul 
specializat, determinat de dominanta sa, adică de o anumită ierarhie a 
funcțiilor mesajului, așa cum a văzut-o, înaintea Katharinei Reiss, 
Roman Jakobson“! în anii '60 ai secolului trecut ca fiind factorul ce 
determină însuși profilul mesajului, nu se definește prin proiectarea 
echivalentei de pe axa selecţiei pe cea a combinărilor, ca în cazul 


Roman Jakobson, „Linguistics and Poetics”, în Sebeok (ed.), Style in 
Language, New York, Wiley, 1960, p. 353; Roman Jakobson, „Linguistique 
et poétique”, în Essais de linguistique générale, traducere din limba engleză 
de Nicolas Ruwet, Paris, Minuit, 1963. 


136 


Cum se traduce „rușinea”. Abordare traductologică 


textului poetic, ci prin combinarea ,secventialä a unor unităţi echi- 
valente” “: odată conceptul delimitat, selecția este mult mai rigidă, iar 
combinarea funcţionează oarecum după logica ecuaţiilor matematice. 
Substituirea, definitorie pentru axa paradigmatică, nu funcţionează ca 
atare într-un text specializat, ea nu vine să înlocuiască termenul 
„central” al unei grile terminologice, ci să îl completeze. 

Astfel se explică, poate, de ce traducerea rușinii în texte cu 
dominantă expresivă urmează o altă logică, în care echivalenta poate 
deveni regula sau, în orice caz, tot cu cuvintele lui Roman Jakobson, 
„principiul constitutiv al secvenței”®. Doar trei exemple, luate aproape 
la întîmplare sau, mai exact, la întimplarea lecturilor mele din ultima 
vreme pot dovedi acest lucru. 


În loc de încheiere: despre falsa libertate a traducătorului 


Înregistram, la începutul analizei mele, ezitarea traducătorului 
in a construi o grilă simetrică de termeni specializaţi cu aceea din 
textul sursă și, mai ales, reticenta faţă de neologizarea adjectivului 
rușinos, preţul plătit fiind diseminarea grilei terminologice într-o 
multitudine de structuri para- și perifrastice, fluctuatie ce contravine 
flagrant intentionalitätii textului sursă. Însă, poate că reticența lui are 
şi o altă explicaţie, culturală, literară şi istorică, aşa cum a dat-o 
Pompiliu Eliade, invocat de noi la începutul acestui studiu, atunci cînd 
a descris expulzarea rapidă, în decursul a doar citeva decenii, a 
lexicului ,frantuzit” din ansamblul lexical al limbii române. 

Poate că același lucru s-a întîmplat cu cuplul rușinoasă — a 
rușina, care a capătat în limba română o încărcătură conotativă comică 
şi peiorativă, de unde și reticentele în transpunerea lor. Ne amintim că 
Veta este rușinoasă si că nici ea, nici sora ei, „nu trebuiesc rusinate”: 
traducătorii teatrului lui Caragiale în limba franceză (iar numele lor 
este departe de a fi al unor novici)“ au evitat la honte si au transpus 
constant rușinea în pudeur sau gene: cuplul adjectiv-verb din aceeași 


$ Ibid, p. 358. | | 


Ibid. j 
Ion Luca Caragiale, Théâtre, adaptare din limba română de Eugène 
Ionesco si Monica Lovinesco, Paris, L'Arche, 1994. 

familie nu este menţinut, traducătorii variind între gêner, termen 
atenuant, şi ne pas la faire rougir. 


Ca să nu le ruginez. știi cum | histoire de pas les gêner. Vous savez 


e Veta mea... rușinoasă comment qu’elle est, ma Veta, elle a de la 
pudeur. 

Ca sa nu le rușinezi ... Pour pas les gêner... 

Stii cum e Veta mea...| Vous savez comment qu'elle est, ma Veta... 

Rușinoasă, mie-mi spui? Pudique! À qui le dites-vous! 

să n-o rusinez Pour ne pas la faire rougir... 


Rușinoasă, mie-mi spui? | Pudique! À qui le dites-vous! 


Rușinoase... mie-mi spui ? | Pudiques, à qui le dites-vous? 


Mult mai aproape de noi, romanul de succes al scriitorului 
ieşean Dan Lungu, Sînt o babă comunistä!”, a fost tradus în limba 
franceză de Laure Hinckel'. Am selectat, cred, toate ocurentele, nu 
multe, ale termenului rușine și am avut curiozitatea să văd în ce 
măsură se regăsesc ele în traducere literală în franceză. Fără mare sur- 
prindere, am constatat libertatea pe care și-o ia traducătoarea: în fața 
unui text literar, ierarhia dominantelor se schimbase, si puteam regăsi 
printre tehnicile de traducere, acum pe deplin îndreptăţite, deși uneori 
discutabile, intenția, traductivă de astă dată, de a transforma echi- 
valența în „procedeu constitutiv” al traducerii. Acolo unde textul 
românesc spune neobrăzat, termen pe care l-am întîlnit, folosit total 
impropriu, în textul lui Cyrulnik, traducătoarea recurge la o formulare 
foarte îndepărtată de concretetea si registrul originalului: 


p- 7, Ba chiar eu am fost mai neobrăzată, dacă mă gîndesc bine 
p. 9, Je crois bien qu’à l'époque j'ai fait un choix encore plus radical 


45 


> Dan Lungu, Sint o babă comunistă!, laşi, Editura Polirom, 2007. 


Dan Lungu, Je suis une vieille coco!, traducere din limba română de Laure 
Hinckel, Paris, Jacqueline Chambon, 2008. 
Roman Jakobson, op. cit., p. 358. 

„Lipsa de obraz”, exprimată în textul sursă în registru foarte 
familiar și foarte concret în metaforica sa, trece însă în franceză într- 
un lexic potrivit unui alt mediu și unui alt context: 


p. 145, Auzi, știi ce, ești nesimţit. N-ai cherestea, zău! 
p. 141, Bon, tu sais, tu n'as aucun savoir-vivre. Pas dégauchi pour deux 
sous, ma parole! 


Nerusinarea este transpusă în insolence, termen, din nou, mai abstract 
şi apartinind unui registru mai înalt: 


p. 71, Uneori gobăile sint așa de nerușinate, că se bagă în cotetul porcului 
să-i fure mincarea. 

p. 70, Parfois ces ornies sont d'une insolence incroyable. Elles vont jusqu’à 
entrer dans la soue du cochon pour lui piquer son repas. 


Dorinţa de a evita o traducere directă a lui face pe rușinata 
determină, probabil din neatentia traducătoarei, o neplăcută repetiţie, 
evident neintentionatä: 


p. 125, Învăţătoarea dă ochii peste cap, face pe rușinata, spune că îşi face 
doar datoria, că nu e nevoie, dar, dacă ei totuși insistă, fiindcă tot se 
pregăteşte să meargă la o nuntă, o brățară modestă ar fi un cadou potrivit. 

p. 122, La maitresse lève les yeux au ciel, fait sa modeste, dit qu’elle ne fait 
que son devoir, que ce n’est pas nécessaire, mais que si nous insistons il 
se trouve qu'elle doit se rendre à un mariage et un modeste bracelet serait 
un cadeau approprié. 


Restul ocurentelor rușinii sînt transpuse direct, prin corespondenţă: 


p. 118, Cu ce obraz călcam eu din nou în ogradă? Ce rușine! 
p. 115, Ce serait un coup à vouloir entrer dans un trou de souris! La honte! 


p. 141, În momentele de slăbiciune sînt gata să-mi pun hainele înapoi în 
dulap, dar știu foarte bine că, de rușine, peste cîteva zile o iau de la capăt. 
p. 138, Dans des moments de faiblesse, je suis toute prête à replacer mes 
vetements dans le placard, mais je sais tres bien que, de honte, dans 
quelques jours, je repars de zéro. 


p. 157, Tucu a spus că din delicateţe. Fiindcă e prea rusinoasä să aducă 
vorba de alimente [...]. 


p. 152, Tzucu disait que c'était par délicatesse. Parce qu’elle avait trop 
honte d'amener la conversation sur la nourriture. 

p. 213, Tre’ să te gindesti la măritat, nu-i nici o rușine... Simt că m-am 
înroşit... 
p. 205, Faut penser à te marier, il n'y a pas de honte... Je sens que je 
rougis... 


p. 226, Părea un cîine rușinos, se ascundea... 
p. 217, On aurait dit que ce chien avait honte, il se cachait.. 


. A . : . 48 4 e 
În fine, o versiune românească a Micului Prinţ de Antoine de 


Saint-Exupéry asociază rușinea, la honte, particularizind sfere 
semantice mai largi si mai putin concrete, cu umilința, cu timiditatea, 
jena, sfiala si cu ridicolul, aproape ca în cazul pudorii, iar celor patru 
ocurente pentru honte din textul original le corespunde un număr 
dublu în versiunea tradusă. 


48 


Cap. VIII 

p. 35, Humiliée de s'être laissé surprendre à préparer un mensonge aussi 
naïf, elle avait toussé deux ou trois fois, pour mettre le petit prince dans 
son tort. 

p. 11, Rușinată că se dăduse de gol cu o minciună urzită atât de stângaci, a 
tușit de câteva ori, ca să arunce vina asupra micului prinţ. 


Cap. X 
p. 42, Ga m 'intimide... je ne peux plus... fit le petit prince tout rougissant. 
p. 13, - Mi-e rușine... nu mai pot... — rosti micul print roşind. 


Cap. XX 

p. 76, „Elle serait bien vexée, se dit-il, si elle voyait ça... elle tousserait 
énormément et ferait semblant de mourir pour échapper au ridicule.” 

p. 24,,Tare s-ar mai socoti jignită — îsi zise el - dacă ar vedea una ca 


asta... nu s-ar mai opri din tuse, şi s-ar preface chiar că moare, ca să scape 
de rușine.” 


Antoine de Saint-Exupery, Le petit prince, în (Euvres completes, Gallimard, 
Paris, 1950; Antoine de Saint-Exupery, The Little Prince, traducere din 
limba franceză de Katherine Woods, Reynal & Hitchcock, New York, 1943 
(Heinemann, Londra, 1981); Antoine de Saint-Exupery, Micul prinţ, 
traducere din limba franceză de Benedict Corlaciu, Editura RAO, 
București, 1998. 

Cap. XXI 

p. 83, Et les roses étaient bien gênées. Vous êtes belles, mais vous êtes 
vides, leur dit-il encore. 3 

p. 26, Şi florile se rușinară. - Voi sunteţi frumoase, dar sunteţi deșarte - le 
mai spuse el. 


În schimb manifestarea fizică a rusinii, roseata, înrosirea, sînt 
transpuse prin termeni poetizanti: te poţi înroși de rușine (nu neapărat 
de pudoare) sau de plăcere, însă a te îmbujora de rușine este mai 
degrabă impropriu. Iar pentru că textul lui Saint-Exupery joacă mult 
pe culori contrastante, batiste cu pătrăţele roşii, purpura regelui, un 
domn care ar trebui să fie roşu (el este însă cînd roşu, cînd roscovan în 
versiunea românească), dar și pentru că Micul Print roseste mult (mai 
și păleşte cînd se miînie), rogeata ar fi trebuit păstrată în textul 
românesc, fără alternarea cu poetica îmbujorare, cu riscul comiterii 
unor contrasensuri de genul: 


Cap. VII 
p. 30, Il rougit, puis reprit [...] 
p. 10, Se imbujoră-n obraji [sic!, n.n.], pe urmă spuse mai departe [...] 


Cap. XXV | 
p. 94, Le petit prince rougit de nouveau. Il ne répondait jamais aux 
questions, mais, quand on rougit, ça signifie «oui», n'est-ce pas ? 

p. 29, Micul prinț din nou se-mbujoră. El niciodată nu răspundea la 
întrebări, dar dacă te îmbujorezi înseamnă „da”, nu-i așa? 


Toate aceste exemple, extrase după hazardul unor lecturi 
recente, şi nu după un program coerent de alcătuire a unui corpus, nu 
fac decit să justifice grila elaborată de teoria skoposului, dar ele arată, 
în același timp, și ceea ce numeam „falsa” libertate a traducătorului, 
care, atunci cînd traduce, are nu doar a transpune un text într-o limbă 
țintă, ci și a-l încadra corect într-o categorie de texte, a cărei tipologie 
o va fi construit între timp: libertatea traducătorului este astfel 
limitată, nu doar istoric, de orizontul de așteptare al epocii în care 
trăiește, de tradiţiile în materie de traduceri, și ele determinate istoric, 
dar şi de imperativul de a reconstrui un același tip de text în limba 
țintă. Traducătorul nu este, așadar, niciodată cu desävirsire izolat, 
singur: întreprinderea lui reușește sau nu și în funcţie de capacitatea 
lui de a descifra corect intenția textului de tradus. 

Despre beneficiile compafatismului 
în critica traducerilor sau de ce trebuie retradusă 
opera lui Sigmund Freud în limba română 


Prolegomene 


Publicat în 1901, un an după! apariţia volumului intitulat Die 
Traumdeutung, eseul lui Sigmund Freud cu titlul Uber den Traum este 
conceput mai curînd ca un rezumat al celui dintii, care nu se vindea 
prea bine și a cărui receptare fusese cam rece, Freud a redactat, așadar, 
textul acesta de mici dimensiuni“ oarecum pentru a-l susține pe celălalt, 
pentru a-l clarifica, însă a făcut-o fără mare entuziasm sau pasiune (dar 
şi pentru că era preocupat, în aceeași perioadă, de scrierea unei alte 
mari lucrări”) și, se pare, cu oarecare grabă, după cum o dovedesc, între 
altele, capitolele cărora nu le-a mai dat titlu“. Textul care a rezultat din 
acest considerabil efort de sinteză poartă totuși amprenta „unui stil 
alert, care merge direct la ce este esenţial, nemaiîncurcîndu-se cu 
multiple referinţe si cu analize uneori inutile [...]"5. 

Coperta a patra a versiunii franceze pe care am ales-o pentru a 
o analiza aici precizează si principala calitate a scrierii acestui text, 
„un tur de forță” constind în a „expune cu claritate si concizie con- 
ceptele cu valoare operatorie în elucidarea viselor”. În „Introducerea” 
la această versiune, Maurice Dayan semnalează si principalele 


1 


i Publicată în 1899, cartea a fost postdatată 1900. 


În Gesammelte Werke, Die Traumdeutung numără 642 de pagini, iar Über 
den Traum, 56 de pagini ... 

Sigmund Freud, Zur Psychopathologie des Alltagslebens, 1901. 

Capitolul XII a fost introdus în carte mult mai tîrziu, în 1911. 

Maurice Dayan, „Introduction”, în Sigmund Freud, Sur le rêve, traducere 
din limba germană, note, notă terminologică si note biografice de Fernand 
Cambon, introducere de Maurice Dayan, „Vie et œuvre de Freud” de 
Jacques Sédat, col. Champs Classiques, Flammarion, Paris, 2010, p. 15. 

trăsături ale „scriiturii şi metodei” acestui studiu freudian: „o expunere 
succintă, cu aspect didactic”, „o prezentare sobră şi clasică a unor 
noțiuni deja consolidate”, si nu un discurs ştiinţific de tipul celor care 
se constituie progresiv, pe măsura scrierii“, 

Elasticitate a scriiturii, transparenţă si concizie în definirea și 
descrierea conceptelor, discurs cu o construcţie extrem de concisă, 
iată, așadar, care sînt particularitätile acestui text; intenţia pedagogică, 
dorința de a se adresa unui public cît mai larg, fără însă a ceda în fața 
tentatiei simplificării, reprezintă tot atitea trăsături ce nu i-au scăpat 
nici editorului român, de vreme ce autorul textului introductiv, Vasile 
Dem. Zamfirescu, care este si coordonatorul colecţiei consacrate 
operelor lui Sigmund Freud, subliniază din capul locului spiritul de 
sinteză al textului, capacitatea autorului de a se concentra pe ceea ce 
este esențial’. 

Se pare că Freud nu considera că textul acesta ar fi o lucrare de 
vulgarizare - în măsura în care termenul implică, prin însăși natura 
sa, și fără nici un fel de intenţie peiorativă, utilizarea unui întreg 
evantai de simplificări, ci mai degrabă ca pe un rezumat adresat unui 
public foarte larg, „la indemina căruia” dorea să pună „descoperirile 
sale din Traumdeutung”, şi toate acestea prin mijlocirea unui anumit 
tip de discurs, elaborat în spiritul „conciziei si claritätii, fără însă a 
încălca în vreun fel rigoarea [...]”5 ce constituie particularitatea 
celorlalte lucrări ale sale. Rezumat, deci o scriitură deosebit de concisă, 
limpezimea unei expuneri ce înfățișează convingeri deja dobindite, 
argumentare lipsită de orice ezitare, o mare precizie în utilizarea unor 
concepte anterior definite, consolidate şi verificate, iată trăsăturile 
principale ale acestei lucrări: prin urmare, proiectul oricărui 
traducător ar trebui să fie concentrat pe traducerea lor adecvată, 


é Ibid., p. 18-20. 
Sigmund Freud, Despre vis, traducere din limba germană de Daniela 
Ştefănescu, col. „Psihologia pentru toţi”, Editura Trei, București, 2011, p. 
9, „formă esenţializată”. Ediţia românească cuprinde alte două texte 
privind tema visului, „Psihanaliză şi telepatie” şi „Vis și telepatie”, însoţite 
de două texte introductive semnate de Vasile Dem. Zamfirescu. 
Maurice Dayan, „Introduction”, în Sigmund Freud, Sur le rêve, p. 20. 

recunoscîndu-le drept dominante ale acestui tip de text și acordindu- 
le, astfel, atenţie prioritară. 

Conform anumitor teorii ale traducerii, mai ales cele de 
inspirație funcționalistă, textele reprezentind corpusul . ştiinţelor 
umane fac parte din ceea ce Katharina Reiss, între alții, numește texte 
cu „dominantă informativă”, altfel spus texte centrate pe conţinutul 
pe care-și propun să-l transmită: metoda de traducere adecvată acestui 
tip de texte ar trebui, în consecinţă, să fie axată pe obţinerea inva- 
riantei în planul conţinutului. În plus, traducerea ar trebui să respecte 
„legitățile limbii ţintă”, să vină în întimpinarea cititorului, care se 
aşteaptă să citească „o carte lesne abordabilă în propria limbă”, trans- 
pusă „într-o limbă corectă și, în plus, uzuală”. Criticul unui astfel de 
text, pe de altă parte, trebuie să urmărească dacă „integralitatea conti- 
nutului informaţional” se regăseşte în traducere si, în același timp, 
dacă ea a privilegiat „în mod categoric limba ţintă”: „Ca un corolar, 
organizarea lingvistică a traducerii trebuie să asculte fără nici o 
rezervă de legile limbii țintă, altfel spus forma lingvistică a traducerii 
depinde în mod esenţial de limba ţintă” (sublinierea ne aparține)”, 

Din acest punct de vedere, analiza poate fi făcută, pînă la un 
anumit punct, fără aşezarea în paralel cu textul sursă, mai ales cînd ea 
examinează „adecvarea opţiunilor lexicale din perspectiva uzului 


x» „»ll 


limbii ţintă” și se concentrează asupra ,contradictiilor enuntului”!! sau 


Katharina Reiss, La critique des traductions, ses possibilités et ses limites: 
catégories et critères pour une évaluation pertinente des traductions, traducere 
din limba germană de Catherine Bocquet, Artois Presses Université, Artois, 
2002, p. 48; a se vedea şi Katharina Reiss, Problématiques de la traduction. 
Les conférences de Vienne, prefaţă de Jean-René Ladmiral, traducere din 
limba germană și note de Catherine A. Bocquet, col. „Bibliotheque de 
traductologie”, Economica/Anthropos, Paris, 2009. 

Freud însuși considera că psihanaliza și psihologia fac parte din 
Naturwissenschaften, ştiinţele naturii, cf. Fernand Cambon, „Avant-propos”, 
in „Europe: Freud et la culture”, n°954, octobre 2008, care citează, în acest 
sens, ediția bilingvă Sigmund Freud présenté par lui-même/Selbstdarstellung, 
traducere din limba germană (Austria) de Fernand Cambon, prefaţă de J.-B, 
Pontalis, col. Folio bilingue, Gallimard, Paris, 2003. 

Katharina Reiss, op. cit., 2002, p. 29. 

se pronunţă asupra coerentei semantice și stilistice a versiunii traduse. 
Tinind cont si de aceste deziderate, urmează să ne pronunfäm asupra 
versiunii româneşti pentru Uber den Traum. Uneori, vom confrunta 
soluţiile găsite de traducătoarea româncă cu acelea ale versiunii fran- 
ceze semnate de regretatul Fernand Cambon. Alegerea acesteia, din 
„multitudinea”"” traducerilor franceze ale operelor lui Freud, nu este 
fructul hazardului: eseist si scriitor”, elev al lui Paul Celan-la École 
Normale Supérieure, traducător de poezie (a tradus poemele Evei 
Strittmatter), traducător al lui Hegel și al mai multor lucrări semnate 
de Sigmund Freud, Fernand Cambon produce traducerea aceasta după 
ianuarie 2010, dată la care opera freudiană a trecut în domeniul public. 
Eseul lui Freud mai fusese tradus în limba franceză de Cornélius 
Heim”, după care au urmat si alte versiuni, inclusiv cea care avea să 
declanșeze un val de polemici înflăcărate, publicată în Œuvres 
complètes de Freud (cunoscute sub sigla OCF/P), la Editura PUF”, al 
cărei proiect de traducere este apăsat literalist, propovăduind o : 
fidelitate ce a dezläntuit vii dezbateri, si unde poartă titlul Du rêve. 
Versiunea lui Cambon ni se pare că are meritul de a se îndepărta de 
acel proiect uneori excesiv de literalist, argumentind si explicitind, în 
ample note de traducător, deciziile traductive, inclusiv în raport cu 
regulile'“ stabilite de echipa OCF/P, printr-o voinţă explicit asumată de 


Fernand Cambon, „Avant-propos”, în „Europe”, 2008. 

A coordonat un număr din revista „Europe” consacrat lui Paul Celan - nr. 
861-862 - apărut în 2001 - şi una altul, nr. 954, apărut în 2008, cu tema 
„Freud et la culture”. 

Sigmund Freud, Sur le rêve, traducere din limba germană de Cornélius 
Heim, prefață de Didier Anzieu, Gallimard, Paris, 1988; versiunea lui 
Cambon va fi urmată de Sigmund Freud, Sur le rêve, traducere din limba 
germană de Jean-Pierre Lefebvre, prezentare şi note de Fabien Lamouche, 
Ed. Points, Paris, 2011. 

Sigmund Freud, Du rêve, în volumul V din Œuvres complètes de Freud, 
traducere din limba germanä de Janine Altounian, Pierre Cotet, Alain 
Rauzy, col. „Psychanalyse”, PUF, Paris, 2012. 

Andre Bourguignon, Pierre Cotet, Jean Laplanche et Francois Robert, 
Traduire Freud, PUF, Paris, 1989. 

flexibilitate, de lizibilitate şi adaptare a opţiunilor traductive la 
contextul din care fac parte. 


Două istorii diferite ale traducerii aceluiași text sursă: în limba 
română si în limba franceză: 


Nu este mai putin adevărat că istoria traducerii operelor lui 
Sigmund Freud în limba franceză este, pare-se, „unică în lume”"” dato- 
rită „istoriei, foarte speciale, a Franţei freudiene și [a] rolului suveran 
acordat statutului limbii [franceze]”, ceea ce a alimentat, si, de altfel, 
continuă să o facă, „bătălii conceptuale și polemici privind arta și 
modalităţile traducerii” *: între timp, operele lui Freud au fost traduse 
integral și ele există astăzi în mai multe versiuni, datorate unor 
numeroşi traducători. Primele traduceri se remarcă prin dezinteresul 
pentru unificarea conceptelor, „traduse în diverse feluri” de la un tra- 
ducător la altul, si, mai ales, prin privilegierea unei transpuneri ele- 
gante. Influenţa lui Jacques Lacan a marcat o nouă etapă, inclusiv în 
privinţa traducerii conceptelor freudiene, ale cărei urme se regăsesc în 
Vocabulaire de la psychanalyse de Jean Laplanche si Jean-Bertrand 
Pontalis"”. Din cauza unor profunde dezacorduri, proiectul Editurii 
Gallimard de a publica Œuvres complètes a eşuat, însă editura a 
publicat traduceri (retraduceri și revizuiri) ale unor numeroase opere 
freudiene, iar Editura PUF a reluat respectivul proiect. Așa se face că 
operele complete ale lui Sigmund Freud au început să fie publicate sub 
coordonarea lui Jean Laplanche, Andre Bourguignon și Pierre Cotet 
începînd din 1989, însă după apariţia lucrării intitulate Traduire Freud, 


"7 Élisabeth Roudinesco, „Freud, une passion publique”, în Le Monde des 


Livres, 7.01.2010. 

Articolul „Traduction (des œuvres de Sigmund Freud)”, în Elisabeth 
Roudinesco si Michel Plon, Dictionnaire de la psychanalyse, editia a 3-a, 
Fayard, Paris, 2006. Editia a 2-a a acestei lucräri a fost tradusä în limba 
română de aceeași editură, sub un titlu ușor diferit: Élisabeth Roudinesco 
şi Michel Plon, Dicţionar de psihanaliză, traducere din limba franceză de 
Matei Georgescu, Daniela Luca, Valentin Protopopescu, Genoveva Teleki, 
Editura Trei, București, 2002. 

Jean-Bertrand Pontalis, Jean Laplanche, Vocabulaire de la psychanalyse, 
PUF, Paris, 1967. 

unde echipa traducătorilor prezenta cititorilor regulile terminologice 
adoptate, justificînd în același timp decizia de a practica o fidelitate 
extremă faţă de textul sursă. Dacă informaţiile noastre sînt exacte, au 
mai rămas două volume în curs de publicare din OCF/P. Echipele de 
traducători au fost „pilotate” de Jean Laplanche (decedat în 2012), 
psihanalist şi medic-psihanalist, Pierre Cotet (direcţia editorială), 
François Robert (specialist în terminologie, profesor de traductologie), 
Janine Altounian (responsabilă pentru armonizarea textelor, „memoria 
vigilentă a echipei”, dar și autoarea unei cărți centrate pe limba lui 
Freud, examinată din perspectiva traducerii ei în limba franceză”) si 
Alain Rauzy (medic psihiatru, responsabil pentru aparatul critic. şi 
revizorul notelor de subsol). Ani de-a rîndul, comitetul acesta s-a 
întîlnit „de două ori pe săptămînă” pentru a citi şi „prelucra” tradu- 
cerile, veghind la unificarea, nu doar a echivalentelor conceptuale, dar 
si a lexicului general. Proiectul acesta foarte metodic, elaborat și pus 
în practică în echipă (metodă de lucru acuzată uneori că ar determina 
o dezumanizare „în mînuirea cuvintelor”)”, a declanşat un val de pro- 
teste: i s-a reproșat, între altele, crezul în existența unei limbi sursă 
care nu era germana, ci o așa-zisă limbă „freudiană”, credinţă ce ar fi 
dus la respectarea unei fidelităţi foarte riguroase vizavi de textul sursă, 
cu consecinţa unei neologizări” lipsite de orice măsură, mai ales acolo 
unde Freud utiliza termeni uzuali si, în consecinţă, înlocuirea 
anumitor concepte care se impuseseră deja în Franța cu noi denu- 


” Janine Altounian, L'écriture de Freud: traversée traumatique et traduction, 
PUF, Paris, 2003. 

Élisabeth Roudinesco, Michel Plon, op. cit. 

Animique pentru seelisch; desaide pentru hilflos, refusement pentru 
Versagung; desirance pentru Sehnsucht, significativité pentru Bedeutung; 
frustrané pentru frustran, etc. sînt printre termenii care au declanșat 
protestele cele mai vii în mediile lingvistice, care, tradițional, erau puţin 
înclinate să accepte neologizările, cf. Elisabeth Roudinesco, Michel Plon, 
op. cit. Contestatarii au obiectat, invocind faptul că termenii sursă nu erau 
aproape niciodată niște neologisme, ci dovedeau de fapt capacitatea, 
talentul lui Freud de a utiliza termeni uzuali în contexte surprinzătoare. 

miri”. Pe scurt, cele mai aspre critici aduse proiectului OCF/P acuzau 
echipele de lucru că ar fi sfirsit prin a inventa „o limbă imaginară, care 
nu mai este franceza, ci un idiom al freudologilor considerat a fi 
capabil să reprezinte”? limba „freudiană”: acuzaţii la care respectivele 
echipe au replicat neîntirziat, denuntind o tradiţională înclinaţie 
specific franceză pentru o eleganţă „ă la française” (o îndelungată și 
foarte tenace tradiţie, ale cărei rădăcini se pot regăsi în ceea ce s-a 
numit fenomenul „Belles Infidèles”), dar și spre o anumită concepție, 
uneori rigidă, privind lizibilitatea traducerii. 

În 2006, se putea totuşi constata că „stabilirea sistematică a unei 
opere integrale, organizată în mod coerent și în ordine cronologică nu 
fusese efectuată decît în patru limbi: engleză, spaniolă, italiană și japo- 
neză” și că „traducerea critică integrală, coerentă si unificată cea mai 
reușită”” continua să fie cea propusă de Standard Edition engleză, 
elaborată sub conducerea lui James Strachey. Totuși, proiectul acestei 
versiuni nu urmărește fidelitatea „absolută” faţă de textul sursă, ci, într- 
un spirit „avant la lettre” al teoriilor funcționaliste, respectarea „domi- 
nantei” textului sursă, odată ce acesta a fost „decodat” ca apartinind 
categoriei textelor specializate: în consecinţă, eterogenitatea originală a 
„textului sursă, „stilul literar al lui Freud” au fost oarecum sacrificate, 
obtinindu-se un text coerent în raport cu proiectul traducerii, care 
așeza accentul pe „vocabularul tehnic si stiintific”*. 

Aceeași ediție din 2006 a lui Dictionnaire de la psychanalyse 
menționa faptul că operele lui Freud fuseseră traduse „pe jumătate” în 
limba română: de atunci încoace au apărut și alte titluri, toate la 
Editura Trei din București, care începuse publicarea operei freudiene 
în 1994 (într-o primă etapă, editura reeditase cîteva traduceri făcute 


23 dea 4 md Ara m 
Wunsch redat de acum înainte prin souhait în loc de désir, Phantasie prin 


fantaisie si nu, ca pînă atunci, prin fanstasme; Witz prin trait d'esprit în loc 
de mot d'esprit etc. Cf. Élisabeth Roudinesco, Michel Plon, op. cit. 

Élisabeth Roudinesco, Michel Plon, op. cit. 

Traduction (des œuvres de Sigmund Freud), în Élisabeth Roudinesco, 
Michel Plon, op. cit. 

“9 Ibid. 

înainte de 1990)”. Nu este totuşi vorba despre o ediţie a operele 
complete (în sensul filologic al termenului), pentru că le lipsește o 
structurare cronologică si un aparat critic demn de acest nume: chiar 
dacă Vasile Dem. Zamfirescu, întemeietorul Editurii Trei si autorul 
acestui proiect, editor al versiunilor româneşti si traducător”, între 
altele, a cel puţin cinci volume (dintre care două în colaborare) 
utilizează în diverse interviuri formula „opere complete”, volumele 
apar totuși într-o colecţie denumită „opere esenţiale”. Ritmul de publi- 
care este destul de alert, poate chiar prea grăbit; volumele sînt însoţite 
de Prefete, de Introduceri şi, foarte rar, de indicaţii și comentarii privi- 
toare la traducerea propriu-zisă (este vorba de volumele 5, 6, 7, unde. 
putem citi foarte concise consideraţii despre traducerea anumitor 
termeni conceptuali, care, din păcate, explică arareori si în mod destul 
de superficial opţiunile traducătorilor). 

Pe de altă parte, este adevărat că opera de întemeietor a lui 
Sigmund Freud pare a nu fi declanșat în cultura română aceeaşi 
„pasiune publică” precum în spaţiul francofon, fapt ce se poate 
explica în multiple feluri. Dacă reticentele epocii comuniste sînt de 
înțeles (nu ne vom opri asupra lor aici), mai deconcertantă este răceala 
cu care intelighentia din perioada interbelică a întimpinat ideile 
freudiene, deşi ele au interesat, situaţie care a jucat și ea un rol în 
netraducerea lor în limba română înainte de 1980”. Marii ginditori 
români ai vremii, cît și cei din perioada postbelică, precum un 
Constantin Noica sau Mircea Eliade, ar fi fost influenţaţi din acest 
punct de vedere de Nae Ionescu, a cărui reținere vizavi de psihanaliză 
era binecunoscută, ceea ce ar contribui la a explica „statutul incert” 


27 Tre . 
Vasile Dem. Zamfirescu, „Povestea unei ediţii: Freud, Opere complete”, în 


Observator cultural, n” 332, august 2006. 

Vasile Dem. Zamfirescu l-a mai tradus și pe Carl Gustav Jung și, în 
colaborare, alte două lucrări semnate de Jung şi Immanuel Kant, precum și 
Vocabulaire de la psychanalyse de Jean Laplanche și Jean-Bertrand Pontalis. 
Elisabeth Roudinesco, „Freud, une passion publique”. 

Vasile Dem. Zamfirescu, Povestea unei ediții: Freud, Opere complete. 


Ioana Scorus, interviu cu Vasile Dem. Zamfirescu, în Atelier LiterNet, 
14.03.2003. 

al psihanalizei în spaţiul cultural românesc”; situaţia aceasta pare a se 
prelungi oarecum și în zilele noastre din cauza unei atmosfere prea 
putin înclinată la dezbatere şi la controversa benefică, care ar fi putut 
contribui la îmbogățirea reflectiei, inclusiv traductologice, privind 
transpunerea operelor lui Sigmund Freud în limba română. Intrarea 
operelor sale în spaţiul public nu a antrenat, cel puţin deocamdată, un 
interes (similar celui din Franţa) al altor edituri pentru o întreprindere 
de retraducere a operelor freudiene în limba română. 


O critică descumpănită a traducerii... 


Chiar dacă publicarea operelor lui Freud în limba română nu a 
trecut cu desăvirşire neobservată de critica de întîmpinare, totuși 
aceasta nu s-a arătat foarte preocupată nici de traducerea ca atare, nici 
de proiectul care a inspirat-o, ratînd astfel ocazia de a declanșa o 
dezbatere ce s-ar fi putut dovedi benefică. Astfel, în 2000, Dorin-Liviu 
Bitfoi salută în România literară, într-un text intitulat „Eveniment 
editorial”, întreprinderea de traducere a operelor lui Freud, apreciind 
ritmul aparitiilor („într-un interval relativ scurt si bine. ritmat”) si 
considerînd că intenţia editorilor de a publica două volume pe an ar fi 
„Şi productivă, și realistă” (sic)! Criticul apreciază atit interesul tradu- 
cătorilor pentru coeziunea terminologică, cît și intenţia lor declarată 
de a confrunta propriile versiuni cu alte traduceri, în special cu cele 
franceze (intenţie ce a rămas, cum vom arăta, în stadiu de proiect). 
După alţi doi ani, același critic anunţa publicarea celui de-al şaptelea 
volum din operele lui Freud, însă, de data aceasta, se mulțumea doar 
cu prezentarea evenimentului, fără vreo referință, chiar si în treacăt, la 
traducerea propriu-zisă: mai mult, de data aceasta, el nu considera util 
nici măcar să pomenească numele traducătorilor în cronica sa. Urmînd 


32 jus tom iw ; ; 
A se vedea și „«Psihanaliza e oglinda în care îți vezi spatele»”, interviu al 


Svetlanei Cârstean cu Vasile Dem. Zamfirescu, în Observator cultural, n° 
68, 2001, unde intervievatul declara că filozoful Constantin Noica, cel ce 
fusese reprezentantul generaţiei interbelice de intelectuali destul de 
reticenţi vizavi de psihanaliză (si care a reprezentat, în plan simbolic, și o 
anumită rezistenţă față de regimul comunist), îi citise pe Freud si pe Jung, 
însă nu agrea psihanaliza, în care vedea, de altfel, o pierdere de timp. 

ritmul gräbit al publicärii volumelor, în acelasi an, el prezintä, sub 
titlul ,Freud reeditat”, traducerea celor Trei eseuri privind teoria 
sexualitätii, dintre care unul a fost, dupä toate aparentele, tradus dupä 
versiunea francezä. Versiunea (a treia în ordine cronologicä) publicatä 
de Editura Trei i se pare, subliniază el, fără a dezvolta în vreun fel afir- 
matia, foarte interesantă, pentru că traducătoarea ei practica în același 
timp și psihanaliza. Este vorba despre Rodica Matei, care asumă, în 
ansamblul proiectului, traducerea unui volum a cărui traducere a fost 
revizuită de Vasile Dem. Zamfirescu şi a încă unuia, tradus în cola- 
borare. În același an, Dorin-Liviu Bitfoi comenta pe scurt, în două 
paragrafe, sub forma unei mici semnalări, apariția, în Versiune 
românească, a volumului al cincilea din operele lui Sigmund Freud”. 


… față cu un proiect de traducere confuz 


Proiectul, în ansamblul său, este supervizat de o singură 
persoană, Vasile Dem. Zamfirescu, care semnează și majoritatea , 
Prefetelor şi care își asumă revizuirile, verificările și corectura unor 
traduceri, cît şi unificarea lor terminologică. Echipele de traducători 
(17, dintre care unii traduc un singur volum sau lucrează în colaborare 
cu doi, trei sau patru alţi traducători pentru traducerea unui singur 
volum) par uneori a fi fost selecționați la întîmplare și nu fără dificul- 
tate. O întreprindere de reflecţie prealabilă traducerii propriu-zise nu 
pare să fi avut loc. Vasile Dem. Zamfirescu compară, de altfel, 
aventura acestei traduceri cu o cursă cu obstacole de neînvins“, 
printre care el scoate în evidenţă că dificultatea de a găsi traducători 
pentru limba germană” pare a fi jucat un rol de prim-plan. 
Dificultatea aceasta trebuie să fi fost uneori aproape de nerezolvat, un 


33 ` Pa, Fa 7 5 4 ii a A 2 se 
Dorin-Liviu Bitfoi, „Eveniment editorial”, în România literară, nr. 38, 


27.09.-03.10.2000; Dorin-Liviu Bitfoi, „Despre nevroze, paranoia şi 
perversiuni”, în România literară, nr. 30, 31.07.-06.08.2002; Dorin-Liviu 
Bitfoi, „Freud reeditat”, România literară, nr. 16, 24.04.-30.04.2002. Dorin- 
Liviu Bitfoi, „Psihanaliza aplicată (la București), România literară, nr. 3, 
23.01.-29.01.2002. 
* ha Dem. Zamfirescu, Povestea unei ediții: Freud, Opere complete. 

id. 

adevărat impas, de vreme ce, chiar pe site-ul Editurii, putem citi, în 
prezentarea celui de-al 17-lea volum din Operele lui Freud, volum 
apărut în 2007, o Descriere, semnată de același Vasile Dem. 

Zamfirescu, unde editorul vorbea despre „obstacolele de diferite tipuri 
[care] nu au reușit să ne demobilizeze”, invocînd apăsat „generala 
penurie a traducătorilor de limbă germană”. Reluăm fragmentul în 
întregime, pentru că el nu doar descrie „profilul” traducătorului 
potrivit pentru o asemenea întreprindere, dar si pentru că, printre 
dificultăţi, enumeră, arătînd astfel că este pe deplin conștient de o 
lacună esenţială, specifică culturii române actuale (care, de fapt, 
constituie și tema prezentei cărţi), în ce priveşte terminologiile de 
specialitate: „Generala penurie a traducătorilor de limbă germană, care 
pentru noi s-a concretizat în dificultatea de a găsi persoane 
cunoscătoare de psihanaliză / psihologie şi filologie germană, lipsa 
unei terminologii de specialitate consolidate, la a cărei creare prezenta 
serie a trebuit să contribuie, şi nu în ultimul rînd dificultățile finan- 
ciare au constituit principalele probleme””, 

În mod paradoxal, putem deduce în acelaşi timp din afirmaţiile 
sale și un anumit dezinteres pentru însăși meseria de traducător, de 
vreme ce editorul o omite atunci cînd enumeră însușirile necesare 
traducătorilor selecționați pentru a duce proiectul la bun sfirsit. Iată 
profilul traducătorului căutat, urmînd exact ierarhia, variabilă, a 
calităţilor enumerate de editor în diverse luări de poziţie: „persoane 
cunoscătoare de psihanaliză / psihologie şi filologie germană” sau 
cunoscători ai limbii germane interesaţi de psihanaliză, cu o specia- 
lizare în psihologie”. În schimb, el nu vorbește nici o clipă despre o 
necesară formare, pregătire traductologică, nici despre nevoia unei 
reflecții terminologice, deşi tot dinsul, cum am vazut, admite lipsa 


* Prezentare semnată de Vasile Dem. Zamfirescu, pe site-ul Editurii, la 


volumului al 17-lea, Sigmund Freud, Opere. Proiect de psihologie, traducere 
din limba germană de Daniela Ștefănescu, Editura Trei, București, 2007 
(http://www.edituratrei.ro/carte/sigmund-freud-proiect-de-psihologie- 
opere-vol-17/2060/). 

7. Ibid. 

%% Vasile Dem. Zamfirescu, Povestea unei ediții: Freud, Opere complete. 

unei „terminologii de specialitate consolidate” în cultura română”, 
Acest „punct mort” privind reflectia asupra tehnicilor de traducere, 
asupra deciziilor preliminare lucrului propriu-zis nu are cum să nu își 
fi lăsat amprenta asupra întregului proiect editorial. 

Profilul proiectului de traducere se conturează astfel și prin 
următoarea afirmaţie (cel puţin derutantă) pe care o putem citi în Notă 
asupra ediției la volumului al 5-lea, unde cititorul este avertizat că 
unificarea terminologică s-a făcut si tinind cont de „variantele actuale 
ale unor termeni”: de pildă, ne spune în continuare editorul, 
Liebesleben a fost tradus prin viață erotică. Varianta folosită în tradu- 
cerile franceze, vie amoureuse, „în românește, pare învechită” si, oricum 
ar sta lucrurile, ea este „inadecvată pentru un limbaj științific” 11. Sau 
seelisch, care a provocat nenumărate polemici în Franţa, atunci cînd 
echipa OCF/P a resuscitat vechiul termen francez „animique”, utilizindu- 
l în locul lui „de l'âme”, si care va fi transpus aici, iarăși fără prea mari 
procese de conștiință, prin... psihic. Cum vom vedea, a fi psihanalist 
(psiholog) și cunoscător al unei limbi străine nu sînt (totuși) ingrediente 
suficiente pentru a ,obtine” un bun traducător... 

Am mai avut ocazia să invoc perplexitatea cititorului în con- 
fruntarea cu diferitele transpuneri utilizate de traducători pentru unul 
si acelaşi concept“, atunci cînd am analizat transpunerea termenului 
german Trieb, termen ce a declanșat şi el un întreg lanţ de dezbateri în 
Franța, determinînd în cele din urmă inventarea neologismului francez 
pulsion (cu posibilitatea adjectivării în pulsionnel) pentru a reda atit 
conceptul freudian, cît și compușii săi, inclusiv adjectivul triebhaft. 
Pulsion a fost astfel preferat termenului francez instinct, deoarece 
traducătorii francezi își propuseseră să construiască o terminologie 


39 


pi Prezentare semnată de Vasile Dem. Zamfirescu la volumul al 17-lea, loc. cit. 


Notă asupra ediţiei, în Sigmund Freud, Studii despre sexualitate, vol. 5, tra- 
ducere din limba germană de Rodica Matei, traducere revăzută de Vasile 
Dem. Zamfirescu, col. „Opere esenţiale”, Editura Trei, Bucureşti, 2010. 

41 Ibid., p. 10. 

Magda Jeanrenaud, Traducerea filozofiei, filozofia traducerii, prefaţă la 
Paul Ricoeur, Despre traducere, 2005; Magda Jeanrenaud, „Traduire Paul 
Ricœur”, Revue roumaine de philosophie, vol. 58, nr. 2, 2014, p. 151-170. 

coerentă, riguroasă, capabilă să îi „disimileze” pe cei doi termeni ai 
cuplului morfosemantic german Trieb / Instinkt: cel din urmă s-ar fi 
caracterizat, susține Jean-René Ladmiral, prin „lipsă de elasticitate, 
prin asocierea cu ereditatea și este înțeles prin raportare la teoriile 
instinctului animalier («instinctul» aşezindu-se în opoziţie mai pe 
cu tendințele, prin definiție dobîndite, din psihologia «clasicä»)”" 
utiliza, în acest caz particular, un neologism părea, astfel, o decizie A 
deplin justificată“. 

Termenul francez pulsion nu este un neologism, de vreme ce el 
reactivează, de fapt, un cuvînt vechi 45; vechi termen german ce posedă 
totuși o sferă semantică mai largă, Trieb este însă de uz curent, iar 
dubletul său savant este tocmai Instinkt. Valentele conceptuale ale 
celui dintii s-au coagulat treptat, el fiind utilizat într-o primă fază în 
paralel cu Instinkt, şi s-a fixat abia în scrierile lui Sigmund Freud de 
după 1915, acumulind, dacă este să ne luăm după reconstituirea din 
dicționarul ,intraductibililor” elaborat de echipa coordonată de 
Barbara Cassin, o bogată gamă de nuanțe: dimensiunii biologice, 
trimitind la necesităţile trupesti si, ca atare, la natura biologică a 
„pulsiunii”, posibil de transpus în limba franceză, prin explicitare, în 
instinct sexuel, i s-a asociat o conotaţie datind de la sfirsitul secolului 
al XVIII-lea, cînd Trieb dobîndește sensul de „forţă internă naturală ce 
acţionează asupra sufletului și corpului” si devine astfel un termen 
'cheie în romantismul german. Pe aceste straturi s-a grefat treptat o 


4 Jean-René Ladmiral, Traduire: théorèmes pour la traduction, 1994, p. 254. 

“1 Chiar dacă Jean-René Ladmiral afirma că, şi în acest caz, menţinerea 
riguroasă, biunivocă a terminologiei nu este posibilă: după el, sozialer 
Trieb trebuia tradus în franceză prin instinct social pentru a evita contra- 
sensul din sintagma pulsion sociale. La urma urmelor, conchidea el, 
problema pusă de traducerea lui Trieb nu era atit de importantă pe cit i se 
va fi părut unui Jacques Lacan, în măsura în care, pe de o parte, contextul 
elimina ambiguitätile si, pe de alta, evitarea polisemiei în cazul 
terminologiilor ştiinţifice răminea mai degrabă un deziderat decit o 
realitate. Cf. Jean-Rene Ladmiral, op. cit., 1994, p. 253. 

Format pe baza latinescului pulsus sau pulsio, termenul nu este practic 
atestat înainte de secolul al XX-lea, deși este întilnit încă din 1625 si, 
ulterior, în scrierile lui Voltaire, cu același sens precum poussée. 

dimensiune psiho-fizicä, ce nu expulza biologicul, însă determinismul 
asocierii nu a mai apăsat asupra sferei sale semantice. În traducerile 
franceze, abundența aceasta semantică a determinat oscilarea între 
instinct, force, tendance şi, uneori, chiar omisiuni voluntare. Datorită 
acelui Vocabulaire de la psychanalyse, uzul termenului pulsion a fost 
practic impus în traducerea operelor complete ale lui Freud, cu 
convingerea că orice confuzie cu termenul Instinkt, care trimite la un 
ARRETE fixat ereditar si apărînd într-o formă aproape identică 
la toți indivizii aceleiași specii”, nu ar face decît „să estompeze 
originalitatea concepţiei freudiene, mai ales teza caracterului relativ 
nedeterminat al impulsului motivant [...]””. 

Nebeneficiind încă de un glosar psihanalitic care să mant 
uzul (versiunea românească a Vocabularului lui Jean Laplanche și 
Jean-Bertrand Pontalis apare abia în 1994), traducătorii români“ ai 
operelor lui Sigmund Freud se lasă purtați de un val de echivalente 
terminologice ce nu fac altceva decît să distrugă rigoarea conceptuală 
a textului sursă. Ruxandra Hosu utilizează pulsiune, probabil preluat 
din franceză, Vasile Dem. Zamfirescu instinct, iar Leonard Gavriliu 
reactivează un termen de uz foarte rar, impulsia. Termenul francez 
pulsion (care se referă, totuși, la o forță biopsihicä constantă si, de cele 
mai multe ori, inconștientă) face pereche cu impulsion (cu observația 
că acesta dispune de o sferă semantică mai cuprinzătoare). 


1 Cf Jean Laplanche și Jean-Bertrand Pontalis, sub direcția lui Daniel 


Lagache, Vocabularul psihanalizei, coord. Vasile Dem. Zamfirescu, coord. 
lexicografică Alexandru Skultéty, traducere din limba franceză de Radu 
Clit, Alfred Dumitrescu, Vera Sandor, Vasile Dem. Zamfirescu, Editura 
Humanitas, București, 1994, p. 322. 

7 Jean Laplanche si Jean-Bertrand Pontalis, Vocabularul psihanalizei, p.195. 

* Sigmund Freud, Dincolo de principiul plăcerii. 1. Caiete de psihanaliză, Ed. 
Jurnalul Literar, București, 1992, traducere din limba germană de George 
Purdea și Vasile Dem. Zamfirescu; Sigmund Freud, Autobiografie, Editura 
Ştiinţifică, București, 1993, traducere din limba germană de Leonard 
Gavriliu; Sigmund Freud, Două psihanalize. Omul cu lupi. Cazul 
președintelui, traducere din limba germană de Ruxandra Hosu, Editura 
Trei, București, 1995. 

În limba română, pulsiunea nu întreține însă aceleași afinități, 
nici la nivelul semnificantului, nici la cel al etimologiei, cu impuls: 
aflăm, consultind Dicţionarul explicativ al limbii române, că substan- 
tivul neutru impuls provine din latinescul impulsus şi înseamnă 
îndemn, stimulent, iar în fiziologie, o mișcare bruscă şi momentană, 
determinată de stimulii nervoşi si orientată spre executarea unui 
anumit act. Substantivul feminin impulsie trimite la o tendință 
spontană, involuntară, provocată de un factor psihologic, emoţional. 
Poate că impulsul și impulsia formează un cuplu eufonic, dar nu și 
unul funcţional la nivel conceptual, întrucît sensul fixat al termenului 
impulsie este inadecvat în raport cu Trieb şi, în plus, el provine din 
termenul francez impulsion, exact cel de care ar fi trebuit, terminologic 
vorbind, să se îndepărteze. Vasile Dem. Zamfirescu şi George Purdea 
par totuși că iau măsura riscurilor implicate de alegerea termenului 
instinct, de vreme ce ei simt nevoia să își apere decizia traductivă“ 
invocînd faptul că termenul pulsiune nu ar face decit să submineze 
însuși proiectul psihologiei freudiene, a cărei desprindere de biologic 
nu ar fi constituit niciodată un scop pentru Sigmund Freud, mult mai 
preocupat de investigarea „prelucrării culturale” a instinctelor”. 

O altă contribuţie la „dispersarea” aparatului conceptual 
freudian privește încă trei concepte, nu mai puţin esenţiale. Uzul 
românesc a consacrat de multă vreme echivalentele, probabil de 
influență franceză, ale celor trei concepte (das Ich, das Uber-Ich si das 
Es), care denumesc nivelurile structurii psihice: Eu, Supra-Eu si Sine 
(chiar dacă cel din urmă poate fi oarecum discutabil, el a intrat totuși 
de mult timp în uz). După 1989, cînd influenţa limbii engleze a 
explodat necontrolat în limba română, s-a introdus triada Ego, 
Superego si Id, vădit împrumutată din Standard Edition si, odată cu ea, 
decizia, mult criticată, a lui Strachey de a latiniza conceptele freudiene 


LA George Purdea si Vasile Dem. Zamfirescu, Notă asupra traducerii, în Sigmund 


Freud, Dincolo de principiul plăcerii. 1. Caiete de psihanaliză, p. 11-12. 
Pe de altă parte, mai afirmă cei doi traducători, invocînd de astă dată 
argumente de tip istorico-lingvistic, însăși evoluţia conceptului instinct 
atestă deschiderea biologicului spre cultural, cum dovedesc cercetările 
ulterioare ale lui Jung și ale specialiștilor în biologia instinctelor. 

în încercarea de a le da, astfel, o „coloratură” ştiinţifică, în ciuda 
faptului că Freud nu a utilizat decit termeni germani pentru a-și 
construi instrumentarul de concepte”. În realitate, fapt semnalat de 
mult de Bruno Bettelheim, „adevărata” traducere engleză a acestor 
concepte este I, it, over-I (sau upper-l)”. Însă super-ul din engleză, 
devenit interjectie cu valoare superlativă (cu sensul excelent, 
formidabil) în limba română vorbită, tot mai marcată de pătrunderea 
anglicismelor, nu este defel echivalentul lui supra românesc! A nu 
traduce prin calc, ceea ce ar fi dat măcar supra-Ego, sfirseste într-un 
contrasens considerabil, ce transformă supraeul într-un fel de 
Superman, care nu are nimic în comun cu instanța regulatoare -a 
complexului lui Oedip. Iar complexul lui Oedip, care devine acum în 
românește complexul Oedip (înainte se spunea complexul lui Oedip), 
probabil tot sub influenţă engleză, dobindeste astfel sonoritätile unui 
slogan publicitar, unde numele devine marca generică a unui produs... 
Totuși, în germană, construcția Odipuskomplex marchează si posesia, 
complexul îi ,apartine” lui Oedip: din fericire, nimeni nu s-a crezut 
obligat să transpună, în limba franceză, construcția germană 
Herculesmythos prin mythe Hercule! 

Lucrurile nu se opresc însă aici şi, începînd cu volumul al treilea 
al operelor complete, ediția alcătuită de Editura Trei va încerca să 
impună o a treia formulare pentru instanţele personalității, foarte 
dezechilibrată, de vreme ce amestecă latinizarea și românizarea: Eul, 
Supraeul şi Se-ul (echivalentul latinesc pentru Sinele)”. Această 


51 . + . e ‘he , ety 
Latinizarea la care recurge Strachey provine dintr-o decizie discutabilă, 


dar care are, totuși, meritul de a susține coerenţa proiectului său de tra- 
ducere (privilegierea „dominantei” științifice): în plus, el latinizează, 
probabil dintr-o dorință de omogeneizare (ratată), si alte concepte freu- 
diene (cathexis pentru Besetzung, transpus în franceză prin investissement, 
sau parapraxis pentru Fehlleistung, în franceză, acte manqué etc.). 

Bruno Bettelheim, Freud and Man’s Soul, Knopf, New York, 1983. 

Însă prezentarea volumului pe site-ul Editurii continuă să vorbească 
despre Sine..., iar același traducător, care a publicat jurnalul propriei auto- 
analize sub titlul În căutarea sinelui. De la filosofie la psihanaliză în comu- 
nism (Editura Cartea Românească, București, 1994), a avut fericita idee de 
a nu modifica vreodată titlul cărții sale (ne putem lesne imagina cum ar 

continuă fluctuatie terminologică are de ce să perturbe receptarea, iar 
cititorii specializaţi — studenţi, psihiatri, psihanalisti, psihologi etc. =, 
necunoscători ai limbii germane și totuşi doritori să își însușească 
opera lui Sigmund Freud, își vor pune pe bună dreptate întrebări pri- 
vind evoluţia gîndirii sale, întrebări întru totul legitime, însă cu 
condiţia să îi şi poată urmări traiectoria... 

Dacă editorii ar fi decis că au nevoie de un timp mai îndelungat 
de reflecţie înainte de a începe întreprinderea traducerii, poate că ar fi 
avut șansa de a-și însuși si fructifica rezultatele acelor abundente dez- 
bateri din Franţa, ce s-au extins pe mai bine de două decenii, și ar fi 
putut, astfel, evita destule capcane. Serge Moscovici se indigna, încă 
din 1981, declarîndu-se „copleșit de un sentiment de disconfort si de 
mînie”, „provocat de proasta calitate a traducerii semnate de S. 
Jankelevitch pentru Massenpsychologie und Ich-Analyse”, de cantitatea 
„contrasensurilor” comise de Freud în limba franceză (pentru că auto- 
rului textului tradus și nu traducătorului i se vor imputa ele de către 
marea masă a cititorilor), de „contradicţiile logice” presărate într-un 
discurs devenit „nebulos”. Pentru că, în versiunea franceză, nu mai era 
vorba despre psihologia maselor [Massenpsychologie], ca în textul 
sursă, ci de o psihologie peollective” [colectivă], nici de „formation de 
masse” ' [Massenbildung]”* , ci de o formare , collective” [colectivă]. Or, 
cum remarca cel ce avea să devină întemeietorul psihologiei sociale a 
maselor, formula „psihologie a maselor” nu este „în nici un caz” 
echivalentă cu „psihologie colectivă”, care, de altfel, nu a „existat 
niciodată” și nici nu avea cum să existe. Astfel „travestit”, mai arăta 
Serge Moscovici, titlul „pierde din vedere însuși scopul său esenţial: 
aplicarea psihanalizei la o „ramură existentă a psihologiei, psihologia 
mulțimilor sau a maselor””. Dacă ediţia românească, elaborată mult 
mai tirziu, evită expresia psihologie a maselor”, în schimb, ea nu 


sunat dacă ar fi spus... în căutarea lui Se), în nici una din cele trei ediţii ale 
cărții sale (ultima datînd din 2014). 

Freud, Sigmund, Massenpsychologie und Ich-Analyse, Internationaler 
Psychoanalytischer Verlag G.m.b.H., Leipzig Viena Zürich, 1921. 

Serge Moscovici, „Quand traduira-t-on Freud en français?”, în Le Monde, 
12.01.1981. 


54 


55 


159 


Despre etica traducerii. Exercitii practice 


ratează formula formaţiuni colective“: dar dacă, odată operată alegerea 
cu pricina, traducerea incriminată de Serge Moscovici procedează 
totuși la unificarea terminologică a tuturor conceptelor, versiunea 
românească, în schimb, tinde să distrugă, prin opțiunile sale disparate, 
coerenţa argumentării în favoarea unei eterogenități generalizate: cînd 
formațiune de masă, cînd formaţiune colectivă”, de parcă ar fi fost 
vorba despre două concepte diferite. Cori aceasta în reflectia 
terminologică şi în luarea deciziilor se reflectă masiv în ediția 
românească si ea nu poate decît să tulbure pistele de lectură. 


Uber den Traum și versiunea sa românească. Lexic. Sintaxă. Stil. 
Idiotisme. Concepte. „Intraductibili”. Aparat critic | 


Ca şi celelalte volume ale acestei ediții, Despre vis nu pune la 
dispoziţia cititorului un aparat critic în sensul propriu al termenului: 
notele explicative sînt fie haotice, fie insuficiente, fie inutile (de pildă, 
inutila notă cu informaţie de tip enciclopedic, privitoare la heller, care 
nu explică, de fapt, nimic, de vreme ce ni se spune că este vorba 
despre o monedă de mică valoare, bänuf, ceea ce se deduce de altfel cu 
ușurință din context). Unele note de traducător sînt inserate în textul 
însuși, altele sînt așezate în subsolul paginii. Nu există un aparat de 
Anexe, unde traducătoarea să aibă posibilitatea de a explica opţiunile 
ei traductive și să elaboreze o listă a termenilor problematici din 


** Sigmund Freud, Opere esențiale. Studii despre societate si religie, vol. 9, 


traducere din limba germană de Roxana Melnicu, George Purdea, Vasile 
Dem. Zamfirescu, Editura Trei, București, 2010. 

De exemplu: cap. 3, [...] wichtigste Phänomen der Massenbildung [...] // [...] 
cel mai important al unei formaţiuni de masă; cap. 5, [...] eine relativ 
einfache Massenbildung... //... o formaţiune colectivă simplă; cap. 10, [...] 
das noch Unverstandene, Geheimnisvolle an der Massenbildung năher 
bringen // [...] ceea ce este încă neînțeles, misterios în formațiunea 
colectivă; cap. 11, [...] Die Kirche fordert also an beiden Stellen die 
Ergänzung der durch die Massenbildung gegebenen Libidoposition [...] // 
biserica cere ca situația libidinală creată în respectiva formaţiune 
colectivă [...]; [...] Wo sie überstark werden, zersetzen sie jede 
Massenbildung. // Acolo însă unde devin prea puternice, ele pot distruge 
orice formaţiune de masă etc. 

perspectiva traducerii lor. Versiunea lui Fernand Cambon, în schimb, 
este însoţită de un generos aparat de note de subsol: traducătorul nu 
consideră necesar să îi explice cititorului francez ce este un heller, 
monedă scoasă din uz în spaţiul austriac la începutul secolului 
al XX-lea şi din cel german după al Doilea Război Mondial, însă, în 
schimb, explică sensurile ce se împletesc în cuvintele ce alcătuiesc 
denumirea masivului muntos Dachstein, ceea ce are o legătură, şi nu 
una neînsemnată, cu interpretarea şi înțelegerea visului unui mic 
pacient. Glosarul termenilor analizati de Cambon cuprinde, între 
altele, Wunsch, Sehnsucht, Phantasie, Zwang,- darstellen, vorstellen, 
vertreten, versagen etc., ale căror semantisme în limba germană si în 
opera lui Sigmund Freud sînt amplu examinate de traducător, iar, 
înainte de a pleda în favoarea propriilor opţiuni traductive, el anali- 
zează versiunile altor traducători. 
Dacă polemica declanșată de așa-zisa existență a unui „limbaj 
freudian”, care ar trebui în consecinţă reconstruit în limba țintă printr- 
o „germanizare” a ei, plecînd de la convingerea cvasi-religioasă”*, 
pentru că imposibil de demonstrat, a existenţei unui „idiom freudian” 
ce nu s-ar putea transpune decît într-o „franceză freudiană”, a ali- 
mentat polemici aprige în spaţiul francez, în schimb, în ce privește 
limba utilizată de Freud, consensul pare a fi fost total. Încă din 1988, 
cînd proiectul operelor complete abia fusese schiţat, si pînă în prezent, 
nenumărați sînt cercetătorii, traducătorii, specialiști ai operei lui Freud 
și ai limbii germane, ce l-au citit în original şi susțin unanim că acesta 
utiliza un registru standard de limbă. Bernard Lortholary, de pildă, 
descrie niște texte „care, în germană, erau limpezi, relativ elegante. 
[...] era pur și simplu limba burgheziei cultivate din Europa 
occidentală de la sfirsitul secolului trecut”, Specialist reputat al 
modernității vieneze, dar si traducător al ei, Jacqhes Le Rider se mira 
că versiunea OCF/P „[...] disprețuiește, în limba franceză, cuvintele 


% Pierre Cotet, Cinquièmes Assises de la traduction littéraire (Arles 1988). 


Traduire Freud: la langue, le style, la pensée, Atlas, Actes Sud, Paris, p. 82. 
Cf. Jean Laplanche, apud Bernard Lortholary, op. cit., p. 146. Pierre Cotet 
foloseste aceeasi expresie, op. cit., p. 87. 

” Ibid. 

. . o A 61 . oo A pe L 
obișnuite presărate în textul german”, subliniind, în acelaşi timp, că 


„Sigmund Freud vorbea limba fraţilor Grimm. Toţi burghezii de cultură 
educați la liceu (Gymnasium) vorbeau o germană al cărei vocabular și 
a cărei sintaxă fuseseră fixate în epoca lui Goethe”; si el 
demonstrează, cu argumente solide, că termenii folosiți de Sigmund 
Freud „[...] erau cei pe care-i utiliza o întreagă societate, termeni frec- 
ventati de o întreagă tradiţie literară și filozoficä””, înainte de a 
conchide că „[...] germana lui Freud [...] era de o mare simplitate, de o 
perfectă limpezime şi deosebit de economică în lea neologismelor 
şi a termenilor ce se îndepărtau de uzul curent” 

Scriitor şi traducător bilingv, Geoyfăs-Alrthur Goldschmidt, ale 
cărui traduceri din Benjamin, Nietzsche, Kafka, Handke au fost 
recompensate cu premii renumite şi autor a două lucrări despre Freud, 
în care examinează în profunzime raporturile lui Sigmund Freud cu 
limba germană, observă că textul german al lui Freud „[...] este tot- 
deauna fluid, ușor de citit şi clar, în aparenţă, desigur, însă aparenţa 
aceasta face ca textul să fie atrăgător, iar din acest punct de vedere 
Freud ştia cum să procedeze, era un maestru al limbii germane, de 
vreme ce utiliza, în propriul profit, un vocabular de o extremă simpli- 
tate, ale cărui sensuri le deplasa uneori putin, în văzul si cu știința 
tuturor”, Precum un Henri Bergson, mai adaugă el, Freud „despă- 
tureste” litnbé „după o retorică armonioasă, foarte clasică”: „textul ger- 
man nu este nici o clipă obscur, nici o clipă greu de urmărit, se citeşte 
cu aceeași ușurință cu care îl citim pe Bergson în franceză!”“. Și 
insistă: „Freud scrie totuşi în limba tuturor, nu inventează nici un 


Lu Jacques Le Rider, „Les traducteurs de Freud à l'épreuve de l'étranger”, în 


Essaim, nr. 9, 2002/1, p. 13. 

Ibid., p. 7. A se vedea şi Jacques Le Rider, „L'interpretation de râve dans la 

nouvelle traduction des OCP. Ce n'est pas le rêve”, în Essaim, nr. 11, 2003, 

p. 243-247. 

FE ea Le Rider, „Les traducteurs de Freud à l'épreuve de l'étranger”, p. 10. 
id., p. 12. 

6. Georges-Arthur Goldschmidt, „Freud se traduit-il mal?”, în Che vuoi?, nr. 

21, 2004/1, p. 25-26. 

Ibid., p. 26. 

vocabular, în ansamblul lucrărilor sale nici un cuvînt nu perturbă uzul 
sau limba”“, opinie pe care o mai exprimase si în urmă cu şaisprezece 
ani, cînd spunea: „[...] el scrie [...] pur și simplu în limba uzuală a 
vremii sale”, O bună ocazie pentru a aminti că pînă şi un Thomas 
Mann, care pronuntase un discurs cu ocazia împlinirii vîrstei de 
optzeci de ani de către Freud, invoca „[...] limba atît de simplă si de 
directă a lui Freud [...]””?. Scriitura lui Freud se desfășoară într-o „[...] 
germană clasică, aproape banală”: el „scrie pur si simplu bine, 
luîndu-se după ritmul condeiului, cum se spune, iar stilul scrisului său 
nu se deosebește prin nimic de cel al unui foarte bun jurnalist”! 

Prin urmare, nu uzul cotidian al limbii germane îi destabilizează 
pe traducători, ci, poate, un fel de incredulitate în capacitatea unui 
registru uzual de limbă de a exprima ceva radical nou: „Freud 
scriitorul exprimă ceva exorbitant cu ajutorul unei limbi foarte uzuale, 
ai cărei termeni sînt în cea mai mare parte utilizați curent sau imediat 
comprehensibili, iar meritul creaţiilor sale verbale constă în plauzi- 
bilitatea şi claritatea lor”””, Prin urmare, nu scriitura, ci gîndirea lui era 
„absolut nouă, fără precedent, de o extraordinară îndrăzneală și de o 
mare subtilitate”””. Geniul lui Freud „[...] constă în aceea că a ştiut cum 
să exprime o materie ce nu fusese încă «investită» de cuvint, de a o fi 
făcut intr- atit de evidentă în limba germană încît să pară însăși natura 
limbii”. Convingerea că această noutate radicală avea nevoie, pentru 
a fi concepută și exprimată, de o limbă nouă a subminat întreprinderea 
multor traducători; or, „ceea ce este extraordinar si absolut nou este 


dise à 
Ibid., p. 27. 

6 Georges-Arthur Goldschmidt, Cinquièmes Assises de la traduction littéraire 
(Arles 1988). Traduire Freud: la langue, le style, la pensée, p. 77. 

© Ibid, p. 76. 

p Georges-Arthur Goldschmidt, „Freud se traduit-il mal?”, 2004, p. 27. 

7! Idem, Cinquièmes Assises de la traduction littéraire (Arles 1988). Traduire 
Freud: la langue, le style, la pensée, p. 77. 

WID 
Ibid. 

N Idem, „Freud se traduit-il mal?”, p. 25. 

7 Ibid, p.26. 

ceea ce spune Freud si nu modul în care o spune. Un continut extra- 
ordinar si iniţiator nu are defel nevoie de o limbă încă nescrisä”””. 

Iată cum este percepută scriitura lui Freud de către numeroși 
traducători şi germaniști francezi: doar lipsa de spaţiu ne-a făcut să-i 
invocăm numai pe trei dintre ei. Şi totuși, în limba română, Freud se 
„complace” într-un lexic deosebit de eterogen, unde termenii uzuali 
intră în coliziune frontală cu arhaisme vizind obținerea unui efect 
„poetic” şi cu termeni și construcţii provenind dintr-un registru (cam 
prea) familiar. Şi acelaşi Freud (sau deja nu mai este același?) produce 
astfel, în limba română, un discurs stîngaci, dezechilibrat, care 
oscilează, incapabil să se hotărască, între registrul uzual şi un registru 
pretentios, presărat cu contrasensuri. Citit ca o traducere, textul 
oscilează vizibil între fidelitatea absolută, care devine uneori traducere 
cuvînt cu cuvînt, reproducînd pînă şi sintaxa germană, si o libertate 
care nu-l salvează nici o clipă. Foarte adesea, acest Freud din limba 
română se împleticește asupra sensurilor, iar stîngăcia exprimării sale, 
neputinţa de a stäpini proprietatea termenilor sar în ochi. 

Tonalitatea textului și, implicit, proiectul traducătoarei Daniela 
Ștefănescu'“ se întrezăresc chiar de la primele fraze, a căror trans- 
punere sintetizează (din păcate, în registru ironic) toate punctele 
„moarte” ale proiectului traducerii operelor complete ale lui Sigmund 
Freud în limba română, despre care am vorbit deja: traducătoarea 
recurge la un literalism ce stînjenește limba română, care încearcă, în 
zadar, să mascheze o întreagă gamă de opţiuni lexicale arhaizante sau 
poetizante, acolo unde textul sursă urmărește doar claritatea. 
Versiunea românească începe, aşadar, printr-o formulare confuză, din 
care aflăm, printr-o construcție improprie, că odinioară 


75 Ibid,p.27. 


Daniela Ştefănescu a semnat probabil traducerea celor mai multe volume (6 
și alte două, în colaborare) din această ediţie. În plus, începînd cel putin din 
anul 2004, cînd directorul proiectului declara că şi-a pierdut treptat 
disponibilitatea pentru această întreprindere, ei îi revine sarcina de a-l 
înlocui, cf. Vasile Dem. Zamfirescu, Povestea unei ediţii: Freud, Opere 
complete. 

Oamenii se simțeau în încurcătură în legătură cu găsirea explicatiei 
unui vis (p. 13) 


si că, atunci cînd își aminteau visul, și-l explicau ca pe o 
o vestire, fie milostivă, fie ostilă (p. 13). 


Ultimii doi termeni, tipäriti cu aldine, dezvoltă un semantism 
greoi, cu conotaţie religioasă foarte apăsată (acolo unde versiunea lui 
Cambon propune pur și simplu manifestation favorable pentru gnădige 
Kundgebung). Poate că formularea traducătoarei este „poetică”, însă ea 
trădează întreaga logică a incipitului: ceea ce vrea Freud să spună (iar 
în franceză chiar o spune) este că oamenii explică visul ca pe mani- 
festarea a ceva, a unui lucru care nu este o vestire (cu toată încărcătura 
sa religioasă) şi că manifestarea aceasta are, pentru ei, un sens fie 
favorabil, fie ostil („favorable ou hostile”, cf. versiunea Cambon), prin 
antonimie (gnädige oder feindselige), ori antonimul lui milostiv 
(registru foarte elevat) nu este ostil... 

Întreg textul ilustrează acest demers de mascare a unui litera- 
lism greoi, materializat în structuri improprii, printr-o excesivă și 
nepotrivită poetizare (Antoine Berman ar fi spus „retorizare””) şi, 
uneori, invers, prin uzul unui registru familiar, foarte puţin îngrijit. 
Exemplele sînt nenumărate, iată doar citeva (inadvertentele sînt 
subliniate cu aldine): 


o metodă [...] care îmi fusese de bun ajutor (p. 15) 


Un ajutor este implicit bun (Cambon transpune gute Dienste 
geleistet hatte în m'avait rendu des services remarquablement bons). Nu 
mai putin pleonastice sînt dorințele nutrite (p. 26) (souhaits suscités, la 
Cambon), unde nutrite (ressenti) sună preţios, afectat, poate chiar 
impropriu. 

Tot astfel, discursurile conținutului visului nu pot fi înnădite (p. 
52) cu alte discursuri (utilizat într-o formă tranzitivă, verbul sugerează 
o anexare, o adăugare a ceva unui obiect; poate fi şi reflexiv, dar 
atunci înseamnă a prinde poftă de ceva, a se närävi, a-şi lua nasul la 


7 Antoine Berman, La traduction et la lettre ou l'Auberge du lointain, 


Éditions du Seuil, Paris, 1999, p. 57. 

purtare). Fragmentele acestea aparent disparate sînt, dimpotrivă, 
zusammengestiickelt, discursul provenit din conţinutul visului rezultă 
din aglutinarea fragmentelor altor discursuri într-un nou discurs, al 
cărui sens, rigoare și logică trebuie decodate de psihanalist, plecînd de 
la un puzzle de discursuri disparate ale vieţii diurne: este vorba de un 
nou conglomerat, nu de un discurs incoerent, înnădit. 

Un alt exemplu: 


Doamna E.L. [...] se îndreaptă cu totul spre mine (p. 17) - pentru se 
räsuceste (wendet sich ganz mir, se tourne complètement vers moi, la 
Cambon). 


Este greu de imaginat un ton mai afectat, mai artificial - nu 
trebuie să uităm nici o clipă că Freud este un redutabil povestitor și, în 
consecință, un inegalabil narator - decît cel al unei mame care vrea 
doar să-şi convingă copilul să mănînce spanac: îi strigase mama 
micului amator de mîncăruri gustoase (p. 20) - de ce nu 
mincäcios, pofticios? —, acolo unde Fernand Cambon spune: elle avait 
lancé au petit gourmet. 

Traducerile prin calc joacă constant feste versiunii românești: 
Goetheschen Worte, les mots de Goethe, la Cambon, devin acum 
cuvintele goetheene (p. 21). Cînd nu joacă feste, slăbiciunea pentru 
calcuri produce construcţii aproape de neînțeles: ea nici nu oferă 
nimic altceva decât o eclatantă înţelegere greșită a gândurilor visului 
(p. 49), formulare unde se acumulează nu mai puţin de patru termeni 
cu sens restrictiv. Cambon spune, simplu, că elle ne livre d'ailleurs rien 
de plus qu'un malentendu éclatant sur les pensées du rêve. 

Este greu să ni-l imaginăm pe Freud declarind că o „realizare a 
travaliului visului” este bătătoare la ochi (p. 30), iar cel ce visează ar 
dori să se bucure de ceva fără a avea costuri (p. 33) sau recurgind la 
construcţii pleonastice de tipul el este un nebun, un dement (p. 47): în 
germană, Freud spune er ist ein Verriickter, ein Narr, iar Cambon îl 
urmează: c'est un dement, un bouffon. 

Tot aşa cum este greu să punem la îndoială eruditia lui Sigmund 
Freud, cînd acesta observă, într-o notă de subsol, care este de altfel şi 
singura din acest text, că, după unii lingviști renumiţi, cele mai vechi 
limbi exprimau prin unul și același cuvînt opusii contradictori, 

invocind, între ghilimele, „Gegensinn der Urworte”. În realitate, este 
vorba despre o aluzie la o lucrare a lingvistului Carl Abel”, preocupat 
de cuvintele celor mai vechi limbi, cuvinte „originare” (primal words, 
în engleză); traducător informat, Cambon explică, într-o notă de 
subsol, că Freud, impresionat de cartea lui Abel, avea să îi consacre un 
întreg studiu, publicat în 1910. Acele Urworte, în româneşte cuvinte 
originare, au devenit, în traducere, cuvinte străvechi (p. 44), adică nişte 
cuvinte „arhaice”, deoarece străvechi are și o puternică conotaţie poe- 
tică, decizie traductologică ce împinge observaţiile lui Freud şi, prin 
ricoșeu, gindirea lui Abel, spre un apăsat contrasens. 

Acolo unde nu întîlnim contrasensuri, dăm în schimb peste 
asocieri ilare, ce nu au nimic în comun cu intentionalitatea textului 
sursă: spanacul este o legumă ce nu poate fi asimilată în limba română 
cu zarzavatul (p. 20), termen ce înglobează toate legumele comestibile 
cultivate în grădini, tot așa cum este greu de imaginat cum ar putea să 
se ridice respectivul zarzavat la rangul de mîncare favorită, dat fiind că 
locutorul român nu consumă zarzavatul, ci îl utilizează în pregătirea 
diverselor ciorbe și supe: 


am detestat mult timp spanacul, până ce gustul mi s-a schimbat mai târziu 
si acest zarzavat a fost ridicat la rangul de mâncare favorită (p. 20). 


A traduce literal, prin calc, Augenarzt (oculiste, la Cambon) prin 
medic de ochi (p. 20), produce o formulare populară, care probabil că 
nu ar fi utilizată de cel ce a consultat măcar o dată în viaţă un oftal- 
molog, cu atît mai puţin de cineva obișnuit cu lumea medicală. A-l 
face pe Sigmund Freud să vorbească, în limba română, despre autori 
medicali (p. 14), chiar dacă, în germană, el spune ărztliche Autoren, si 
despre cercetători medicali (p. 15), pentru ărztliche Forscher, conotează 
un registru de limbă foarte putin îngrijit și, la limită, practicat doar de 
un profan. 

Iată doar o selecţie de exemple unde se îngrămădesc combinaţii 
de termeni improprii și de conectori impropriu utilizaţi: 


p. 13, stimuli care se înghesuie să fie percepuți (verbul folosit aici nu se 
poate combina cu un substantiv abstract, efectul obținut este comic, de 


78 Carl Abel, Uber den Gegensinn der Urworte, Wilhelm Friedrich, Leipzig, 1884. 

parcă stimulii s-ar putea îngrămădi). Versiunea franceză spune că les 
stimuli [...] sollicitent la perception. 


p. 14, visul este o eliberare a spiritului din forța naturii 
p. 14, nepriceput în muzică 


p. 15, părerea populară pare să-și menţină ferm credința (părerea este un 
substantiv concret, ea îi aparține totdeauna cuiva, şi, ca atare, trebuie 
determinat, în timp ce alte sinonime, precum opinie, nu impun această 
condiție) 


p. 18, să avem unele mai cordiale (este vorba de relaţii) 
p. 20, gustul mi s-a schimbat 


p. 20, anii fragezi ai copilului meu (anii, vîrsta nu pot fi fragezi) 
p. 20, o ocazie ca să mă achit 


p. 20, mincare favorită (mâncare este un termen generic, desemnind 
alimentaţia, aici este vorba despre un fel de mîncare) 


p. 20, oamenii v-au făcut întotdeauna toate cu drag (pentru de dragul 
dvs.) 


p. 23, care este motivul sau sunt motivele ce au cerut o asemenea 
transpunere 


p. 25-26, În noaptea de după această zi de foamete, este auzită 
spunându-și numele în vis si adăugînd (termenul foamete este cît se 
poate de exagerat pentru descrierea unei zile de restricţii alimentare; iar 
înlănțuirea unui participiu trecut si a două gerunzii este deosebit 
rebarbativă) 


p. 26, muntele dorit nu se făcuse văzut (ceea ce îl contraria pe băieţel nu 
era faptul că muntele ar fi trebuit să devină vizibil, iar nuanțele, 
amănuntele sînt deosebit de importante în interpretarea viselor, ci, cum 
spune versiunea franceză, „qu'il n'avait pas vu venir la montagne”, că el 
nu îl văzuse, subiectul este băieţelul, nu muntele) 


p. 33, spanacul servit în vis 


p. 30, grozava muncă de compresiune (comprimare) sau condensare pentru 
grandiose, eine grossartige Zusammendrăngung oder Verdichtung 

p. 31, mărunta întimplare (adjectivul măruntă se asociază, în general, cu 
substantive concrete, frunzișul unui copac, pietrele, pașii cuiva, literele 
etc.). În franceză das Kleine Erlebnis este transpus în petite expérience. 

p. 34, și evidențiază, într-o prescurtare adecvată, o trăsătură comună a 
obiectelor astfel combinate (und in treffender Abkiirzung einen 
gemeinsamen Charakter der so kombinierten Objekte hervorheben; în 
franceză et mettent en relief en un raccourci saisissant un caractère 
commun des objets ainsi combinés). Prescurtarea nu este, desigur, termenul 
adecvat, nu chestiunea adecvării este problema... 


p. 44, scurta serie de observații generale nu ajunge spre a aprecia 


p. 44, Diferitele vise în parte sunt lucrate în această privință mai fin sau 
mai neglijent (contrasens, diversele vise nu pot fi luate în parte...) 

p. 47, Eul din vis realmente nu stă numai pentru prietenul meu, ci si 
pentru mine însumi. (În textul sursă: Das Ich im Traum steht wirklich nicht 
bloß für meinen Freund, sondern auch für mich selbst.) 


p. 47, Aş putea afirma că niciun vis nu este inspirat de altfel de miscäri decît 
unele egoiste. 
p. 47, o intimpin deja de pe-acum 


p. 48, Freud invocă un personaj, descris în versiunea franceză, ca fiind 
„débile”, „devenu un fossile”, si care este chiar șeful lui, „son patron” 
(Cambon nu-și asumă riscul de a asimila ierarhia medicală austriacă din 
vremea lui Freud cu cea franceză și traduce prin perifrază), sub condu- 
cerea căruia a „servit” ani de-a rîndul într-un spital, pentru că acela era 
încă „autorisé à assurer ses fonctions” (sein verantwortungsvolles Amt 
weiterfiihren durfte), avea, prin urmare, acest drept: în limba română, 
traducătoarea își asumă riscul de a şterge orice diferență culturală, șeful 
lui Freud (einem Primarius) devine în limba română un medic primar, dar 
el, care, în franceză, il avait la permission d'exercer, devine acum avea voie, 
cu o cu totul altă nuanţă. Cit despre acest Primarius, Freud invocă un 
proverb, a cărui echivalență în traducerea românească o vom examina 
mai tirziu. 


p. 49, „această ultimă bucată din travaliul visului: nu putem vorbi 
despre bucățile unui travaliu (Stück), deoarece concretitudinea 
substantivului bucată îl face impropriu pentru combinarea cu travaliul 
visului. Este evident vorba despre o parte, o porţiune, un segment sau, ca 
în versiunea lui Cambon, de un pan du travail du rêve, Sfera semantică a 
termenului german Stiick este mult mai amplă decit cea a românescului 

bucată: datorită modalitätilor de compunere specifice limbii germane, 
termenul poate trimite și la o piesă de teatru, la o piesă muzicală etc. 


Or, la p. 37, putem citi și că: 


O bună bucată din disprețuirea viselor derivă din această preferință astfel 
arătată în conținut pentru ceea ce este indiferent si trivial. 


Sau, la p. 44: 
«0 bucată din conţinutul intelectual al gândurilor visului 
cu un punct culminant la p. 50: 


la care se mai adaugă ultima bucăţică inconstantă de prelucrare 
interpretativă (das inkonstante letzte Stückchen deutender Bearbeitung 
hinzukommt). Cambon utilizează bribe, ceea ce ne-ar putea duce cu gîndul 
la frintură, de ce nu? 


p. 50, În primul caz ne scutim oarecum efortul de a distruge din nou 
finisarea conţinutului visului. (Wir ersparen uns im ersteren Falle etwa die 
Miihe, die Uberarbeitung des Trauminhaltes wieder zu zerstăren, transpus în 
franceză în Dans le premier cas, nous nous épargnons éventuellement la 
peine de détruire à nouveau le travail de retouche du contenu du rêve.) 


p. 52, lată şi o culme a traducerii literale (traducerea aceasta se dezvoltă 
pe multe astfel de culmi!): [...] dacă ne amintim că timpul este bani (De 
fapt, Freud traduce un foarte cunoscut proverb, pe care-l citează în 
propoziția următoare în engleză: [...] wenn man sich erinnert, daf Zeit 
Geld ist. Time is money.) În româneşte, toți ştim însă că Timpul înseamnă 
bani. 


p. 58, Mintea poporului procedează aici așa cum este obișnuită și 
altminteri [...]. (Versiunea originală și cea franceză: Die Volksseele verfährt 
hier, wie sie es auch sonst gewohnt ist [...]; L'âme populaire procède ici selon 
son habitude [...].) 


p- 66, „stări de lucruri nepostulate teoretic (versiunea franceză: ...6tat de 
faits qui ne répond pas à un postulat théorique oricum, este greu de 
imaginat o stare de lucruri care nu sînt postulate...) 


p. 68, ...există simboluri de räspindire universală 

Numärul secventelor calchiate dupä textul sursä, respectind 
pînă și ordinea cuvintelor, cu consecinţa unor inversiuni în urma 
cărora fraza românească devine de neînțeles, este considerabil: 


p. 35, Elementul oniric este în sensul corect reprezentarea în conţinutul 
visului a acestui întreg material disparat. (Das Traumelement ist im 
richtigen Sinne die Vertretung im Trauminhalt für all dies disparate 
Material.) În plus, un sens corect nu poate să însemne absolut nimic, 
corectitudinea nefiind o chestiune de sens: este vorba, desigur, de un sens 
exact, cum spune, de altfel, și versiunea franceză. 


p. 55, Vreau să fac proba asupra exemplului de vis ales pentru analiză si 
să mă întreb care este oare gândul care îşi croieşte drum în acest vis în 
mod deformat, în timp ce, dacă ar apărea nedeformat, mi-ar stârni 
opoziția cea mai puternică. Foarte greoaie, aproape de neînțeles, fraza 
românească ar fi trebuit să găsească calea de a exprima (dincolo de 
construcţiile a-și croi drum, a stirni opoziția), aşa cum reuşeşte versiunea 
franceză, că autorul va „en faire l'&preuve” (să fac proba asupra este o 
structură agramaticală) după „l'exemple de rêve” pe care el a ales să îl 
analizeze, şi să-și pună astfel întrebări cu privire la „pensée du rêve” care, 
„deformee par le rêve, se fait valoir ici, alors que, non déformée, elle 
provoquerait ma contradiction la plus tranchée” (Ich will an dem zur 
Analyse ausgesuchten Traumbeispiel die Probe machen und mich fragen, 
welches denn der Gedanke ist, der sich in diesem Traum entstellt zur 
Geltung bringt, während er unentstellt meinen schärfsten Widerspruch 
herausfordern würde.) | 


p. 58, Se poate dovedi fără prea mare greutate că acel conţinut de idei 
care ne face acum în vis să ne temem era odinioară o dorință si de 
atunci este supus refulării. 

([...] daf derjenige Vorstellungsinhalt, der uns jetzt im Traume Angst 
bereitet, einstmals ein Wunsch war und seither der Verdrängung unterlegen 
ist.) 


p. 64, Deosebit de clară devine o atare funcţie a visului, dacă asupra 
simțurilor celui care doarme acţionează un imbold exterior. (Besonders 
deutlich wird eine solche Funktion des Traumes [...]). O funcţie nu poate fi 
clară, ea este, cum spune Cambon, particulièrement nette, deosebit de bine 
delimitată, foarte explicită. 

p. 67, Dacă îi poate izbuti visului care exprimă dorinţe erotice să apară 
asexual, inofensiv în conținutul lui manifest, aceasta se poate întâmpla 
într-un singur fel. Or, visul nu este, totuși, o ființă însuflețită: el poate însă, 
cum spune Cambon, réussir à avoir allures innocemment asexuelles... 


p. 68, Pentru ambele tipuri de simboluri pe care le-am distins mai sus forța 
de a construi simboluri nu s-a epuizat pînă în prezent. (Die 
symbolbildende Kraft ist [...] nicht erlăschen devine la Cambon La force 
formatrice de symboles n'est pas éteinte [...].) 


Spre sfirsitul textului românesc, Freud, care pare că se gräbeste 
din ce în ce mai mult, acumuleazä numärul frazelor improprii, 
expresia este din ce în ce mai confuză si el pare că simte nevoia de a se : 
justifica în proprii ochi! El recunoaște, astfel, că a acordat o apreciere 
modului de exprimare al visului, ideile, mai spune el, făcînd parte 
dintre lucruri, și chiar dorește să își justifice (sic) această neglijare 
(sic): 


p. 69, Dacă aprecierea pe care am acordat-o în această scurtă prezentare 
modului de exprimare simbolic al visului a fost atât de incompletă, îmi pot 
justifica această neglijare atrăgind atenţia asupra unei idei care face 
parte dintre lucrurile cele mai importante pe care le putem spune pe acest 
subiect. (Wenn die Würdigung der symbolischen Ausdrucksweise des 
Traumes in dieser kurzen Darstellung so unvollständig ausgefallen ist, so 
rechtfertigt sich diese Vernachlässigung durch den Hinweis auf eine Einsicht, 
die zu dem Wichtigsten gehört, was wir über diesen Gegenstand aussagen 
können.) lată ce spune Freud, atunci cînd se exprimă în limba franceză, 
unde regăseşte, ca prin minune, simţul proprietăţii termenilor şi al 
clarităţii expunerii și nu mai simte defel nevoia de a se autojustifica 
pentru nu se știe ce încălcări deontologice: Si l'évaluation du mode 
d'expression symbolique du rêve a donné quelque chose d'aussi incomplet 
dans cette brève présentation, on peut justifier cette négligence en renvoyant 
à une aperception qui fait partie des choses les plus importantes que nous 
puissions énoncer sur cet objet. 


Si continuă: 


p. 70, Nu pretind că am aruncat lumină aici asupra tuturor problemelor 
onirice, nici că am rezolvat în mod convingător cele dezbătute acum. (Nu 
cred însă că s-ar putea arunca vreo lumină asupra unor probleme, fie ele si 
de ordin psihanalitic...) 

Figura tutelară a acestei versiuni, „metoda” de traducere, este 
astfel transcodarea, dimpreună cu corolarul ei, improprietatea ter- 
menilor. Țesutul textual explodează sub presiuni contradictorii: un 
registru uneori excesiv de familiar, chiar popular, care contrastează 
puternic cu calcurile sintactice din germană; un lexic uneori inutil 
arhaizant, care sugerează o poetică străină de textul sursă, ai cărei ter- 
meni nemarcafi sînt metodic transpuși în termeni marcați; o claritate 
care are dificultăţi în a se instala, pentru că prea multe nuanțe sînt 
prost redate şi / sau prost înţelese. Acumularea aceasta de elemente 
disparate încalcă în fiece clipă „cea mai importantă dintre toate 
regulile”: „La drept vorbind, proprietatea termenilor este unica și uni- 
versala regula a stilului: cea care rezumă totul și care conţine totul””?. 

Philippe Forget a dat o strălucitoare lecție privind modul în care 
trebuie trataţi în traducere termenii imprumutati de limba sursă chiar 
din limba țintă: aceștia se comportă aproape întotdeauna altfel decît în 
limba sursă, iar traducerea nu îi poate „reinstala” ca atare în limba 
țintă, adică printr-o simplă transcodare. Fapt în mod special verificabil 
în limba română, limbă care a suportat multă vreme influenţa limbii 
franceze: or, se știe, aceste împrumuturi, a căror „aură de noblețe”, 
valoare simbolică euforică a început să se piardă în procesul de 
„românizare” de la finele secolului al XIX-lea, vor sfirsi, prost 
asimilate, distorsionate, prin a se degrada și prin a conota de cele mai 
multe ori dezordinea stilului, confuzia gramaticală și snobismul, cu 
consecința că multe dintre ele aveau să devină pentru totdeauna 
intraductibile prin simple corespondențe“. Este şi cazul, de pildă, al lui 
eklatantes Missverständniss, care se lasă transpus fără probleme în 
limba franceză în malentendu éclatant, nu însă și în limba română, 
unde se metamorfozează de îndată într-un barbarism, formulare 
demnă de limbajul personajelor lui Caragiale şi pentru că termenul 
conotează pozitiv și produce, astfel, un oximoron ilar: o eclatantă 


79 | (LS ut ia 
Gustave Lanson, Conseils sur l’art d'écrire: principes de composition et de 


style à l'usage des élèves de lycée et collèges et de | enseignement primaire 
supérieur, ediţia a 3-a, Hachette, Paris, 1896 (1890), p. 219. 

Philippe Forget, Il faut bien traduire. Marches et démarches de la traduction, 
Masson, Paris, 1994, p. 54-55. 


80 


173 


Despre etica traducerii. Exerciţii practice 


înțelegere greșită (p. 49). Alte construcții frastice recurg la inutile 
împrumuturi din franceză, ce vin să dubleze termeni deja existenţi, în 
construcții improprii, precum simboluri sexuale universal uzitate (p. 
69), îmi pot justifica această neglijare (p. 69). 

Expresia franceză table d'hâte este folosită de Freud în textul 
original şi ea joacă un rol important în înţelegerea celui dintii vis 
analizat de autor: apartinind unei alte limbi decît cea a textului sursă, 
termenul nu este tradus, ci preluat ca atare, și așa a procedat și 
traducătoarea. Însă este nu mai putin adevărat că împrumutul acesta 
nu a intrat în uzul limbii române (ca în engleză, de pildă), unde este 
practic înlocuit cu un alt împrumut din franceză, care ar fi trebuit, : 
poate, să-l înlocuiască și aici: menu à prix fixe. Astfel, l'étrange 
inquiétude” a visătorului de a nu primi „la portion congrue” (primesc 
prea puţin este amfibologic: de ce nu portia cea mai mică?) ar fi putut 
fi înțeleasă mai bine. 

Lucru şi mai straniu, în unele situaţii, traducătoarea recurge la 
imprumuturi din franceză care redau aproximativ sau impropriu 
sensul termenului sursă, acolo unde ar fi putut utiliza termeni 
românești imprumutati din germană, salvind astfel, printr-un unic 
„gest” traductologic atît sensul, cît și ceea ce poartă numele de trans- 
punere a „culturalului”: fetița care fusese obligată să postească visa că 
mănîncă Eier(s)peis, în limba română, omletă (p. 26), termen 
împrumutat din frantuzescul omelette. Or, austricianismul acesta, echi- 
valent al termenului german Rührei, nu denumeşte o omletă, care 
aduce cu o clătită, ci exact ceea ce poartă, în limba română, numele de 
scrob (în franceză, ceufs brouilles, ouă bătute şi amestecate constant în 
timpul procesului de coacere). Tot astfel, nu vedem nici o altă 
explicaţie în afară de nesocotirea componentei culturale în traducere, 
pentru decizia de a transpune Zylinderhut (de astă dată însoţită de o 
notă de traducător, ce trimite la sensul literal, pălărie în formă de 
cilindru) prin joben (derivat, prin metonimie, de la numele unui 
reputat pălărier, trăitor în Bucureștiul de la mijlocul secolului al 
XIX-lea): este păcat că traducătoarei nu i-a venit ideea să recurgă la 
binecunoscutul filindru, des întîlnit în dramaturgia lui I. L. Caragiale, 
termen de altfel calchiat pe Zylinderhut. 

În fine, poate că am fi putut regăsi atmosfera vieneză a epocii în 
versiunea românească (dar si franceză) dacă Gassenhauers ar fi fost 
transpus în lied vienez (lied viennois) şi nu prin banalul cântec la modă 
pe atunci (la rengaine alors en vogue, incrementează și versiunea 
franceză). Freud îi citează refrenul, pe care versiunea românească, spre 
deosebire de cea franceză (unde este tradus), îl transcrie în germană - 
ceea ce este inutil pentru cititorul român și, în plus, tulbură fluiditatea 
textului — dînd între croșete traducerea cuvint cu cuvînt: Das hat kein 
Goethe g'schrieben, das hat kein Schiller g'dicht [Asta nu un Goethe a 
scris-o, nu un Schiller a compus-o] (p. 48). Versiunea franceză spune, 
într-un registru mai elegant, bazat pe repetiţia ce conferă o notă de 
muzicalitate capabilă să sugereze refrenul unui lied: Ce n'est pas un 
Goethe qui l'a écrit, ce n'est pas un Schiller qui l'a rime. 


Traducerea proverbelor 


Proverbele citate de Freud nu ar trebui, desigur, traduse prin 
echivalență, pentru că ele nu sînt niciodată utilizate de autor cu scopul 
de a „servi” naraţiunea și stilul, sensul lor referindu-se de fiecare dată 
la argumentarea registrului ştiinţific, specializat. Însă, în același timp, 
traducătoarea ar fi trebuit să încerce să-l facă pe cititor să înţeleagă că 
este vorba despre un proverb, așadar despre o structură apropiată de 
idiotism, căutînd o formă în stare să „conoteze” structura tipică unui 
proverb: Träume sind Schäume, spune textul sursă, iar dînsa traduce 
aproape cuvint cu cuvînt, ratind astfel orice posibil efect aliterativ, 
orice asonanţă, care i-ar fi putut transmite cititorului ideea că are de-a 
face cu o formă fixă: Visele sunt baloane de săpun, acolo unde Cambon 
spune, suprimînd articolul (suprimare ce sugerează un adevăr 
universal de transmis) și găsind asonanta potrivită, Rêves sont bulles 
qui crèvent. 

Un al doilea proverb invocat de Freud, a cărui formă rimată 
trimite imediat la o structură fixă, Mit dem Hute in der Hand kommt 
man durchs ganze Land, transmite ideea, după traducătorul francez, 
„que courtoise et modestie sont le meilleur passeport”: din nou, el nu 
recurge la o traducere cuvînt cu cuvînt, ci îl transpune într-o structură 
ritmată, deosebit de reușită, le chapeau à la main, tu feras ton chemin. 
Cititorul înţelege, astfel, imediat că este vorba de o sentinţă și, ceea ce 


175 


Despre etica traducerii. Exerciţii practice 


este esenţial pentru urmărirea argumentatiei freudiene, el îi înţelege si 
sensul. În românește, traducătoarea pare a decide de astă dată că 
proverbul este intraductibil, îl lasă ca atare, asezind între crosete o 
traducere literală care nu prea îl ajută pe cititor în strădania lui de a 
înțelege: Cu pălăria în mînă sträbati întreaga țară. 

În schimb, traducătoarea crede că poate transpune în românește 
proverbul despre care am mai vorbit, Alter schützt nämlich vor Torheit 
nicht, proverb invocat pentru a ilustra starea mentală fragilă a 
bătrînului profesor, dar care continua să predea, pentru că nu exista o 
limită de vîrstă pentru retragerea din activitate a profesorilor 
universitari: Căci prostii se fac si la bătrînețe. Ea tulbură astfel cu 
desăvîrşire coerenţa textului, dat fiind că problema nu era limita de 
virstă pentru a face prostii, ci faptul, cum spune versiunea franceză, că 
L'âge ne protège pas de la déraison. 


Terminologia 


În Franţa, polemica din jurul modului cum trebuie tratată 
terminologia a fost, cum am arătat deja, uriașă, iar vocile care s-au 
ridicat împotriva neologizării abuzive a vocabularului lui Laplanche, 
foarte numeroase: „Tote conceptele fundamentale utilizate de Freud se 
găsesc în limba cotidiană [...]”, observa Georges-Arthur Goldschmidt, 
„orice copil de zece ani foloseşte cuvintele acestea și înțelege 
Hilflosigkeit sau Vergănglichkeit din capul locului, chiar dacă nu le-a 
utilizat încă”. Bernard Lortholary, la rîndul lui, se arăta revoltat de 
inventarea termenului francez désaide pentru a reda hilflos: „De ce să 
traducem prin desaide? Primul motiv, prima eroare: termenul german 
despre care este vorba este un termen extraordinar de banal, uzual, pe 
care un copil de șapte ani, cum spunea și Georges-Arthur 
Goldschmidt, poate, nu doar să-l înțeleagă, ci să-l si utilizeze. 
Dumneavoastră îl traduceti printr-un neologism obscur. Introduceţi în 
text un efect de stiintificitate, ca să mă exprim politicos, sau de 
afectare, sau de jargon, căruia nimic din textul lui Freud nu-i cores- 
punde. Mi se pare că este o traducere proastă, tocmai din acest prim 


R Georges-Arthur Goldschmidt, „Freud se traduit-il mal?”, p. 28. 

motiv” “. Jacques Le Rider insista la rîndul său asupra acestui aspect, 


mirindu-se: „este paradoxal că, potrivit traducătorilor lui Hegel, dar și 
ai lui Freud, conceptele cel mai greu de tradus sînt termenii de uz 
curent, pe care o simplă nuanţă îi smulge din limba de zi cu zi (de 
pildă, în limba germană, aufheben este un verb cît se poate de simplu, 
cu un uz multiplu şi continuu; însă substantivul Aufhebung nu 
aparţine registrului limbii curente) sau termenii «simțului comun», pe 
care traducerea îi înalță la un nivel de abstracțiune, chiar de obscu- 
ritate, fără nici o legătură cu termenul german” 

Dacă, aşa cum am văzut, ediţia lui Strachey sacrifică „stilul”, 
însă, în schimb, respectă cu mare acribie transpunerea terminologiei, 
versiunea românească o tratează cu aceeași dezinvoltură, acumulind 
sinonimele și omisiunile pînă la a-i dilua aproape cu desävirsire 
încărcătura semantică: rezultatul este că, în limba română, Freud pare 
că abia începe să construiască, nesigur, însă într-un eseu ce sinte- 
tizează o lucrare deja încheiată, o terminologie încă inexistentă, pe 
care o minuieşte cu toate ezitările gînditorului ce se află la începutul 
întreprinderii sale. Şi totuși, limba română se află, poate, într-o situaţie 
mai avantajoasă decit limba franceză, de vreme ce nu aşează pe umerii 
traducătorului apăsătoarea misiune care a declanșat atitea disensiuni 
printre traducătorii francezi, a alegerii, de exemplu, între souhait si 
desir pentru a reda Wunsch, şi, în plus, posedă un adjectiv pentru 
seelisch, tot aşa cum nu are a tranșa spinoasa chestiune a lui „Je” și 
„Inoi”, care rămîn, ca și în cazul lui Ich german, inseparabile. 

Mai trebuie spus și că versiunea franceză elaborată de Cambon 
recurge la o metodă adesea criticată: conceptele fundamentale sînt 
mereu însoțite de menţionarea termenului sursă, așezat între crosete, 
tehnică, desigur, utilă specialiștilor, dar care îngreunează masiv lectura 
în cazul publicului larg. Cu atît mai mult cu cît majoritatea cerce- 
tătorilor recunosc în terminologia freudiană termeni uzuali, geniul lui 
Freud constind şi în capacitatea de a-i „purifica”, smulgindu-i din 


* Bernard Lortholary, Cinquièmes Assises de la traduction littéraire (Arles 


1988). Traduire Freud: la langue, le style, la pensée, p. 147. 
*% Jacques Le Rider, „Les traducteurs de Freud à l'épreuve de l'étranger”, p. 6. 

ambiguitatea limbajului uzual pentru a pästra nucleul de sens, 
ridicindu-i astfel la rangul de concepte. 

Fapt este că Fernand Cambon, care nu este totuși un adept 
inconditional al proiectului rigorist al Editurii PUF, utilizează pentru 
cele 13 ocurente din textul sursă ale substantivului Einfall / Einfălle 
formula idées incidentes: 11 ocurente, cu, probabil, două omisiuni 
(meine Einfälle zum Trăume // les idées qui me viennent, seinen Einfällen 
zum Träume // les idées qui lui viennent à propos du rêve). Majoritatea 
ocurenfelor se găsesc în subcapitolul al doilea (9 ocurente), unde 
conceptul se construiește progresiv plecînd de la analiza visului cu table 
d'hôte, spre sfirsitul textului, după ce a fost invocat o dată în. 
subcapitolul al patrulea, termenul, care a dobîndit între timp întreaga sa 
încărcătură conceptuală, revine în trei rînduri în subcapitolul al 
doisprezecelea, acum perfect comprehensibil pentru cititor. 

În limba română, aceleași Einfälle se diseminează într-o întreagă 
gamă de termeni mai mult sau mai puţin sinonimi. Totuși, tradu- 
cătoarea are conştiinţa că este vorba despre un concept, de vreme ce, 
la prima ocurenţă, pe care o transpune în idei spontane (p. 16) - 
probabil cea mai bună variantă —, ea inserează o notă în textul însuși, 
unde dă o explicaţie inutilă, ce parafrazează practic propria traducere: 
în germană: Einfălle; sunt idei care ne trec prin minte (în mod spontan). 
După care urmează: idei (p. 16); ideile (p. 17); idei spontane (p. 17); 
ideile care rezultă (p. 18); asocierile care se leagă (p. 18); idee asociativă 
(p. 19); ideile care-mi vin (p. 19); ideile care-mi trec prin minte (p119); 
serii de asociații (p. 32); ideile asociative (p. 67); asociațiile (s-ar fi 
cuvenit să se facă diferențierea între asociație, grupare de persoane..., 
și asociere, acţiunea de a se asocia si rezultatul ei, p. 69); ideile spontane 
(p. 69). Asediat cînd de idei, cînd de idei spontane, de idei care rezultă, 
de idei asociative, de asociaţii, cititorul nu poate să nu rateze cu 
desăvirșire şansa de a urmări argumentatia și coagularea încărcăturii 
conceptuale a termenului. 

Polemicile și chiar certurile din jurul traducerii verbelor 
darstellen, vorstellen si vertreten, ca si a derivatilor lor au făcut si ele să 
curgă multă cerneală în lumea francofonă: în Notice terminologique du 
traducteur care-i însoțește versiunea, Cambon face o analiză foarte 
amănunțită a sferei semantice a celor două concepte, căreia i-a 

consacrat de altminteri o mare parte a lucrărilor sale**, unde exami- 
nează diferenţele dintre lexicul (reprezentării în germană si în 
franceză. Consensul pare a se fi stabilit progresiv” și s-a acceptat 
aproape unanim să fie redate prin cuplul reprezentare și prezentare. 
Tot astfel procedează și Fernand Cambon, cu o excepție (cînd trans- 
pune Darstellbarkeit prin figurabilité), pentru toate ocurentele celor 
doi termeni. . | 

În versiunea românească, termenii aceștia, precum și derivații 
lor, sînt redaţi într-un unic spirit, şi anume prin ceea ce traducätoarea 
consideră că ar fi un text „frumos”, fără a face nici un fel de 
diferenţiere între reprezentare și presentation, utilizînd cînd repre- 
zentare, cînd prezentare, dar, mai ales, îndepărtindu-se uneori cu 
desăvirșire de sensul de bază al celor trei concepte: vorstellen (eine 
Person visuell vorstellen; representer une personne visuellement) devine 
astfel îmi pot imagina o persoană (p. 33); zwei Vorstellungen in den 
Traumgedanken (deux représentations). devine două idei (p. 35); aşa 
cum este înfățișat îngerul (p. 35) pentru der Engel [...]dargestellt wird 
(l'ange est figuré); Vorstellungsmaterial, matériel de représentations este 
transpus în materialul de idei (p. 36, 39); dar şi o imagine plastică 
(pentru anschauliche Vorstellung), p. 59; sau încă materialul ideatic 
(p. 68) pentru Vorstellungsmaterial; pentru vertreten, se fait représenter, 
stă la baza (p. 39); Vorstellungsinhalt, contenu de représentation este 
tradus cînd prin conținut de reprezentări (p. 16), cînd prin conținut 
de idei (p. 58). | 

Recunoscut de mult timp de către comunitatea psihanalistilor ca 
un concept autonom, der Witz, care a fost transpus în franceză prin 

S Fernand Cambon, De quoi est fait l'inconscient, Epel, Paris, 2008. 


Cu excepţia, între alţii, a lui Jacques Le Rider, care vede o „exagerare” în 
modul în care au fost trataţi cei doi termeni: „Se exagerează pînă la absurd 
problema intraductibililor şi cea a dubletelor (Darstellung si Vorstellung 
traduși prin «représentation», ar fi fost inimaginabil!)”, cf. Jacques Le 
Rider, „Les traducteurs de Freud à l'épreuve de l'étranger”, în Essaim, nr. 
9, 2002/1, p. 26. Totusi, analiza semanticä a lui Fernand Cambon privind 
functionarea sintacticä a celor trei termeni si a echivalentelor lor în limba 
franceză nu poate fi trecută cu vederea. 

trait d'esprit (Jacques Lacan și OCF/P) sau prin mot d'esprit““, este aici 
total depreciat în glume (p. 69); iar gîndurile intermediare, adesea 
foarte witzig (spirituelles) sînt nici mai mult, nici mai putin decit... 
foarte ingenioase (p. 32). Astfel încît cititorul român nu va mai avea 
posibilitatea de a asocia acel Witz invocat aici cu monumentala lucrare 
intitulată Der Witz und seine Beziehung zum Unbewussten, al cărei titlu 
românesc vorbeşte, pe drept cuvint, despre cuvîntul de spirit”, 
versiune publicată un an înaintea textului pe care-l analizăm aici. 

Conceptul de Sehnsucht pune si el serioase probleme în fața tra- 
ducerii, strălucit sintetizate în dicționarul intraductibililor elaborat de 
echipa coordonată de Barbara Cassin”: ar fi fost totuşi deosebit de 
important să nu se creeze confuzia cu Wunsch (care nu poate declanșa 
o dezbatere semantică în română, pentru că, cum am mai avut prilejul 
să o spunem, nu are un alt echivalent decît dorință). Fernand Cambon 
refuză neologismul propus de OCF/P (de altminteri, nu puţini au fost 
cei scandalizati de respectiva decizie) și procedează prin perifrază, 
transpunindu-l, „în conformitate cu ersehnt, prin désir ardent”, inten- 
sificare care îl diferenţiază de Wunsch: la montagne tant désirée 
(ersehnten Berg); elle désire ardemment cette rencontre (Sie sehnt sich 
nun nach dieser Begegnung); dissimuler ce désir ardent (Um ihr aber 
diese Sehnsucht zu verbergen), le revoir longtemps ardemment désiré 
(dem lange ersehnten Wiedersehen). 

În limba română pare însă cît se poate de improbabil ca cititorul 
să poată lua măsura coerentei unei gândiri si, cu atît mai mult, să 
descopere un concept plecînd de la seria muntele dorit; tânjeşte mult 
acum după această întâlnire; pentru a-i ascunde acest dor; revederea 


% A se vedea Charles Baladier, articol intitulat Witz în Dictionnaires Le 


Robert, Paris, Seuil, 2003. Este surprinzător că James Strachey a preferat 
joke în loc de wit (termen utilizat de Abraham A. Bill), deși recunoscuse că 
joke are o sferă semantică prea extinsă, care trimite la o gamă de nuanţe 
comice ce debordează dincolo de semantica lui Witz. 

Sigmund Freud, Cuvântul de spirit și raportul său cu inconştientul, 
traducere din limba germană și note de Vasile Dem. Zamfirescu, Editura 
Trei, București, 2010. 

Barbara Cassin (ed.), op. cit., 2004, p. 326-327. 

mult dorită. Putem, eventual, aprecia dexteritatea traducătoarei în a 
minui sinonimele, caz în care ar mai trebui însă să ne întrebăm dacă 
aceasta este miza, ținta urmărită de textul sursă... 

Regăsim aceeași agilitate sinonimică a traducătoarei în trata- 
mentul pe care-l impune termenului Ubersetzung. Toate cele trei ocu- 
rente ale termenului german sînt redate în franceză prin traduction: 
care este procesul psihic care determină traducerea, trecerea 
conținutului latent al visului în amintirea ce rămîne după el (welches 
das Motiv oder die Motive sind, die solche Ubersetzung erfordert haben)? 
În limba română ni se spun următoarele: Care este motivul sau sunt 
motivele ce au cerut o asemenea transpunere (p. 23). Freud vorbeşte 
apoi despre dem populăren Ideal einer Traumiibersetzung, în franceză 
despre l'idéal populaire d'une traduction du rêve, iar în română despre 
idealul popular al unei tălmăciri de vise (p. 67); în fine, die Kenntnis 
der Traumsymbolik wird uns immer nur die Übersetzung einzelner 
Bestandteile des Trauminhaltes..., adică, în franceză, la connaissance de 
la symbolique du rêve ne vous fournira jamais que la traduction de 
parties constitutives isolées du contenu du rêve, ceea ce devine în 
limba română traducerea unor componente izolate ale conținutului 
visului (p. 69). Subliniem, o dată mai mult, că intentionalitatea acestui 
tip de text nu priveşte eventuala abilitate sinonimică a autorului, ci 
coerenţa terminologică: nu există nici o justificare discursivă în a 
alinia o întreagă gamă de sinonime, ci, dimpotrivă, ar fi trebuit 
urmărită ancorarea conceptului într-unul și același semnificant. Ceea 
ce arată că efortul de reflecţie privind coerenţa textului de tradus şi 
modalităţile transpunerii sale în limba română nu a fost făcut sau, în 
orice caz, nu a fost dus pînă la capăt. Ceea ce amintește, în registru 
ironic, o constatare făcută de Freud, într-o scrisoare adresată lui Fliess, 
unde vorbea despre psihonevroze cînd invoca inevitabilul „defect al 
traducerii”: or, după Antoine Berman, „defectul” acesta ar fi chiar unul 
„constitutiv” oricărui act de traducere. „Spaţiul traducerii”, mai spune el, 
„este cel al inevitabilei deficienţe. Defectul traducerii este inerent tra- 
ducerii”"” şi, pornind de la această axiomă, am putea, întrebindu-ne care 
este „temeiul” ei, construi chiar o „analitică a subiectului care traduce”. 


% Antoine Berman, La traduction et la lettre ou l'Auberge du lointain, cap. 

Tot astfel, nu sînt sigură că putem asimila termenul das 
Versprechen (termenul face parte dintr-o lungă serie de concepte 
construite pe baza prefixului Ver-%), care face pereche, între altele, cu 
das Verschreiben ca banală greşeală de exprimare (greșeală de vorbire, 
p. 54)”, cînd, de fapt, este vorba despre înlocuirea unui semnificant cu 
altul, subiectul exprimînd altceva decât ce ar fi vrut să spună, simptom 
al unei dorinţe refulate: practic toate versiunile franceze propun lapsus 
linguae, lapsus calami. OCF/P merg şi mai departe si renunță la lapsus 
pentru a unifica întreaga serie de derivate pe baza prefixului Ver-: la 
méprise de parole (lecture, écriture, geste)”. 


Ceea ce traducătorii nu traduc... 


Este totdeauna interesant de urmărit ceea ce un traducător nu a 
tradus, tot așa cum pasionantă este și întrebarea privind explicaţiile 
unor astfel de decizii, dacă nu existau posibile echivalente sau dacă nu 
cumva el a dorit să transmită un mesaj privind valoarea simbolică a 
deciziei sale. Între cele două versiuni, românească și franceză, există 
diferențe considerabile privind acești „intraductibili” individuali. Ceea 
ce frapează la lectura textului francez este faptul că termenii 
pronunțaţi în vis de o fetiţă care împlinise un an și șapte luni si, la tre- 
zire, de un băiețel de un an si zece luni, o enumerare si, respectiv, o 
propoziţie foarte simplă, copilărească, nu au fost traduse în franceză, 
în timp ce în versiunea românească ele sînt traduse. Problema o 
constituie enumerarea pronunțată de fetiță, care spune: „Er(d)beer, 


„L'analytique de la traduction et la systematique de la deformation”, nota 1, 
p. 49. 

Das Vergessen (l'oubli), das Versprechen (lapsus linguae), das Verlesen 
(erreur de lecture), das Verschreiben (lapsus calami), das Vergreifen 
(méprise de l’action), das Verlieren (fait d'egarer un objet. Editia lui 
Strachey propune slips of tongue. 

Varianta aceasta de găsește si în Sigmund Freud, Psihopatologia vieții 
cotidiene. Despre uitare, greșeli de vorbire, superstiție și eroare, traducere 
din limba germană de Herta Spuhn și Daniela Ștefănescu, prefață de 
Vasile Dem. Zamfirescu, Editura Trei, București, 2010. 

Méprise trimite la sensul de greșeală, eroare, dar conotează si echivocul, 
confuzia, înțelegerea eronată. 

Hochbeer, Eier(s)peis, Papp. Ceea ce a fost transpus în limba română, 
nu fără o considerabilă dezinvoltură, prin: „Că(p)șune, f(r)ăguţe, 
omletă, papă”! Traducătoarea probabil nu a vrut să se complice și a 
transpus (oarecum în același mod în care procedase cu Eierspeis) ter- 
menul Hochbeer, care pur și simplu nu există în limba germană si face 
fără îndoială parte dintr-un idiolect copilăresc (ce asociază Erdbeer, în 
sens literal „boabă ce creşte la nivelul pămîntului” cu Hochbeer, literal 
„boabă ce crește deasupra pămîntului, la înălțime”), prin frăguţă, în 
timp ce traducătorul francez nu a cedat tentatiei unei asimilări ce 
distruge ceva esenţial din desfășurarea visului și din interpretarea lui. 
Ceea a determinat probabil, pentru a echilibra modul de traducere a 
celor două visuri, netraducerea propoziției pronunțate la trezire de 
micul Hermann. 

Mult mai discutabilă este decizia traducătoarei românce de a 
lăsa netraduse cele două versuri din Goethe (Ihr führt ins Leben uns 
hinein, / Ihr laßt den Armen schuldig werden), al căror sens (unul 
dintre sensuri) este esenţial pentru înţelegerea interpretării pe care o 
dă Freud visului cu la table d'hâte. Dînsa propune o traducere literală, 
într-o notă de subsol, menită să explice dublul sens pentru der Arme şi 
pentru schuldig (p. 19). Versurile cu pricina apar în două rînduri în 
textul sursă, iar prima dată schuldig este subliniat, ceea ce dă o 
indicație de traducere foarte clară privind dublul sens al cuvîntului, 
pentru care ar trebui reținut, în contextul acesta, doar sensul de 
datorie, în franceză, dette (schuldig poate trimite la datorie, dar si la 
vinovăţie, culpabilitate, contextul fiind cel care decide sensul). Or, aici 
nu este vorba despre un dublu sens, două sensuri la fel de active, ci de 
unul singur, care are de-a face cu datoria, singurul coerent în raport 
cu contextul, adică interpretarea visului privind la table d'hôte: acesta 
este și motivul care l-a determinat pe Fernand Cambon să decidă acti- 
varea sa în lipsa oricărei posibile ambiguitäti (Vous nous introduisez à 
la vie, / Vous laissez le pauvre s'endetter), privilegiind astfel definitiv 
coeziunea textului sursä (el adaugä totusi o lungä notä de traducätor, 
unde dă referința bibliografică completă, referință ce lipseşte din 
versiunea românească, citind și versurile următoare și recunoscînd 
explicit că intreteserea celor două sensuri, sens, datorie și culpabilitate, 
este imposibil de deznodat). 

Cum traducea Freud? 


Fără a sugera explicit că traducătorii lui Freud ar trebui să se 
inspire din modul în care Freud însuși practica traducerea, Jacques Le 
Rider atrăgea totuși atenţia asupra faptului că „o cercetare foarte inte- 
resantă (și care, după ştiinţa mea nu a fost niciodată întreprinsă) ar 
consta în a examina îndeaproape modul de lucru al lui Freud tradu- 
cător al lui Mill, Charcot, Hippolyte Bernheim etc., pentru a vedea ce 
echivalente a considerat Freud însuși că ar fi acceptabile”. 

Analiza aceasta a fost totuși iniţiată de Michele Cornillot încă din 
1988”. Freud a tradus, arăta dînsa, cinci „lucrări importante”: un volum 
de John Stuart Mill, tradus din engleză”, două lucrări de Jean-Martin 
Charcot” şi alte două de Bernheim”, un articol de James J. Putnam si, 
împreună cu fiica lui Anna, o carte de Maria Bonaparte”. Este, aşadar, 
evident că Freud a putut acumula o experiență considerabilă în materie 
de traducere. Ar trebui oare să îl traducem, astăzi, pe Freud așa cum 
proceda el însuși cînd traducea? Răspunsul la o astfel de întrebare 
este, fără nici o îndoială, greu de dat, însă sugestia lui Jacques Le Rider 
este că merită să i se acorde un timp de reflecţie. 

De fapt, cum traducea Sigmund Freud? Se pare că Freud era un 
adept a ceea ce numim astăzi „teoria interpretativă a traducerii”. 
Michele Cornillot este categorică asupra acestui aspect: „El interpreta 

l Jacques Le Rider, „Les traducteurs de Freud à l'épreuve de l'étranger”, p. 10. 


Michèle Cornillot, Cinquièmes Assises de la traduction littéraire (Arles 
1988). Traduire Freud: la langue, le style, la pensée, p. 106. 

John Stuart Mill, Vermischte Schriften. Über Frauenemancipation. Plato. 
Arbeiterfrage. Socialismus, Fues, Leipzig, 1880. 

Jean-Martin Charcot, Neue Vorlesungen über die Krankheiten des 
Nervensystems insbesondere über Hysterie, Toeplitz & Deuticke, Leipzig / 
Vienne, 1886; Jean-Martin Charcot, Poliklinische Vorträge, Deuticke, 
Leipzig / Viena, 1892. 

Hippolyte Bernheim, Die Suggestion und ihre Heilwirkung, Deuticke, Leipzig 
/ Viena, 1888; Hippolyte Bernheim, Neue Studien über Hypnotismus, 
Suggestion und Psychotherapie, Deuticke, Leipzig / Viena, 1892. 

Marie Bonaparte, Topsy. Der goldhaarige Chow, Allert de Lange, 
Amsterdam, 1939. 

înainte de a traduce și încerca în mod evident să reproducă asupra 
cititorului efectul pe care textul original îl produsese asupra lui””. 
După ce analizează, dînd o sumă de exemple, modul de procedare al 
lui Freud în traducere, autoarea insistă: „Pentru el, a traduce însemna 
în primul rînd a interpreta”"% si îl citează și pe Ernest Jones, care 
descria, în celebra sa lucrare consacrată vieţii și operei lui Sigmund 
Freud'°! „tehnica lui de traducere”: „În loc să reproducă cu meti- 
culozitate idiotismele limbii străine, el citea un pasaj, închidea cartea 
și reflecta la modul în care un scriitor german ar fi exprimat aceleași 
idei”; „Metoda aceasta, astfel formulată de Jones”, continuă dinsa, 
„scoate în relief ce reprezenta pentru Freud obiectul traducerii: 
reexprimarea ideilor. Este corect să amintim, din acest punct de 
vedere, reputaţia lui Freud că ar fi avut o memorie fenomenală: cînd 
închidea cartea, după ce citise pasajul pe care trebuia să-l traducă, el 
lăsa pur și simplu deoparte formele verbale și sintactice ale ori- 
ginalului. [...] ar fi însă simplist să încercăm să-l situăm între 
literaritate si literalitate, modul său de traducere nefiind altceva decit 
o oscilație între cei doi poli: uneori este foarte literal, alteori deloc, 
însă textul său este totdeauna viu, dinamic”!%?. 


Concluzie 


Dacă, printr-o ironie a sorții și, în același timp, printr-un 
paradox traductologic, excesul de rigoare, „disciplina aceea uneori 
absurdă pe care traducătorii și-au impus-0”'%*, face că OCF/P „nu vor 
putea fi considerate drept ediția definitivă”, ediția românească, în 
schimb, nu va putea, nici ea, să fie considerată drept definitivă, însă 
din considerente simetric inverse. Dar și pentru că, pentru a-l traduce 


(bine) pe Freud, nu ar mai trebui să-i cerem traducătorului să cunoască 


Michele Cornillot, op. cit., p. 112. 
10 bid., p. 106. 
11 Ernest Jones, Life and Work of Sigmund Freud, 3 vol., Hogarth Press, 
Londra, 1953, 1955, 1957. 
°? Thid. 
a dues Le Rider, „Les traducteurs de Freud à l'épreuve de l'étranger”, p. 13. 
` Ibid. 

mai întîi abecedarul prsihanalizei și apoi să fie un germanist: poate că 
îi cerem astfel prea multe si el ar trebui în primul rînd (si poate chiar 
în ultimul rînd) să fie (pur și simplu) traducător profesionist, dar și să 
stăpinească subtilitätile propriei limbi materne. El ar trebui să fie 
capabil să procedeze la recrearea textului sursă, îndeplinind nu două, 
ci „trei condiţii”, pe care Freud-traducătorul pare a le fi îndeplinit în 
mod strălucit: „cunoașterea tematicii textelor ce urmează să le traducă, 
cunoașterea limbii franceze şi o excelentă stäpinire a limbii țintă”!%5, 
Ca nimeni să nu poată vreodată spune că „Freud is better in 
German” "”, trebuie să retraducem operele lui Sigmund Freud în 
românește. 


'% Michèle Cornillot, op. cit., p. 109. 

'% Frank Kermode, „Freud is better in German”, în New York Times, 6 
februarie, 1983. În recenzia la lucrarea lui Bruno Bettelheim, despre care 
am mai vorbit, Frank Kermode îl citează pe Bettelheim care acuza tradiţia 
engleză (inaugurată de Strachey) de a se afla practic la originea 
neînțelegerii ideilor freudiene în America si de a fi convertit psihanaliza 
într-o specializare medicală, cf. Bruno Bettelheim, op. cit., p. 41. 

Discuţiile pe marginea circulației si, implicit, a traducerii textului 
biblic nu pot decît să amintească celor care se ocupă de teoria traducerii 
că aceasta, ca și practica propriu-zisa, se înscriu — sînt înscrise — atît pe 
axa temporală, cît și pe cea spaţială (vezi ,localizarea”, concept elaborat 
de Jean-René Ladmiral!). În fond, lunga tradiţie a diferentierii - nu o 
dată în registru dramatic - dintre traducerea literală (fidelă, în codul 
deontologic) și cea liberă începe odată cu traducerea (Vulgata) Sfintului 
leronim - consacrat astfel și ca patron al traducătorilor - şi se 
prelungește de-a lungul secolelor, trecînd prin fenomenul Frumoaselor 
Infidele şi tranșanta distincţie a celor două - şi numai două - moduri de 
traducere descrise de Schleiermacher”, apoi prin echivalenta dinamică a 
lui Eugene Nida și, pînă în zilele noastre, cînd doar așa-numitele teorii 
funcționaliste tind sa o relativizeze cu preţul știut. Or, cuplul 
paradigmatic constituit de cele două axe, timpul şi spaţiul, este necesar 
reflectiei asupra traducerii (nu traduci, cum spunea Jean-René Ladmiral, 
tot așa cum nu elaborezi teorii, „în vid sau în absolut”), După același 
Ladmiral, timpul constituie cel mai la îndemînă mod de a așeza 
reperele: pe de o parte, istoria traducerii, în interiorul căreia putem 
deosebi o axă „spirituală” sau religioasă, care instituie cele două 
moduri de a traduce despre care vorbeam mai înainte, pe de alta, un 
„arc profan”, odată cu dezvoltarea traducerilor comerciale si juridice, 
la care se adaugă traducerile literare, în a căror alcătuire libertatea 
este, în diverse forme, acceptabilă. Orizontul temporal lasă astfel loc 


1 Cf „De la localisation à la délocalisation - le facteur local en traduction”, 


număr coordonat de Jean-René Ladmiral, Nicolas Froeliger, Meta: Journal 
des traducteurs, vol. 55, nr. 4, decembrie 2010. 

Friedrich Schleiermacher, Uber die verschiedenen Methoden des Ubersezens, 
conferință ținută la Academia Regală de Științe din Berlin, 24 iunie 1813. 
Nicolas Froeliger, Jean-René Ladmiral, „De la localisation à la 
délocalisation - le facteur local en traduction”, p. 615. 

unor întrebări privitoare la calitatea si acceptabilitatea traducerilor: de 
ce anumite moduri de a traduce sînt acceptate în anumite epoci și nu în 
altele (cf. celebra traducere, pe care azi am numi-o cu totul altfel, a 
monologului lui Hamlet de către Voltaire‘)? A proiecta asupra tra- 
ducerilor grila istorică nu poate decit să sporească bogăţia, 
complexitatea și, desigur, şi contradicţiile actului, procesului traducerii. 
Aș dori să povestesc trei istorii între care, aparent, nu există 
vreo legatură, în orice caz nu una directă: toate trei au însă de-a face, 
într-un fel sau altul, cu morala, în orice caz cu o morală traduc- 
tologică, și toate trei cuprind invätäminte la care, cred, merită 
reflectat. 
Mai bine de o jumătate de secol a fost necesar pentru ca o 
eroare, considerată fundamentală, să fie rectificată în versiunea fran- 
ceză a rugăciunii „Tatăl nostru”, rugăciunea centrală a Evangheliilor. 
Mai exact, este vorba despre a șasea poruncă - Et ne nos inducas in 
tentationem —, care a fost transpusă în franceză, pînă la finele anului 
2013, în Ne nous soumets pas à la tentation: de acum înainte, ea devine 
Et ne nous laisse pas entrer en tentation. În octombrie 2013, presa 
franceză anunţa că, începînd cu data de 22 noiembrie a aceluiaşi an, 
Editura Mame urma să publice o nouă trducere liturgică a Bibliei, 
„singura Biblie integrală, aprobată oficial de Roma și de toţi episcopii 
francofoni” (textul de prezentare de pe site-ul Editurii). Pe același site 
se putea citi că noua versiune cuprinde modificări importante şi că ea 
constituie rezultatul a șaptesprezece ani de cercetare efectuată de o 
echipă alcătuită din șaptezeci de traducători ce aveau drept misiune 
elaborarea „unei adevărate traduceri ştiinţifice, înzestrată cu un aparat 


În Lettre XVIII. „Sur la tragedie”, Voltaire propunea, pentru celebrul „To 
be, or not to be: that is the question”, care deschide monologul lui Hamlet 
din actul al treilea, următoarea „traducere”, nu fără a-și ruga cititorii să nu 
uite, ori de cîte ori citesc o traducere, că au în faţa ochilor „copia” unui 
original, o „modestă stampă a unui splendid tablou”: „Demeure; il faut 
choisir, et passer à l'instant / De la vie à la mort, et de l'être au néant”, în 
Voltaire, Lettres philosophiques, E. Lucas, au Livre d’or, Amsterdam, 1734, 
p. 216. 

de note”, o „traducere inedită”, cuprinzind „noi lămuriri privind 
textele esenţiale”. 

Anunfatä printr-un comunicat comun al catolicilor, protes- 
tantilor şi ortodocșilor și reprezentînd o concesie ecumenică a celor 
dintii, modificarea privea, aşadar, formula anterioară — Et ne nous 
soumets pas à la tentation — ce data din 1966 și constituise fructul celui 
de-al XX-lea Conciliu ecumenic al Bisericii Catolice, cunoscut sub 
denumirea „Conciliul Vatican II”. Faptul că, în entuziasmul ecumenic 
provocat de Conciliul ce își propunea obţinerea unui text „comun”, 
unanim acceptat, al acestei rugăciuni, toate confesiunile creştine 
puteau, astfel, să rostească în franceză „Notre Père”, pronuntind 
aceleași cuvinte, în urma unui compromis al catolicilor cu ortodocșii și 
protestanții reformaţi, avea, fără nici o îndoială, o puternică 
semnificaţie simbolică, cu consecinţe considerabile inclusiv asupra 
evoluţiei mentalităților. 

Formularea aceasta a pus însă foarte curînd o problemă de 
conștiință catolicilor, deoarece ea le-a părut inacceptabilă, prea apăsat 
unilaterală, îndemnîndu-i să se întrebe dacă Dumnezeu îi putea 
supune ispitei, cu alte cuvinte, dacă Dumnezeu îi putea duce deliberat 
pe credincioși în ispită. Or, traducerea lăsa să se înțeleagă că 
Dumnezeu ar putea avea intenţia de a determina pierzania omului, 
incitindu-l să se lase ispitit si călăuzindu-l astfel spre păcat. 

Din punct de vedere teologic, nu putea fi vorba decit de un 
contrasens izbitor, vehiculat de un enunţ amfibologic, rostit în toate 
Bisericile lumii francofone, care insinua ideea unui fel de perversitate 
din partea unei divinități care solicita o rugăciune pentru a interveni 
şi salva de la un rău pe care tot ea l-ar fi îngăduit și chiar provocat. 
Dar mai trebuia și ca Biserica franceză să recunoască public că se 
putea înșela, că era failibilä și că acceptase ca o traducere problematică 
să fie recitată decenii de-a rîndul de credincioși... 

Versiunea anterioară deciziei ecumenice din 1966 privitoarea la 
cea de-a șasea poruncă - Ne nous laisse pas succomber à la tentation - 
fusese apărată de o argumentatie ce amintea că versiuni franceze mai 
vechi recurseseră la o traducere literală din greacă și latină, — Ne nous 
induis pas en tentation — , dar că sensul verbului francez induire nu mai 

era uzual, că devenise confuz si, în plus, avea tendința tot mai marcată 
de a deveni arhaic. 

Controversa din jurul versiunii ecumenice s-a declanșat încă din 
1969, cînd abatele Jean Carmignac și-a publicat teza de doctorat, 
intitulată Recherches sur le „Notre Père”, care constituie, si astäzi, o 
referință majoră: analiza pe care o făcea asupra celei de-a șasea 
porunci sugera caracterul blasfematoriu al traducerii ecumenice din 
1966. Varianta Et ne nous soumets pas à la tentation, lăsa să se 
înțeleagă, spunea el, că Dumnezeu ne poate supune ispitei, altfel spus 
că el ne poate predestina Răului, chiar solicitîndu-l pentru a ne pune la 
încercare. Supunerea omului la ispită ar fi însemnat astfel, după: 
abatele Carmignac, că omul a fost deja împins să cadă în ispită, ceea ce 
nu putea fi în spiritul invätämintelor lui Isus€, Argumentele lui Jean 
Carmignac, care şi-a consacrat întreaga viață studierii textelor 
evanghelice, au determinat modificarea opiniilor episcopatului francez 
privitoare la Et ne nos inducas in tentationem: tradusă literal, formula 
devenea astfel, în franceză, Et ne nous induisez pas en tentation. 

Dintr-un punct de vedere strict filologic, era vorba, după el, de o 
neînțelegere privind o formulă cauzativă, specifică ebraicii (tocmai 
descoperise în acea perioadă caracterul puternic ebraizant al sintaxei 
evanghelice), amplificat în greacă pînă la a provoca o confuzie: abatele 
putea astfel invoca argumente filologice solide pentru a justifica 
necesitatea și legitimitatea unei îndepărtări de o traducere excesiv de 
literală a textului grec, traducere care, spunea el, nu putea decît să 
alimenteze o confuzie. Astfel încît, Carmignac a propus pur și simplu 
deplasarea negatiei: Fais que nous n'entrions pas dans la tentation. 


$ Jean Carmignac, Recherches sur le „Notre Pere”, Éditions Letouzey & Ané, 


Paris, 1969. Ideile dezvoltate în teză vor fi reluate, într-o variantă mai 
concisă, în Jean Carmignac, À l'écoute du „Notre Père”, Éditions De Paris, 
1971. A se vedea și recenzia lui J.E. Ménard în Revue de l’histoire des 
religions, vol. 178, nr. 2, 1970, p. 193-197. 

Cam prin 1969, abatele Carmignac, ferm convins de inadvertenta pe care 
o exprima versiunea franceză, a cerut și a obținut acordul autorităților 
ecleziastice de a recita Pater Noster în limba latină. 

Mai mult, Jean Carmignac demonstra și că textul original al 
rugăciunii nu ar fi putut fi formulat decit în limba liturgică a vremii, si 
anume ebraica: or, în ebraică, formula corespundea unui mod factitiv 
sau cauzativ: fais en sorte que nous n’entrions pas dans la tentation (fais 
que nous n entrions pas dans la tentation), ceea ce ducea la o traducere 
franceză şi mai veche, Ne nous laissez pas succomber à la tentation, 
versiune ce exprima în primul rînd consecinţa unei tentaţii, în vreme 
ce sensul verbului latinesc inducere şi a echivalentului său grec 
sugerau intrarea sau refuzul de a intra în periculoasa zonă a ispitei. 
Tinind cont de această nuanţă, noua versiune - Ne nous laisse pas 
entrer en tentation - pare a fi mai corectă si mai justă. 

Cam în aceeași epocă, Jean Delorme, cel care fusese un 
strălucitor profesor de exegeza Evangheliilor şi care a inaugurat 
analiza structurală a textelor biblice“, mare admirator al seman- 
ticianului și semioticianului Algirdas Julien Greimas si întemeietor al 
revistei „Semiotique et Bible”, însufleţit de dorinţa de a ajunge la un 
consens, a observat că limba franceză avea o expresie capabilă să 
redea formula din greacă respectind diversele interpretări pe care 
aceasta le putea genera: Ne nous laisse pas entrer en tentation. Ceea ce 
nu implica conversia unui imperativ, ne nous introduis pas, într-o 
formulare permisivä, ne permets pas, pentru că, dacă în franceză laisser 
faire însemna ne pas empâcher, în schimb, ne pas laisser faire avea 
sensul pozitiv al lui empêcher. Cu alte cuvinte, îl solicităm pe 
Dumnezeu să intervină în favoarea noastră pentru a îndepărta din 
calea noastră un pericol atît de mare. Iar formularea aceasta mai avea 
şi meritul că lăsa loc si pentru interpretarea mai strictă a abatelui 
Carmignac sau pentru formularea tradițională Ne nous laissez pas 
succomber ă la tentation. 

Adevărata cauză a problemei provine din dificultatea de a reda 
în întreaga lor bogăţie subtilele nuanţe ale solicitării: abatele 


7 Cf. Daniel Marguerat (€d.), La Bible en récits. L'exegese biblique à l'heure 


du lecteur. Colloque international d'analyse narrative des textes de la Bible, 
Lausanne (mars 2002), Éditions Labor & Fides, Genève, 2003; Jean 
Delorme, articolul ,Sémiotique” în Dictionnaire de la Bible Supplément, 
tome XII, Éditions Letouzey & Ané, Paris, 1992. 

Carmignac, dar și exegetul Jean Delorme sau, mai tîrziu, teologul 
Raymond Jacques Tournay au arätat cä era vorba, de fapt, de o 
capcană gramaticală provenind din aramaică, pe care apoi ebraica a 
accentuat-o, privind sensul verbului soumettre, care, după contextul si 
epoca în care a fost utilizat, putea trimite la trei acceptiuni diferite: 
soumettre, mettre à l'épreuve sau tenter, éprouver, cu sensul de a 
impinge pe cineva spre ceva rău. Raymond Jacques Tournay publica în 
1995 un articol” unde susținea traducerea aceasta, arătînd că, din 
punctul lui de vedere, originea aramaică a rugăciunii autoriza 
renunțarea la forma factitivă (faire faire) din greacă si adoptarea unei 
forme permisive (laisser faire), mai uzuală în textul aramaic. 

Din punct de vedere traductologic, traducerea franceză cea mai 
strict literală a sfirşit prin a se dovedi falsă, Dumnezeu neputind fi 
cauza Răului. Deși mai puţin apropiată de litera originalului, noua tra- 
ducere Ne nous laisse pas entrer en tentation se dovedeşte astfel a fi mai 
corectă pe fond, deoarece sugerează că Dumnezeu tolerează „ispita”, 
însă numai pentru a întări libertatea omului de a putea să decidă să i 
se împotrivească, de vreme ce Dumnezeu nu ispitește pe nimeni, 
afirmaţie pe care o găsim explicit formulată în versiunea franceză a 
Lettre de saint Jacques Apôtre (chap. 1, 13): 


Dans l'épreuve de la tentation, que personne ne dise: «Ma tentation vient de 
Dieu». Dieu, en effet, ne peut être tenté de faire le mal, et lui-même ne tente 
personne. 

Scrisoarea Sfintului Apostol Iacob (1, 13): 

Nimeni să nu spună când este ispitit: „De la Dumnezeu sunt ispitit» pentru 
că Dumnezeu nu poate fi ispitit la rău şi nici nu ispiteşte pe nimeni”. 


În consecință, Dumnezeu nu ne poate „supune”, în sens literal, 
ispitei: însă, pe de altă parte, mettre à l'épreuve nu vrea să însemne 
neapărat tenter, éprouver, chiar dacă greaca veche folosește aceeaşi 
rădăcină. 

Acordul dat de protestanții și ortodocșii francezi acestei noi 
traduceri a fost cerut și obținut încă din 2009, ca si cel al protestanților 


Raymond Jacques Tournay, „Que signifie la sixième demande de Notre- 
Pere?”, în Revue théologique de Louvain, volume 26, n° 3, 1995, p. 299-306. 

reformaţi; demersuri similare s-au făcut în unele ţări francofone si s-a 
obținut deja, de exemplu, acordul Federaţiei Bisericilor protestante din 
Elveţia. 

Însă renunţarea la o formulă intrată în uz comportă, fără doar și 
poate, riscuri ce nu pot fi trecute cu vederea, iar ezitarea privitoare la 
utilizarea de facto a acestei versiuni a fost suficient de mare pentru a-i 
determina pe responsabilii Bisericii să declare că nu va fi rostită 
imediat: unele voci s-au ridicat chiar pentru a propune ca utilizarea ei 
să fie amînată pînă la finele anului 2016, ca să nu se dea impresia că 
una sau mai multe confesiuni ar putea modifica unilateral un text 
unanim acceptat cu peste patruzeci de ani în urmă. 

Alte voci, căci dezbaterile și polemicile din jurul noii traduceri 
sînt departe de a se fi stins întru totul, semnalează că versetul cu pricina 
este unul dintre cele mai greu de tradus, dar că noua versiune pare a 
corespunde mai bine din punctul de vedere al interpretării sensului, 
confirmind astfel o imagine despre divinitate fără îndoială mai eficientă 
din punctul de vedere al misiunii contemporane de evanghelizare. 

Este greu de spus dacă noua traducere va dobîndi un caracter 
ecumenic”; Conferinţa episcopilor catolici din Canada a luat cunoștință 
de modificarea din limba franceză și a anunţat că Et ne nous laisse pas 
entrer en tentation (Let us not be led into temptation) urmează să 
înlocuiască Ne nous soumets pas à la tentation (Submit us not to 
temptation); mai mult, într-un comunicat oficial se subliniază că 
vechea traducere a fost modificată nu pentru că ar fi fost incorectă, ci 
pentru că putea foarte lesne fi „misunderstood”, înțeleasă greşit, 
provocind astfel confuzie si nelămurire. 

Istoria acestei traduceri arată cît de dificilă este tentativă de a 
propune o nouă versiune, și aceasta nu doar din punctul de vedere al 
filologiei și al hermeneuticii sau traductologiei, nu doar din cauza 
diverselor straturi de sens ce s-au acumulat treptat în procesul trecerii 
de la o versiune la alta, ci și pentru că însăși existenţa ei materială 
depinde, la urma urmelor, de interpretarea teologică, singura care are 


Conferința Episcopilor din Franţa a anunţat în primăvara aceasta că noua 
formulă va fi consfintitä în toate formele de liturghie publică începînd din 
3 decembrie, data primei duminici de Advent. 

dreptul să o recunoască în ultimă instanță, dîndu-i astfel dreptul la 
existenţă. Fie că am socoti că versiunea aceasta reprezintă o victorie a 
literei sau o victorie a sensului, în măsura în care ea confirmă reușita 
în obținerea unei armonizări a interpretării filologice cu interpretarea 
teologică (este adevărat, cu o punere, deocamdată, între paranteze a 
problemei ecumenice), ea demonstrează în același timp și cît de 
complicată si de delicată poate fi întreprinderea de traducere a acestui 
tip de text, a cărei reușită depinde de concilierea unor factori adesea 
eterogeni, cînd nu sînt de-a dreptul contradictorii. 

Morala „traductologică” a acestei istorii vine în întîmpinarea 
adepților a ceea ce poartă, în spaţiul german, unde a si luat ființă, 
numele de skopostheorie: nici o traducere nu este mai improbabilă și 
nici mai dificil de analizat (deci și de evaluat și criticat) decît atunci 
cînd avem de-a face cu un tip de text în descifrarea căruia intervin 
serii de argumente care au intrat, şi nu o dată, în conflict deschis de-a 
lungul istoriei. 


Un dublu epilog cu conotaţii moralizatoare 


Sărim acum - sau poate că nu? - în alt registru. În cotidianul 
francez Le Figaro din 27 mai 2013, sub titlul „Elevii învață limba Bibliei 
la liceu”, aflăm că vreo 20 de elevi de la Liceul „Jean-Jacques 
Rousseau” din Sarcelles, orășel din suburbia de nord a Parisului (ceea 
ce se numește, în traducere literală din franceză, un oraș-ciupercă, 
care a crescut de la 8 000 de locuitori în 1950 la aproape 60 000 de 
locuitori în prezent), învață la școala, în afara orelor de curs... ara- 
maica, o limbă veche de 3 000 de ani, astăzi amenințată cu dispariţia, 
cunoscută ca fiind limba Bibliei (şi pe care nu o vorbesc mai mult de 
500 000 de persoane în lume). Cursul este facultativ, iar elevii îl 
frecventează din pură plăcere, deşi învăţarea alfabetului aramaic nu e 
lucru ușor. Este însă nu mai putin adevărat că la Sarcelles locuiește, de 
mai bine de 30 de ani, o importantă comunitate asiro-caldeană, 
originară din sud-estul Turciei și din nord-vestul Irakului, iar pentru 
mulți dintre membrii ei limba a fost cîndva limba familiei lor; cîțiva 


1 Lucile Quillet, „Ils apprennent la langue de la Bible au lycée”, în Le Figaro, 


27 mai 2013. 

dintre ei o mai vorbesc, fragmentar, uneori acasă, fără a-i fi învăţat 
vreodată nici scrierea, nici gramatica. Ea reprezintă însă, într-un 
anume fel, patrimoniul lor, şi de aceea vor să o și păstreze. 


+ 


În altă ordine de idei (însă poate că nu este chiar cu totul alta): 
pe 13 martie 2013, canalul de televiziune francez TF1 le propunea 
telespectatorilor o ediţie specială, pentru a asculta prima alocutiune 
adresată de Suveranul Pontif Francisc întregii lumi catolice, imediat 
după ce fusese ales papă. Fiind vorba de o transmisiune în direct, 
alocutiunea papală a fost tradusă de o traducătoare, interpretă de 
conferinţă, care s-a descurcat foarte bine, pînă în clipa în care papa a 
pronunţat două rugăciuni, dintre cele mai cunoscute credincioşilor din 
întreaga lume: „Tatăl nostru” și „Je vous salue Marie”. Descumpäniti, 
telespectatorii, credincioși şi nu numai, nu au mai putut recunoaște 
cele două rugăciuni, cu care erau totuși obișnuiți din copilărie: fapt 
este că interpreta, care nu se pregătise pentru eventualitatea de a 
trebui să transpună în franceză niște rugăciuni (deși ar fi putut-o 
anticipa cu ușurință), le-a oferit o versiune întru totul inedită, pentru 
că a început să traducă literal - și nu neapărat incorect - cele două 
rugăciuni... direct din italiană, limbă în care proaspătul papă hotärise 
să se adreseze mulțimii strînse în piaţa San Marco 

Ei au putut astfel auzi, în loc de: 


„Notre pere qui es au cieux, que ton nom soit sanctifié, que ton règne vienne, 
que ta volonté soit faite, sur la Terre comme au Ciel. Donne-nous 
aujourd'hui notre pain de ce jour. Pardonne-nous nos offenses, comme nous 
pardonnons aussi à ceux qui nous ont offensés. Et ne nous soumets pas à la 
tentation, mais délivre-nous du Mal”, 


urmätoarea versiune: 


„Notre Père qui est au Ciel, que ton nom soit sanctifié, que ton règne arrive, 
que ta volonté soit faite au Ciel comme sur la Terre. Donnes-nous notre 


i http://www.programme-tv.net/news/tv/38585-pape-tf1-s-excuse-pour-la- 


traduction-catastrophique-des-prieres-video/ 

pain quotidien, et permets-nous de ne pas être induits dans la 
tentation mais libère-nous du mal” 


Aceeași „metodă” de traducere consecutivă a generat, în loc de: 


„Je vous salue, Marie, pleine de grâce, le Seigneur est avec vous. Vous êtes 
bénie entre toutes les femmes et Jésus, le fruit de vos entrailles, est béni. 
Sainte Marie, Mère de Dieu, priez pour nous, pauvres pécheurs, maintenant 
et à l'heure de notre mort”, 


varianta următoare: 


„Ave Maria pleine de Grâce soit bénie et accueille dans ton sein Jésus. 
Sainte Marie, mère de Dieu, prie pour nous, et protège-nous jusqu’à notre 
mort. Gloire au Père, au Fils au Saint Esprit et que cela se fasse de siècle 
en siècles” 


Departe de mine să mă erijez în apărătoarea traducerii prin limbi 
intermediare, desigur total inacceptabilă în zilele noastre (deşi, sporadic, 
se mai practică, din păcate, uneori), și aceasta pentru orice tip de text de 
tradus; nu mă pot însă opri să nu constat că lucrul care este de dorit 
pentru orice nouă traducere a unui text literar (și nu numai), şi anume 
variaţia, este infinit mai greu de acceptat atunci cînd este vorba de un 
text religios. Din punct de vedere traductologic, acesta se comportă, 
într-o oarecare măsură, asemenea textelor specializate, unde traducerea 
se face masiv prin terminologizare şi nu prin idiomatizare. 

Istoria aceasta ascunde și o morală: traducerea literală, declarată 
odinioară de către Sfintul Ieronim, patronul traducătorilor, drept 
singura posibilă în cazul textului sacru, a devenit... traducere „liberă” 
(și, ca atare, sinonimă cu trădarea) de îndată ce s-a strecurat în ecuaţie 
(încă) o limbă intermediară, tulburind cu desăvirșire așteptările 
auditorilor, obișnuiți cu enunturi de mult interiorizate în memoria 
colectivă (cărora uzul le acorda oarecum statutul unor frazeologii), cu 
formule ce li se păreau date o dată pentru totdeauna... 

BIBLIOTECA DE FILOLOSIE 


LOGOS 


[...] Cred cu toată tăria că doar critica si evaluarea traducerilor, dublată 
de o etică a traducătorilor, poate propune o alternativă la dramatica 
convingere că traducerea nu este posibilă, prin aceea că oferă oricărui 
text deja tradus şi şansa, totdeauna benefică, niciodată păguboasă, 
de a fi tradus din nou si din nou. „Sensul”, „semnificația? unui text 
este dată, spunea cineva, de ansamblul traducerilor sale, de la cea dintîi 
versiune, trecînd prin toate retraducerile sale, pînă la cea mai recentă: 
iar ca acestea să existe, să aibă o rațiune de a fi, este necesară o critică 
a traducerilor, o critică pe cît posibil echidistantă, generoasă, ospitalieră, 
care să determine şi să impulsioneze apariția lor. Este şi ceea ce încearcă 


să arate studiile publicate în această carte. 
Magda Jeanrenaud 


În măsura în care, pornind de la cele două limbi alese spre ilustrare, 
interoghează detaliile cele mai precise ale problemelor cu care se confruntă 
demersul traductiv, Magda Jeanrenaud atinge aspectele sale universale, 
ceea ce conferă acestui tip de travaliu, minuţios și foarte perspicace, valoare 


de model pentru orice traducător. 
Claude Hagège 


Exegeta [...], ca însăşi traducătoare, a reuşit să strîngă laolaltă [...] 
un tablou mai mult decît interesant și necesar a fi cunoscut şi de cei care 
se preocupă, accidental, din curiozitate, de problema traducerii şi, mai ales, 


de cei care o practică asiduu, ca profesiune. 
Gelu Ionescu 

